\NormalFont\ShortTitle{SALMOS}

{\MT Salmos



\par }\PsalmChap{1}{\SH Tlajtlacolchihuani huan catli itztoque xitlahuaque iixpa Toteco
\par }
{\Q \VerseOne{1}Paqui nopa masehuali catli amo quitlacaquilía inincamanal amo cuajcualme,

\par }{\Q niyon amo quintoquilía tlajtlacolchihuani.

\par }{\Q Niyon amo mohuica ininhuaya catli ica paquij TOTECO.


\par }{\Q \VS{2}Nopa masehuali quipantía hueyi paquilistli pampa quichijtinemi catli quiijtohuaj itlanahuatilhua TOTECO,

\par }{\Q huan ipan nopa tlanahuatilme monejnehuilijtinemi tonaya huan tlayohua.


\par }{\Q \VS{3}Nopa masehuali itztoc quen se cuahuitl catli moscaltía nechca atentli,

\par }{\Q huan temaca itlajca quema ipohual huan amo quema xihuiyo tepehui.

\par }{\Q Nochi catli quichihua quisa cuali.


\par }{\Q \VS{4}Pero amo quej nopa ica masehualme catli amo cuajcualme,

\par }{\Q pampa inijuanti itztoque quen tlasoli catli quihuica ajacatl.


\par }{\Q \VS{5}Yeca quema TOTECO tetlajtolsencahuas,

\par }{\Q nopa amo cuajcualme amo huelise quiijiyohuise,

\par }{\Q pampa yaya tlahuel chicahuac quintlatzacuiltis.

\par }{\Q Quena, ipan nopa tonal tlajtlacolchihuani ayacmo huelis mocahuase ininhuaya masehualme catli itztoque xitlahuaque iixpa.


\par }{\Q \VS{6}Pampa TOTECO quimati nopa ojtli catli ipan nemij masehualme catli itztoque xitlahuaque,

\par }{\Q pero masehualme catli quichihuaj catli amo cuali,

\par }{\Q polihuise.




\par }\PsalmChap{2}{\SH Quema tlanahuatis Icone TOTECO
\par }
{\Q \VerseOne{1}Se huihuiyotl para tlanahuatiani huan ininmasehualhua catli amo quiiximatij TOTECO ma motlananaca iixpa.

\par }{\Q San tlapic quisencahuase catli fiero quichihuase.


\par }{\Q \VS{2}Tlanahuatiani huan tlayacanca tequitini ipan tlaltipactli mosisinise,

\par }{\Q huan mocamanalhuise tlaque huelis quichihuilise TOTECO huan nopa Tlanahuatijquetl Catli Yaya Quitlapejpenijtoc.


\par }{\Q \VS{3}Tlahuejchihuase huan moijilhuise:

\par }{\Q “Ma timoquixtilica nopa tepos cadena catli ica techilpitoc.

\par }{\Q Ma timomanahuica para ayacmo huelis technahuatis TOTECO.”


\par }{\Q \VS{4}Pero Toteco catli itztoc nepa ilhuicac huan quinahuatía nochi,

\par }{\Q san quinhuetzquilis.

\par }{\Q Quena, san ininca paquis,

\par }{\Q pampa iixpa ya amo tleno ipati catli inijuanti quipilsencahuase.


\par }{\Q \VS{5}Teipa quema quiyolaxitise TOTECO,

\par }{\Q melahuac quinixcoilhuis.

\par }{\Q Huan ica miyac cualantli quinmajmatis huan quiijtos:


\par }{\Q \VS{6}“Ya nijtlalijtoc notlanahuatijca para tlanahuatis ipan altepetl Jerusalén.

\par }{\Q Yaya mosehuis ipan isiya yejyectzi nepa ipan notepe tlatzejtzeloltic catli itoca Sion.”


\par }{\Q \VS{7}Huan catli TOTECO quitlapejpenijtoc para itlanahuatijca quiijtos:

\par }{\Q Nitlayolmelahuas catli TOTECO nechilhuijtoc huan ya ni catli quiijto:

\par }{\Q “Ta tiTlanahuatijquetl, tiNocone.

\par }{\Q Ama nitlayolmelahua tlamiyacapa para na nimoTata.


\par }{\Q \VS{8}Techtlajtlani huan nimitzmacas nochi tlalme huan ininmasehualhua para moaxcahua.

\par }{\Q Quena, tijselis hasta nochi tlaltipactli para moaxca.


\par }{\Q \VS{9}Xiquinnahuati chicahuac quen se tlanahuatijquetl catli tlanahuatía ica tepostli imaco para ica tetlatzacuiltis.

\par }{\Q Quena, xiquinomiyopojpostequi mosisinijca masehualme quen elisquíaj soqui chachapalme.”

\par }{\Q (Quej nopa TOTECO quitequimacac itlanahuatijca ma quichihua.)


\par }{\Q \VS{10}Yeca, antlanahuatiani huan antequitini ipan tlaltipactli,

\par }{\Q ximotlalnamictica huan ximomocuitlahuica ica catli anquichihuaj.

\par }{\Q Ama xijtlacaquilica catli nimechilhuía quema noja anhuelij.


\par }{\Q \VS{11}Xijtequipanoca TOTECO pero nojquiya xiquimacasica huan xijtlepanitaca pampa anmomacaj cuenta ajqueya ya.

\par }{\Q Xijhueyichihuaca TOTECO ica paquilistli huan xiquimacasica anquichihuase catli amo quinamiqui.


\par }{\Q \VS{12}Ximotlancuaquetzaca iixpa Icone TOTECO ica majmajtli huan xijtzoponica.

\par }{\Q Sintla amo, antlatocmiquise pampa nimantzi cualani.

\par }{\Q Pero nelía paquij masehualme catli motemachíaj ipan ya para ma quinpalehui.




\par }\PsalmChap{3}{\SH Se netlatlajtili para Toteco Dios ma quipalehui
\par }
{\Q \VerseOne{1}TOTECO, nelía momiyaquilíaj nocualancaitacahua.

\par }{\Q Quena, nelmiyaqui motlananaj para nechhuilanase.


\par }{\Q \VS{2}Miyaqui quiijtohuaj para ta amo quema techpalehuis.


\par }{\Q \VS{3}Pero TOTECO, ta techyahualohua para techmanahuis.

\par }{\Q Ta catli techhueyitlalía huan san ta catli tihueli techyolchicahua.


\par }{\Q \VS{4}Chicahuac nimitztzajtzili, TOTECO,

\par }{\Q para techpalehuis.

\par }{\Q Huan ta technanquili hasta campa tionitztoc nepa ipan motepe catli tlatzejtzeloltic.


\par }{\Q \VS{5}Yeca nimotejqui huan cuali nicochqui.

\par }{\Q Huan quema niisac,

\par }{\Q amo tleno nopantitoya pampa ta, TOTECO, techmocuitlahuía.


\par }{\Q \VS{6}Ama ayacmo nechmajmatise masque majtlactli mil nocualancaitacahua nechyahualose para nechhuilanase.


\par }{\Q \VS{7}Ximotlanana, TOTECO.

\par }{\Q Techmaquixti, ta tinoTeco Dios.

\par }{\Q Chicahuac xiquinmaquili nochi nocualancaitacahua ipan iniixayac.

\par }{\Q Xiquintlanpojpostequi nopa mosisinijca masehualme,

\par }{\Q para tlamis nochi ininchicahualis huan amo tleno huelis nechchihuilise.


\par }{\Q \VS{8}San ta, TOTECO, hueli titemaquixtía.

\par }{\Q Hueyi paquilistli quipiyaj nochi momasehualhua.




\par }\PsalmChap{4}{\SH Monequi timotemachise ipan Toteco Dios
\par }
{\Q \VerseOne{1}Toteco Dios, ta techchijtoc nixitlahuac moixpa,

\par }{\Q Se favor technanquili quema nimitznojnotza.

\par }{\Q Ta catli nochipa techpalehuía quema nitlaijiyohuía,

\par }{\Q ama sempa techtlasojtla huan xijcaqui quema nimotlatlajtía.


\par }{\BB \par }
{\Q \VS{2}Huan Toteco quinanquilía.

\par }{\Q “Anmasehualme, xijtlacaquilica ya ni:

\par }{\Q ¿Hasta quema tlamis para annoca paquise na,

\par }{\Q catli más quinamiqui nijselis tlatlepanitacayotl?

\par }{\Q ¿Hasta quema noja anquinhueyichihuase tlaixcopincayome catli amo neli ya Dios?

\par }{\Q ¿Hasta quema noja anmocahuase ma anmechcajcayahuaca?”


\par }{\Q \VS{3}Anmasehualme, xijmatica ya ni.

\par }{\Q TOTECO techiyocatlalijtoc para tiiaxcahua nochi tojuanti catli techcojtoc.

\par }{\Q Huan yaya nechtlacaquilía quema nijnojnotza huan nechchihuilía catli nijtlajtlanía.


\par }{\Q \VS{4}Masque anhuihuipicaj ica cualantli,

\par }{\Q amo xitlajtlacolchihuaca.

\par }{\Q Quema anmotectose ipan amotlapech huan amo tleno molinía,

\par }{\Q ximonejnehuilica catli eltoc ipan amoyolo.


\par }{\Q \VS{5}Xijchihuaca catli quinequi TOTECO huan ya nopa elis quen anquimacasquíaj se tlacajcahualistli catli quipactía.

\par }{\Q Quena, ximotemachica ipan ya.


\par }{\BB \par }
{\Q \VS{6}Miyac quiijtohuaj:

\par }{\Q “Amo aqui huelis techpalehuis.”

\par }{\Q Pero ta tihueli, TOTECO.

\par }{\Q Techcualita huan techtiochihua.


\par }{\Q \VS{7}Ta tijtlalijtoc ipan noyolo más paquilistli,

\par }{\Q huan amo quen catli quipiyaj masehualme catli quipixcaj miyac trigo,

\par }{\Q o quipiyaj miyac xocomecatl iayo.


\par }{\Q \VS{8}Yeca na nimotecas ica paquilistli ipan noyolo huan ica cuali nicochis,

\par }{\Q pampa nijmati san ta, TOTECO, techmanahuía huan amo aqui huelis tlen nechchihuilis.




\par }\PsalmChap{5}{\SH Mojmostla cualca David motlatlajti
\par }
{\Q \VerseOne{1}TOTECO, xijtlacaquili nocamanal.

\par }{\Q Techchihuili cuenta quema nitlaayijhuía.


\par }{\Q \VS{2}Ta tinoTeco Dios catli tiitztoc tinotlanahuatijca, techtlacaquili quema nimitztlajtlanía techpalehui,

\par }{\Q pampa amo aqui seyoc nijtlajtlanía.

\par }{\Q San nimotlatlajtía moca ta.


\par }{\Q \VS{3}Sese ijnaloc nelcualca nimitzpohuilía catli nechpano, TOTECO.

\par }{\Q Mojmostla nimitztlajtlanía catli monequi,

\par }{\Q huan san nimochiya para technanquilis.


\par }{\Q \VS{4}Ta tiToteco Dios catli amo mitzpactía catli amo cuali.

\par }{\Q Yeca amo tiquincahuilía amo cuajcualme ma itztoca mohuaya.


\par }{\Q \VS{5}Catli mohueyimatij amo hueli moquetzase moixpa.

\par }{\Q Tiquincualancaita nochi catli quichihuaj catli amo cuali.


\par }{\Q \VS{6}Tiquintzontlamiltía masehualme catli istlacatij.

\par }{\Q Quena, TOTECO, amo tijnequi tiquinitas catli tlacajcayahuaj huan temictíaj.


\par }{\Q \VS{7}Pero na, pampa hueyi motlaicnelijcayo,

\par }{\Q huelis nicalaquis mochaj.

\par }{\Q Quena, huelis nimitzhueyichihuas ipan motlatzejtzeloltijca tiopa,

\par }{\Q pampa nimitztlepanita huan nimajmahui para nimitzixpanos.


\par }{\Q \VS{8}TOTECO, techyacana quen nohuaya timocajtoc tijchihuas,

\par }{\Q pampa itztoque nocualancaitacahua.

\par }{\Q Technextili moojhui catli xitlahuac.


\par }{\Q \VS{9}Nocualancaitacahua amo quema quiijtohuaj catli melahuac.

\par }{\Q Amo aqui hueli motemachía ipan inincamanal.

\par }{\Q Ipan ininyolo san quinequij tetzontlamiltise.

\par }{\Q Inincamac eltoc fiero quen quema quitlapohuaj se mijca ostotl.

\par }{\Q Tecamanalhuíaj ica camanali catli yejyectzi san para tlacajcayahuase.


\par }{\Q \VS{10}Xiquintlatzacuilti, noTeco Dios.

\par }{\Q Xiquinmasilti ica catli amo cuali moilhuijtoque quinchihuilise sequinoc.

\par }{\Q Xiquinhuejcamajcahua pampa miyac inintlajtlacolhua.

\par }{\Q Quena, xiquinhuejcamajcahua pampa mohuejcachijtoque tlen ta.


\par }{\Q \VS{11}Pero ma paquica nochi catli motemachíaj ipan ta para xiquinpalehui.

\par }{\Q Nochipa ma huicaca ica paquilistli pampa ta tiquinmanahuía.

\par }{\Q Catli mitzicnelíaj paquij ipan ta.


\par }{\Q \VS{12}Pampa ta, TOTECO, tiquintiochihua catli quichihuaj catli xitlahuac moixpa.

\par }{\Q Motlaicnelijcayo quinyahualohua quen se tepos tzajcayotl catli quinmocuitlahuía.




\par }\PsalmChap{6}{\SH Quenicatza ma timotlatlajtica quema timotequipachohuaj
\par }
{\Q \VerseOne{1}TOTECO, amo techajhua quema ticualani.

\par }{\Q Amo techtlatzacuilti quema tlahuel ticualantoc.


\par }{\Q \VS{2}Techtlasojtla, pampa nimococohua.

\par }{\Q TOTECO, techchicahua, pampa tlahuel nechcocohua nochi notlacayo.


\par }{\Q \VS{3}Nihuihuipica ica majmajtli huan amo nijmati tlaque nijchihuas.

\par }{\Q Huan ta TOTECO, ¿hasta quema tihualas para techtlananas?


\par }{\Q \VS{4}Xihuala, TOTECO, techmanahuiqui para amo nimiquis.

\par }{\Q Techmaquixti pampa tlahuel techicnelía.


\par }{\Q \VS{5}Amo aqui catli mictoc huelis mitzelnamiquis.

\par }{\Q ¿Ajqueya huelis mitzhueyichihuas sintla mictoc huan ya quitlalpachojtoque?


\par }{\Q \VS{6}Ya tlanqui nofuerza ica choquistli.

\par }{\Q Sesen yohuali nichoca miyac hasta nijtlamixolonía notzonteto.


\par }{\Q \VS{7}Nichocatoc miyac hasta nechcocohua noixteyol huan ayacmo hueli nitlachiya.

\par }{\Q Quena, nichoca quema nimoilhuía catli nocualancaitacahua nechchihuilijtoque.


\par }{\BB \par }
{\Q \VS{8}Techtlalcahuica, tlajtlacolchijca masehualme,

\par }{\Q pampa TOTECO quicactoc quen nichoca.


\par }{\Q \VS{9}Yaya quicactoc catli nijtlajtlanijtoc,

\par }{\Q huan quiselijtoc nonetlatlajtilis.


\par }{\BB \par }
{\Q \VS{10}Nochi nocualancaitacahua mopinahuase huan huetzise.

\par }{\Q Ica se tlatoctzi TOTECO quincuepas ica pinahualistli.




\par }\PsalmChap{7}{\SH TOTECO tetlajtolsencahua xitlahuac
\par }
{\Q \VerseOne{1}TOTECO, ta catli tinoDios,

\par }{\Q ipan ta nimotemachía para techmanahuis.

\par }{\Q Techmaquixti ininmaco nochi catli nechtoquilijtinemij.


\par }{\Q \VS{2}Nocualancaitacahua itztoque quen tecuanime huan sintla ta amo techmanahuis,

\par }{\Q nechcocototzase huan amo aqui nechmaquixtis.


\par }{\Q \VS{3}TOTECO, sintla nelía nijhuicasquía tlajtlacoli,

\par }{\Q quinamiqui ma nechcualancaitaca.


\par }{\Q \VS{4}Sintla nijcuepilijtosquía ica catli amo cuali se nohuampox catli cuali itztoya nohuaya,

\par }{\Q huajca quena.


\par }{\Q \VS{5}Sintla quej nopa nijchijtosquía,

\par }{\Q huajca ma nechtepotztoca nocualancaitaca.

\par }{\Q Ma nechajsiti huan ma nechhuahuatatza,

\par }{\Q huan ma nechpinahualti,

\par }{\Q pero amo aqui quej nopa nijchihuilijtoc.


\par }{\Q \VS{6}Ximotlanana, TOTECO, ica cualantli.

\par }{\Q Xicualani miyac ica nocualancaitacahua quen inijuanti nechcualancaitaj.

\par }{\Q Ximoquetza tlajco campa tojuanti,

\par }{\Q huan xiquinfuerzajhui ma nechchihuilica catli xitlahuac.


\par }{\Q \VS{7}Se tonal masehualme tlen nochi tlalme mitzyahualojtose,

\par }{\Q huan ta tiquintlajtolsencahuas campa timosehuijtoc ipan mosiya yejyectzi nepa ilhuicac.


\par }{\Q \VS{8}Quena, TOTECO tiquintlajtolsencahuas nochi masehualme ipan nochi tlalme.

\par }{\Q Huajca nojquiya techtlajtolsencahua na, TOTECO, ica catli cuali nijchijtinentoc.

\par }{\Q Ta catli más tihueyi,

\par }{\Q technextijtoc iniixpa nochi masehualme para amo nijpiya tlajtlacoli.


\par }{\Q \VS{9}Ta, tiToteco Dios, catli titetlajtolsencahua xitlahuac.

\par }{\Q Xijtlachili inintlalnamiquilis masehualme huan xijyejyeco catli quipiyaj ipan ininyolo.

\par }{\Q Xijtlamilti catli quichihuaj nopa amo cuajcualme,

\par }{\Q pero techchihua tielise titemachme tojuanti catli timonejnemiltíaj cuali moixpa.


\par }{\BB \par }
{\Q \VS{10}Toteco Dios nechyahualohua para nechmanahuis.

\par }{\Q Quinmaquixtía catli quipiyaj ininyolo xitlahuac iixpa.


\par }{\Q \VS{11}Toteco Dios yaya se juez catli tetlajtolsencahua xitlahuac.

\par }{\Q Mojmostla cualani ica amo cuajcualme.


\par }{\Q \VS{12}Sintla se masehuali amo moyolcuepas,

\par }{\Q Toteco Dios quitentis imachete para quitzontlamiltis.

\par }{\Q Huan quicualtlalis icuahuitol catli ica quimictis.


\par }{\Q \VS{13}Ya quicualtlalijtoc itlahuilanca teposhua huan quinhualica imaco para temictis.

\par }{\Q Quipixtoc miyac cuatlamintli catli lementoque para tetzontlamiltis sintla amo moyolcuepaj.


\par }{\Q \VS{14}Se masehuali catli amo cuali san quinequi tecocos,

\par }{\Q huan san moilhuía catli fiero hueli quichihuas huan teipa icamaco quisa san istlacatili.


\par }{\Q \VS{15}Se catli quichihua se ostotl para quimasiltis seyoc,

\par }{\Q teipa ya huetzis campa tlaxajqui.


\par }{\Q \VS{16}Quej nopa nojquiya ica catli fiero se masehuali quinchihuilía sequinoc,

\par }{\Q teipa mocuepas ipan ya.


\par }{\Q \VS{17}Pero na nijtlascamatis TOTECO pampa yaya xitlahuac.

\par }{\Q Nihuicas tiohuicatl para nijhueyichihuas TOTECO, Yaya Catli Más Hueyi.




\par }\PsalmChap{8}{\SH Masehualme huan ihueyitilis Toteco Dios
\par }
{\Q \VerseOne{1}¡TOTECO, ta Catli Tijpiya Nochi Tlanahuatili!

\par }{\Q Mohueyitilis quitemitía nochi tlaltipactli.

\par }{\Q Huan motlatlanex quionpano ilhuicactli.

\par }{\Q Nochi quimatij ta tlahuel tihueyi.


\par }{\Q \VS{2}Tiquinnextilijtoc coneme huan pilconetzitzi catli noja chichij ma mitzpaquilismacaca.

\par }{\Q Mocualancaitacahua quiitase huan momacase cuenta para tlahuel pano hueyi mochicahualis huan yeca ayacmo molinise.


\par }{\Q \VS{3}Quema niquita ilhuicactli catli tijsencajqui,

\par }{\Q huan nopa metztli huan sitlalime catli tiquinchijchijqui,


\par }{\Q \VS{4}nimoyolilhuía:

\par }{\Q ¿Ajqueya tojuanti timasehualme para ta timocuatotonía huan timoilhuía tlen tojuanti?

\par }{\Q Nelquentzi topati timasehualme para ta techmocuitlahuis.


\par }{\Q \VS{5}Techchijtoc timasehualme más tihuejhueyi moixpa que nochi sequinoc.

\par }{\Q Techmacatoc tohueyitilis moixpa huan tijsencajtoc para nochi catli tijchijtoc ma techtlepanitaca.

\par }{\Q San ta, TOTECO, tieltoc más tihueyi huan techtlani ica mohueyitilis.


\par }{\Q \VS{6}Techmacatoc timasehualme tlanahuatili ica nochi tlapiyalme catli tiquinchijtoc.

\par }{\Q Quena, techmacatoc timasehualme para ma tijpiyaca tequiticayotl ica nochi tlamantli.


\par }{\Q \VS{7}Tiquinnahuatíaj nochi borregojme, huacaxme huan nochi tecuanime catli mosisiníaj.


\par }{\Q \VS{8}Tijpiyaj tequiticayotl ica nochi tlamantli totome huan michime, huan ica nochi catli itztoque ipan hueyi atl.


\par }{\Q \VS{9}¡TOTECO, ta Catli Tijpiya Nochi Tlanahuatili!

\par }{\Q Nochi masehualme campa hueli ipan nochi tlaltipactli quimatij ta tlahuel tihueyi.




\par }\PsalmChap{9}{\SH Timitzpaquilismacase Toteco Dios por nochi catli cuajcualtzi tijchijtoc
\par }
{\Q \VerseOne{1}Nimitzpaquilismacas, TOTECO, ica nochi noyolo.

\par }{\Q Nitepohuilis nochi catli cuali tijchijtoc.


\par }{\Q \VS{2}Nijpiya hueyi paquilistli por ta,

\par }{\Q huan yeca nihuicas huan nimitzpaquilismacas, Toteco, ta Catli Más tiHueyi.


\par }{\Q \VS{3}Nocualancaitacahua cholojtehuase.

\par }{\Q Huetzise mictoque moixpa.


\par }{\Q \VS{4}Pampa ta tiquinpannextilijtoc masehualme para niitztoc xitlahuac moixpa.

\par }{\Q Titenextilijtoc para nijchijtoc catli cuali.

\par }{\Q Timosehuijtoc ipan mosiya catli yejyectzi huan titetlajtolsencahua xitlahuac.


\par }{\Q \VS{5}Tiquinajhuas nochi masehualme ipan nochi tlalme catli amo mitzneltocaj.

\par }{\Q Tiquintzontlamiltis nochi inijuanti catli amo cuajcualme.

\par }{\Q Tiquinixpolos inintoca para nochipa.


\par }{\Q \VS{6}Nocualancaitacahua miquise,

\par }{\Q huan ininhuaya polihuise nochi inialtepehua.

\par }{\Q Pampa ta tiquintlamitlasosolhuilis huan amo tleno mocahuas.

\par }{\Q Amo aqui quinelnamiquis.


\par }{\BB \par }
{\Q \VS{7}Pero TOTECO tlanahuatis para nochipa.

\par }{\Q Yaya mosehuía ipan isiya catli yejyectzi nepa ilhuicac huan tetlajtolsencahua.

\par }{\Q Catli yaya quichihua, ya nopa xitlahuac.


\par }{\Q \VS{8}Toteco quintlajtolsencahuas xitlahuac nochi tlalme ipan tlaltipactli huan ininmasehualhua.

\par }{\Q Yaya quintlatzacuiltis sese inijuanti quen quinamiqui por nopa tlajtlacoli catli quichijtoque.


\par }{\Q \VS{9}Nochi catli pilteicneltzitzi huelis motemachise ipan TOTECO huan yaya quinmocuitlahuis.

\par }{\Q Huelis motlatise ipan ya quema tlaijiyohuíaj.


\par }{\BB \par }
{\Q \VS{10}Quena, TOTECO, nochi catli mitziximatij motemachise ipan ta para tiquinpalehuis,

\par }{\Q pampa amo quema tiquintlahuelcahuas catli mitztemohuaj.


\par }{\BB \par }
{\Q \VS{11}Xihuicaca huan xijpaquilismacaca TOTECO,

\par }{\Q catli mosehuía ipan isiya yejyectzi nepa ipan Jerusalén huan nochi quinahuatía.

\par }{\Q Xiquinpohuilica nochi masehualme ipan tlaltipactli catli yaya quichijtoc.


\par }{\Q \VS{12}TOTECO quintzontlamiltis catli temictíaj pampa quej nopa quinamiqui quincuepilis.

\par }{\Q Quinelnamiqui catli motequipachohuaj,

\par }{\Q quintlacaquilía quema masehualme catli tlaijiyohuíaj quitzajtzilíaj para ma quinpalehui.


\par }{\BB \par }
{\Q \VS{13}Techtlasojtla, TOTECO.

\par }{\Q Xiquita quen nitlaijiyohuía ica catli nechchihuilíaj inijuanti catli amo quinequij nechitase.

\par }{\Q Techmanahui pampa quinequij nechmictise,


\par }{\Q \VS{14}huan na nimitzpaquilismacas iniixpa nochi masehualme.

\par }{\Q Niquinpohuilis nochi catli mosentilíaj ipan altepetl Jerusalén catli techchihuilijtoc.

\par }{\Q Nelía nipaquis pampa techmaquixtijtos.


\par }{\BB \par }
{\Q \VS{15}Mosisinijca masehualme tlen nochi tlalme huetzise ipan nopa ostotl catli inijuanti quichijque.

\par }{\Q Quitlatijtoque se tlaquetztli para ma masica sequinoc,

\par }{\Q pero inijuanti icxicuatacanise.


\par }{\Q \VS{16}TOTECO quichijtoc para nochi ma quimatica para yaya xitlahuac tetlajtolsencahua.

\par }{\Q Yaya quichihua para ma huetzica ipan tlaquetztli catli ica ininmax quisencajtoque.


\par }{\Q \VS{17}Nochi amo cuajcualme yase mictla.

\par }{\Q Quena, nepa ajsitij nochi masehualme catli amo quielnamiquij Toteco Dios.


\par }{\Q \VS{18}Pero Toteco amo quinelcahuas catli teicneltzitzi.

\par }{\Q Yaya nochipa quinmacas catli quichiyaj para quiselise.


\par }{\BB \par }
{\Q \VS{19}Ximotlanana, TOTECO.

\par }{\Q Amo xiquincahuili masehualme más ma quipiyaca chicahualistli.

\par }{\Q Xiquintlajtolsencahua huan xiquintlatzacuilti nochi masehualme catli amo mitziximatij.


\par }{\Q \VS{20}Xijchihua ma majmahuica, TOTECO.

\par }{\Q Ma momacaca cuenta nochi masehualme ipan nochi tlalme para inijuanti san panoni.




\par }\PsalmChap{10}{\SH Se netlatlajtili para quitlajtlanis TOTECO ma quipalehuiqui
\par }
{\Q \VerseOne{1}TOTECO, ¿para tlen huejca tiitztoc huan timotlatía quema na nijpiya tequipacholi?


\par }{\Q \VS{2}¡Xiquita, TOTECO!

\par }{\Q Amo cuajcualme tlahuel mohueyimatij huan quintepotztocatinemij catli teicneltzitzi para quincocose.

\par }{\Q Ma masica ipan nopa tlaquetztli catli inijuanti quisencajtoque para sequinoc.


\par }{\Q \VS{3}Nopa amo cuajcualme mohueyimatij ica nochi catli fiero quinequij quichihuase.

\par }{\Q Huan masehualme catli quinequij san inijuanti quipiyase nochi tlamantli,

\par }{\Q quintelchihuaj nochi sequinoc hasta ta, TOTECO, mitztelchihuaj nojquiya.


\par }{\Q \VS{4}Nopa amo cuajcualme nel mohueyimatij huan amo mitztemohuaj, Toteco Dios.

\par }{\Q Amo quema mitzelnamiquij pampa moilhuíaj amo tiaqui para tiquintlatzintoquilis tlaque quichihuaj.


\par }{\Q \VS{5}Ama quisa cuali nochi catli amo cuajcualme quichihuaj,

\par }{\Q huan yeca san mohueyimatij,

\par }{\Q huan motlanahuatilhua amo quinchihuilíaj cuenta.

\par }{\Q San quinhuetzquilíaj nochi inincualancaitacahua.


\par }{\Q \VS{6}Huan moilhuíaj:

\par }{\Q “Amo quema topantis se tlenijqui.

\par }{\Q Nochipa tipactose huan amo quema techajsis tequipacholi.”


\par }{\Q \VS{7}¡Xitlacaqui, TOTECO!

\par }{\Q Quema camanaltij masehualme catli amo cuajcualme,

\par }{\Q san quisa tlatelchihuali, istlacatili huan nochi catli ica tlacajcayahua.

\par }{\Q ¡Xiquita, TOTECO!

\par }{\Q Nochipa tlacajcayahuaj huan quinyolcocohuaj sequinoc para ma quipiyaca tequipacholi.


\par }{\Q \VS{8}Motlatíaj nechca pilaltepetzitzi para teojchiyase,

\par }{\Q huan quema amo aqui quinita,

\par }{\Q quimictíaj se catli amo tleno quichijtoc.

\par }{\Q Quinichtacachiyaj catli teicneltzitzi huan quinmictíaj san pampa quinequij.


\par }{\Q \VS{9}Quen se tecuani catli motlatijtoc campa tlacoyontoc,

\par }{\Q masehualme catli fiero inintlalnamiquilis san quichixtoque para quipantise se catli amo quipiya fuerza para huetzise ipani.

\par }{\Q Teipa quihuahuatatzase nopa teicneltzi campa amo aqui huelis quipalehuis.


\par }{\Q \VS{10}Catli quinitzquijque quipiyaj miyac chicahualistli.

\par }{\Q Yeca catli teicneltzitzi nimantzi huetzij iniixpa.


\par }{\Q \VS{11}Nopa amo cuajcualme moilhuíaj:

\par }{\Q “Toteco Dios amo quielnamiqui catli tijchihuaj.

\par }{\Q Yaya moixtzactoc huan amo quema quiita tleno.”


\par }{\Q \VS{12}Ximotlanana, TOTECO Dios, ximomatlanana.

\par }{\Q Amo xiquinelcahua catli teicneltzitzi huan catli amo quipiyaj chicahualistli.


\par }{\Q \VS{13}Amo xiquincahuili amo cuajcualme ma mitzhuetzquilica.

\par }{\Q Amo xiquincahuili ma moilhuica para ta amo tiquintlatzacuiltis.


\par }{\Q \VS{14}Toteco Dios, tiquitztoc catli quichijtinemij.

\par }{\Q Timomacatoc cuenta sesen tlamantli catli amo cuali catli inijuanti quisencahuaj.

\par }{\Q Xiquinsencahuili nopa tlatzacuiltili catli quinamiqui.

\par }{\Q Catli teicneltzitzi san motemachiyaj ipan ta para xiquinmanahui.

\par }{\Q Ta tiinintlapalehuijca nochi catli icnotzitzi.


\par }{\Q \VS{15}Xiquinmapostequi nopa masehualme catli amo cuajcualme.

\par }{\Q Xiquintlatzacuilti por nochi catli fiero quichijtoque.

\par }{\Q Xiquintlaxtlahui ica sesen tlamantli catli quichijtoque.

\par }{\Q Amo xiquelcahua niyon se.


\par }{\Q \VS{16}TOTECO, ta tiTlanahuatijquetl catli titlanahuatis para nochipa huan amo quema tlamis.

\par }{\Q Tiquintzontlamiltis ipan motlal nochi masehualme catli amo mitziximatij,

\par }{\Q inijuanti san polihuise.


\par }{\Q \VS{17}TOTECO, ta tiquintlacaquilía catli mitztlajtlaníaj teicneltzitzi.

\par }{\Q Tiquinfuerzajmaca huan tiquinpalehuía.

\par }{\Q Tiquinchihuilía cuenta quema mitztzajtzilíaj.


\par }{\Q \VS{18}Ta tiquinmanahuía icnotzitzi huan catli tlaijiyohuíaj.

\par }{\Q Quej nopa, masehualme catli san tlasencahualme ica soquitl ayacmo huelis quintemajmatise.




\par }\PsalmChap{11}{\SH Ma timotemachica ipan Toteco para techpalehuis
\par }
{\Q \VerseOne{1}Amo techilhui:

\par }{\Q “Ximochololti cuatitla huan ximomanahuiti quen se tototl.”

\par }{\Q Amo monequi nicholos pampa na nimotemachijtoc ipan TOTECO.


\par }{\Q \VS{2}Nochi quiijtohuaj:

\par }{\Q “Xiquita, nopa masehualme catli mosisiníaj quicualtlalíaj cuahuitoli huan cuatlamintli,

\par }{\Q huan onmotlatijtoque para quinmaquilise masehualme catli itztoque xitlahuaque.”

\par }{\Q Masque quej nopa quiijtohuaj, amo melahuac.


\par }{\Q \VS{3}Masque quiijtohuaj:

\par }{\Q “Ayacmo oncas leyes huan amo aqui tlanahuatis xitlahuac,

\par }{\Q huan huajca monequi masehualme catli cuali ininyolo ma choloca pampa amo aqui huelis quinmanahuis”, amo neli inincamanal.


\par }{\Q \VS{4}TOTECO noja itztoc ipan itiopa catli tlatzejtzeloltic nepa ilhuicac.

\par }{\Q Quena, yaya mosehuijtoc ipan isiya yejyectzi huan noja tlanahuatía.

\par }{\Q Quiita nochi catli quichihuaj masehualme.

\par }{\Q Quitlajtlachilía sese inemilis.


\par }{\Q \VS{5}TOTECO quinyejyecohua catli quichihuaj catli cuali,

\par }{\Q pero masehualme catli amo cuajcualme huan catli quinpactía mosisiníaj, amo quinequi quinitas.


\par }{\Q \VS{6}TOTECO quichihuas ma huetzi tlicoli catli xahuantoc ininpani catli quichihuaj catli amo cuali.

\par }{\Q Quena, quintitlanilis azufre catli lementoc para ma huetzi ininpani,

\par }{\Q huan quintlatis ica se ajacatl catli tlahuel totonic.


\par }{\Q \VS{7}TOTECO, yaya nelcuali.

\par }{\Q Quinicnelía catli nemij xitlahuac.

\par }{\Q Huan masehualme catli xitlahuac ininyolo quiixitase,

\par }{\Q huan quimatise para Toteco quicualita catli quichihuaj.




\par }\PsalmChap{12}{\SH Techpalehui, TOTECO
\par }
{\Q \VerseOne{1}Techpalehui, TOTECO,

\par }{\Q pampa ayacmo aqui catli nelía mitzneltoquilía.

\par }{\Q Ayacmo aquime masehualme catli quiijtohuaj catli melahuac.


\par }{\Q \VS{2}Se ica seyoc moistlacahuíaj.

\par }{\Q Quipiyaj ome iniixayac quen nojquiya quipatlaj inincamanal.


\par }{\BB \par }
{\Q \VS{3}TOTECO quintzontlamiltis nochi catli quipiyaj ome iniixayac huan catli mohueyimatij quema camanaltij.


\par }{\Q \VS{4}Quintzontlamiltis catli quiijtohuaj:

\par }{\Q “San ica tocamanal titlatlanise.

\par }{\Q Sintla tijnequij tiistlacatise,

\par }{\Q tojuanti tijmatij.

\par }{\Q Amo aqui huelis technahuatis.”


\par }{\Q \VS{5}Pero quej ni quiijtojtoc TOTECO:

\par }{\Q “Inijuanti catli teicneltzitzi huan catli amo quipiyaj fuerza nechtzajtzilíaj por nopa fiero masehualme catli quintlaijiyohuiltíaj.

\par }{\Q Yeca ama nimotlananas para niquinpalehuis.

\par }{\Q Niquinmaquixtis ininmaco catli quincualancaitaj.”


\par }{\Q \VS{6}Nelía temachtli catli quiijtohua TOTECO.

\par }{\Q Icamanal senquistoc melahuac.

\par }{\Q Quena, eltoc quen se cuali plata catli quinelicxitijtoque,

\par }{\Q huan quipajpactoque miyac hueltas hasta senquistoc cuali.


\par }{\BB \par }
{\Q \VS{7}TOTECO, ta techmocuitlahuía.

\par }{\Q Techmanahuis para nochipa ica masehualme catli amo cuajcualme quen ama itztoque.


\par }{\Q \VS{8}Quena, masque mosisinijca masehualme mooquichmajtinemij campa hueli huan nochi masehualme san quipatiitaj catli amo cuali,

\par }{\Q Ta techmocuitlahuía.




\par }\PsalmChap{13}{\SH Se netlatlajtili para quitlajtlanis itlapalehuil TOTECO
\par }
{\Q \VerseOne{1}TOTECO, ¿hasta quema techelcajtos?

\par }{\Q ¿Ayacmo quema techelnamiquis?

\par }{\Q Nijmati techcuanetlatilía quema nimitztemohua.


\par }{\Q \VS{2}¿Hasta quema nijpiyas tequipacholi ipan noyolo huan noyoltzi tlaijiyohuijtinemis?

\par }{\Q ¿Hasta quema nocualancaitaca noja nechtlanis?


\par }{\Q \VS{3}Techtlachili huan technanquili, TOTECO.

\par }{\Q ¡NoTeco Dios!

\par }{\Q Techmaca tlahuili para nitlachiyas ipan ni tzintlayohuilotl huan amo nimiquis.


\par }{\Q \VS{4}Amo xijcahuili nocualancaitaca ma quiijto nechtlanqui.

\par }{\Q Amo techcahuili ma nihuetzi para ma amo noca huetzcaca inijuanti catli nechcualancaitaj.


\par }{\Q \VS{5}Na nimotemachijtoc ipan moteicnelijcayo catli huejcahua para nochipa.

\par }{\Q Nipaqui ipan noyolo pampa techmaquixtijtoc.


\par }{\Q \VS{6}Nihuicas para ta, TOTECO,

\par }{\Q pampa miyac catli cuali techchihuilijtoc.




\par }\PsalmChap{14}{\SH Se huihuiyotl catli quichihuaj tlajtlacolchijca masehualme
\par }
{\Q \VerseOne{1}Nelía huihuitic nopa masehuali catli moilhuía amo aqui Dios.

\par }{\Q Nochi catli quej nopa quiijtohuaj mocuapolojtoque huan amo cuajcualme.

\par }{\Q Nochi inijuanti monenpolojtoque huan ayacmo quichihuaj catli cuali.


\par }{\Q \VS{2}TOTECO hualtlachixtoc tlen ilhuicac para quiitas sintla huelis quipantis se masehuali catli nelía tlalnamiqui,

\par }{\Q se catli quitemohua huan quichihuasnequi ipaquilis.


\par }{\Q \VS{3}Pero amo aqui.

\par }{\Q Nochi masehualme mocuapolojtoque ipan se ojtli catli amo cuali.

\par }{\Q Nochi monenpolojtoque.

\par }{\Q Amo aqui quichihua catli cuali.

\par }{\Q ¡Niyon se!


\par }{\Q \VS{4}Nopa tlajtlacolchijca masehualme amo quema tlamachilise,

\par }{\Q pampa amo quema quielnamiquij TOTECO.

\par }{\Q San quintzontlamiltíaj nomasehualhua quen se masehuali quitlamicua se pantzi.


\par }{\Q \VS{5}Pero teipa nochi nopa tlajtlacolchijca masehualme huihuipicase ica majmajtli,

\par }{\Q pampa Toteco Dios amo itztoc ininhuaya.

\par }{\Q San itztoc ininhuaya catli itztoque xitlahuaque iixpa.


\par }{\Q \VS{6}TOTECO quinmanahuía teicneltzitzi pampa motemachíaj ipan ya quema tlajtlacolchijca masehualme quintlaijiyohuiltíaj.


\par }{\Q \VS{7}Tojuanti tinelpaquisquíaj sintla ya ajsisquía nopa tonali,

\par }{\Q quema Totemaquixtijca hualas tlen tepetl Sion para quinmaquixtis israelitame.

\par }{\Q Ma huala nopa tonali quema TOTECO quinhualicas imasehualhua tlen campa hueli inincualancaitacahua quinhuicatoque para tetequipanose.

\par }{\Q Ipan nopa tonali mopaquilismacase nochi israelitame.

\par }{\Q Quena, inijuanti catli iteipan ixhuihua Jacob tlahuel paquise.




\par }\PsalmChap{15}{\SH Nopa masehualme catli itztotij ipan itepe tlatzejtzeloltic Toteco Dios
\par }
{\Q \VerseOne{1}TOTECO, ¿ajqueya huelis calaquis ipan mochaj campa ta timocahua ipan motepe catli tlatzejtzeloltic?

\par }{\Q ¿Ajqueya huelis mocahuas nepa para tijmocuitlahuis?


\par }{\Q \VS{2}San calaquis ya catli amo aqui huelis quitelhuis ica niyon se tlamantli.

\par }{\Q Quena, san yaya catli quichihua catli cuali.

\par }{\Q Huelis yas san catli quiijtohua catli melahuac ica nochi iyolo,


\par }{\Q \VS{3}huan amo tetlaijilhuía.

\par }{\Q Itztotij nepa catli amo quimahuispolohua catli itztoc icalnechca,

\par }{\Q huan catli amo quinequi quinyolcocos sequinoc.


\par }{\Q \VS{4}Nepa calaquis catli quihuejcamajcahua nochi catli fiero,

\par }{\Q huan quinicnelía catli mitztlepanitaj huan quiimacasij mitzixpanose.

\par }{\Q TOTECO, ipan mochaj itztose catli quitlamichihuaj catli mocajtoque quichihuase masque nelohui huan quincocohua para quichihuase.


\par }{\Q \VS{5}Nepa calaquise catli quentzi tlainamaj quema tetlanejtíaj tomi,

\par }{\Q huan amo quinistlacahuíaj catli amo tlaixpanotoque,

\par }{\Q masque sequinoc quintencahuilíaj tomi para ma istlacatica.

\par }{\Q Quena, inijuanti catli quichihuaj ni cuali tlamantli amo aqui hueli quintlanis,

\par }{\Q pampa ta tiquinmocuitlahuis.




\par }\PsalmChap{16}{\SH Toteco catli cuali techmacas
\par }
{\Q \VerseOne{1}Techmocuitlahui, Toteco Dios,

\par }{\Q pampa ipan ta nimotemachijtoc para techmanahuis.


\par }{\Q \VS{2}TOTECO, na nimitzilhuijtoc:

\par }{\Q “Ta tinoTeco huan amo aqui seyoc catli huelis nechpalehuis.”


\par }{\Q \VS{3}Niquinicnelía inijuanti catli mitzneltoquilíaj catli itztoque ipan nopa tlali.

\par }{\Q Inijuanti catli nelía yejyectzitzi ininyolo.


\par }{\Q \VS{4}Pero mojmostla más motequipachose masehualme catli quintoquilíaj sequinoc inintlaixcopincayohua.

\par }{\Q Na amo quema nijtencahuasquía se tlacajcahualistli iniixpa inintotiotzitzi,

\par }{\Q niyon amo quema niquintocaxtisquía.


\par }{\Q \VS{5}San ta, TOTECO, nimitzpixtoc,

\par }{\Q yeca ayacmo tleno nijtemos.

\par }{\Q Ta techmaca nochi notlacualis huan noa catli nechmonequilía para niitztos.

\par }{\Q Nonemilis huan nochi catli nijpixtoc eltoc momaco huan nijmati nelía temachtli.


\par }{\Q \VS{6}Nopa mecatl catli ica techtlatamachihuili campa nijselijtoc huetzqui campa nelía cuali tlali.

\par }{\Q Nelía tlayejyectzi campa techmacatoc.


\par }{\Q \VS{7}Nimitzhueyichihuas, TOTECO,

\par }{\Q pampa techconsejomaca.

\par }{\Q Tlajco yohual techmaca motlalnamiquilis huan technextilía ipan noyolo tlaque monequi nijchihuas.


\par }{\Q \VS{8}Nochipa nimoilhuía tlen ta, TOTECO,

\par }{\Q huan pampa tiitztoc nonechca, amo tleno nopantis.


\par }{\Q \VS{9}Yeca ipan noyolo nelía nijpiya paquilistli.

\par }{\Q Nochi notlacayo motemachijtoc ipan ta.


\par }{\Q \VS{10}Pampa amo tijcahuas notlacayo ipan ostotl,

\par }{\Q niyon amo tijcahuas ma palani itlacayo Yaya Catli Tlatzejtzeloltic.


\par }{\Q \VS{11}Technextilis catlique ojtli quipiya nemilistli.

\par }{\Q Nijpiyas hueyi paquilistli nepa campa ta tiitztoc.

\par }{\Q Quena, oncas hueyi paquili para nochipa nepa campa monejmac.




\par }\PsalmChap{17}{\SH Se netlatlajtili catli quitlajtlanía TOTECO ma quimanahuis
\par }
{\Q \VerseOne{1}Techtlacaquili, TOTECO,

\par }{\Q pampa nimitznojnotza.

\par }{\Q Nijchijtoc catli xitlahuac,

\par }{\Q huan amo niistlacati.

\par }{\Q Techtlacaquili catli nimitztlajtlanía huan techpalehui.


\par }{\Q \VS{2}Techtlajtolsencahua iniixpa nochi masehualme.

\par }{\Q Xiquinnextili para amo tleno nijchijtoc,

\par }{\Q pampa nochipa tijmati catli xitlahuac.


\par }{\Q \VS{3}Masque tijhualtlachilía noyolo ica yohuali huan techyejyecojtoc,

\par }{\Q amo tleno amo cuali tijpantijtoc.

\par }{\Q Amo niquijtojtoc catli amo monequi,


\par }{\Q \VS{4}quen quichihuaj ne sequinoc.

\par }{\Q Na nimoiyocatlalijtoc tlen nopa iniojhui catli amo cuajcualme.

\par }{\Q Nijchijtoc senquistoc quen quiijtohua motlanahuatil.


\par }{\Q \VS{5}Nijtoquilijtoc moojhui huan amo nihuetztoc ipan tlajtlacoli.


\par }{\Q \VS{6}Nimitznojnotza, noTeco Dios, pampa nijmati technanquilis.

\par }{\Q Techtlacaquili huan techchihuili cuenta.


\par }{\Q \VS{7}Technextili moteicnelijcayo catli yejyectzi.

\par }{\Q Taya tiquinmaquixtía ica mochicahualis catli motemachiyaj ipan ta.


\par }{\Q \VS{8}Techmocuitlahui quen se quimocuitlahuía iixsitlal.

\par }{\Q Quen se piyo quintlatía ipilconehua ieltlapaltzala,

\par }{\Q nojquiya quej nopa techmocuitlahui.


\par }{\Q \VS{9}Techtlati tlen nopa amo cuajcualme catli nechyahualojtoque para nechmictise.


\par }{\Q \VS{10}Nelía mocualnequij huan quema camanaltij,

\par }{\Q san mohueyimatij.


\par }{\Q \VS{11}Nechtoquilijtinemij campa ninentinemi huan san quichiyaj nopa tlatoctzi quema huelise nechtlahuisose tlalchi.


\par }{\Q \VS{12}Inijuanti itztoque quen tecuanime catli tlahuel mayanaj huan quinequij tecuase,

\par }{\Q huan motlatijtoque ostoijtic para quema se masehuali panos.


\par }{\Q \VS{13}Ximotlanana, TOTECO,

\par }{\Q xiquinnamiquiti.

\par }{\Q Xiquinchihualti ma motlancuaquetzaca moixpa.

\par }{\Q Ica momachete, techmanahui tlen nopa amo cuajcualme.


\par }{\Q \VS{14}Ica mochicahualis, TOTECO,

\par }{\Q techmaquixti ininmaco inijuanti catli san quipiyaj catli eltoc ipan ni tlaltipactli.

\par }{\Q Tijmiyaquilijtoc catli iniaxca nica.

\par }{\Q Nojquiya xiquinmaca miyac tlatzacuiltili hasta mocahuas para ininconehua.


\par }{\Q \VS{15}Pero na niitztoc xitlahuac moixpa,

\par }{\Q huan se tonal nimitzitas, TOTECO,

\par }{\Q huan yeca nipaqui.

\par }{\Q Se tonal quema niisas nijpiyas nochi catli nijtemojtinentoc,

\par }{\Q pampa niitztos monechca huan ica paquilistli timoixtlachilise.




\par }\PsalmChap{18}{\SH David quitlascamati TOTECO pampa tlatlantoc
\par }
{\Q \VerseOne{1}Nimitzicnelía, TOTECO.

\par }{\Q Na niitztoc momaco.


\par }{\Q \VS{2}TOTECO, mopan ta nimotlatía pampa temachtli techmaquixtis.

\par }{\Q Techyahualohua para amo huelis nechajsise nocualancaitacahua.

\par }{\Q Taya tinotlamanahuijca.

\par }{\Q Ipan ta, noTeco Dios, nimotlatía,

\par }{\Q pampa na niitztoc momaco.

\par }{\Q Quena, san ipan ta nimotemachía.

\par }{\Q Ta techyahualohua para techmocuitlahuía.

\par }{\Q Taya tieli quen se huejcapantic tepancali catli cuali huan temachtli.

\par }{\Q Ica ta mochicahualis nitlatlanis.


\par }{\BB \par }
{\Q \VS{3}San monequi nijnotzas TOTECO catli quinamiqui para nijhueyichihuas,

\par }{\Q huan yaya nechmanahuis ininmaco nochi nocualancaitacahua.


\par }{\Q \VS{4}Eltoya quen nechpixtoya imaco miquilistli.

\par }{\Q Nochi catli fiero catli onca ipan ni tlaltipactli nechtlanisnequiyaya.


\par }{\Q \VS{5}Nopa mijca ostotl nechtlaquechilijtoya hasta ayacmo nijpixqui fuerza.

\par }{\Q San se quentzi más huan nimiquisquía.


\par }{\Q \VS{6}Pero quema más nimotequipachohuayaya,

\par }{\Q nijnotzqui TOTECO.

\par }{\Q Nijtlajtlani ma nechpalehui noTeco Dios.

\par }{\Q Huan yaya nechtlacaquili hasta nepa ipan ilhuicac.

\par }{\Q Quena, quichihuili cuenta catli niquilhui.


\par }{\Q \VS{7}Huajca chicahuac mojmolini tlali hasta momajmatijque nochi tepeme.

\par }{\Q Moojolinijque nopa tepeme hasta campa ontlatzquitoque,

\par }{\Q huan mohuihuixojque pampa Toteco Dios cualanqui.


\par }{\Q \VS{8}Elqui quen quisayaya poctli ipan iyacatzol,

\par }{\Q huan ipan icamac quisayaya se tlitl catli nochi quitlamitlatiyaya,

\par }{\Q huan nochi quisosolohuayaya.

\par }{\Q Quena, quimajcahuayaya tlicoli xaxahuacatoc pampa nelcualanqui.


\par }{\Q \VS{9}Pampa Toteco Dios quitlapo nopa cortina tlen ilhuicac,

\par }{\Q huan temoc para nechpalehuis.

\par }{\Q Nejnentihualayaya ipan miyac mixtli catli nelyayahuic.


\par }{\Q \VS{10}Toteco Dios tlejcoc ipan ieltlapal se querubín tequihua,

\par }{\Q huan patlantihualajqui ipan ajacatl.


\par }{\Q \VS{11}Yaya motzajqui ica tzintlayohuilotl,

\par }{\Q huan atl quiyahualo para amo aqui quiitasquía.


\par }{\Q \VS{12}Tlapetlanilotl quiyacantihualajqui quema ajsiyaya yaya catli tlahuel cahuani.

\par }{\Q Huan nojquiya huetzqui tesihuitl huan tlicoli xaxahuacatoc.


\par }{\Q \VS{13}TOTECO quichijqui ma quicaquica itoscac quen se tlatomonilotl catli quisqui ilhuicac.

\par }{\Q Quena, Toteco Catli Más Hueyi tlahuejchijqui.

\par }{\Q ¡Tlahuel miyac tesihuitl huan tlicoli xaxahuacatoc huetzqui!


\par }{\Q \VS{14}Quimajcajqui cuatlamintli ma quinajsi nochi nocualancaitacahua,

\par }{\Q huan inijuanti cholojtejque.

\par }{\Q TOTECO quinhuitejqui ica hueyi tlapetlanilotl huan quintzontlamilti.


\par }{\Q \VS{15}Quema TOTECO tlailpitzqui,

\par }{\Q nochi nopa atl ipan hueyi atl san sejco momanqui hasta nesqui nochi nopa tlali catli mocahua atzintla campa más tlahuejcatla.

\par }{\Q Ica icamanal TOTECO mopannexti itzinpehualtil tlaltipactli, pampa yaya cualanqui.


\par }{\Q \VS{16}Huan TOTECO quimelajqui imax hasta campa más huejcatla,

\par }{\Q huan nechquixti tlen nopa hueyi atl.


\par }{\Q \VS{17}Nechmaquixti ininmaco nocualancaitacahua catli quipixque huejhueyi chicahualistli.

\par }{\Q Quena, nechmanahui tlen nocualancaitacahua catli más quipixque chicahualistli que na.


\par }{\Q \VS{18}Inijuanti motlalijque noca na quema amo nijpixqui fuerza,

\par }{\Q pero TOTECO nechtlananqui.


\par }{\Q \VS{19}Nechquixti huan nechsehui campa amo mahuilili.

\par }{\Q Nechmanahui pampa nechicnelía.


\par }{\Q \VS{20}TOTECO nechmacatoc catli quinamiqui pampa nijchijtoc catli xitlahuac.

\par }{\Q Nechtlaxtlahuijtoc pampa cuali nonemilis.


\par }{\Q \VS{21}Nijtoquilijtoc iojhui TOTECO huan amo nimoiyocacajtoc tlen ya.


\par }{\Q \VS{22}Niquelnamictoc nochi icamanal huan amo quema nijcajtejtoc itlanahuatil.


\par }{\Q \VS{23}Xitlahuac niitztoc iixpa.

\par }{\Q Nimoiyocatlalijtoc tlen nochi catli fiero.


\par }{\Q \VS{24}Huan TOTECO nechtlaxtlahuijtoc quen quinamiqui ica catli cuali nijchijtoc,

\par }{\Q pampa quinpantijtoc cuali nonemilis iixpa.


\par }{\BB \par }
{\Q \VS{25}TOTECO, tiquinicnelía huan tiitztoc temachtli ica catli teicnelíaj huan catli temachme.

\par }{\Q Tiitztoc cuali ica catli quihuejcacahua tlajtlacoli.


\par }{\Q \VS{26}Tiquintiochihua catli tetiochihuaj,

\par }{\Q pero tetic timotlalía ica inijuanti catli mosisiníaj.


\par }{\Q \VS{27}Tiquinmaquixtía catli moicnonequij,

\par }{\Q pero tiquinpinahualtía catli mohueyimatij.


\par }{\Q \VS{28}TOTECO, ta catli tinoDios,

\par }{\Q ta techmaca tlahuili.

\par }{\Q Ta tijcueptoc nopa tzintlayohuilotl campa niitztoc ica tlahuili.


\par }{\Q \VS{29}Ica mochicahualis, noTeco Dios,

\par }{\Q niquinhuilanas nocualancaitacahua,

\par }{\Q huan niquixcopanos nopa tepamitl catli ica quitzactoque inialtepe.


\par }{\BB \par }
{\Q \VS{30}Iojhui Toteco Dios nelía xitlahuac.

\par }{\Q Huan icamanal catli quitencahua,

\par }{\Q cuali para ipan timotemachise.

\par }{\Q TOTECO quinmanahuía nochi catli ipan ya motemachíaj.


\par }{\Q \VS{31}Amo cana aqui seyoc Dios quen TOTECO.

\par }{\Q Amo aqui seyoc catli huelis ipan timotemachise huan techmanahuis.


\par }{\Q \VS{32}Toteco Dios nechmaca chicahualistli,

\par }{\Q huan nechchihualtía ma ninejnemi xitlahuac.


\par }{\Q \VS{33}Yaya nechfuerzajmaca para amo ma nihuetzi.

\par }{\Q Noicxihua mochihuaj temachtli quen iicxihua se chivo quema moquetzaj campa tlahuejcapa huan tlaxixitlaca.


\par }{\Q \VS{34}Toteco Dios nechmachtía tlaque ma nijchihuas quema onca tlahuilanalistli.

\par }{\Q Nechfuerzajmaca para cuali ma niquitzqui nopa tetic tepos huitoli catli quichijtoque ica bronce.


\par }{\BB \par }
{\Q \VS{35}Toteco Dios, ta techmanahuía huan techmaquixtía.

\par }{\Q Techitzquía ica monejmac.

\par }{\Q Ica mohueyi teicnelijcayo techhueyichijtoc.


\par }{\Q \VS{36}Tijchijtoc noojhui más patlahuac para amo ma nihuetzis.


\par }{\Q \VS{37}Niquintepotztocac nocualancaitacahua huan niquinajsito.

\par }{\Q Huan amo nimocuepqui hasta quema niquintzontlamiltijtoya.


\par }{\Q \VS{38}Niquinhuejhuelo huan ayacmo quema motlananase.

\par }{\Q Huetzque noicxitla.


\par }{\Q \VS{39}Toteco Dios, ta techfuerzajmacac ipan nopa tlahuilanalistli huan tijchijqui para nocualancaitacahua ma motlancuaquetzaquij noixpa.


\par }{\Q \VS{40}Miyaqui moicancuepque para cholojtehuase huan quej nopa huelqui niquintzontlamilti.


\par }{\BB \par }
{\Q \VS{41}Inijuanti tetzajtzilijque ma quinpalehuica,

\par }{\Q pero amo aqui huelqui quinpalehui.

\par }{\Q Quinotzque TOTECO,

\par }{\Q pero yaya amo quinnanquili.


\par }{\Q \VS{42}Quen se quitisi tlalcuanextli huan quihuica ajacatl,

\par }{\Q na quej nopa niquinchijqui.

\par }{\Q Huan ininpan nimoquejquetzqui quen soquitl ipan ojtli.


\par }{\Q \VS{43}TOTECO nechmanahuijtoc tlen nopa sequinoc altepetl ehuani catli mosisiníaj huan quinequiyayaj nechhuilanase.

\par }{\Q Yaya nechchijtoc ma nieli niinintlayacanca masehualme catli campa hueli ehuani.

\par }{\Q Masehualme catli amo niquiniximatiyaya hualahuij para nechtequipanose.


\par }{\Q \VS{44}Quema quicaquij nocamanal,

\par }{\Q inijuanti nechneltoquilíaj.

\par }{\Q Sequinoc altepetl ehuani huihuipicaj noixtla.


\par }{\Q \VS{45}Nochi motemacaj noixpa huan huihuipicatiyohuij quema quisaj campa motlatijtoque.


\par }{\Q \VS{46}Itztoc TOTECO.

\par }{\Q Nijpaquilismacas yaya catli nechmocuitlahuía.

\par }{\Q Ma tijhueyitlalica Toteco Dios,

\par }{\Q notemaquixtijca.


\par }{\Q \VS{47}Yaya nopa Dios catli quincuepilía ica catli fiero inijuanti catli nechcocojtoque.

\par }{\Q Quintlalijtoc masehualme ipan miyac tlali nomaco para ma niquinnahuati.


\par }{\Q \VS{48}Yaya nechmanahuía tlen nocualancaitacahua huan nechhueyitlalía iniixpa catli nechcualancaitaj.

\par }{\BB \par }
{\Q TOTECO, ta techmaquixtijtoc ininmaco nopa tlahuilanca masehualme,


\par }{\Q \VS{49}yeca nitepohuilis tlen ta campa hueli.

\par }{\Q Nihuicas huan nijhueyitlalis motoca.


\par }{\Q \VS{50}Miyac hueltas tijchijtoc para ma nitlatlani, na niDavid,

\par }{\Q ninopa tlanahuatijquetl catli techtlapejpenijtoc.

\par }{\Q Tijpiya hueyi moyolo ica na catli techtlalijtoc ma nitlanahuati.

\par }{\Q Quena, hueyi moyolo nohuaya huan tijpiyas hueyi moyolo para nochipa ica noixhuihua.




\par }\PsalmChap{19}{\SH Ihueyitilis Toteco monextía ipan nochi catli quichijtoc
\par }
{\Q \VerseOne{1}Ilhuicactli tepohuilía ihueyitilis Toteco Dios.

\par }{\Q Tlanemijya technextilía catli onpano yejyectzi yaya hueli quisencahua.


\par }{\Q \VS{2}Quena, tonali huan yohuali ilhuicactli quisenhuiquilía tepohuilía para tlahuel hueyi itlalnamiquilis.


\par }{\Q \VS{3}Masque amo tleno caquisti huan amo tijcaquij niyon se camanali,

\par }{\Q nochi masehualme campa hueli quiitaj iyejyejca ilhuicactli huan quimachilíaj catli techpohuilía.


\par }{\Q \VS{4}Eltoc quen ilhuicactli quipiya itoscac catli ajsi hasta campa ontlantoc tlaltipactli,

\par }{\Q huan teyolmelahua para itztoc Toteco Dios.

\par }{\Q Ipan ilhuicactli yaya quiquetzqui ichaj tonati.


\par }{\Q \VS{5}Huan tonati quisa mojmostla huan yohui ipan iojhui ica paquilistli quen se telpocatl quisa ipan ichaj para mosihuajtiti.

\par }{\Q Quena, nopa tonati mochihua quen se motlalojquetl catli paqui motlalohua pampa quimati quintlanis ne sequinoc.


\par }{\Q \VS{6}Tonati quisa ilhuicactli inacastla huan quimaca huelta hasta ne seyoc inacastla.

\par }{\Q Amo aqui huelis motlatis para amo quitonalmictis.


\par }{\Q \VS{7}Ileyes TOTECO eltoc senquistoc cuali,

\par }{\Q huan temaca yancuic nemilistli.

\par }{\Q Huelis timotemachise ipan icamanal,

\par }{\Q pampa ya nopa quichihua ma tlalnamiqui se masehuali catli moicnonequi.


\par }{\Q \VS{8}Itlanahuatilhua TOTECO eltoc melahuac huan xitlahuac.

\par }{\Q Quinmaca paquilistli masehualme ipan ininyolo.

\par }{\Q Quena, sesen tlamantli catli TOTECO techilhuijtoc ma tijchihuaca eltoc quen se tlahuili catli chicahuac.

\par }{\Q Techtlahuilía toojhui para tiquitase.


\par }{\Q \VS{9}Senquistoc cuali para ma tijtlepanitaca TOTECO huan ma tiquimacasica para tiquixpanose.

\par }{\Q Elis cuali para nochipa.

\par }{\Q Catli TOTECO quiijtojtoc para ma tijchihuaca,

\par }{\Q ya nopa melahuac.

\par }{\Q Quena, ya nopa temachtli.


\par }{\Q \VS{10}Noja más nijpatiita que oro.

\par }{\Q Quena, noja más cuali que miyac oro catli senquistoc cuali.

\par }{\Q Quema se masehuali quiselía Icamanal Toteco ipan iyolo,

\par }{\Q eltoc más tzopelic que se sayolnectli catli yancuic quipatzcatoque.


\par }{\Q \VS{11}Nopa tlanahuatilme nechmacaj tlalnamiquilistli, na niitequipanojca,

\par }{\Q para amo ma nitlajtlacolchihua.

\par }{\Q Catli quintoquilía itlanahuatilhua TOTECO hueyi quitlanis.


\par }{\BB \par }
{\Q \VS{12}Amo aqui huelis momacas cuenta tlen itlaixpanolhua sesen huelta quema quichihua catli amo cuali.

\par }{\Q TOTECO, techtlapojpolhui notlajtlacolhua catli amo nijmatiyaya sintla nijchijtoya.


\par }{\Q \VS{13}Huan techpalehui para amo nimohueyimatis,

\par }{\Q huan amo quema ma nitlajtlacolchihuas ica nopaquilis.

\par }{\Q ¡Amo! Amo xijcahua tlajtlacoli ma nechnahuati.

\par }{\Q Quen nopa nielis se masehuali catli amo aqui huelis nechtelhuis ica niyon se tlamantli.

\par }{\Q Huan niitztos nitlatzejtzeloltic.


\par }{\Q \VS{14}Ma mitzpacti catli niquijtohua huan catli nimoilhuía, TOTECO,

\par }{\Q ta tinotlamanahuijca huan tinotemaquixtijca.




\par }\PsalmChap{20}{\SH David quitlajtlanía Toteco ma quipalehui quintlanis icualancaitacahua
\par }
{\Q \VerseOne{1}Ma TOTECO mitztlacaquili quema timotequipachohua.

\par }{\Q Ma mitzmanahui nopa Dios catli huejcajya quimanahui Jacob.


\par }{\Q \VS{2}Hasta campa yaya itztoc ipan ichaj,

\par }{\Q ma quititlani tlapalehuili catli quisa tlen altepetl Jerusalén.


\par }{\Q \VS{3}Ma quielnamiqui nochi motlacajcahualis catli tijmacatoc.

\par }{\Q Ma moilhui tlen nopa tlacajcahualistli catli tijtlati iixpa huan catli yaya quiseli ica paquilistli.


\par }{\Q \VS{4}Ma mitzmacas nopa catli moyolo quinequi.

\par }{\Q Ma quichihua ma quisa cuali nochi catli timoilhuijtoc tijchihuas.


\par }{\Q \VS{5}Quej nopa tojuanti titzajtzise ica paquilistli pampa ta titlatlantoc,

\par }{\Q huan tijtlananase banderas ica itoca Toteco Dios pampa mitzpalehuijtoc.

\par }{\Q Quena, TOTECO ma mitzmaca nochi catli tijtlajtlanijtoc.


\par }{\Q \VS{6}Cuali nijmati para TOTECO nechmaquixtía niitlanahuatijca catli nechtlapejpenijtoc.

\par }{\Q Hasta tlen nepa ilhuicac campa nelía tlatzejtzeloltic nechhualpalehuijtoc,

\par }{\Q huan nechchihua ma nitlatlani ica ichicahualis.


\par }{\Q \VS{7}Masehualme ipan sequinoc tlalme motemachíaj ipan inincarros huan inincahuayohua para momaquixtise quema onca tlahuilancayotl.

\par }{\Q Pero tojuanti timotemachíaj ipan TOTECO toDios.


\par }{\Q \VS{8}Inijuanti tlaijiyohuise huan huetzise,

\par }{\Q pero tojuanti timotlananase huan noja tijpiyase fuerza.


\par }{\BB \par }
{\Q \VS{9}Toteco Dios, xijchihuas ma nitlatlani,

\par }{\Q na nimotlanahuatijca.

\par }{\Q Technanquili quema timitznojnotzaj.




\par }\PsalmChap{21}{\SH Se huicatl pampa tlatlantoya
\par }
{\Q \VerseOne{1}¡TOTECO! Na nitlanahuatijquetl,

\par }{\Q nipaqui pampa techfuerzajmacatoc.

\par }{\Q Nelía nipaqui pampa tijchijtoc ma nitlatlani.


\par }{\Q \VS{2}Techmacatoc catli noyolo quinequiyaya.

\par }{\Q Quena, techmactili catli nimitztlajtlaniyaya.


\par }{\Q \VS{3}Techsehui nitlanahuatijquetl ica hueyi tlatiochihualistli, huan techicpahuiltijtoc se corona catli senquistoc oro.


\par }{\Q \VS{4}Nimitztlajtlani techcahuili ma huejcahuas niitztos,

\par }{\Q huan nelía techmacatoc se nemilistli catli huejcahuas para nochipa.


\par }{\Q \VS{5}Techpalehuijtoc ma nitlatlani miyac ica mohueyi chicahualis.

\par }{\Q Huan yeca por ta, nochi nechhueyitlepanitaj,

\par }{\Q na nitlanahuatijquetl, huan nechhueyitlalíaj.


\par }{\Q \VS{6}Techtiochijtoc ica catli huejcahuas para nochipa,

\par }{\Q huan nelhueyi nopa paquilistli catli nijpiya pampa timocahua nohuaya.


\par }{\Q \VS{7}Na nitlanahuatijquetl nimotemachía ipan ta, TOTECO.

\par }{\Q Quena, nimotemachía ipan mohueyi teicnelilis ta Catli Más tiHueyi,

\par }{\Q yeca amo aqui huelis nechtlanis.


\par }{\Q \VS{8}TOTECO, ica mochicahualis tiquinajsiti nochi mocualancaitacahua.

\par }{\Q Ica monejmac tiquinitzquis nochi catli mitzcualancaitaj.


\par }{\Q \VS{9}Quema timonextis, inijuanti tlatlase moixpa quen itztosquíaj ipan se horno catli xahuantoc.

\par }{\Q TOTECO, quema tiquintlajtolsencahuas,

\par }{\Q mocualancayo quintlamitlatis.


\par }{\Q \VS{10}Tiquintzontlamiltis hasta ininconehua huan iniixhuihua.


\par }{\Q \VS{11}Masque masehualme catli amo cuajcualme mitzcualancaitaj huan quisencahuaj catli amo cuali mitzchihuilise,

\par }{\Q amo quisas cuali catli moilhuijtoque.


\par }{\Q \VS{12}Inijuanti moicancuepase para cholojtehuase quema quiitase para tiquinmelactlachilis ica mocuahuitol tlasencahuali para tiquinhuilanas.


\par }{\Q \VS{13}Timitzhueyimatij, TOTECO,

\par }{\Q pampa hueyi mochicahualis.

\par }{\Q Huan timitzhueyichihuase ica huicatl pampa nelía tijpiya nochi chicahualistli.




\par }\PsalmChap{22}{\SH Se tlacatl quitzajtzilía Toteco huan teipa quipaquilismaca
\par }
{\Q \VerseOne{1}¡NoTeco Dios! ¡NoTeco Dios!

\par }{\Q ¿Para tlen techtlahuelcajtoc?

\par }{\Q ¿Para tlen timohuejcachijtoc huan amo tihualajtoc para techmanahuiqui?

\par }{\Q Amo tijtlacaquilía quema nitlatzajtzilía.


\par }{\Q \VS{2}NoTeco, tonali yohuali amo nimosiyajquetza nimitznotza,

\par }{\Q pero amo technanquilía.


\par }{\Q \VS{3}Huan masque quej nopa eltoc,

\par }{\Q ta quejipa titlatzejtzeloltic.

\par }{\Q Nochi tohuejcapan tatahua tiisraelitame mitzyahualojque huan mitzhueyichijque.


\par }{\Q \VS{4}Totatahua mochixque ipan ta.

\par }{\Q Quena, motemachijque mopan ta huan ta tiquinmanahui.


\par }{\Q \VS{5}Mitznojnotzque quema tlaijiyohuiyayaj huan tiquinmaquixti.

\par }{\Q Mopan ta motemachijque huan amo tiquinpinahualti.


\par }{\Q \VS{6}Pero na nimomati quen se pilocuiltzi huan amo nise masehuali.

\par }{\Q Sequin san nechhuetzquilíaj huan sequinoc nechcualancaitaj.


\par }{\Q \VS{7}Nochi catli nechitaj san noca paquij,

\par }{\Q huan tlancuitzihuij huan motzonojolinía,


\par }{\Q \VS{8}huan quiijtohuaj:

\par }{\Q “Yaya catli motemachía ipan TOTECO,

\par }{\Q huajca ma tiquitaca sintla quimaquixtis.

\par }{\Q Sintla nelía quiicnelía,

\par }{\Q ma quimanahuiqui.”

\par }{\MM Quej nopa quiijtohuaj masehualme.


\par }{\Q \VS{9}Pero TOTECO, na nijmati para techpalehuijtoc.

\par }{\Q Techquixti iijtico nonana.

\par }{\Q Techmocuitlahuijtoc hasta tlen quema noja nichichiyaya.


\par }{\Q \VS{10}Huan quema nitlacatqui ya ipa nimotemachijtoc ipan ta.

\par }{\Q Nochi tonali tieltihualajtoc tinoTeco Dios.


\par }{\Q \VS{11}Amo techtlalcahui san pampa hualajtoc ni tequipacholi huan amo aqui seyoc catli hueli nechpalehuis.


\par }{\Q \VS{12}Miyaqui nocualancaitacahua nechyahualojtoque quen torojme catli mosisiníaj.

\par }{\Q Quena, nesij quen nopa huejhueyi torojme catli itztoque ipan tlali Basán.


\par }{\Q \VS{13}Nanalcaj quen tecuanime catli mosisiníaj.

\par }{\Q Camachalohuaj huan nechmelactlachilíaj.


\par }{\Q \VS{14}Na nimomati quen atl catli mopatzcatoc huan campa hueli toyajtoc.

\par }{\Q Nochi noomiyo lelecuecatoc.

\par }{\Q Noyolo eltoc quen cera catli atiya.


\par }{\Q \VS{15}Tlantoc nochi nochicahualis.

\par }{\Q Nijpiya nocamac huactoc quen se chachapal tepalcatl,

\par }{\Q huan nonenepil tlatzquitoc ica nocamacholec.

\par }{\Q Techtlalijtoc campa tlahuactoc huan campa onca miquilistli.


\par }{\Q \VS{16}Masehualme catli amo cuajcualme nechyahualojtoque quen chichime.

\par }{\Q Quicocoyotztoque nomax huan noicxihua.


\par }{\Q \VS{17}Hasta huelis nijpohuas noomiyohua,

\par }{\Q pampa sesen nechcocohua.

\par }{\Q Nocualancaitacahua nechsentlachilijtoque huan san noca paquij.


\par }{\Q \VS{18}Momajmacaj catli nimoquentiyaya.

\par }{\Q Quena, mahuiltíaj ica piltetzitzi para quiitase ajqueya quitocaros sesen noyoyohua.


\par }{\Q \VS{19}Pero ta, TOTECO, amo techtlalcahui,

\par }{\Q pampa na niitztoc momaco.

\par }{\Q Xihuala nimantzi techpalehuiqui.


\par }{\Q \VS{20}Techmanahui tlen ininmachete ni mosisinijca masehualme catli itztoque quen chichime.

\par }{\Q Amo xiquincahuili ma nechmictica.


\par }{\Q \VS{21}Eltoc quen niitztoc inincamaco tecuanime,

\par }{\Q huajca techmaquixti. Nopa masehualme itztoque quen torojme,

\par }{\Q amo ma nechtompojhuica.


\par }{\Q \VS{22}Huan na niquinpohuilis noicnihua tlen ta, TOTECO,

\par }{\Q huan quema oncas tlasentililistli,

\par }{\Q nimitzhueyichihuas iniixtla nochi.


\par }{\Q \VS{23}TOTECO, tojuanti catli timitztlepanitaj huan tiquimacasij timitzixpanose timitzpaquilismacaj.

\par }{\Q Nochi tiiteipan ixhuihua Israel,

\par }{\Q timitzhueyichihuaj.

\par }{\Q Quena, timitzhueyimatij nochi tiisraelitame.


\par }{\Q \VS{24}Pampa amo techelcajtoc quema titlaijiyohuíaj,

\par }{\Q niyon amo techhuejcamajcajtoc.

\par }{\Q Amo neli techcuanetlatilía.

\par }{\Q ¡Amo! Ta techtlacaquilía quema timitztlajtlaníaj techpalehuiqui.


\par }{\Q \VS{25}Huajca, TOTECO, ipan nopa hueyi tlasentililistli nimitzpaquilismacas iniixtla nochi momasehualhua,

\par }{\Q pampa ta titemachtli.

\par }{\Q Iniixpa catli mitztlepanitaj huan quiimacasij mitzixpanose,

\par }{\Q na nijchihuas catli nimitztencahuilijtoc para nijchihuas.


\par }{\BB \par }
{\Q \VS{26}Huajca nochi catli teicneltzitzi tlacuase huan ixhuise.

\par }{\Q Nochi catli quitemohuaj TOTECO quipantise huan quipaquilismacase.

\par }{\Q Quena, paquise para nochipa.


\par }{\Q \VS{27}Masehualme ipan nochi tlalme campa hueli ipan tlaltipactli motepotztocase huan quielnamiquise TOTECO.

\par }{\Q Inijuanti pehuase quihueyimatise huan motlancuaquetzase iixpa.


\par }{\Q \VS{28}Pampa TOTECO, yaya nopa tlanahuatijquetl catli quinahuatía nochi tlalme.


\par }{\Q \VS{29}Nochi catli quipiyaj tomi huan nochi catli teicneltzitzi ipan ni tlaltipactli motlancuaquetzase iixpa.

\par }{\Q Quena, nochi tlaltipac ehuani catli teipa miquise, quihueyimatise.


\par }{\Q \VS{30}Nojquiya noteipan ixhuihua quihueyimatise TOTECO huan tepohuilise tlen ya nochi ininnemilis.


\par }{\Q \VS{31}Quema toteipan ixhuihua tlacajtiyase,

\par }{\Q tepohuilise para xitlahuac TOTECO huan nochi nopa huejhueyi tlamantli catli techchihuilijtoc.




\par }\PsalmChap{23}{\SH TOTECO nechmocuitlahuía
\par }
{\Q \VerseOne{1}Quen se tlamocuitlahuijquetl quinmocuitlahuía pilborregojtzitzi,

\par }{\Q TOTECO nechmocuitlahuía.

\par }{\Q Huan yeca amo tleno nechpolohua.


\par }{\Q \VS{2}Yaya nechsiyajquetza campa onca yejyectzi sacatl catli xoxohuic.

\par }{\Q Nechhuica campa mantoc cuali atl catli amo mahuilili.


\par }{\Q \VS{3}Quema ayacmo hueli nimotlanana,

\par }{\Q nechmaca yancuic chicahualistli.

\par }{\Q Yaya nechyacana ipan ojtli xitlahuac para nijchijtinemis catli cuali,

\par }{\Q huan quej nopa nochi quihueyitlalise.


\par }{\BB \par }
{\Q \VS{4}Masque ninemis ipan tzintlayohuilotl nechca miquilistli,

\par }{\Q amo tleno niquimacasis, pampa ta, TOTECO,

\par }{\Q tiitztoc nohuaya.

\par }{\Q Ica mocuatopil techmanahuía ica catli amo cuali.

\par }{\Q Huan ica mocuachijcol catli huehueyac techtilana quema seyoc ojtli nijtoquilisnequi.


\par }{\Q \VS{5}Techsencahuilía se cuali tlacualistli iniixpa nocualancaitacahua.

\par }{\Q Ica aceite techpajtía campa nimococojtoc.

\par }{\Q Techtiochijtoc hasta mocahua.


\par }{\Q \VS{6}Nijmati para ta, TOTECO, techyacanas nochi nonemilis ica motlaicnelijcayo,

\par }{\Q pampa tijpiya hueyi moyolo nohuaya.

\par }{\Q Huan teipa nimocahuas mohuaya ipan mochaj nepa ilhuicac para nochipa.




\par }\PsalmChap{24}{\SH Nopa hueyi tlanahuatijquetl ipan nochi tlaltipactli huan ilhuicactli
\par }
{\Q \VerseOne{1}TOTECO iaxca ni tlaltipactli huan nochi catli eltoc ipani.

\par }{\Q Senquistoc nochi catli itztoque ipan ilhuicactli huan tlaltipactli iaxca.


\par }{\Q \VS{2}Pampa yaya quitlatzquilti cuali huan quiquetzqui ni tlaltipactli tlatzintla ipan nopa atl catli tlahuel huejcatla.


\par }{\Q \VS{3}¿Ajqueya huelis tlejcos ipan itepe TOTECO?

\par }{\Q ¿Ajqueya huelis itztos ipan icaltiopa catli tlatzejtzeloltic?


\par }{\Q \VS{4}Huelis itztose nepa san catli quipiyaj ininmax huan ininyolo tlapajpactli iixpa,

\par }{\Q pampa yaya quintlapojpolhuijtoc inintlajtlacolhua.

\par }{\Q San yase nepa catli amo quihueyichihuaj se tlaixcopincayotl huan catli amo istlacatij quema quitestigojquetzaj TOTECO.


\par }{\Q \VS{5}Quena, quinmaquixtis TOTECO,

\par }{\Q huan quintiochihuas huan quiijtos para inijuanti itztoque cuali iixpa.


\par }{\Q \VS{6}Catli quej nopa quitemohuaj Toteco Dios,

\par }{\Q huelise moquetzase iixpa huan quihueyichihuase Toteco Dios catli Jacob huejcajya quitoquili.


\par }{\Q \VS{7}Ma motlapoca cuali nopa huejhueyi caltemitl catli ipa eltoya huan nochipa eltos ipan altepetl Sion,

\par }{\Q pampa calaquiqui nopa hueyi tlanahuatijquetl catli quinahuatía nochi tlaltipactli huan ilhuicac.


\par }{\Q \VS{8}¿Ta tijmati ajqueya nopa hueyi tlanahuatijquetl catli quinahuatía nochi ilhuicactli huan tlaltipactli?

\par }{\Q Yaya TOTECO catli tlahuel quipiya chicahualistli huan amo tleno quiimacasi.

\par }{\Q Yaya TOTECO catli tlatlantinemi ipan nochi tlahuilancayotl.


\par }{\Q \VS{9}Ma motlapoca cuali nopa caltemitl catli ipa eltoya ipan altepetl Sion,

\par }{\Q huan calaquis nopa hueyi tlanahuatijquetl catli quinahuatía nochi tlaltipactli huan ilhuicactli.


\par }{\Q \VS{10}¿Ta tijmati ajqueya nopa hueyi tlanahuatijquetl catli quinahuatía nochi tlaltipactli huan ilhuicactli?

\par }{\Q Yaya TOTECO.

\par }{\Q Yaya nopa hueyi tlanahuatijquetl catli quinahuatía nochi tlaltipactli huan ilhuicactli.




\par }\PsalmChap{25}{\SH David quinejqui quimatis nopa ojtli catli más xitlahuac
\par }
{\Q \VerseOne{1}Mopan ta, TOTECO, nimotlatlajtía ica nochi noyoltzi.


\par }{\Q \VS{2}Mopan ta, noTeco Dios, nimotemachía.

\par }{\Q Amo techcahua para ma nimopinahualti.

\par }{\Q Amo xiquincahuili nocualancaitacahua ma nechhuetzquilica.


\par }{\Q \VS{3}Amo quema mopinahualtijtoc se catli ipan ta motemachijtoc.

\par }{\Q Ma mopinahuase inijuanti catli nimantzi quinequij mitzixpanose.


\par }{\Q \VS{4}TOTECO, technextili moojhui.

\par }{\Q Quena, technextili nopa pilojtzi campa tijnequi ma ninejnemi.


\par }{\Q \VS{5}Techyacana ipan moojhui catli xitlahuac huan techmachti,

\par }{\Q pampa ta tinoTeco Dios huan tinotemaquixtijca.

\par }{\Q Mopan ta nimotemachía ipan tlen hueli hora.


\par }{\Q \VS{6}TOTECO, xiquelnamiqui moteicnelilis catli tijpixtoc para nochipa,

\par }{\Q catli hasta tlen huejcajya titenextilijtoc,

\par }{\Q huan yeca techtlasojtla.


\par }{\Q \VS{7}Amo xiquelnamiqui notlajtlacolhua catli nijchijqui quema nitelpocatixtoya.

\par }{\Q Xiquelcahua quema nimotlepanitayaya moixpa.

\par }{\Q TOTECO, techelnamiqui ica motlaicnelilis pampa hueyi moyolo nohuaya.


\par }{\Q \VS{8}TOTECO, ta nelía ticuali huan tixitlahuac.

\par }{\Q Yeca tiquinnextilía tlajtlacolchihuani nopa cuali ojtli catli ipan ma nejnemise.


\par }{\Q \VS{9}Tiquinyacana catli moicnonequij ipan nopa ojtli catli más xitlahuac.

\par }{\Q Quena, tiquinmachtía inijuanti catli quitemohuaj tlaque mopaquilis.


\par }{\Q \VS{10}Quema se masehuali quitoquilía motlanahuatil, TOTECO,

\par }{\Q nochi ojtli catli ipan tijhuica quinextilía motlaicnelilis,

\par }{\Q huan quinextilía para ta tiitztoc tixitlahuac.


\par }{\Q \VS{11}¡TOTECO! Techtlapojpolhui notlajtlacol masque nelía hueyi.

\par }{\Q Techtlapojpolhui pampa quej nopa tiquijtojtoc tijchihuas.


\par }{\Q \VS{12}TOTECO, ica masehualme catli quiimacasij mitzixpanose,

\par }{\Q tiquinnextilis nopa cuali ojtli catli tijtlapejpenijtoc para inijuanti.


\par }{\Q \VS{13}Tiquintiochihuas miyac,

\par }{\Q huan ininconehua quiselise nopa tlali catli tiquinmacas.


\par }{\Q \VS{14}TOTECO tiquinpohuilía catli eltoc ipan moyolo inijuanti catli mitztlepanitaj huan quiimacasij mitzixpanose.

\par }{\Q Quena, tiquinnextilía nochi catli ininhuaya timocajtoc masehualme.


\par }{\Q \VS{15}Nochipa nimitztemohua TOTECO,

\par }{\Q huan nijchiya para techpalehuiqui,

\par }{\Q pampa san ta tihuelis techmanahuis tlen ni tlaquetztli.


\par }{\Q \VS{16}Techtlachili, TOTECO,

\par }{\Q huan xijpiya hueyi moyolo noca na,

\par }{\Q pampa niitztoc noseli huan nimoyoltequipachohua.


\par }{\Q \VS{17}Nimoyoltequipachohua ica tlahuel miyac tlamantli catli ohui.

\par }{\Q Techmanahui tlen nopa tequipacholi.


\par }{\Q \VS{18}Xijtlachili nopa tequipacholi catli nechcuatetzopa huan nechtlaijiyohuiltía.

\par }{\Q Huan techtlapojpolhui nochi notlajtlacolhua.


\par }{\Q \VS{19}Xiquita quesqui nocualancaitacahua niquinpiya huan quenicatza tlahuel nechcualancaitaj.


\par }{\Q \VS{20}Techmocuitlahui huan techmaquixti para amo nechcocose.

\par }{\Q Amo xijcahua ma nechpinahualtica,

\par }{\Q pampa ipan ta nimotemachijtoc.


\par }{\Q \VS{21}Techmanahui pampa nitemachtli huan nijchihua catli xitlahuac,

\par }{\Q huan nimotemachijtoc ipan ta.


\par }{\Q \VS{22}NoTeco Dios, techmaquixti tiisraelitame tlen nochi totequipachol,

\par }{\Q pampa timomasehualhua.




\par }\PsalmChap{26}{\SH Nopa nemilistli catli tlahuel tlapajpactli
\par }
{\Q \VerseOne{1}TOTECO, techtlajtolsencahua.

\par }{\Q Xiteyolmelahua para amo tleno catli fiero nijchijtoc.

\par }{\Q Nimotemachijtoc san ipan ta huan amo quema nimoilhuijtoc nimitzcahuas.


\par }{\Q \VS{2}Techyoltlachili, TOTECO,

\par }{\Q huan techyejyeco.

\par }{\Q Xijtlachili cuali noyolo huan notlalnamiquilis catli más noyolijtic eltoc.


\par }{\Q \VS{3}Pampa na nijpatiita motlaicnelilis, huan nochipa nijtoquilía mocamanal catli melahuac.


\par }{\Q \VS{4}Amo quema ninejnentoc ininhuaya masehualme catli tlacajcayahuaj,

\par }{\Q niyon amo nimohuicatoc ininhuaya catli quipiyaj ome iniixayac.


\par }{\Q \VS{5}Nijcualancaita inintlasentililis amo cuajcualme.

\par }{\Q Amo quema nimosentilijtoc ininhuaya catli fiero quichihuaj.


\par }{\Q \VS{6}Tlapajpactli nomax tlen nochi tlajtlacoli,

\par }{\Q huan san quej nopa nimonechcahuis motlaixpa, TOTECO.


\par }{\Q \VS{7}Nepa nihuicas huicatl para nimitzhueyitlalis huan niteyolmelahuas nochi catli yejyectzi catli ta tijchijtoc.


\par }{\Q \VS{8}Tlahuel niquicnelía mochaj campa tiitztoc, TOTECO,

\par }{\Q campa monextía motlatlanex.


\par }{\Q \VS{9}Amo techchihuili quen tiquinchihuilía tlajtlacolchihuani huan temictiani.


\par }{\Q \VS{10}Inijuanti quisencahuaj quenicatza huelis tetlacuijcuilise.

\par }{\Q Quipiyaj ininmax temitoc ica tomi catli tlaichtaca tlainantoque.


\par }{\Q \VS{11}Pero na ninemi xitlahuac.

\par }{\Q Xijpiya hueyi moyolo noca na,

\par }{\Q huan techmaquixti.


\par }{\Q \VS{12}TOTECO, nimitzhueyichihua tlamiyacapa.

\par }{\Q Ica ta, cuali niijcatoc,

\par }{\Q huan amo techcahuilijtoc ma nihuetzi.




\par }\PsalmChap{27}{\SH TOTECO nechtlahuilía huan nechmaquixtía
\par }
{\Q \VerseOne{1}TOTECO nechtlahuilía huan nechmaquixtía.

\par }{\Q ¿Ajqueya ma niquimacasis?

\par }{\Q TOTECO yaya nochicahualis,

\par }{\Q huan na niitztoc imaco.

\par }{\Q Amo aqui niquimacasis.


\par }{\Q \VS{2}Quema amo cuajcualme quinequise nechhuilanase huan quinequise nechmictise,

\par }{\Q motepotlamise huan huetzise.


\par }{\Q \VS{3}Masque nochi isoldados se hueyi tlali motlananase noixpa,

\par }{\Q amo niyolmajmahuis.

\par }{\Q Masque nechhuilanase,

\par }{\Q na nimotemachijtos ipan TOTECO pampa yaya itztoc nohuaya.


\par }{\Q \VS{4}San se tlamantli nijtlajtlanijtoc TOTECO.

\par }{\Q San se tlamantli nijnequi.

\par }{\Q Nijnequi niitztos ipan ichaj TOTECO nochi tonali.

\par }{\Q Nijnequi nijhueyichihuas nepa huan nimopaquilismacas ica nochi ihueyitilis huan itlatlanex.

\par }{\Q Quena, ipan ichaj nijtemos catli ya ipaquilis.


\par }{\Q \VS{5}Quema ajsis tonali catli amo cuali,

\par }{\Q TOTECO nechmocuitlahuis.

\par }{\Q Nechtlatis ipan icaltiopa campa más tlatzejtzeloltic,

\par }{\Q huan teipa nechquetzas ipan se hueyi tetl para nechhueyitlalis.


\par }{\Q \VS{6}Quena, nechhueyitlalis iniixpa nocualancaitacahua.

\par }{\Q Yeca na nijtencahuas tlacajcahualistli ipan icaltiopa,

\par }{\Q huan nicuatzajtzis ica paquilistli.

\par }{\Q Nihuicas huan nitlatzotzonas para nijpaquilismacas TOTECO.


\par }{\BB \par }
{\Q \VS{7}TOTECO, techtlacaquili pampa nimitznojnotza.

\par }{\Q Xijpiya hueyi moyolo noca na,

\par }{\Q huan technanquili.


\par }{\Q \VS{8}TOTECO, quema techilhuía:

\par }{\Q “Techcamanalhuiqui”,

\par }{\Q na nimitznanquilía:

\par }{\Q “Nimitzcamanalhuiti”.


\par }{\Q \VS{9}¡Amo techcuanetlatili!

\par }{\Q ¡Amo techhuejcamajcahua pampa ticualantoc nohuaya!

\par }{\Q San ta catli techpalehuía,

\par }{\Q noTeco Dios, ta catli tinotemaquixtijca.

\par }{\Q Amo techiyocacahua, niyon amo techcajtehua noseltzi.


\par }{\Q \VS{10}Masque notata huan nonana nechtlahuelcahuase,

\par }{\Q TOTECO, ta nochipa techmocuitlahuis.


\par }{\Q \VS{11}TOTECO, technextili catli tijnequi ma nijchihua.

\par }{\Q Techyacana san ipan nopa ojtli cuali campa tijnequi ma ninejnemi,

\par }{\Q pampa nocualancaitacahua nechyahualohuaj.


\par }{\Q \VS{12}Amo techtemactili ininmaco quen inijuanti quinequij,

\par }{\Q pampa noca na motlanantoque masehualme catli istlacatij huan san quimatij catli más fiero nechchihuilise.


\par }{\BB \par }
{\Q \VS{13}Pero na cuali nijmati TOTECO nechmanahuis,

\par }{\Q huan sempa niquitas quenicatza cuali iyolo nohuaya ipan ni tlaltipactli campa niitztoc.


\par }{\Q \VS{14}Ximochiya ipan TOTECO.

\par }{\Q Ximotemaca huan ximoyolchicahua huan amo ximomajmati.

\par }{\Q Quena, ximotemachi ipan TOTECO.




\par }\PsalmChap{28}{\SH Toteco quitlacaquilía quema timotlatlajtíaj
\par }
{\Q \VerseOne{1}TOTECO, tinotlamanahuijca.

\par }{\Q San ipan ta nimotlatía.

\par }{\Q Ta catli nimitztzajtzilía techpalehuiqui.

\par }{\Q Amo ximotlahuelnequi para technanquilis,

\par }{\Q pampa sintla amo technanquilis,

\par }{\Q san nimotemacas para ma nechmictica.


\par }{\Q \VS{2}Xijcaqui nocamanal quema nimitztlajtlanía tlapalehuili.

\par }{\Q Techchihuili cuenta quema nimomatlananas huan nijmelactlachilis mocaltiopa catli tlahuel tlatzejtzeloltic.


\par }{\Q \VS{3}Amo techtlatzacuilti ininhuaya masehualme catli amo cuajcualme catli san quichihuaj catli amo monequi.

\par }{\Q Inijuanti camanaltij yejyectzi ica sequinoc,

\par }{\Q pero quipiyaj nochi catli amo cuali ipan ininyolo.


\par }{\Q \VS{4}Xiquincuepili nochi catli amo cuali quichijtoque ica catli amo cuali nojquiya.

\par }{\Q Xiquintlaxtlahui ica catli fiero san se quen fiero quinchihuilijtoque sequinoc.


\par }{\Q \VS{5}TOTECO, inijuanti amo quichihuilíaj cuenta nochi catli tijchijtoc,

\par }{\Q huajca tiquintzontlamiltis huan amo quema tiquintlananas sempa.


\par }{\Q \VS{6}TOTECO, nimitzpaquilismacas pampa tijtlacaquilijtoc catli nimitztlajtlanijtoc.


\par }{\Q \VS{7}TOTECO, yaya nochicahualis huan notlamanahuijca ica nochi catli mahuilili.

\par }{\Q Ipan ya nimoneltemachijtoc huan nechpalehuijtoc,

\par }{\Q yeca ipan noyolo nijpiya miyac paquilistli.

\par }{\Q Nihuicas huan nimitztlascamatis, TOTECO.


\par }{\Q \VS{8}TOTECO, ta tiquinpixtoc momaco nochi momasehualhua.

\par }{\Q Yeca san ipan ta motemachía motlanahuatijca catli tijtlapejpenijtoc.


\par }{\Q \VS{9}Xijmaquixti moaltepe, TOTECO.

\par }{\Q Huan xiquintiochihua inijuanti catli moaxcahua.

\par }{\Q Techmocuitlahui quen se quinmocuitlahuía ipilborregojhua.

\par }{\Q Techhuica momaco para nochipa.




\par }\PsalmChap{29}{\SH Se huicatl tlen ihueyitilis TOTECO
\par }
{\Q \VerseOne{1}Xijhueyichihuaca TOTECO,

\par }{\Q amojuanti anitequihuajcahua.

\par }{\Q Xijhueyichihuaca TOTECO catli quipiya hueyi ichicahualis huan itlatlanex.


\par }{\Q \VS{2}Xijhueyichihuaca TOTECO por ihueyitilis,

\par }{\Q pampa ya nopa quinamiqui para yaya catli tlahuel hueyi.

\par }{\Q Xijhueyichihuatij TOTECO catli itztoc campa tlahuel tlayejyectzi huan tlatzejtzeloltic.


\par }{\Q \VS{3}Quema TOTECO camanalti,

\par }{\Q caquisti quen tlatomonilotl catli chicahuac ipan hueyi atl.

\par }{\Q Itoscac Toteco Dios catli itztoc ipan ilhuicac caquisti quen tlatomoni ipan ilhuicac tlahuel chicahuac.

\par }{\Q Quena, TOTECO itoscac monanquilía iixpa nopa hueyi atl ica nochi ihueyitilis.


\par }{\Q \VS{4}Itoscac TOTECO quipiya chicahualistli.

\par }{\Q Quena, itoscac quipiya tlahuel miyac chicahualistli.


\par }{\Q \VS{5}Itoscac tlahuel temajmati huan quema TOTECO camanalti,

\par }{\Q quichihua para ma ixtzayanica tiocuame.

\par }{\Q Quena, Toteco quintlapana nochi tiocuame ipan tlali Líbano.


\par }{\Q \VS{6}Quichihua ma huihuipicaca nochi cuatitlamitl ipan tlalme Líbano huan Sirión.

\par }{\Q Quinchihualtía nopa cuame ma molinica quen piltorojtzitzi huan pilhuacaxtzitzi catli huitontehuaj.


\par }{\Q \VS{7}Quema TOTECO camanalti,

\par }{\Q quimajcahua tlilelemectli.


\par }{\Q \VS{8}Quema TOTECO camanalti,

\par }{\Q huihuipica nochi huactoc tlali.

\par }{\Q Quena, hasta quichihua para ma huihuipica nopa huactoc tlali Cades.


\par }{\Q \VS{9}Quema TOTECO quiijtohua para oncas tlatomonilotl,

\par }{\Q huajca quichihua ma ixtzayanica nopa ahua cuame huan quicahua tlapepestic ipan cuatitlamitl.

\par }{\Q Ipan ichaj nepa ilhuicac nochi quihueyichihuaj huan quiijtohuaj: “Tlahuel onpano yejyectzi mohueyitilis.”


\par }{\Q \VS{10}TOTECO tlanahuatiyaya quema oncac nopa tlahuel miyac atl catli momanqui ipan nochi tlaltipactli.

\par }{\Q Huan TOTECO noja tlanahuatía huan tlanahuatis para nochipa.


\par }{\Q \VS{11}TOTECO quinmaca chicahualistli nochi imasehualhua.

\par }{\Q Quena, TOTECO quintiochihua huan quinmaca tlasejseltili ipan ininyolo.




\par }\PsalmChap{30}{\SH Se huicatl para quitlascamati TOTECO
\par }
{\Q \VerseOne{1}TOTECO, nimitzhueyitlalía pampa techtlananqui tlen más tlatzintla.

\par }{\Q Amo tiquincahuilijtoc nocualancaitacahua ma noca paquica.


\par }{\Q \VS{2}TOTECO, nimitztlajtlani motlapalehuil para techchicahua quema nimococohuayaya,

\par }{\Q huan ta techchicajqui.


\par }{\Q \VS{3}TOTECO, techmanahui quema niitztoya para nimiquis.

\par }{\Q Techmacac nonemilis sempa,

\par }{\Q huan yeca amo niitztoc ostoijtic.


\par }{\Q \VS{4}TOTECO, nochi moaxcahua ma huicaca tiohuicatl moixpa.

\par }{\Q Ma mitzhueyichihuaca ta catli titlatzejtzeloltic.


\par }{\Q \VS{5}TOTECO, quema ticualani,

\par }{\Q san huejcahua se tlatoctzi,

\par }{\Q pero ipan nochi tonemilis technextilía para tijpiya hueyi moyolo tohuaya.

\par }{\Q Masque tojuanti quemantic tichocaj ica tlayohua,

\par }{\Q ica ijnaloc tijpiyaj paquilistli ipan ta.


\par }{\Q \VS{6}Quema cuali niitztoya huan amo tleno nechpolohuayaya,

\par }{\Q nimoilhui amo aqui huelis nechtlanis.


\par }{\Q \VS{7}TOTECO, ica motlaicnelilis techquetztoya cuali quen se hueyi tepetl catli amo aqui hueli quiolinis.

\par }{\Q Pero teipa, techcuanetlatili huan nimajmajcamiquiyaya.


\par }{\Q \VS{8}Huan nimitznotzqui, TOTECO.

\par }{\Q Nimitztzajtzili para techtlasojtla.


\par }{\Q \VS{9}Pampa, TOTECO, sintla techcahuilisquía ma nimiqui,

\par }{\Q tlaque tijtlanisquía.

\par }{\Q Ayacmo huelisquía nimitzhueyichihuasquía iniixpa nohuampoyohua.

\par }{\Q Toteco, sintla nimiquis, nimocuepas tlali,

\par }{\Q huan tlali amo huelis mitzhueyichihuas. ¿Amo que?

\par }{\Q ¿Atlac mijcatzitzi huelise tepohuilise para ta nelía titemachtli?


\par }{\Q \VS{10}Huajca, TOTECO, techtlacaquili huan xijpiya hueyi moyolo nohuaya.

\par }{\Q TOTECO, ta xieli tinotlapalehuijca.


\par }{\Q \VS{11}Techtlacaquilijtoc huan techquixtilijtoc nopa tequipacholi.

\par }{\Q Techmacatoc hueyi paquilistli.

\par }{\Q Techquixtilijtoc nopa yoyomitl catli nimoquentijtoya pampa nimotequipachohuayaya.

\par }{\Q Huan techquentijtoc se cuali yoyomitl catli tenextilía para nijpiya paquilistli.


\par }{\Q \VS{12}Yeca TOTECO, amo hueli nimocamatzacuas.

\par }{\Q Nimitzhueyichihuas ica tiohuicatl huan nochipa nimitztlascamatis.




\par }\PsalmChap{31}{\SH Ma timotemachica miyac ipan Toteco
\par }
{\Q \VerseOne{1}TOTECO, ipan ta nimotemachijtoc.

\par }{\Q Amo quema xiquincahuili sequinoc ma nechpinahualtica.

\par }{\Q Techmanahui ta catli nochipa tijchihua catli xitlahuac.


\par }{\Q \VS{2}TOTECO, ximoechcapano para techtlacaquilis.

\par }{\Q Techmanahuiqui nimantzi.

\par }{\Q Techcahuili ma nimotlati mopan ta.

\par }{\Q Na niitztos momaco para techmanahuis.


\par }{\Q \VS{3}Ipan ta nimotemachía para techpalehuis.

\par }{\Q Quena, ipan ta niitztoc ica temachili.

\par }{\Q Techyacantinemi para nochi ma mitzhueyitlalica más.


\par }{\Q \VS{4}Ta tinotlamocuitlahuijca,

\par }{\Q techmaquixti tlen ni tlaquetztli catli nocualancaitacahua quitlatijtoque ipan noojhui para nechmasiltise.


\par }{\Q \VS{5}Nimitzmactilía notonal momaco.

\par }{\Q Techmanahui, TOTECO, ta tinopa Dios catli titemachtli.


\par }{\Q \VS{6}Niquincualancaita nochi catli quinhueyichihuaj teteyome,

\par }{\Q pampa teteyome amo tleno hueli quichihuaj.

\par }{\Q Pero na nimotemachijtoc ipan ta, TOTECO.


\par }{\Q \VS{7}Nijpiya miyac paquilistli pampa techicnelía.

\par }{\Q Ta tiquitztoc nochi notequipachol,

\par }{\Q tiquiximajtoc nochi catli nopantitoc.


\par }{\Q \VS{8}Amo techtemactili ininmaco nocualancaitacahua.

\par }{\Q ¡Amo! Campa techquetzqui tlacualca huan temachtli.


\par }{\SH David tlaijiyohuiyaya ica cocolistli huan ica icualancaitacahua
\par }
{\Q \VS{9}TOTECO, techtlasojtla pampa niitztoc ipan tequipacholi.

\par }{\Q Nisenchocatoc hasta nijmati tlantiyohuij noixteyolhua.

\par }{\Q Ipan noyolo huan notlacayo nijmati nitlamitlaijiyohuijtoc ica tequipacholi.


\par }{\Q \VS{10}Ni tlacuajcualoli nechtzontlamiltía pampa san tequipacholi nijmati.

\par }{\Q Sesen xihuitl catli pano san nitlaayijhuía.

\par }{\Q Ya tlantinemi nochicahualis por notlajtlacolhua hasta ya nitlacayohuactinemi.


\par }{\Q \VS{11}Nocualancaitacahua huan hasta nocalnechcahua nechijiyaj.

\par }{\Q Catli nechiximatij nechimacasij.

\par }{\Q Catli nechitaj ojtipa nechtlalcahuíaj.


\par }{\Q \VS{12}Nochi masehualme nechelcajtoque quen ya nimictosquía.

\par }{\Q Nechtlahuelcajtoque quen se chachapal tepalcatl ipan tlasoli.


\par }{\Q \VS{13}Nijcaqui quenicatza nocualancaitacahua nechistlacahuíaj.

\par }{\Q Yeca nechitzquitoc se hueyi majmajtli huan nechmajmatía.

\par }{\Q Inijuanti san sejco moijilhuíaj quenicatza huelise nechmictise.


\par }{\Q \VS{14}Pero TOTECO, na nimotemachía ipan ta huan niquijtohua: “¡Taya tinoDios!”


\par }{\Q \VS{15}Sesen tonali catli niitztoc momaco eltoc.

\par }{\Q Techmanahui ininmaco nocualancaitacahua catli nechtlaijiyohuiltijtinemij.


\par }{\Q \VS{16}TOTECO, ma monextis moteicnelijcayo ipan moixayac quema techtlachilía na,

\par }{\Q nimotequipanojca.

\par }{\Q Techmaquixti pampa ta techsenicnelijtoc.


\par }{\Q \VS{17}TOTECO, na nimitztemojtoc.

\par }{\Q Amo xiquincahuili para ma nechpinahualtica.

\par }{\Q Xiquinpinahualti masehualme catli amo cuajcualme.

\par }{\Q Quena, inijuanti mocamatzacuase quema tiquintzontlamiltis.


\par }{\Q \VS{18}TOTECO, ayacmo molinis ininnenepil inijuanti catli istlacatij quema ya mictose.

\par }{\Q Ayacmo itztose inijuanti catli mohueyimatij quema camanaltij para techtlaijilhuise tojuanti catli tinemij xitlahuac moixpa.

\par }{\Q Quena, xiquinmicti catli mohueyitlalíaj huan techmahuispolohuaj.


\par }{\Q \VS{19}Pero ta, nelía hueyi moyolo ica inijuanti catli mitztlepanitaj huan tiquinmocuitlahuía.

\par }{\Q Nelía cuali motlaicnelilis catli ticajoctoc para tojuanti catli timotemachijtoque ipan ta,

\par }{\Q tojuanti catli tlamiyacapa titematiltijtoque para san ta tihueli techmanahuis.


\par }{\Q \VS{20}TOTECO, ta techtlatía campa ichtacatzi tojuanti catli timitztlepanitaj,

\par }{\Q huan nepa ta timocahua tohuaya.

\par }{\Q Yeca fiero masehualme amo huelij techajsise ica catli quisencajtoque.

\par }{\Q Quena, momaco techtlatía huan amo aqui catli techmahuispolohua hueli techajsis.


\par }{\Q \VS{21}Nimitztlascamati, TOTECO,

\par }{\Q pampa tijchijqui huejhueyi tlamantli para technextilis moteicnelijcayo.

\par }{\Q Ica temachili techyahualojtoc para techmanahuis tlen nocualancaitacahua.


\par }{\Q \VS{22}TOTECO, nimoilhuijtiquisqui para techtlahuelcajtoya.

\par }{\Q ¡Pero amo neli!

\par }{\Q Tijcajqui quema nimitztzajtzili techpalehuiqui, huan technanquili.


\par }{\BB \par }
{\Q \VS{23}Nochi amojuanti catli aniaxcahua TOTECO,

\par }{\Q xiquicnelica pampa yaya quinmocuitlahuía catli itztoque temachme.

\par }{\Q Pero ica masehualme catli mohueyimatij,

\par }{\Q TOTECO quintlaxtlahuía hasta ica itlanca nochi catli amo cuali quichijtoque.


\par }{\Q \VS{24}Nochi amojuanti catli anmotemachíaj ipan TOTECO,

\par }{\Q xipaquica huan ximotemacaca.




\par }\PsalmChap{32}{\SH Nelía paqui nopa masehuali catli TOTECO quitlapojpolhuijtoc
\par }
{\Q \VerseOne{1}Nelía paqui nopa masehuali catli TOTECO quitlapojpolhuijtoc itlajtlacolhua huan quiixpolojtoc nochi itlaixpanolhua.


\par }{\Q \VS{2}Quipiya paquilistli catli ya quipohuilijtoc TOTECO itlajtlacolhua,

\par }{\Q huan ayacmo quitlajtlacoltía ica niyon se tlamantli.

\par }{\Q Ipan iyolo ayacmo mocajcayahua quen amo tleno quichijtoc.


\par }{\Q \VS{3}Quema ayamo nijpohuilijtoya TOTECO quen nitlajtlacolchijtoya,

\par }{\Q semilhuitl nitlaayijhuiyaya hasta nijmatqui para tlantoya nochicahualis.


\par }{\Q \VS{4}Techtlatzacuiltiyaya tonaya huan tlayohua.

\par }{\Q Techtlatzacuilti hasta nijmatiyaya nicuahuaquiyaya quen soquiatl huaqui quema chicahuac tlatotoniya.


\par }{\Q \VS{5}Pero teipa nimitzpohuili nochi notlajtlacolhua huan niyon se amo nijtlati.

\par }{\Q Nimotemacac nimitzpohuilis nochi notlaixpanolhua huan ta, TOTECO, nochi techtlapojpolhui,

\par }{\Q huan techquixtili nopa tlaeticayotl.


\par }{\Q \VS{6}Monequi para nochi catli moaxcahua mitztemose quema itztoque ipan tequipacholi.

\par }{\Q Monequi motemachise ipan ta,

\par }{\Q huan masque tequipacholi momiyaquilis quen se atlajtli catli chicahuac mixcuepa,

\par }{\Q amo quinajsis.


\par }{\Q \VS{7}TOTECO, ipan ta nimotemachía quema onca tequipacholi,

\par }{\Q huan ta techmocuitlahuía.

\par }{\Q Tijchijtoc para sequinoc ma nechyahualoca,

\par }{\Q huan inijuanti huicaj chicahuac para mitzhueyichihuase pampa techmanahuijtoc.


\par }{\BB \par }
{\Q \VS{8}TOTECO quiijtohua:

\par }{\Q “Na nimitztlalnamictis huan nimitznextilis nopa ojtli catli más cuali,

\par }{\Q catli monequi ipan timonejnemiltis.

\par }{\Q Na nimitzconsejomacas huan nimitztlachilijtos.


\par }{\Q \VS{9}Amo ximochihua quen se cahuayo,

\par }{\Q o se mula catli amo quipiya tlalnamiquilistli,

\par }{\Q catli monequi tijtlalilis se tepos camachali ica se mecatl huan tijtilanas para ma mitzneltocas.”


\par }{\BB \par }
{\Q \VS{10}Amo cuajcualme quipantise miyac tlaijiyohuilistli,

\par }{\Q pero tojuanti catli timotemachíaj ipan TOTECO,

\par }{\Q yaya techyahualohua ica itlaicnelilis.


\par }{\Q \VS{11}Xipaquica ipan TOTECO,

\par }{\Q amojuanti catli anitztoque xitlahuaque iixpa.

\par }{\Q Amojuanti catli anquineltoquilíaj,

\par }{\Q xitzajtzica ica paquilistli por catli TOTECO quichijtoc.




\par }\PsalmChap{33}{\SH Se huicatl para quihueyichihuase TOTECO
\par }
{\Q \VerseOne{1}Xihuicaca ica paquilistli para TOTECO amojuanti catli anitztoque xitlahuac iixpa.

\par }{\Q Nelía yejyectzi para nochi tojuanti catli tijchijtinemij catli cuali ma tijhueyichihuaca.


\par }{\Q \VS{2}Xitlatzotzonaca ica arpa para xijhueyichihuaca, TOTECO.

\par }{\Q Xihuicaca iixpa huan xijpaquilismacaca ica tlatzotzonali catli nesi quen guitarra.


\par }{\Q \VS{3}Xijsencahuaca se huicatl catli yancuic,

\par }{\Q huan xijhuicatica TOTECO.

\par }{\Q Xitlatzotzonaca cuali,

\par }{\Q huan xitzajtzica ica paquilistli.


\par }{\Q \VS{4}Pampa nelía xitlahuac nochi catli quiijtohua TOTECO.

\par }{\Q Nochi catli quichihua tenextilía para temachtli.


\par }{\Q \VS{5}TOTECO quipactía nochi catli xitlahuac huan catli melahuac.

\par }{\Q Nochi catli itztoque ipan tlaltipactli quiselíaj itlaicnelilis TOTECO.


\par }{\Q \VS{6}TOTECO tlanahuati ma onca ilhuicactli huan mochijqui.

\par }{\Q San camanaltic huan mochijqui metztli, tonati huan nochi sitlalime.


\par }{\Q \VS{7}Yaya quisansejcotili nochi atl catli eltoc ipan hueyi atl.

\par }{\Q Quiajojqui nopa atl campa más tlahuejcatla.


\par }{\Q \VS{8}Nochi antlaltipac ehuani xijhueyitlepanitaca TOTECO.

\par }{\Q Quena, nochi catli anitztoque ipan ni tlaltipactli xiquimacasica.


\par }{\Q \VS{9}Pampa nochi catli yaya quiijto,

\par }{\Q ya nopa mochijqui.

\par }{\Q Huan catli yaya tlanahuati ma eli,

\par }{\Q ya nopa monexti.


\par }{\Q \VS{10}TOTECO quinsosolhuilía inintlalnamiquilis masehualme ipan campa hueli tlalme para amo ma quichihuaca catli fiero moilhuijtoque.

\par }{\Q San tlailpitzas huan quincuapolos tlalme para amo huelise quichihuase catli fiero quisencajtoque quichihuase.


\par }{\Q \VS{11}Pero catli TOTECO moilhuijtoc quichihuas amo quema mopatlas.

\par }{\Q Catli ya quinequi,

\par }{\Q ya nopa elis para nochipa.


\par }{\Q \VS{12}Paquij masehualme ipan nopa tlali catli motemachíaj ipan TOTECO.

\par }{\Q Quena, nelía paquij nopa masehualme catli TOTECO quintlapejpenijtoc para iaxcahua.


\par }{\Q \VS{13}TOTECO catli itztoc nepa ilhuicac techhualtlachilijtoc nochi timasehualme.


\par }{\Q \VS{14}Hasta nepa ipan ilhuicac TOTECO techtlachilijtoc catli tiitztoque ipan ni tlaltipactli.


\par }{\Q \VS{15}Yaya TOTECO catli techyolchijchijqui nochi titlaltipac ehuani huan techtlachilía nochi catli tijchijtinemij.


\par }{\Q \VS{16}Se hueyi tlanahuatijquetl amo tlatlani pampa quinpiya miyac isoldados.

\par }{\Q Niyon se soldado catli motemaca amo tlatlani pampa quipiya miyac fuerza.


\par }{\Q \VS{17}Amo ximotemachi ipan se cahuayo para mitzmanahuis masque nelía tetic.

\par }{\Q San ica ifuerza amo hueli temanahuía.


\par }{\Q \VS{18}Pero TOTECO, quena, yaya nochipa techtlachilijtoc tojuanti catli tiquimacasij tiquixpanose.

\par }{\Q Techmocuitlahuía catli timochiyaj ipan itlaicnelilis.


\par }{\Q \VS{19}Techmanahuía quema tiitztoque nechca miquilistli.

\par }{\Q Huan techtlamacas quema oncas mayantli para noja ma tiitztoca.


\par }{\Q \VS{20}Tojuanti ipan toyoltzi timotemachíaj ipan TOTECO.

\par }{\Q Yaya techpalehuía huan techmanahuía ica catli amo cuali.


\par }{\Q \VS{21}Yeca ma tiyolpaquica ipan TOTECO,

\par }{\Q pampa timoneltemachijtoque ipan yaya catli nelía tlatzejtzeloltic.


\par }{\BB \par }
{\Q \VS{22}TOTECO, xijpiya moyolo tohuaya,

\par }{\Q pampa san ipan ta timochiyaj.




\par }\PsalmChap{34}{\SH TOTECO techmocuitlahuía huan techmanahuía
\par }
{\Q \VerseOne{1}Nijtlascamatis TOTECO tlatoctzitzi huan nochipa nijsenpaquilismacatos.


\par }{\Q \VS{2}Nijhueyitlalis huan niquinilhuis nochi masehualme catli yaya nechchihuilijtoc.

\par }{\Q Inijuanti catli teicneltzitzi quicaquise huan paquise.


\par }{\Q \VS{3}Ma tijhueyichihuaca huan ma tijhueyitlalica TOTECO san sejco.


\par }{\Q \VS{4}Nijtzajtzili TOTECO ma nechpalehuiqui,

\par }{\Q huan yaya nechtlacaquili huan nechmanahui tlen nochi catli nechmajmatiyaya.


\par }{\Q \VS{5}Sequinoc catli motemachíaj ipan Toteco ixcahuanij ica paquilistli nojquiya,

\par }{\Q por catli yaya quinchihuilijtoc.

\par }{\Q Amo quema pinahuase.


\par }{\Q \VS{6}Masque nipilteicneltzi,

\par }{\Q nijtzajtzili TOTECO,

\par }{\Q huan yaya nechmaquixti ica nochi tlamantli catli nechtequipachohuayaya.


\par }{\Q \VS{7}Itequihua TOTECO quinmocuitlahuía nochi catli quiimacasij TOTECO,

\par }{\Q huan yaya quinmanahuía.


\par }{\Q \VS{8}Xijyejyecoca TOTECO huan anquiitase para melahuac cuali iyolo tohuaya.

\par }{\Q Hueyi paquilistli quipiyaj nochi masehualme catli ipan ya motemachíaj.


\par }{\Q \VS{9}Nochi amojuanti catli aniaxcahua TOTECO, xiquimacasica,

\par }{\Q pampa nochi catli quitlepanitaj amo tleno quinpolohua.


\par }{\Q \VS{10}Nopa tecuanime catli más quipiyaj chicahualistli quemantic mayantinemij huan amo quipantíaj catli quicuase,

\par }{\Q pero masehualme catli quitemohuaj TOTECO quipiyase nochi catli cuali.


\par }{\Q \VS{11}Xihualaca noconehua, huan techtlacaquilica,

\par }{\Q huan nimechmachtis quenicatza monequi anquitlepanitase TOTECO,

\par }{\Q huan anquiimacasise anquiixpanose.


\par }{\Q \VS{12}¿Tijnequi tiitztos ica yejyectzi?

\par }{\Q ¿Tijnequi tihuejcahuas ipan ni tlaltipactli,

\par }{\Q huan tiquitas catli cuali?


\par }{\Q \VS{13}Monequi xijmocuitlahuis monenepil para amo tiquinmahuispolos sequinoc ica istlacatili.


\par }{\Q \VS{14}Ximoiyocatlali ica catli amo cuali,

\par }{\Q huan xijchihua san catli xitlahuac.

\par }{\Q Xijchihuaca catli anhuelij para ma oncas tlasejseltili ininhuaya nochi masehualme.

\par }{\Q Quena, ya nopa xijtemoca ica nochi amoyolo.


\par }{\Q \VS{15}TOTECO quintlachilía catli nemij xitlahuac iixpa,

\par }{\Q huan san quichiya para quinmacas catli quitlajtlanise.


\par }{\Q \VS{16}Pero TOTECO sencualantoc ica inijuanti catli quichihuaj catli fiero.

\par }{\Q Quintzontlamiltis para ma ayacmo aqui quinelnamiquis ipan ni tlaltipactli.


\par }{\Q \VS{17}Quema masehualme catli itztoque xitlahuaque iixpa TOTECO quitzajtzilíaj,

\par }{\Q yaya quintlacaquilía.

\par }{\Q Huan quinmanahuía tlen nochi inincuesolhua.


\par }{\Q \VS{18}TOTECO itztoc ininnechca masehualme catli motequipachohuaj.

\par }{\Q Huan quinmaquixtía catli motequipachohuaj ica inintlajtlacolhua.


\par }{\Q \VS{19}Se masehuali catli itztoc xitlahuac iixpa TOTECO quipiya miyac tequipacholi,

\par }{\Q pero TOTECO quimanahuía ica nochi catli ipanti.


\par }{\Q \VS{20}Pampa TOTECO quimocuitlahuía para amo postequis niyon se iomiyo.


\par }{\Q \VS{21}Se masehuali catli fiero inemilis miquis por nopa tlamantli fiero catli quichihua.

\par }{\Q Quena, TOTECO quintlalilis tlatzacuiltili catli quicualancaitaj catli cuali.


\par }{\Q \VS{22}TOTECO quinmaquixtía itequipanojcahua.

\par }{\Q Quena, quintlapojpolhuía imasehualhua catli motemachíaj ipan ya.




\par }\PsalmChap{35}{\SH Se netlatlajtili para TOTECO ma quimaquixti ininmaco icualancaitacahua
\par }
{\Q \VerseOne{1}TOTECO, xiquincamaijixnamiqui catli noca cualanij.

\par }{\Q Xiquinhuilana catli quinequij nechhuilanase.


\par }{\Q \VS{2}Xijcui nochi motlahuilanca teposhua,

\par }{\Q huan ximotlanana para techmanahuiqui.


\par }{\Q \VS{3}Xijquixti mohacha catli ica titlahuilana,

\par }{\Q huan xiquinojtzacua catli nechtepotztocatihualahuij.

\par }{\Q Huan techilhui:

\par }{\Q “Na nimitzmaquixtis.”


\par }{\BB \par }
{\Q \VS{4}Ma mopinahuaca huan ma mocuapoloca catli nechtemohuaj para nechmictise.

\par }{\Q Ma mocuepaca ininchaj ica pinahualistli catli quinequij nechchihuilise catli fiero.


\par }{\Q \VS{5}Quen se ajacatl quihuica tlasoli,

\par }{\Q itequihua TOTECO ma quintojtocatiyas catli nechcualancaitaj.


\par }{\Q \VS{6}Ma onca tzintlayohuilotl ipan iniojhui.

\par }{\Q Ma tlaxixitlacas campa nemij para ma huetzica,

\par }{\Q huan itequihua Toteco ma quintepotztocatiyas para quinmictis.


\par }{\Q \VS{7}Pampa masque amo tleno nijchijtoya,

\par }{\Q quitlalijque se tlaquetztli para nechmasiltise.

\par }{\Q Quixajque se ostotl para ipan ma nihuetzi.


\par }{\Q \VS{8}Ma quintlatocajsi se hueyi tequipacholi.

\par }{\Q Ma masica ipan nopa tlaquetztli catli inijuanti quitlalijque huan ma motzontlamiltica.


\par }{\Q \VS{9}Huajca quena, na nipaquis ipan TOTECO.

\par }{\Q Nijpiyas paquilistli pampa TOTECO nechmaquixtijtos.


\par }{\Q \VS{10}Ica nochi noyolo niquijtos:

\par }{\Q “Amo aqui seyoc quen ta, TOTECO.

\par }{\Q Tiquinmocuitlahuía catli amo quipiyaj fuerza para masehualme catli tetique amo huelis quinajsise.

\par }{\Q Quena, tiquinmanahuía catli teicneltzitzi huan catli amo quipiyaj catli quinmonequilía.

\par }{\Q Tiquinmanahuía ininmaco catli quinequij quintlacuijcuilise.”


\par }{\Q \VS{11}Motlananaj masehualme catli amo cuajcualme huan nechcualancaitaj.

\par }{\Q Inijuanti tlatestigojquetzaj catli amo neli,

\par }{\Q huan nechtlaijilhuíaj ica tlamantli catli amo nijmati.


\par }{\Q \VS{12}Nechtlaxtlahuíaj ica catli amo cuali,

\par }{\Q masque nelcuali niquinchihuilijtoc.

\par }{\Q San quinequij nechtequipacholmacase.


\par }{\Q \VS{13}Pero quema inijuanti mococojque,

\par }{\Q nimotequipacho ininhuaya huan nimoyoyonti ica nopa fiero yoyomitl para nochi quimatise nimotequipachohuayaya ininhuaya.

\par }{\Q Hasta nimosajqui por inijuanti para nijtlajtlanis TOTECO ma quinchicahua.

\par }{\Q Pero TOTECO amo quicajqui catli niquilhui.


\par }{\Q \VS{14}Nimotequipachojtinemiyaya quen se tlamantli fiero ipantitosquía se nohuampox o se noicni.

\par }{\Q Nimotequipacho huan nichocatinemiyaya quen mictosquía nonana.


\par }{\Q \VS{15}Pero quema na nechajsic tequipacholi, inijuanti pajque.

\par }{\Q Quema nimotepotlami huan nihuetzqui,

\par }{\Q inijuanti mosentilijque huan nechhuetzquilijque.

\par }{\Q Masehualme catli amo cuajcualme huan catli nechiximatiyayaj nechejelnamiquiyayaj huan nechmaquiliyayaj masque amo tleno nijchijtoya.


\par }{\Q \VS{16}Quen masehualme catli amo cuajcualme quihuetzquilíaj tlen hueli,

\par }{\Q inijuanti noca pajque huan motlancochhuehuechotzque noixpa ica cualantli.


\par }{\BB \par }
{\Q \VS{17}TOTECO, ¿hasta quema noja san tijtlachilijtos nochi ni tlamantli?

\par }{\Q Techmanahui para amo nechmictise,

\par }{\Q pampa san setzi nonemilis.

\par }{\Q Techmaquixti tlen ni masehualme catli mochihuaj quen tecuanime catli quinequij nechhuejhuelose.


\par }{\Q \VS{18}Huan nimitztlascamatis tlamiyacapa ipan tlasentilistli.

\par }{\Q Iniixpa nochi nopa miyaqui momasehualhua nimitzpaquilismacas.


\par }{\Q \VS{19}Amo xiquincahuili nocualancaitacahua catli istlacatij ma noca paquica.

\par }{\Q Amo xiquincahuili catli nechcualancaitaj ma moixijcopilica ica paquilistli noixpa pampa nimotequipachohua.


\par }{\Q \VS{20}Inijuanti amo tenotzaj ica cuali.

\par }{\Q San moilhuíaj quenicatza huelis quincajcayahuase masehualme catli itztoque ica yejyectzi ipan ni tlali.


\par }{\Q \VS{21}Nechtlaijilhuíaj huan quiijtohuaj:

\par }{\Q “¡Xiquitaca tijnelitztoque catli fiero quichijqui!”


\par }{\BB \par }
{\Q \VS{22}TOTECO, ta tiquitztoc catli quichihuaj.

\par }{\Q Amo san xiitzto huan amo tleno tijchihuas.

\par }{\Q ¡Amo techtlahuelcahua!


\par }{\Q \VS{23}Ximotlanana huan techchihuili catli xitlahuac huan melahuac.

\par }{\Q Quena, TOTECO, xiisihui huan techmanahuiqui.


\par }{\Q \VS{24}TinoTeco Dios, ta catli ipa titetlajtolsencahua xitlahuac,

\par }{\Q xitenextili para amo tleno nijchijtoc.

\par }{\Q Amo xiquincahuili nocualancaitacahua ma noca huetzcaca.


\par }{\Q \VS{25}Ma amo nopanti catli inijuanti quinequij.

\par }{\Q Ma amo quiijtoca nechixpolojtoque.

\par }{\Q Amo xiquincahuili ma moilhuica para inijuanti nechtlantoque.


\par }{\Q \VS{26}Xijchihua para inijuanti catli noca paquij por notequipachol ma mocuapoloca huan ma ayacmo quimatica tlaque quichihuase.

\par }{\Q Quena, xijcahua para inijuanti catli moilhuíaj para más huejhueyi que na ma mopinahualtica huan ayacmo aqui ma quintlepanitas.


\par }{\Q \VS{27}Pero ma huicaca ica paquilistli inijuanti catli nechpalehuíaj.

\par }{\Q Ma paquica inijuanti catli quiitaj para nijchihua catli xitlahuac.

\par }{\Q Huan nochipa ma quiijtoca:

\par }{\Q “Nelía hueyi TOTECO catli quipactía quipalehuis David,

\par }{\Q pampa yaya quitequipanohua.”


\par }{\Q \VS{28}Quena, xijtlacaquili catli nimitztlajtlanía,

\par }{\Q huan teipa nitepohuilis para nelía xitlahuac catli tijchihua.

\par }{\Q Quena, semilhuitl nimitzpaquilismacas.




\par }\PsalmChap{36}{\SH Inintlajtlacol masehualme huan iteicnelilis TOTECO
\par }
{\Q \VerseOne{1}Nijpixtoc ipan noyolo catli nijnequi niteyolmelahuas tlen inintlajtlacol amo cuajcualme.

\par }{\Q Amo cuajcualme quielcahuaj Toteco Dios huan amo quiimacasij.


\par }{\Q \VS{2}Mohueyimatij ica ininseltzi hasta moilhuíaj yaya amo hueli quichihuas cuenta nochi catli fiero quichijtinemij,

\par }{\Q huan yeca amo quintlatzacuiltis.


\par }{\Q \VS{3}Quisa inincamaco senquistoc catli fiero huan catli amo melahuac.

\par }{\Q Quipolojtoque inintlalnamiquilis,

\par }{\Q huan ayacmo quichihuaj catli cuali.


\par }{\Q \VS{4}Quema motecaj ipan inintlapech para cochise,

\par }{\Q san quisencahuaj tlaque tlajtlacoli quichihuase.

\par }{\Q Moneltlatzquilijtoque ipan iniojhui catli fiero huan san catli amo cuali quinequij.


\par }{\BB \par }
{\Q \VS{5}TOTECO, motlasojtlacayo quinajsi nochi masehualme huan onajsi hasta ilhuicac huan hasta campa mixtli.

\par }{\Q Nelía titemachtli.


\par }{\Q \VS{6}Tiitztoc tlahuel tixitlahuac huan amo quema timopatla.

\par }{\Q Tiitztoc temachtli quen nopa huejhueyi tepeme campa tlahuel tlahuejcapa.

\par }{\Q Nelxitlahuac titetlajtolsencahua,

\par }{\Q huan amo hueli tijmachilíaj motlanejnehuilis,

\par }{\Q pampa eltoc quen nopa hueyi atl catli onpano huejcatla.

\par }{\Q ¡TOTECO! Ta san se tiquinmocuitlahuía quen masehualme huan tecuanime.


\par }{\Q \VS{7}Toteco Dios, nelía yejyectzi moteicnelilis catli amo quema techcahua.

\par }{\Q Yeca masehualme catli quipiyaj tlanahuatili huan catli teicneltzitzi monechcahuíaj campa ta para xiquinmanahui.

\par }{\Q Quena, mochihuaj quen pilpiyotzitzi catli calaquij ieltlapaltzala ininnana.


\par }{\Q \VS{8}Masehualme catli mitztemohuaj ixhuij cuali ica nopa tlatiochihualistli catli tiquinmaca nepa mochaj.

\par }{\Q Eltoc quen se hueyi tlacualistli catli techtencahuilía toixpa.

\par }{\Q Techcahuilía ma tiatlica ipan nopa atlajtli catli temaca ajhuiyac atl.

\par }{\Q Quena, nochi catli tijtlajtlaníaj techmaca.


\par }{\Q \VS{9}Pampa ta techmaca nemilistli nochi catli tiitztoque,

\par }{\Q huan pampa techmaca tlahuili, tojuanti tihuelij titlachiyaj.


\par }{\Q \VS{10}Nimitztlajtlanía para mojmostla techicneli tojuanti catli timitziximatij.

\par }{\Q Nochipa techchihuilía catli xitlahuac nochi tojuanti catli ipan toyolo tijnequij tijchihuase catli cuali.


\par }{\Q \VS{11}Amo xijcahua para ma nopan moquejquetzaca inijuanti catli mohueyimatij.

\par }{\Q Niyon amo xiquincahuili ma nechtojtocaca amo cuajcualme.


\par }{\BB \par }
{\Q \VS{12}Se tonal niquijtos:

\par }{\Q “¡Xiquitaca quenicatza ama huetztoque nochi tlajtlacolchijca masehualme catli mosisiníaj!

\par }{\Q Toteco Dios quintlahuisojtoc para ayacmo huelise motlananase.”




\par }\PsalmChap{37}{\SH Iniojhui cuajcualme huan amo cuajcualme
\par }
{\Q \VerseOne{1}Amo ximotequipacho ica amo cuajcualme.

\par }{\Q Niyon amo xiquixtoca catli quipiyaj masehualme catli quichihuaj catli amo monequi.


\par }{\Q \VS{2}Pampa nimantzi huetzise quen cuapachtli quema quitzontequij.

\par }{\Q Huan polihuise quen xihuitl catli huaqui.


\par }{\Q \VS{3}Ximotemachi ipan TOTECO huan xijchihua catli cuali.

\par }{\Q Quen nopa tipajcaitztos ipan motlal huan amo tleno mitzpolos.


\par }{\Q \VS{4}Ximohuampoxchihua ihuaya TOTECO,

\par }{\Q huan yaya mitzmacas catli moyolo quinequi.


\par }{\Q \VS{5}Xijcahuili TOTECO ma mitznextili campa tinemis.

\par }{\Q Ximotemachi ipan ya, huan yaya quichihuas.


\par }{\Q \VS{6}Quipannextis catli xitlahuac tijchihua.

\par }{\Q Quena, quichihuas para nochi ma quiitaca motlalnamiquilis quen nochi quiitaj quema tlahuía tonati ipan tlajcotona.


\par }{\Q \VS{7}Xijpiya moyolo quema tiitztoc iixpa TOTECO.

\par }{\Q Amo ximolini.

\par }{\Q Xijchiya para yaya quichihuas catli monequi.

\par }{\Q Amo xicualani ininhuaya catli quipiyaj nochi catli quinequij ama.

\par }{\Q Amo xiquinchihuili cuenta inijuanti catli quichijtinemij sesen tlamantli catli fiero quisencajtoque.


\par }{\Q \VS{8}Amo ximocualancamaca.

\par }{\Q Xijtlalcahui cualantli,

\par }{\Q pampa cualantli noja más hueyi mochihuas huan mitzcocos.


\par }{\Q \VS{9}TOTECO quintzontlamiltis catli mosisiníaj,

\par }{\Q pero catli motemachíaj ipan ya quintiochihuas huan moaxcatise nopa tlali.


\par }{\Q \VS{10}Ayacmo huejcahuas noja itztose amo cuajcualme,

\par }{\Q teipa masque titlachiyas campa itztoyaj,

\par }{\Q amo quema sempa tiquinpantis.


\par }{\Q \VS{11}Pero masehualme catli moicnonequij iixpa Toteco itztose ipan nopa cuali tlali huan tlahuel paquise,

\par }{\Q pampa yaya quintiochihuas hasta mocahuas.


\par }{\Q \VS{12}Masehualme catli quicualancaitaj Toteco mosenilhuijtoque tlaque fiero tlamantli huelis quinchihuilise inijuanti catli xitlahuac nemij.

\par }{\Q Quintlachilíaj ica cualantli huan motlanhuehuechotzaj iniixpa.


\par }{\Q \VS{13}Pero Toteco quinhuetzquilía nopa masehualme,

\par }{\Q pampa quimati para monechcahuía nopa hora quema quintzontlamiltis.


\par }{\Q \VS{14}Masehualme catli quicualancaitaj Toteco quicopinaj ininmachete para quintlahuisolise catli teicneltzitzi.

\par }{\Q Quihuitolohuaj inincuahuitol huan quinmelactlachilíaj catli moicnonequij iixpa Toteco.

\par }{\Q Quena, quinchiyaj para quinmictise catli xitlahuac monejnemiltíaj.


\par }{\Q \VS{15}Pero catli inijuanti ininmachete calaquis ipan ininyolo,

\par }{\Q huan inincuahuitolhua pojpostequis huan cuechtic elis.


\par }{\Q \VS{16}Más cuali nopa quentzi catli quipiya se cuali masehuali huan amo quen imiyaca nochi tlamantli pajpatiyo catli quipiyaj tlajtlacolchihuani.


\par }{\Q \VS{17}Pampa TOTECO quinquixtilis ininchicahualis catli amo itztoque tlapajpacme iixpa,

\par }{\Q pero quinfuerzajmacas catli monejnemiltíaj cuali iixpa.


\par }{\Q \VS{18}Mojmostla TOTECO quitlachilía catli quichihuaj masehualme catli itztoque xitlahuaque iixpa,

\par }{\Q huan nopa tlali catli quinmacas para iniaxca huejcahuas para nochipa.


\par }{\Q \VS{19}Quema ajsis tonali catli amo cuali,

\par }{\Q quinmocuitlahuis para amo más tlaijiyohuise.

\par }{\Q Quema oncas mayantli, quinmacas catli quicuase hasta mocahuas.


\par }{\Q \VS{20}Pero amo cuajcualme miquise.

\par }{\Q Quena, quen huaquij nopa yejyectzitzi xochime sacapetlapani huan ayacmo nesi ininyejca,

\par }{\Q nojquiya polihuise icualancaitacahua TOTECO.

\par }{\Q Quena, polihuise quen poctli catli quisa huan ayacmo nesi.


\par }{\Q \VS{21}Se masehuali catli amo cuali iyolo motlanehui se tlamantli huan ayacmo quicuepa.

\par }{\Q Pero masehualme catli cuajcualme quipiyaj hueyi ininyolo huan temacaj hasta mocahua.


\par }{\Q \VS{22}Catli TOTECO quintiochihua quiselise nopa tlali catli yaya quinmacas,

\par }{\Q pero catli TOTECO quintelchihua quintzontlamiltis.


\par }{\Q \VS{23}TOTECO quichihua ma eli temachtli sesen paso ipan inemilis se cuali masehuali,

\par }{\Q huan nopa masehuali paqui miyac pampa nemi cuali.


\par }{\Q \VS{24}Masque huetzis nopa cuali masehuali, amo mocahuas nepa huetztoc,

\par }{\Q pampa TOTECO quitlananas ica imax.


\par }{\Q \VS{25}Na nojquiya nitelpocatixtoya huan ama ya nihuehuentzi,

\par }{\Q pero amo quema niquitac TOTECO quitlahuelcahua se masehuali catli itztoc xitlahuac iixpa.

\par }{\Q Niyon iconehua se cuali masehuali amo niquinitztoc sintla motlaejehuíaj para ica panose.


\par }{\Q \VS{26}Mojmostla se cuali masehuali quintlasojtla sequinoc huan quintlanejtía catli monequi.

\par }{\Q Iconehua se cuali tlacatl tepalehuíaj.


\par }{\Q \VS{27}Huajca sintla tijnequi tiitztos para nochipa,

\par }{\Q xijtlalcahui tlajtlacoli huan xijchihua san catli cuali.


\par }{\Q \VS{28}Pampa TOTECO quipactía catli xitlahuac huan amo quema quinhuejcamajcahuas iaxcahua catli itztoque temachme.

\par }{\Q ¡Amo! Techmocuitlahuis para nochipa.

\par }{\Q Pero quintzontlamiltis nochi masehualme catli amo cuajcualme,

\par }{\Q huan amo quincahuilis niyon se iniixhui.


\par }{\Q \VS{29}Masehualme catli itztoque xitlahuaque iixpa TOTECO moaxcatise nopa tlali catli yaya quinmacas,

\par }{\Q huan nepa itztose para nochipa.


\par }{\Q \VS{30}Se masehuali catli itztoc cuali iixpa Toteco camanalti ica tlalnamiquilistli huan quiijtohua catli xitlahuac.


\par }{\Q \VS{31}Quipiya Icamanal Toteco Dios ipan iyolo,

\par }{\Q huan yeca amo huetzis ipan tlajtlacoli.


\par }{\Q \VS{32}Masehualme catli quicualancaitaj Toteco Dios quintlachilíaj masehualme catli monejnemiltíaj xitlahuac.

\par }{\Q Quitemohuaj quenicatza huelis quintelhuise para ma quinmictica.


\par }{\Q \VS{33}Pero TOTECO amo quincahuas para cuali masehualme ma mocahuaca ininmaco inincualancaitacahua.

\par }{\Q Quema ajsise iixpa se juez,

\par }{\Q amo quincahuas ma quintlatzacuiltica catli cuajcualme ica se tlamantli catli amo quichijtoque.


\par }{\Q \VS{34}Ximotemachi ipan TOTECO huan xijchihua catli yaya quinequi,

\par }{\Q pampa yaya mitzhuejcapantlalis huan mitzmacas nopa tlali.

\par }{\Q Huan tiquitas quen quintzontlamiltis catli quinpactía tlajtlacolchihuase.


\par }{\Q \VS{35}Pampa na niquinitztoc masehualme catli quicualancaitaj Toteco,

\par }{\Q inijuanti mohueyimatij huan temajmatíaj.

\par }{\Q Pampa quipiyaj chicahualistli quen se cuahuitl hueyi huan xajcaltic.


\par }{\Q \VS{36}Pero panoc se ome tonal tlantiyajque huan ayacmo niquinitac campa itztoyaj.

\par }{\Q Huan masque niquintemo, ayacmo niquinpanti.


\par }{\Q \VS{37}Pero xijtlachili quen monejnemiltía se masehuali catli itztoc xitlahuac iixpa TOTECO,

\par }{\Q yaya catli amo aqui hueli quitelhuis.

\par }{\Q Nopa masehuali quipiyas tlasejseltili huan itztos ica yejyectzi para nochipa.


\par }{\Q \VS{38}Pero TOTECO ica se huelta quintlamitzontlamiltis inijuanti catli amo quitlepanitaj.

\par }{\Q Huan amo quicajtehuase niyon se iniixhui.


\par }{\Q \VS{39}TOTECO quinmaquixtía catli itztoque xitlahuaque iixpa.

\par }{\Q Quinfuerzajmaca quema huala tlaohuijcayotl.


\par }{\Q \VS{40}TOTECO quinpalehuía huan quinmanahuía catli cuajcualme.

\par }{\Q Quinmanahuía ininmaco masehualme catli quicualancaitaj huan quinmaquixtía,

\par }{\Q pampa inijuanti mochixtoque ipan ya.




\par }\PsalmChap{38}{\SH Inetlatlajtil David quema tlajtlacolchijtoya
\par }
{\Q \VerseOne{1}TOTECO, amo techtlaijiyohuilti quema ticualani.

\par }{\Q Huan amo techtlatzacuilti ica mohueyi cualancayo.


\par }{\Q \VS{2}Miyac nechcocohua catli amo cuali nijchijtoc.

\par }{\Q Eltoc quen nochi mocuatlaminhua calactoc ipan na.

\par }{\Q Quena, eltoc quen techajsitoc,

\par }{\Q pampa nijmati ticualani nohuaya.


\par }{\Q \VS{3}Huan pampa ticualani por notlajtlacol,

\par }{\Q nijmati quen nochi notlacayo mococohua.

\par }{\Q Niyon se noomiyo amo cuali eltoc.


\par }{\Q \VS{4}Nochi notlajtlacolhua nopan huetztoc.

\par }{\Q Eltoc quen nimisahuisquía campa miyac atl.

\par }{\Q Notlajtlacolhua eltoc quen se tlamamali tlahuel etic catli amo hueli niquijiyohuía.


\par }{\Q \VS{5}Palani notlacayo pampa nijchijqui se huihuiyotl.

\par }{\Q Mijyotíaj nococohua.


\par }{\Q \VS{6}Nicuitlapanhuitoltic huan amo hueli nijtlanana notzonteco.

\par }{\Q Semilhuitl nichocatinemi por catli nijchijtoc.


\par }{\Q \VS{7}Nochi notlacayo tliquisa.

\par }{\Q Huan ya tlantinemi nochicahualis por notlajtlacol.


\par }{\Q \VS{8}Nimomati quen nitlatejtejtzontli.

\par }{\Q Niyon quentzi fuerza amo nijpiya.

\par }{\Q Nelía nitlaayijhuía ipan noyolo.


\par }{\Q \VS{9}NoTeco, ta tijmati quen nijnequi sempa niitztos cuali moixpa.

\par }{\Q Nochi catli nimoilhuía tlanemijya nesi moixpa.

\par }{\Q Amo tleno hueli nimitztlatilía.


\par }{\Q \VS{10}Noyolo nelhuihuipica,

\par }{\Q huan ya tlantinemi nochicahualis.

\par }{\Q Ayacmo hueli nitlachiya cuali.


\par }{\Q \VS{11}Nonelhuampoyohua huan noteiximatcahua san nechhuejcaitaj, pampa quiijiyaj nococohua.


\par }{\Q \VS{12}Inijuanti catli quinequij nechmictise quisencahuaj tlaquetztli para nechmasiltise.

\par }{\Q Catli quinequij nechcocose tlatoctzitzi nechilhuíaj quenicatza nechtzontlamiltise.

\par }{\Q Semilhuitl quitemolíaj quenicatza nechcajcayahuase.


\par }{\Q \VS{13}Pero na nimochihua quen amo nijcaqui catli quiijtohuaj.

\par }{\Q Nimochihua quen se ninono huan amo nijtlapohua nocamac para niquinnanquilis.


\par }{\Q \VS{14}Quena, na nimochihua quen amo nijcaqui inincamanal,

\par }{\Q huan amo tleno niquijtohua para ica nimomanahuis.


\par }{\Q \VS{15}Pampa san ipan ta nimochiya, TOTECO, tinoDios.

\par }{\Q Na nijcajtoc momaco para xiquinnanquili huan techmanahui.


\par }{\Q \VS{16}San nimitztlajtlanía para amo xiquincahuili ma noca huetzcaca.

\par }{\Q Amo xiquincahuili ma mohueyitlalica noixpa pampa nihuetzqui.


\par }{\Q \VS{17}Nijmati nimiquis pampa tlacuajcualoli amo nechcahua niyon se tlatoctzi.


\par }{\Q \VS{18}TOTECO, nijnequi nimitzpannextilis nochi notlajtlacolhua,

\par }{\Q pampa nelía nimotequipachohua ica catli nijchijtoc.


\par }{\Q \VS{19}Nocualancaitacahua momiyaquilijtoque huan moyoltetilijtoque.

\par }{\Q Miyac nechcualancaitaj, masque amo tleno niquinchihuilijtoc.


\par }{\Q \VS{20}Masque catli cuali niquinchihuilijtoc, nechcuepilijtoque ica catli fiero.

\par }{\Q Nechcualancaitaj pampa nijtoquilía catli cuali.


\par }{\Q \VS{21}NoTeco Dios, amo techcajtehua noseli.

\par }{\Q Amo ximoiyocatlali ica na.


\par }{\Q \VS{22}¡Toteco! Xihuala nimantzi techpalehuiqui, ta tinotemaquixtijca.




\par }\PsalmChap{39}{\SH Amo huejcahuas tonemilis
\par }
{\Q \VerseOne{1}Nimoilhuijtoya para nimomocuitlahuisquía miyac para amo nijchihuasquía catli amo cuali.

\par }{\Q Niquijtojtoya para nijmocuitlahuisquía nonenepil huan nocamanal para amo nitlajtlacolchihuas ica catli niquijtohua.

\par }{\Q Quena, amo tleno niquijtos quema niitztos iniixpa amo cuajcualme.


\par }{\Q \VS{2}Huajca nimochijqui quen se ninono.

\par }{\Q Amo tleno niquijtohuayaya,

\par }{\Q niyon catli cuali, niyon catli amo cuali.

\par }{\Q Huan pampa nicajoctoya nochi catli nijmatiyaya ipan noyolo,

\par }{\Q noja más nitlaijiyohuiyaya.


\par }{\Q \VS{3}Hasta nijmatiyaya quen noyolo tlatlayaya.

\par }{\Q Huan quema san ya nopa nimosenilhuijtoya,

\par }{\Q nijmatiyaya quen se tlitl lemeniyaya ipan noyolo.

\par }{\Q Huajca ayacmo niquijiyohui huan nicamanaltic chicahuac,

\par }{\Q huan niquilhui TOTECO:


\par }{\Q \VS{4}“TOTECO, technextili quesqui tonali niitztos huan quema nimiquis.

\par }{\Q Nijmati nelquentzi tonali niyoltos nica.


\par }{\Q \VS{5}Techmacatoc se nemilistli catli nelquentzi xihuitl.

\par }{\Q Huan nochi xihuitl catli niyoltos elis san se tlatoctzi moixpa,

\par }{\Q pampa ta nochipa tiitztoc.

\par }{\Q Nochi masehualme polijtehuaj nimantzi san quen ixpolihui iniijiyo quema tlaijiyotilanaj.


\par }{\Q \VS{6}Nochi masehualme panotehuaj quen se ecahuilotl.

\par }{\Q San tlapic nochi inintequi.

\par }{\Q Masque quimiyaquilíaj tlamantli catli ipati,

\par }{\Q amo quimatij ajqueya iaxca elis teipa.


\par }{\Q \VS{7}Huajca, noTeco, amo tleno onca catli ipan huelis nimotemachis.

\par }{\Q Nimochiyas san ipan ta.


\par }{\Q \VS{8}Techmaquixti tlen notlajtlacolhua.

\par }{\Q Amo xiquincahuili masehualme catli huihuitique ma noca paquica ica catli nijchijtoc.


\par }{\Q \VS{9}Nimocamatzacuas moixpa huan ayacmo nimolinis ica catli nopanti, pampa ta techtlatzacuiltía.


\par }{\Q \VS{10}Pero noTeco, ayacmo techtlatzacuilti.

\par }{\Q Nijmati nimiquis pampa techpanajsitoc.


\par }{\Q \VS{11}Quema se masehuali tlajtlacolchihua, ta tijtlatzacuiltía.

\par }{\Q Nopa tlamantli catli más quiicnelía,

\par }{\Q tiquixpolihuiltía quen mejtolime quitlamicualoltíaj se yoyomitl.

\par }{\Q Niyon se masehuali amo quipiya chicahualistli.

\par }{\Q Nochi itztoque san quen se ajacatl catli ica se tlatoctzi panotehuaj.


\par }{\Q \VS{12}NoTeco, xijtlacaquili quema nimotlatlajtis.

\par }{\Q Techtlacaquili quema nimitztzajtzilía.

\par }{\Q Amo san xitlachixto quema nimochoquilía, techpalehuiqui.

\par }{\Q Quen nochi nohuejcapan tatahua, san niitztos nica se tlatoctzi.

\par }{\Q Quen niehuasquía seyoc altepetl huan san nipanosquía,

\par }{\Q amo nihuejcahuas nica.


\par }{\Q \VS{13}Ayacmo techtlatzacuilti.

\par }{\Q Techcahuili sempa ma nijpiyas fuerza huan se quentzi paquilistli pampa se tonal nimiquis huan ayacmo niitztos nica.”




\par }\PsalmChap{40}{\SH David quipaquilismaca TOTECO pampa quimanahui
\par }
{\Q \VerseOne{1}Nijpixqui noyolo huan nimochixqui para TOTECO ma nechpalehuiqui.

\par }{\Q Huan yaya, quena, moechcapano huan nechtlacaquili quema nijnojnotzayaya.


\par }{\Q \VS{2}TOTECO nechtlananqui quema nijmatiyaya niitztoya ipan se ostotl campa mahuilili.

\par }{\Q Eltoya quen nimisahuijtinemiyaya ipan soqui atoli catli huejcatla,

\par }{\Q huan ayacmo nijmatiyaya tlaque nijchihuas.

\par }{\Q Pero TOTECO nechmaquixti tlen nopa tequipacholi.

\par }{\Q Quena, nechquetzqui ipan se hueyi tetl campa temachtli.

\par }{\Q Huan teipa nechyacanqui ipan se cuali ojtli.


\par }{\Q \VS{3}Huan teipa noTeco Dios nechmacac se huicatl yancuic,

\par }{\Q se huicatl catli ica ma nijpaquilismacas.

\par }{\Q Miyac catli quicaquise nochi catli TOTECO nechchihuilijtoc, motemachise ipan ya.


\par }{\Q \VS{4}Paqui nopa masehuali catli motemachía ipan TOTECO.

\par }{\Q Huan amo motemachía ipan catli mohueyimatij,

\par }{\Q niyon ininpan catli quinhueyichihuaj teteyome.


\par }{\BB \par }
{\Q \VS{5}TOTECO noDios, ta techchihuilijtoc miyac tlamantli catli huejhueyi.

\par }{\Q Amo aqui quiaxilis mohueyi chicahualis.

\par }{\Q Ta nochipa techpixtoc ipan motlalnamiquilis.

\par }{\Q Quena, tlahuel miyac tlamantli catli yejyectzi tijsencajtoc techchihuilis.

\par }{\Q Sintla nijnequisquía niteyolmelahuas sesen tlamantli catli techchihuilijtoc,

\par }{\Q amo nihuelisquía.

\par }{\Q Pampa nochi catli cuali techchihuilijtoc onpano catli hueli nijpohua.


\par }{\Q \VS{6}Ya nijmati nopa catli más tijnequi para timasehualme ma timitzmacaca.

\par }{\Q Amo hueyi ipati moixpa nopa tlapiyalme huan sequinoc tlamantli tlacajcahualistli catli masehualme mitzmacaj.

\par }{\Q Amo hueyi ipati moixpa nopa tlacajcahualistli catli tijtlatíaj moixpa por totlajtlacolhua.

\par }{\Q Techtlapolijtoc notlalnamiquilis para hueli nijmachilía catli más tijnequi tlen tojuanti.

\par }{\Q Tijnequi ma timotemacaca ipan ta.

\par }{\Q Ya nopa, quena, hueyi ipati moixpa.


\par }{\Q \VS{7}Yeca nimitzilhuijtoc:

\par }{\Q “Nica niitztoc.

\par }{\Q Ya nihuala quen ijcuilijtoc nijchihuasquía ipan mocamanal.


\par }{\Q \VS{8}¡NoTeco Dios!

\par }{\Q Nechpactía nijchihuas mopaquilis,

\par }{\Q huan motlamachtil nijhuica ipan noyolo.”


\par }{\Q \VS{9}Tlamiyacapa iniixpa momasehualhua niteyolmelajtoc para ta, TOTECO,

\par }{\Q tiquinchihua masehualme xitlahuaque moixpa.

\par }{\Q Cuali tijmati para amo san nicajoctoc catli nijmati.


\par }{\Q \VS{10}Amo nijtlatijtoc nopa cuali camanali ipan noyolo para amo aqui niquilhuis.

\par }{\Q Nochi masehualme niquinyolmelahua para ta tiquinmaquixtis.

\par }{\Q Nochipa nitematiltis para ta nelía titemachtli huan titepalehuía.

\par }{\Q Nepa tlamiyacapa nitepohuilis para titetlasojtla huan amo timoyolpatla.


\par }{\Q \VS{11}TOTECO, nijmati amo quema tijcahuas techtlasojtlas.

\par }{\Q Nimochiya ipan moteicnelijcayo,

\par }{\Q pampa ta nochipa techmocuitlahuis.


\par }{\Q \VS{12}Miyac tequipacholi nijpiya campa hueli.

\par }{\Q Amo hueli nijpohua nochi.

\par }{\Q Notlajtlacolhua nechtlantoc huan nichoca hasta amo hueli nitlachiya.

\par }{\Q Notlajtlacolhua nelmiyac hasta quipano imiyaca notzoncal.

\par }{\Q Tlantinemi noyolo huan nochicahualis.


\par }{\Q \VS{13}TOTECO, techmanahuiqui.

\par }{\Q Quena TOTECO, ximoisihuilti huan techpalehuiqui.


\par }{\Q \VS{14}Ma mopinahualtica huan ma mocuapoloca catli quinequij nechtzontlamiltise.

\par }{\Q Xiquintojtocatinemi catli nechcualancaitaj huan tlahuel xiquinpinahualti.


\par }{\Q \VS{15}Nochi catli noca paquij ma huetzica.

\par }{\Q Xiquincuepa san ininmax.


\par }{\Q \VS{16}Pero ma paquise miyac nochi catli mitztemohuaj.

\par }{\Q Quena, paquij catli mitzicnelíaj pampa tiquinmaquixtijtoc.

\par }{\Q Nochipa quiijtohuaj:

\par }{\Q “Nelía hueyi TOTECO.”


\par }{\Q \VS{17}Masque nimotequipachojtoc huan nechpolohua catli nechmonequilía,

\par }{\Q nijmati para ta TOTECO techelnamiqui.

\par }{\Q Ta tinoTeco Dios, techpalehuis huan techmanahuis.

\par }{\Q NoTeco Dios, amo xihuejcahua quema nimitznotza.

\par }{\Q Nimantzi techpalehuiqui.




\par }\PsalmChap{41}{\SH David catli mococohua quitlajtlanía Toteco ma quichicahua
\par }
{\Q \VerseOne{1}Paqui nopa masehuali catli motequipachohua pampa quinicnelía catli teicneltzitzi,

\par }{\Q pampa TOTECO quipalehuis quema hualas tlaohuijcayotl.


\par }{\Q \VS{2}TOTECO quimocuitlahuis para amo aqui quimictis.

\par }{\Q Huan TOTECO quitiochihuas tlamiyacapa ipan tlali Israel.

\par }{\Q Yaya amo quicajtehuas,

\par }{\Q niyon amo quicahuas ininmaco icualancaitacahua para ma quichihuilica catli quinequise.


\par }{\Q \VS{3}Quema huetztos ipan tlaijiyohuilistli,

\par }{\Q TOTECO quitlananas ipan itlapech huan quiijcuinilis nopa cocolistli.


\par }{\Q \VS{4}Na niquilhui TOTECO:

\par }{\Q “TOTECO, na nitlajtlacolchijtoc moca ta.

\par }{\Q Techtlasojtla huan techchicahua.”


\par }{\Q \VS{5}Nocualancaitacahua quinequij ma nechajsi catli fiero.

\par }{\Q Noca camanaltij huan quinequij ma nimiqui huan ayacmo aqui nechelnamiquis.


\par }{\Q \VS{6}Quema nechpaxalohuaj, mochihuaj quen nohuampoyohua,

\par }{\Q pero amo nelía catli quiijtohuaj.

\par }{\Q Quema itztoque nohuaya san quitlacaquilíaj tlaque onca para huelis quipatlase ica catli más fiero,

\par }{\Q huan teipa quisase huan teyolmelajtinemise tlen na.


\par }{\Q \VS{7}Quena, nocualancaitacahua mosentilíaj huan noca camanaltij.

\par }{\Q Tepohuilíaj para ayacmo onca pajtli para na huan nimantzi nimiquis.


\par }{\Q \VS{8}Quiijtohuaj:

\par }{\Q “Nopa cocolistli catli yaya quipixtoc nelfiero.

\par }{\Q Ayacmo motlananas tlen itlapech pampa nimantzi miquis.”

\par }{\Q Quej nopa quiijtohuaj tlen na.


\par }{\Q \VS{9}Nojquiya nechcajtejtoc catli eliyaya nonelhuampox.

\par }{\Q Yaya catli ipan nimotemachiyaya huan catli tlacuayaya nohuaya, ama nechtlahuelcajtoc.


\par }{\Q \VS{10}Pero ta TOTECO, techtlasojtla.

\par }{\Q Techtlanana tlen notlapech huan niquincuepilis quen nechchihuilijtoque.


\par }{\Q \VS{11}Nijmati techicnelía pampa amo tiquincahuilijtoc nocualancaitacahua ma nechtlanica.


\par }{\Q \VS{12}Techpalehui pampa nijchihua catli xitlahuac huan techmacatoc tequiticayotl ma niitzto nepa moixpa para nochipa.


\par }{\BB \par }
{\Q \VS{13}Ma tijhueyichihuaca TOTECO,

\par }{\Q yaya catli iTeco tohuejcapan tata, Israel.

\par }{\Q Quena, ma tijhueyichihuaca ama huan nochipa. Quej nopa ma eli.




\par }\PsalmChap{42}{\SH Israelitame catli quinhuicatoque seyoc tlali quielnamiquij inintlal
\par }
{\Q \VerseOne{1}Quen se masatl catli tlahuel amiqui quitemojtinemi se atlajtli para atlis,

\par }{\Q quej nopa na nimitzyoltemohua, noTeco Dios.


\par }{\Q \VS{2}Quena, quen se catli tlahuel amiqui,

\par }{\Q na ipan noyolo nimitznequi Toteco,

\par }{\Q ta catli nelnelía tiitztoc.

\par }{\Q ¿Hasta quema huelis niyas huan nimonextis moixpa?


\par }{\Q \VS{3}Yohuali huan tonali nichoca huan amo nitlacua.

\par }{\Q Nocualancaitacahua tlatoctzitzi nechtlatzintoquilíaj:

\par }{\Q “¿Canque itztoc moDios?

\par }{\Q ¿Para tlen amo mitzpalehuía?”

\par }{\Q Quen nopa nechilhuíaj.


\par }{\BB \par }
{\Q \VS{4}Quema niquelnamiqui quen eliyaya achtihuiya nepa ipan notlal, eltoc quen atiya noyolo.

\par }{\Q Niyohuiyaya ininhuaya miyaqui masehualme hasta ichaj Toteco Dios.

\par }{\Q Na niquinyacanayaya nochime hasta ichaj ipan nopa hueyi ilhuitl.

\par }{\Q Titzajtzitiyohuiyayaj ica paquilistli,

\par }{\Q huan tijtlascamatiyayaj Toteco Dios pampa para ya tiilhuichihuayayaj.


\par }{\Q \VS{5}Huajca nimoilhuía:

\par }{\Q “Amo monequi nimotequipachos.

\par }{\Q Na nimotemachijtoc ipan noTeco Dios,

\par }{\Q huan sempa nijpaquilismacas,

\par }{\Q pampa yaya noDios huan notemaquixtijca.”


\par }{\BB \par }
{\Q \VS{6}Pero noTeco, nelía nimotequipachohua nica campa niitztoc ipan ni tlali catli huejca.

\par }{\Q Yeca nimitzelnamiquis,

\par }{\Q huan niquelnamiquis quen tijpixqui hueyi moyolo tohuaya catli tiehuaj ipan motlal.

\par }{\Q Niquelnamiqui nopa tlali yejyectzi catli pehua campa motlalohua nopa atlajtli Jordán,

\par }{\Q huan ontlami hasta campa motlanantoc nopa tepeme Hermón huan Mizar.


\par }{\Q \VS{7}Ama ta techtitlanilijtoc tequipacholi catli nechijiyomictía.

\par }{\Q Quena, miyac tequipacholi nechajsitoc quen imiyaca atl catli huetzi tlen tepeixco hasta ipan na.

\par }{\Q Caquisti quen miyac atl catli tlacomontoc,

\par }{\Q huan nochi nopa atl panotoc ipan na.


\par }{\BB \par }
{\Q \VS{8}Pero ica ijnaloc TOTECO nechtitlanilis itlaicnelilis.

\par }{\Q Huan ica tlayohua yaya nechmacas se huicatl para nijhueyichihuas,

\par }{\Q huan nimotlatlajtía ica ya.

\par }{\Q Quena, nijnojnotza NoTeco catli mojmostla nechmaca nemilistli.


\par }{\Q \VS{9}Niquilhuis Toteco Dios:

\par }{\Q “Ipan ta nimotlatía huan amo aqui hueli nechajsis.

\par }{\Q ¿Para tlen techelcajtoc?

\par }{\Q Na san nimotequipachojtinemi,

\par }{\Q pampa nocualancaitacahua nechtlaijiyohuiltíaj.


\par }{\Q \VS{10}Catli nocualancaitacahua nechchihuilíaj nechcocohua hasta ajsi ipan noomiyohua,

\par }{\Q pampa nechtlaijilhuíaj huan nechtlatzintoquilíaj tlatoctzitzi:

\par }{\Q ‘¿Canque itztoc moDios?

\par }{\Q ¿Para tlen amo mitzpalehuía?’ ”


\par }{\Q \VS{11}Pero amo monequi nimocuesihuilmacas,

\par }{\Q niyon nimotequipachos.

\par }{\Q Na nimotemachijtoc ipan noTeco Dios,

\par }{\Q huan teipa sempa nijpaquilismacas pampa yaya noDios huan noTemaquixtijca.




\par }\PsalmChap{43}{\SH Se netlatlajtili catli quitlajtlanía Toteco ma quincuepa ipan inintlal
\par }
{\Q \VerseOne{1}NoTeco Dios, techtlajtolsencahua xitlahuac huan xitenextili para amo tleno nijchijtoc.

\par }{\Q Techmanahui tlen ni istlacatica masehualme huan amo cuajcualme catli nechtelhuíaj.


\par }{\Q \VS{2}Pampa san ta tinoTeco huan tinoDios huan notlamanahuijca na.

\par }{\Q ¿Para tlen techtlahuelcajtoc?

\par }{\Q Nimotequipachojtinemi huan más nechtlaijiyohuiltíaj nocualancaitacahua,

\par }{\Q huan amo tleno tijchihua.


\par }{\Q \VS{3}Toteco Dios, techyacana ica motlahuil huan technextili catli melahuac.

\par }{\Q Quej nopa, quena, huelis nimocuepas motlal huan campa motepe catli tlatzejtzeloltic campa ta tiitztoc ipan mocaltiopa.


\par }{\Q \VS{4}Quena, noTeco Dios, nicalaquis huan niajsiti hasta motlaixpa campa masehualme mitzhueyichihuaj.

\par }{\Q Nepa nimitzpaquilismacas ica arpa, ta catli techmaca paquilistli,

\par }{\Q pampa ta tinoTeco Dios.


\par }{\Q \VS{5}San tlapic nimotequipachos.

\par }{\Q Na nimotemachijtoc ipan ta, noTeco Dios, huan sempa nimitzpaquilismacas,

\par }{\Q pampa, ta tinoDios, huan tinotemaquixtijca.




\par }\PsalmChap{44}{\SH Se tlacatl quitlajtlanía Toteco ma quimocuitlahuis
\par }
{\Q \VerseOne{1}Toteco Dios, tijcactoque tlaque techpohuilijtoque tohuejcapan tatahua tlen ta,

\par }{\Q huan nochi nopa tlamantli catli tiquinchihuili huejcajya.


\par }{\Q \VS{2}Quena, Toteco Dios, ica mohueyi chicahualis ta tiquintojtocac nopa fiero masehualme catli quinhueyichihuayayaj teteyome ipan nopa tlali,

\par }{\Q huan nopa tlali tiquinmacac totatahua.

\par }{\Q Quena, tiquintlatzacuilti ne sequinoc huan tiquinpalehui tohuejcapan tatahua para ma momiyaquilica,

\par }{\Q huan ma moaxcatica.


\par }{\Q \VS{3}Tohuejcapan tatahua amo quitlanque nopa tlali ica ininmachete, niyon ica ininchicahualis.

\par }{\Q Tlatlanque ica nopa hueyi chicahualistli catli ta tijpiya ipan monejmac,

\par }{\Q huan pampa hueyi moyolo ininhuaya,

\par }{\Q huan achi más tiquinicnelía.


\par }{\Q \VS{4}Ta tinotlanahuatijca huan tinoTeco Dios.

\par }{\Q Ta tiquinmanahuía huan tijchihua ma tlatlanica momasehualhua.


\par }{\Q \VS{5}Quena, ica motlapalehuil tiquintlanise tocualancaitacahua.

\par }{\Q Huan ica mochicahualis ininpan timoquejquetzase catli techhuilanaj.


\par }{\Q \VS{6}Pampa amo timotemachíaj ipan tocuahuitol huan tomachete para ma techmanahuica huan titlatlanise.


\par }{\Q \VS{7}Eltoc ta, Toteco, catli tijchihua ma tiquintlanica tocualancaitacahua.

\par }{\Q Ta tiquinpinahualtijtoc nochi catli techcualancaitaj.


\par }{\Q \VS{8}Mojmostla timitzpaquilismacase tinoTeco Dios.

\par }{\Q Huan timitzhueyichihuase ica huicatl para nochipa.


\par }{\Q \VS{9}Pero amantzi eltoc quen techtlahuelcajtoc huan techpinahualtijtoc.

\par }{\Q Niyon ayacmo tinemi ininhuaya tosoldados quema tiontlahuilanaj.


\par }{\Q \VS{10}Tijchijqui ma ticholoca iniixpa tocualancaitacahua.

\par }{\Q Quena, inijuanti catli techcualancaitaj techtlachtequilíaj huan quihuicaj nochi catli quinequij.


\par }{\Q \VS{11}Techtemactilijtoc quen tipilborregojtzitzi catli san quichiyaj para quinhuicase campa quinmictise.

\par }{\Q Huan techsemantoc campa hueli ipan sequinoc tlalme campa quinhueyichihuaj teteyome.


\par }{\Q \VS{12}Technemacatoc timomasehualhua ica nelquentzi quen amo tleno topati elisquía.


\par }{\Q \VS{13}Nochi masehualme ipan nopa tlalme catli itztoque tonechca quiitaque catli techchihuilijtoc.

\par }{\Q Yeca techtlaijilhuíaj huan toca paquij.


\par }{\Q \VS{14}Tijchijtoc para inijuanti catli quinhueyichihuaj tlaixcopincayome ma toca huetzcaca.

\par }{\Q Nochi quema techitaj, motzonojoliníaj.


\par }{\Q \VS{15}Mojmostla toixpa eltoc nopa pinahualistli hasta tijnequisquíaj timoixtzacuase,


\par }{\Q \VS{16}pampa techtlaijilhuíaj huan techhuetzquilíaj nopa motlacuepilijca masehualme.

\par }{\Q Quena, techpinahualtíaj tocualancaitacahua.


\par }{\Q \VS{17}Nochi ni tlamantli topantitoc,

\par }{\Q masque amo timitzelcajtoque,

\par }{\Q niyon amo timoiyocacajtoque tlen nopa camanal sencahuali catli tijchijqui ininhuaya tohuejcapan tatahua.


\par }{\Q \VS{18}Amo timoiyocatlalijtoque tlen ta,

\par }{\Q niyon amo tijcajtejtoque moojhui.


\par }{\Q \VS{19}Pero techtlahuelcajtoc campa amo aqui itztoc,

\par }{\Q campa san itztoque tlapiyalme catli mosisiníaj.

\par }{\Q Techcajtoc ipan se tzintlayohuilotl catli eltoc quen miquilistli.


\par }{\Q \VS{20}Toteco Dios, sintla timitzelcajtosquíaj,

\par }{\Q o tijhueyichijtosquíaj se totlaixcopincayo,


\par }{\Q \VS{21}ta tijmajtosquía,

\par }{\Q pampa ta tijmati nochi catli ichtacatzi eltoc ipan yolojtli.

\par }{\Q Pero amo tijchijtoque, Toteco.


\par }{\Q \VS{22}Pero masque amo tleno tijchijtoque,

\par }{\Q por ta tiitztoque nechca miquilistli.

\par }{\Q Techchihuaj quen tipilborregojtzitzi catli san quichiyaj ajqueya quinmictis pampa timoaxcahua.


\par }{\Q \VS{23}¡Toteco ximotlanana!

\par }{\Q ¡Amo xicochi!

\par }{\Q Amo ximoiyocatlali tlen tojuanti para nochipa.


\par }{\Q \VS{24}¿Para tlen timoixtlatía?

\par }{\Q Eltoc quen tiquelcajtoc para tojuanti titlaijiyohuíaj huan miyac techcualancaitaj.


\par }{\Q \VS{25}Techtlahuisojtoque hasta tlalchi.

\par }{\Q Toixayac mocahua ipan tlaltejpoctli huan amo hueli timotlananase.


\par }{\Q \VS{26}¡Ximotlanana, Toteco!

\par }{\Q Techpalehuiqui.

\par }{\Q Techmaquixti pampa tlahuel techicnelía.




\par }\PsalmChap{45}{\SH Se huicatl para ma huicaca quema nopa tlanahuatijquetl mosihuajtía
\par }
{\Q \VerseOne{1}Notlalnamiquilis temitoc ica camanali catli yejyectzitzi.

\par }{\Q Niquijcuilos ni huicatl para ma tijhuicatica totlanahuatijca.

\par }{\Q Tlahuel nijnequi nitepohuilis ni huicatl catli nijsencajtoc, huan ya ni quiijtohua:


\par }{\Q \VS{2}Ta más tiyejyectzi tlen nochi sequinoc telpocame,

\par }{\Q huan yejyectzi catli tiquijtohua,

\par }{\Q pampa Toteco Dios mitztiochijtoc para nochipa.


\par }{\Q \VS{3}Ximocualtlalili momachete para titlahuilanas,

\par }{\Q ta catli nelía amo timajmahui.

\par }{\Q Nelía tinesi tiyejyectzi pampa ta titlanahuatijquetl catli más hueyi.


\par }{\Q \VS{4}Xicahuayojtlejco huan xitlatlaniti ica nochi mohueyitilis.

\par }{\Q Ta tiquinmanahuía catli teicneltzitzi huan catli quichihuaj catli melahuac.

\par }{\Q Titetlajtolsencahua xitlahuac.

\par }{\Q Nelía huejhueyi tlamantli tijchihua.


\par }{\Q \VS{5}Tlatentili nopa cuatlamintli catli tijhuica,

\par }{\Q huan quinajsis ininyoltipa mocualancaitacahua quema tiquinmelactlachilis,

\par }{\Q huan tiquinmajcahuilis.

\par }{\Q Ma huetzica moicxitla nochime tlen campa hueli tlalme campa quintlepanitaj teteyome.


\par }{\Q \VS{6}Toteco Dios, titlanahuatis para nochipa huan amo quema tlamis.

\par }{\Q Quena, motlanahuatilis elis senquistoc xitlahuac.


\par }{\Q \VS{7}Tiquicnelía catli melahuac huan tijcualancaita catli amo cuali.

\par }{\Q Yeca Toteco Dios, yaya catli moTeco mitztequitlalijtoc titlanahuatijquetl,

\par }{\Q huan mitzmacatoc más paquilistli huan más tlatlepanitacayotl,

\par }{\Q que nochi sequinoc tlanahuatiani.


\par }{\Q \VS{8}Nochi moyoyo mijyotía ica nopa tlaajhuiyacayotl mirra, áloe huan canela.

\par }{\Q Huan mitzpaquilismacaj ica tlatzotzonali nepa ipan mochaj campa quiyejyectlalijtoque nochi tlapepecholi ica tlamantli catli tlahuel yejyectzitzi huan pajpatiyo.


\par }{\Q \VS{9}Iniichpocahua sequinoc tlanahuatiani quipiyaj nopa hueyi tlatlepanitacayotl para mitztequipanose.

\par }{\Q Huan ica monejmac mosehuijtoc nopa ichpoca tlanahuatijquetl catli elis mosihua catli quiyectlalijtoque ica oro catli onca tlali Ofir.


\par }{\BB \par }
{\Q \VS{10}Xijtlacaquili ichpocatl.

\par }{\Q Quena, xijtlacaquili cuali, nocone,

\par }{\Q catli nimitzilhuis:

\par }{\Q “Ayacmo xiquintoquili motatahua,

\par }{\Q moicnihua huan nochi catli timomajtoya tijchihua.


\par }{\Q \VS{11}Nopa tlanahuatijquetl tlahuel mitzcualita,

\par }{\Q huan nelía paqui ica moyejyejca.

\par }{\Q Huajca monequi tijneltoquilis pampa ama ya moTeco.


\par }{\Q \VS{12}Hualase mitzpaxaloquij iichpocahua nopa tlanahuatijquetl tlen altepetl Tiro.

\par }{\Q Quena, catli más tominpixtoque ipan nopa altepetl hualase huan mitztlanemactiquij.

\par }{\Q Ya ni quichihuase pampa quinequise ximohuampoxchihua ininhuaya.”


\par }{\BB \par }
{\Q \VS{13}Nopa ichpoca monamictijquetl mocualtlalía ipan ichaj ica catli más yejyectzi.

\par }{\Q Yaya iichpoca se tlanahuatijquetl huan ama mocuilis ne tlanahuatijquetl catli hueyi.

\par }{\Q Onpano yejyectzi nopa ichpocatl ica iyoyo catli nelcuajcualtzi catli tlajtzontli ica oro.


\par }{\Q \VS{14}Quena, yejyectzi quiyoyontijtoque ica iyoyo tlajtzontli huan ama quihuicase iixpa nopa tlanahuatijquetl catli ihuaya monamictis.

\par }{\Q Itepotzco yase iichpocapoyohua catli quinnotztoc.


\par }{\Q \VS{15}Ica hueyi paquilistli calactiyohuij ipan nopa hueyi cali campa ichaj nopa tlanahuatijquetl.


\par }{\BB \par }
{\Q \VS{16}Tlanahuatijquetl, se tonal tiquinpiyas moconehua,

\par }{\Q huan tiquinmacas tequiticayotl para tlanahuatise quen mohuejcapan tatahua mitzmacaque.

\par }{\Q Quena, teipa tiquinpiyas motelpocahua catli mitzpalehuise.

\par }{\Q Huan tijchihuas ma tlanahuatica hasta campa hueli techaj ipan nochi motlal.


\par }{\Q \VS{17}Huan na ica ni huicatl catli niquijcuilojtoc para ta,

\par }{\Q Toteco Dios, quichihuas para masehualme ma mitzelnamiquise sesen xihuitl catli panotiyas.

\par }{\Q Quena, masehualme ipan tlen hueli tlali camanaltise para nochipa tlen nopa huejhueyi tlamantli catli ta tijchijqui.




\par }\PsalmChap{46}{\SH Tiitztoque imaco Toteco Dios
\par }
{\Q \VerseOne{1}Toteco Dios ya totlamanahuijca huan tochicahualis.

\par }{\Q Nimantzi techpalehuía quema onca tlaohuijcayotl.


\par }{\Q \VS{2}Yeca amo timajmahuise masque ni tlaltipactli tlamisosolihuis,

\par }{\Q huan masque misahuise tepeme hasta itzintla nopa hueyi atl.


\par }{\Q \VS{3}Ma tlacomonijto nopa hueyi atl huan ma posoni miyac.

\par }{\Q Ma mojmolinica tepeme, pero amo nechmajmatis.


\par }{\Q \VS{4}Oncas se atlajtli catli quinmacas paquilistli inijuanti catli itztose ipan ialtepe Toteco.

\par }{\Q Huan nepa campa más tlatzejtzeloltic itztoc Toteco Catli Más Hueyi.


\par }{\Q \VS{5}Toteco Dios mocahua ipan nopa altepetl,

\par }{\Q huan amo aqui huelis quisosolos.

\par }{\Q Quema hualase icualancaitacahua,

\par }{\Q Toteco Dios amo huejcahuas, nimantzi quipalehuis ialtepe.


\par }{\Q \VS{6}Masque tlahuejchihuaj masehualme ipan campa hueli tlalme catli amo quiiximatij Toteco,

\par }{\Q huan masque tlanahuatiani huan ininmasehualhua tzajtzij ica cualantli,

\par }{\Q amo tleno hueli quichihuase.

\par }{\Q Quema Toteco Dios camanaltis,

\par }{\Q quicaquise itoscac catli caquisti quen tlatomoni,

\par }{\Q huan inijuanti motlancuaquetzase iixpa ica majmajtli.

\par }{\Q Huan ica icamanal ni tlaltipactli atiyas.


\par }{\Q \VS{7}TOTECO Catli Quinyacana Itequihuajcahua Ma Tlatlanitij itztoc tohuaya.

\par }{\Q Yaya catli techmocuitlahuía ama,

\par }{\Q yaya iTeco tohuejcapan tata Jacob catli huejcajya itztoya.


\par }{\Q \VS{8}Xihualaca xiquitaquij nochi nopa huejhueyi tlamantli catli TOTECO quichijtoc.

\par }{\Q Quitlamisosolojtoc tlaltipactli huan ama tlatzitzicatoc mocajqui.


\par }{\Q \VS{9}Yaya quiquetza nochi tlahuilancayotl hasta campa ontlantoc nochi tlaltipactli.

\par }{\Q Quipostectoc nochi cuahuitoli huan quisosolo nochi tlamantli para ica tlahuilanase masehualme.

\par }{\Q Huan quintlatijtoc nochi tlahuilanca carros.


\par }{\Q \VS{10}Huan yaya quiijtohua:

\par }{\Q “Ayacmo ximolinica.

\par }{\Q Ximomacaca cuenta para na niamoTeco Dios.

\par }{\Q Na niquinnahuatía nochi masehualme ipan campa hueli tlali.

\par }{\Q Nochi catli itztoque ipan ni tlaltipactli nechhueyitlalise.”


\par }{\Q \VS{11}Itztoc tohuaya TOTECO Catli Quinyacana Itequihuajcahua Ma Tlatlanitij.

\par }{\Q Yaya catli iTeco tohuejcapan tata Jacob catli huejcajya itztoya, yaya catli techmocuitlahuía ama.




\par }\PsalmChap{47}{\SH Toteco Dios yaya nopa Tlanahuatijquetl tlen nochi ni tlaltipactli
\par }
{\Q \VerseOne{1}Nochi anmasehualme ximomatlajtlaxcaloca.

\par }{\Q Xijpaquilismacaca Toteco Dios huan xihuicaca chicahuac.


\par }{\Q \VS{2}Pampa TOTECO yaya catli más hueyi huan temajmati.

\par }{\Q Yaya nopa hueyi tlanahuatijquetl catli quinahuatía nochi ni tlaltipactli.


\par }{\Q \VS{3}Quintzontlamilti pilaltepetzitzi toixpa huan quitlalijtoc nochi tlalme tomaco para tiquinnahuatise.

\par }{\Q Yeca tojuanti tlahuel tipaquij.


\par }{\Q \VS{4}Yaya quitlapejpenijtoc ni tlali para techaxcatis.

\par }{\Q Techmaca catli más cuali pampa techicnelía tojuanti tiimasehualhua.


\par }{\Q \VS{5}Toteco Dios tlejcotoc campa tlanahuatía.

\par }{\Q Nochi tzajtziyayaj ica paquilistli huan tlapitzayayaj ica tlapitzali quema TOTECO calaquiyaya.


\par }{\Q \VS{6}Xihuicaca tiohuicatl para ma tijpaquilismacaca Toteco Dios.

\par }{\Q Xijhuicatica pampa yaya totlanahuatijca.


\par }{\Q \VS{7}Toteco Dios, yaya nopa tlanahuatijquetl catli quinahuatía nochi ni tlaltipactli.

\par }{\Q Xijcualtlalica se huicatl catli yejyectzi huan xijhuicatica.


\par }{\Q \VS{8}Toteco Dios mosehuijtoc ipan isiya tlatzejtzeloltic,

\par }{\Q huan tlanahuatía ipan nochi tlalme.


\par }{\Q \VS{9}Nopa huejhueyi masehualme catli quipiyaj tlanahuatili ipan campa hueli tlali ipan ni tlaltipactli mosansejcotilíaj tohuaya.

\par }{\Q Quinequij para ma san sejco tijhueyichihuase Toteco Dios,

\par }{\Q yaya catli iTeco Abraham catli huejcajya itztoya.


\par }{\Q \VS{10}Iaxca ya nochi tlanahuatiani huan ininsoldados campa hueli ipan tlaltipactli,

\par }{\Q huan inijuanti quihueyitlepanitaj.




\par }\PsalmChap{48}{\SH Sion, ialtepe TOTECO
\par }
{\Q \VerseOne{1}¡Tlahuel hueyi TOTECO!

\par }{\Q Quena, quinamiqui para tijpaquilismacase Toteco Dios catli itztoc ipan ialtepe huan ipan itepe catli tlatzejtzeloltic.


\par }{\Q \VS{2}Nelía yejyectzi nopa tepetl Sion huan ijcatoc tlahuejcapa ipan nopa altepetl.

\par }{\Q Nopona mosehuía Jerusalén, ialtepe Toteco Dios,

\par }{\Q nopa hueyi tlanahuatijquetl.


\par }{\Q \VS{3}Toteco Dios iseltzi itztoc ipan nopa huejcapantic cali campa monequi moquetzas catli tlachixtoc para quimanahuis altepetl Jerusalén.

\par }{\Q Tenextilijtoc para yaya catli quimanahuía huan quimocuitlahuía.


\par }{\Q \VS{4}Tlanahuatiani tlen campa hueli itztoque ipan ni tlaltipactli mosentilijque para san sejco quihuilanase nopa altepetl.


\par }{\Q \VS{5}Pero quema quiitaj ajqueya quimocuitlahuía nopa altepetl huan para nelía hueyi ichicahualis,

\par }{\Q momajmatíaj.

\par }{\Q Huan nimantzi cholojtehuaj huan mocuepaj campa hualajtoque.


\par }{\Q \VS{6}Quena, quinitzquía se majmajtli huan nelía tlaijiyohuíaj,

\par }{\Q quen se sihuatl quema conepiya,


\par }{\Q \VS{7}o quen se ajacatl chicahuac catli quinsosolohua nopa huejhueyi barcos catli hualahuij tlali Tarsis.


\par }{\Q \VS{8}Ipa tijcactoque quenicatza TOTECO quimocuitlahuía ialtepe,

\par }{\Q huan ama tiquitztoque.

\par }{\Q Quena, nopona itztoc TOTECO Catli Quinyacana Itequihuajcahua Ma Tlahuilanatij.

\par }{\Q Quitlalijtoc para ialtepe Jerusalén ma huejcahuas para nochipa.


\par }{\BB \par }
{\Q \VS{9}Toteco Dios, quema tiitztoque ipan motiopa,

\par }{\Q tiquelnamiquij huan timonejnehuilíaj quenicatza techicnelía.


\par }{\Q \VS{10}Toteco, campa hueli masehualme mitzpaquilismacaj,

\par }{\Q pampa quicactoque quenicatza mohueyitilis.

\par }{\Q Quicactoque hasta campa ontlami tlaltipactli.

\par }{\Q Huan quimatij para ica mohueyi chicahualis titetlajtolsencahua xitlahuac.


\par }{\Q \VS{11}Huajca ma paquica nopa masehualme ipan tepetl Sion.

\par }{\Q Ma huitonica ica paquilistli nochi catli ehuaj ipan altepeme tlen tlali Judá pampa cuali huan xitlahuac titetlajtolsencahua.


\par }{\Q \VS{12}Nochi amojuanti catli animasehualhua Toteco Dios,

\par }{\Q xiyaca xijyahualotij nopa altepetl Jerusalén,

\par }{\Q huan xijpohuaca quesqui tepancali huejhueyi quipiya campa soldados tlamocuitlahuíaj.


\par }{\Q \VS{13}Xijtlachilitij nopa hueyi ichaj nopa tlanahuatijquetl,

\par }{\Q huan ximomacaca cuenta quenicatza tlatzajtzactoque huan quiyectlalijtoque,

\par }{\Q para quej nopa huelis anquinpohuilijtiyase amoteipan ixhuihua.


\par }{\Q \VS{14}Pampa ni Toteco Dios, yaya elis toDios para nochipa,

\par }{\Q huan amo quema tlamis ichicahualis.

\par }{\Q Yaya techyacanas mojmostla hasta más nepa quema ya timictose.




\par }\PsalmChap{49}{\SH Quichihuaj se huihuiyotl catli motemachíaj ipan inintomi
\par }
{\Q \VerseOne{1}Cuali xijtlacaquilica ya ni,

\par }{\Q amojuanti catli campa hueli anitztoque ipan ni tlaltipactli.


\par }{\Q \VS{2}Nocamanal elis para nochime.

\par }{\Q Elis para catli tominpixtoque huan para catli teicneltzitzi.

\par }{\Q Elis para catli quipiyaj tequiticayotl huan para catli amo quipiyaj tequiticayotl.

\par }{\Q Huajca xijtlacaquilica.


\par }{\Q \VS{3}Nicamanaltis ica tlalnamiquilistli.

\par }{\Q Nimechpohuilis nochi catli nimonejnehuilijtoc ipan noyolo.


\par }{\Q \VS{4}Achtihui nimechilhuis se tlatzintoquili catli totlalnamijca huejcapan tatahua quiijtojque,

\par }{\Q huan nitlatzotzonas ica se arpa huan nihuicas para nimechmatiltis tlaque quinequi quiijtos:


\par }{\Q \VS{5}¿Para tlen monequi nimomajmatis quema hualas tlaohuijcayotl,

\par }{\Q huan quema nopa tlajtlacolchijca masehualme catli nechcualancaitaj hualase nechyahualoquij?


\par }{\Q \VS{6}Inijuanti motemachiyaj ipan inintomi,

\par }{\Q huan mohueyimatij pampa quipiyaj miyac tlamantli catli pajpatiyo.


\par }{\Q \VS{7}Pero niyon se tlen inijuanti amo huelis momaquixtis tlen itlajtlacolhua,

\par }{\Q niyon amo huelis quimaquixtise se iniicni.

\par }{\Q Amo aqui huelis quitlaxtlahuis Toteco Dios para ma quimaquixtis.


\par }{\Q \VS{8}Pampa tonemilis eltoc se tlamantli catli miyac ipati.

\par }{\Q Amo onca niyon se tomi ipan nochi tlaltipactli catli ica huelis moixtlahuas.


\par }{\Q \VS{9}¡Amo! Amo aqui huelis quicohuas inemilis para itztos para nochipa huan para amo quema miquis.


\par }{\Q \VS{10}Nochi masehualme miquise.

\par }{\Q Catli tlalnamiquij huan catli mohueyimatij,

\par }{\Q huan nojquiya nochi catli huihuitique,

\par }{\Q san se ininpantis.

\par }{\Q Mictehuaj huan quicajtehuaj nochi catli pajpatiyo quipiyayayaj.

\par }{\Q Huan sequinoc moaxcatise.


\par }{\Q \VS{11}Inijuanti moilhuíaj itztose para nochipa,

\par }{\Q yeca quicualtlalíaj ininchajchaj huan quitlalíaj inintoca ipan inintlal,

\par }{\Q quen elisquía iniaxca para nochipa.


\par }{\Q \VS{12}Pero se masehuali amo huejcahuas masque nelía tominpixtoc,

\par }{\Q pampa nojquiya miqui san se quen se cuatitlan tlapiyali.


\par }{\Q \VS{13}Nochi masehualme catli motemachijtoque san ipan ininseltzitzi,

\par }{\Q quipantise miquilistli.

\par }{\Q Huan nojquiya miquise nopa masehualme catli quintoquilíaj huan quihueyitlalíaj inincamanal.


\par }{\Q \VS{14}Nopa masehualme miquise quen miquij borregojme.

\par }{\Q Quena, miquilistli quinchiya nochime.

\par }{\Q Pero se tonal nopa masehualme catli itztoque xitlahuaque iixpa Toteco Dios quinnahuatise masehualme catli amo cuajcualme.

\par }{\Q Quej nopa elis quema ya palantose inintlacayohua nopa masehualme ostoijtic.

\par }{\Q Huajca quena, ipan nopa tonali nopa tominpiyani quicajtejtose huejca ininchajchaj catli yejyectzitzi.


\par }{\Q \VS{15}Pero Toteco Dios nechmaquixtis tlen ichicahualis miquilistli huan nechhuicas ihuaya.


\par }{\Q \VS{16}Amo ximotequipacho sintla se masehuali moricojchihua,

\par }{\Q huan mojmostla más quiyecchijchihua ichaj.


\par }{\Q \VS{17}Pampa quema miquis amo tleno huelis quihuicas.

\par }{\Q ¡Amo! Quema quitemohuise itlacayo ostoijtic,

\par }{\Q niyon quentzi catli yejyectzi quipixqui amo huelis yas ihuaya.


\par }{\Q \VS{18}Masque se masehuali itztos ica paquilistli quema noja yoltoc,

\par }{\Q huan sequinoc quitlepanitase pampa moricojchijtoc,


\par }{\Q \VS{19}ajsis se tonal quema miquis quen ihuejcapan tatahua,

\par }{\Q huan ayacmo quema quiitas tlahuili.


\par }{\Q \VS{20}Se masehuali catli moricojchijtoc,

\par }{\Q pero amo quielnamiqui para amo huejcahuas inemilis ipan ni tlaltipactli,

\par }{\Q mictehuas san se quen se cuatitlan tlapiyali.




\par }\PsalmChap{50}{\SH Toteco Dios techilhuía quenicatza ma tijhueyichihuaca
\par }
{\Q \VerseOne{1}Yaya TOTECO Catli Más Quipiya Chicahualistli que nochi catli quintocaxtíaj dioses,

\par }{\Q quinnotztoc nochi masehualme catli itztoque campa hueli ipan ni tlaltipactli.

\par }{\Q Quinnotza catli itztoque hasta campa hualquisa tonati huan hasta campa oncalaqui.


\par }{\Q \VS{2}Toteco Dios ica iyejyejca petlani huan tlahuía tlen Sion,

\par }{\Q nopa tepetl campa ijcatoc icaltiopa catli senquistoc yejyectzi.


\par }{\Q \VS{3}Toteco Dios hualas ica chicahualistli,

\par }{\Q huan iixpa hualas se hueyi tlitl catli quisosolojtihualas nochi catli quipantis.

\par }{\Q Tlatomonilotl huan tlapetlanilotl quiyahualohua.


\par }{\Q \VS{4}Toteco Dios quinnotza nochi catli itztoque ipan ilhuicactli huan ipan tlaltipactli,

\par }{\Q para ma quihualtlachilica quenicatza quintlajtolsencahuas imasehualhua.

\par }{\Q Quiijtohua:


\par }{\Q \VS{5}“Xiquinsentilica nomasehualhua catli moiyocacajtoque noca na.

\par }{\Q Quena, ma hualaca nochi inijuanti catli quichijtoque camanal sencahuali nohuaya,

\par }{\Q quema nechmacaque tlacajcahualistli huan quiijtojque para nechtoquilisquíaj.”


\par }{\Q \VS{6}Nochi ilhuicactli tepohuilía para Toteco Dios itztoc xitlahuac.

\par }{\Q Huan para yaya nopa juez catli tetlajtolsencahuas.


\par }{\BB \par }
{\Q \VS{7}“Xijtlacaquilica nochi annomasehualhua,

\par }{\Q xijcaquica nochi catli niquijtos.

\par }{\Q Nimechtelhuis tlamiyacapa ica nochi tlamantli catli anquichijtoque,

\par }{\Q pampa na niDios huan niamoTeco.


\par }{\Q \VS{8}Amo nimechajhuas pampa amo antechmacaj tlacajcahualistli,

\par }{\Q niyon pampa amo anquinmictíaj tlapiyalme huan anquintlatíaj noixpa,

\par }{\Q pampa quena, ya nopa anquichihuaj.


\par }{\Q \VS{9}Pero amo ya nopa catli nijnequi.

\par }{\Q Para na amo monequi techmacaca tlacajcahualistli,

\par }{\Q quen becerros huan oquich chivojme catli hualahuij amopotrero.


\par }{\Q \VS{10}Pampa na noaxcahua nochi tlapiyalme ipan cuatitlamitl huan nochi huacaxme catli campa hueli tlacuajtinemij ipan senquistoc nochi tlachiquilme.


\par }{\Q \VS{11}Niquiniximati nochi totome campa hueli huan nochi tlapiyalme catli nemij cuatitla, pampa noaxcahua.


\par }{\Q \VS{12}Sintla nimayanasquía, amo nimechtlajtlanisquía techtlamacaca,

\par }{\Q pampa ni tlaltipactli huan nochi catli eltoc ipani noaxca.


\par }{\Q \VS{13}¿Anmoilhuíaj nimotlamaca ica torojme ininnacayo,

\par }{\Q huan niquiji inieso oquich chivojme?

\par }{\Q ¡Amo!


\par }{\Q \VS{14}Nijnequi techtlascamatilica ica nochi catli nimechchihuilía huan ya nopa niquitas quen se tlacajcahualistli.

\par }{\Q Xijtlamichihuaca nochi catli anquiijtojtoque para anquichihuase.


\par }{\Q \VS{15}Huan technojnotzaca quema anmotequipachohuaj,

\par }{\Q huan na nimechmanahuis huan amojuanti antechnextilise miyac tlatlepanitacayotl.”


\par }{\Q \VS{16}Pero Toteco quinilhuía masehualme catli amo cuajcualme:

\par }{\Q “Amo anquipiyaj tequiticayotl para ancamanaltise tlen nopa camanal sencahuali,

\par }{\Q catli quiijtohua catli nimechmacas,

\par }{\Q niyon amo hueli antepohuilise notlanahuatilhua.


\par }{\Q \VS{17}Pampa amo anquicaquij quema nimechtlacahualtía,

\par }{\Q niyon amo anquichihuilíaj cuenta nocamanal.


\par }{\Q \VS{18}Quema anquiitaj se tlachtejquetl,

\par }{\Q anmohuampoxchihuaj ihuaya,

\par }{\Q huan nojquiya anmohuicaj ininhuaya catli quichijtinemij tlen hueli ica catli amo ininnamic.


\par }{\Q \VS{19}San campa hueli anquicalaquijtinemij amonenepil para anquiijtose catli fiero.

\par }{\Q Nimantzi anistlacatij.


\par }{\Q \VS{20}Anmosehuíaj huan anquitelhuíaj se catli amonelicni.

\par }{\Q Quena, yaya catli nojquiya icone amonana huan san sejco anmoscaltijque,

\par }{\Q anquitlaijilhuíaj.


\par }{\Q \VS{21}Nochi ya ni anquichijtoque,

\par }{\Q huan na amo tleno niquijtojtoc.

\par }{\Q Huajca anmoilhuijtoque para na nieli san se quen amojuanti.

\par }{\Q Pero ama nimechixcoilhuis nochi catli anquichijtoque,

\par }{\Q huan nimechpannextilis nochi.


\par }{\Q \VS{22}Xijtlacaquilica ya ni,

\par }{\Q amojuanti catli antechelcahuaj na, niamoTeco Dios.

\par }{\Q Sintla amo antechelnamiquij,

\par }{\Q nimechhuejhuelos huan amo aqui itztos catli huelis anmechmanahuis nomaco.


\par }{\Q \VS{23}Pero quema antechtlascamatij ica nochi catli nimechchihuilía,

\par }{\Q eltoc quen se tlacajcahualistli catli nechnextilía antechtlepanitaj.

\par }{\Q Huan nopa masehuali catli monejnehuilía campa mocuapolojtoc,

\par }{\Q huan mocuepa ipan noojhui catli xitlahuac,

\par }{\Q na nijmaquixtis.”




\par }\PsalmChap{51}{\SH Se netlatlajtili para Toteco ma quitlapojpolhui
\par }
{\Q \VerseOne{1}¡Ta, tinoTeco Dios catli techicnelía,

\par }{\Q nimitztlajtlanía xijpiya hueyi moyolo ica na!

\par }{\Q ¡Techtlasojtla ta catli tijpiya miyac motlaicnelilis huan techtlapojpolhui nochi notlaixpanolhua!


\par }{\Q \VS{2}¡Techpajpaca huan techquixtili ni notlajtlacol para sempa nielis nitlapajpactic!


\par }{\Q \VS{3}Pampa ya nimomacac cuenta para nelía nitlajtlacolchijtoc moixpa.

\par }{\Q Huan san ya nopa nimosenilhuijtoc nochipa.


\par }{\Q \VS{4}San ica ta nitlajtlacolchijtoc.

\par }{\Q Quena, san ica ta nijchijtoc ni hueyi tlajtlacoli catli ta amo tijnequi tiquitas.

\par }{\Q Ta tiquitac nochi catli nijchijqui huan xitlahuac techtlajtolsencajtoc.


\par }{\Q \VS{5}Pero na ipa nitlajtlacolchijquetl hasta quema nitlacatqui.

\par }{\Q Quena, ipa nitlajtlacolchijca masehuali hasta quema pejqui nimoscaltía iijtico nonana.


\par }{\Q \VS{6}Ta tijnequi se masehuali ma mitztlepanita ipan iyolo;

\par }{\Q tijnequi ma tijchihuaca san catli melahuac.

\par }{\Q Techchihua na ma nijmati motlalnamiquilis hasta campa más tlatzintla ipan noyoltipa.


\par }{\Q \VS{7}Xiquijtzelo nopani nopa estli catli tetlapajpacchihua,

\par }{\Q huan quej nopa nimocahuas nitlapajpactic.

\par }{\Q Quena, techpajpaca, huan nimocahuas onpano nichipahuac moixpa.


\par }{\Q \VS{8}Huan teipa quema ya techtlatzacuiltijtos,

\par }{\Q xijchihuas para sempa ma niyolpaqui.

\par }{\Q Huan elis quen sempa moyancuilise noomiyohua catli tijtlatixchijtoc.


\par }{\Q \VS{9}Amo xijsenhuiquili xijtlachilijto notlajtlacolhua.

\par }{\Q Xiquixpolo tlen moixtla nochi catli amo cuali nijchijtoc.


\par }{\Q \VS{10}NoTeco Dios, xijchihua para noyolo ma eli yancuic huan tlapajpactic.

\par }{\Q Xijchihua para ma nimonejnehuilis san ipan tlamantli catli cuali,

\par }{\Q huan para ma nijnequis nijchihuas san catli xitlahuac.


\par }{\Q \VS{11}Amo techiyocacahua tlen ta moixtla,

\par }{\Q niyon amo techquixtili moTonaltzi catli tlatzejtzeloltic.


\par }{\Q \VS{12}Xijchihua para sempa ma nijmati nopa paquilistli catli nijpixqui pampa ta techmaquixti.

\par }{\Q Ica moTonaltzi techchihua para nochipa ma nijnequis nimitztlepanitas.


\par }{\Q \VS{13}Huan huajca niquinnextilis moojhui sequinoc tlajtlacolchihuani catli tlaixpanotoque quen na.

\par }{\Q Huan tlajtlacolchihuani moyolcuepase huan hualase campa ta.


\par }{\Q \VS{14}Toteco Dios, ta catli techmaquixtía,

\par }{\Q techmanahui tlen ni tlaeticayotl catli nijpiya pampa nitemicti.

\par }{\Q Huan huajca nihuicas tiohuicatl para niteyolmelahuas para ta tijchihua catli senquistoc xitlahuac.


\par }{\Q \VS{15}Toteco, xijchihua para sempa ma nihuica,

\par }{\Q huan nitepohuilis nochi catli techchihuilijtoc huan na nimitzpaquilismacas.


\par }{\Q \VS{16}Pampa ta amo tijnequi ma nimitzmacas tlacajcahualistli para techtlapojpolhuis.

\par }{\Q Sintla quej nopa elisquía,

\par }{\Q huajca ica paquilistli nijchihuasquía.

\par }{\Q Pero amo mitzpactía ma niquintlali tlapiyalme ipan tlaixpamitl para niquintlatis moixpa,

\par }{\Q quen se tlacajcahualistli tlatlatili.


\par }{\Q \VS{17}Ta tijnequi ma nimoyolcoco,

\par }{\Q huan ma nimotequipacho ica nochi catli amo cuali nijchijtoc,

\par }{\Q huan ma nimoyolcuepa.

\par }{\Q Quena, nopa masehuali catli moechcapantlalía huan moyolcuepa,

\par }{\Q ta tinoTeco Dios, temachtli tijtlacaquilía huan amo tijhuejcamajcahua.


\par }{\Q \VS{18}Huan, Toteco, amo xijtlatzacuilti altepetl Sion por notlajtlacolhua.

\par }{\Q Ta xiquinpalehui momasehualhua huan xijmocuitlahui moaltepe Jerusalén.


\par }{\Q \VS{19}Huan quema noyolo ya eltos xitlahuac moixpa,

\par }{\Q tipaquis ica catli cuali nijchihuas.

\par }{\Q Huan tijselis nochi tlacajcahualistli quema niquinhuicas torojme para niquinmictis,

\par }{\Q huan nimitzmacas ipan motlaixpa.




\par }\PsalmChap{52}{\SH Toteco tetlasojtla huan tetlajtolsencahua
\par }
{\Q \VerseOne{1}¡Xijtlacaquili ta catli timoilhuía para tlahuel tihueyi!

\par }{\Q ¿Para tlen timohueyimati ica catli fiero tiquinchihuili imasehualhua Toteco Dios?

\par }{\Q Toteco Dios quipixtoc itlaicnelilis para nochipa.


\par }{\Q \VS{2}Pero ta nochipa timonejnehuilía san catli fiero tiquinchihuilis sequinoc.

\par }{\Q Huan nochi istlacatili catli quisa mocamaco eli quen se cuchillo catli tlahuel tlatequi.


\par }{\Q \VS{3}Achi más mitzpactía tijchihuas tlen fiero huan amo catli cuali.

\par }{\Q Huan nojquiya achi más mitzpactía istlacatili huan amo catli melahuac.


\par }{\Q \VS{4}Mitzpactía titeistlacahuis.

\par }{\Q Huan mitzpactía tiquijtos camanali catli tecocohua.

\par }{\Q ¡Tiistlacatica tlacatl!


\par }{\Q \VS{5}Yeca Toteco Dios mitztzontlamiltis para nochipa.

\par }{\Q Mitzhuahuatatzas para mitzquixtis tlen mochaj,

\par }{\Q huan ayacmo tiitztos ipan ni tlaltipactli campa itztoque masehualme.


\par }{\Q \VS{6}Nochi masehualme catli quitlepanitaj Toteco,

\par }{\Q quiitase catli yaya quichihuilis nopa fiero masehuali,

\par }{\Q huan momajmatise.

\par }{\Q Huajca inijuanti quihuetzquilise huan quiijtose:


\par }{\Q \VS{7}“Xiquitaca catli ipantic ne masehuali catli amo quitlepanita Toteco Dios.

\par }{\Q San motemachi ipan itomi huan nochi tlamantli pajpatiyo catli yaya quipiya,

\par }{\Q huan quichijtinenqui catli amo cuali.”


\par }{\Q \VS{8}Pero na cuali niijcatoc quen se olivo cuahuitl,

\par }{\Q huan Toteco nechyahualohua para nechmocuitlahuis.

\par }{\Q Na nimotemachía ipan Toteco para yaya ma nechtlasojtla nochipa.


\par }{\BB \par }
{\Q \VS{9}NoTeco Dios, na nochipa nimitztlascamatis por nochi nopa cuali tlamantli catli tijchijtoc.

\par }{\Q Huan san ipan ta nimochiyas para techtlasojtlas,

\par }{\Q pampa nochi quimatij para ta nelía tijpiya hueyi moyolo ica catli moaxcahua.




\par }\PsalmChap{53}{\SH Masehualme catli huihuitique
\par }
{\Q \VerseOne{1}San se masehuali catli tlahuel huihuitic moilhuisquía ipan iyolo para amo onca Dios.

\par }{\Q ¿Para tlen quej nopa quiijtosquía?

\par }{\Q Eltoc pampa iyolo tlahuel fiero huan san quichihua catli amo cuali.

\par }{\Q Amo aqui se masehuali catli quichihua catli nelxitlahuac.


\par }{\Q \VS{2}Toteco Dios hasta nepa ilhuicac quinhualtlachilía masehualme,

\par }{\Q para quiitas sintla onca se catli nelía quitemohua huan quichihua catli cuali.


\par }{\Q \VS{3}¡Pero amo!

\par }{\Q Nochi masehualme mocueptoque ipan tlajtlacolotl.

\par }{\Q Quena, nochi tlajtlacolchijtoque huan moijtlacojtoque.

\par }{\Q Amo aqui quichihua catli senquistoc cuali,

\par }{\Q niyon se.


\par }{\Q \VS{4}¿Atlac amo quipiyaj inintlalnamiquilis nopa tlajtlacolchijca masehualme?

\par }{\Q Inijuanti quintzontlamiltíaj momasehualhua quen elisquíaj pantzi catli quicuaj huan amo quinequij quitemose Toteco Dios.


\par }{\Q \VS{5}Pero ajsis tonali quema Toteco Dios quinpinahualtis huan quintlatzacuiltis nopa masehualme.

\par }{\Q Quena, quintzontlamiltis huan inintlacayohua mocahuase tepejtoque campa hueli.

\par }{\Q Amo aqui quintlalpachos pampa yaya quintlahuelcajtoc.


\par }{\Q \VS{6}¡Cuali elisquía sintla Toteco hualasquía tlen altepetl Jerusalén huan quinmaquixtis nochi israelitame!

\par }{\Q Israelitame san huelis itztose ica paquilistli quema Toteco Dios quichihuas para inijuanti catli imasehualhua ma tlatlanica.




\par }\PsalmChap{54}{\SH Se netlatlajtili para Toteco ma quimanahui tlen icualancaitacahua
\par }
{\Q \VerseOne{1}¡NoTeco Dios, xihuala techmaquixtiqui pampa nochi quimatij ta tihueyi!

\par }{\Q ¡Techmanahuiqui ica mohueyi chicahualis!


\par }{\Q \VS{2}Techtlacaquili quema nimotlatlajtía ica ta.

\par }{\Q Quena, xijtlacaquili catli nimitzpohuilía,


\par }{\Q \VS{3}pampa tlahuilanca masehualme motlanantoque ica na.

\par }{\Q Quena, masehualme catli amo quema mitzelnamiquij nechtemohuaj para nechmictise.


\par }{\BB \par }
{\Q \VS{4}Pero Toteco Dios nochipa nechpalehuía,

\par }{\Q huan amo quincahuilis ma nechmictica.


\par }{\Q \VS{5}Toteco quincuepilis nocualancaitacahua nochi nopa tlamantli amo cuali catli inijuanti quisencajtoque nechchihuilise.

\par }{\BB \par }
{\Q Quena, TOTECO, ta catli nelía titemachtli, xijchihua senquistoc quen techtencahuilijtoc,

\par }{\Q huan xiquintzontlamilti nochi nocualancaitacahua.


\par }{\Q \VS{6}Ica paquilistli nimitzmacas notlacajcahualis.

\par }{\Q Nimitzhueyimatis pampa ta nelía ticuali,


\par }{\Q \VS{7}pampa ta techmanahuijtoc tlen nochi tlaohuijcayotl,

\par }{\Q huan niquitztoc quenicatza tiquintlantoc nochi nocualancaitacahua.




\par }\PsalmChap{55}{\SH Se netlatlajtili tlen se masehuali catli quicajcayajqui ihuampox
\par }
{\Q \VerseOne{1}NoTeco Dios, techtlacaquili quema nimotlatlajtía ica ta.

\par }{\Q Amo ximotlati quema nimitztzajtzilía.


\par }{\Q \VS{2}Techtlacaquili huan technanquili,

\par }{\Q pampa tlahuel nimotequipachohua huan nichoca pampa nitlaijiyohuía.


\par }{\Q \VS{3}Nocualancaitacahua nechtzajtzilíaj chicahuac huan quinequij nechmictise.

\par }{\Q Tlahuel nechcualancaitaj huan ica nochi inincualancayo nechtepotztocatihualahuij para nechtzontlamiltise.


\par }{\Q \VS{4}Nelía nechcocohua noyolo pampa nechitzquía se hueyi majmajtli.


\par }{\Q \VS{5}Quena, tlahuel nimajmahui huan nihuihuipica.


\par }{\Q \VS{6}¡Cuali elisquía sintla nijpiyasquía noeltlapal quen quipiya se paloma para huelisquía nipatlantehuasquía huan nimosiyajquetzati!


\par }{\Q \VS{7}Quena, nicholosquía hasta nepa campa huactoc tlalme catli mopantíaj huejca huan nepa nimocahuasquía.


\par }{\Q \VS{8}Nimoisihuiltisquía para nicholos huan nimotlatis tlen nochi ni tlaijiyohuilistli catli hualajtoc nopani.

\par }{\Q Eltoc quen se hueyi ajacatl hualajtoc catli tlamitlasosolohua.


\par }{\Q \VS{9}Toteco, xiquintzontlamilti nocualancaitacahua.

\par }{\Q Xijchihua ma mocuapoloca inijuanti ininseltzitzi quema camanaltij.

\par }{\Q Na niquitztoc para nochi tlahuilanaj campa hueli ipan ni moaltepe.


\par }{\Q \VS{10}Tlayohua huan tonaya masque itztoque catli quiyahualojtinemij ni altepetl ipan itepa para quimocuitlahuise tlen tocualancaitacahua,

\par }{\Q inijuanti catli nica ehuani ininseltzitzi mohuilanaj se ica seyoc ipan ni altepetl.


\par }{\Q \VS{11}Tlatlajco nopa altepetl quichihuaj miyac tlamantli catli amo cuali,

\par }{\Q huan amo onca tlatlepanitacayotl.

\par }{\Q Ipan tianquis huan campa hueli momictíaj,

\par }{\Q tlachtequij huan tlacajcayahuaj.


\par }{\Q \VS{12}Amo elqui se nocualancaitaca catli nechcajcayajqui,

\par }{\Q pampa sintla quej nopa eltosquía, huajca niquijiyohuijtosquía.

\par }{\Q O hueltosquía nimotlatis huan nicholos.


\par }{\Q \VS{13}Pero elqui se catli nemiyaya nohuaya,

\par }{\Q se catli nechyacanayaya huan catli nonelhuampox.


\par }{\Q \VS{14}Quena, elqui yaya catli sentic timopohuiliyayaj nopa tlamantli catli tijpixtoyaj ipan toyolo,

\par }{\Q huan yejyectzi timocamanalhuiyayaj quema san sejco tiyohuiyayaj ipan mochaj, Toteco Dios.


\par }{\Q \VS{15}Ma tlatocmiquica nochi nocualancaitacahua huan ma yaca hasta mictla quema noja yoltoque,

\par }{\Q pampa ipan ininchaj huan ipan ininyolo san onca tlajtlacolotl.


\par }{\BB \par }
{\Q \VS{16}Pero na san nijtzajtzilis Toteco Dios para ma nechmaquixti.

\par }{\Q Huan quena, temachtli yaya nechmaquixtis.


\par }{\Q \VS{17}Na nimotlatlajtis ica ijnaloc, ica tlajco tona huan ica tiotlac.

\par }{\Q Huan yaya nechtlacaquilis huan nechnanquilis.


\par }{\Q \VS{18}Ipan tlahuilancayotl yaya nechmanahuis,

\par }{\Q masque tlahuel miyac nocualancaitacahua nechhuilanase chicahuac.


\par }{\Q \VS{19}Toteco Dios catli ipa itztoc huan tlanahuatijtoc hasta tlen huejcajya,

\par }{\Q yaya nechtlacaquilis huan quintzontlamiltis.

\par }{\Q Pampa nocualancaitacahua amo quipatlaj ininnemilis catli fiero,

\par }{\Q niyon amo quitlepanitaj itlanahuatil.


\par }{\Q \VS{20}Nopa masehualme catli amo cuajcualme momatlananaj para quinhuilanaj hasta ininhuampoyohua.

\par }{\Q Quiixpanoj nopa camanali catli quichihuaj ininhuaya sequinoc.


\par }{\Q \VS{21}Quitequihuíaj camanali catli nelyejyectzi huan yamanic quen mantequilla,

\par }{\Q pero ipan ininyolo san moilhuíaj quenicatza tlahuilanase.

\par }{\Q Nochi catli quiijtohuaj eltoc alaxtic quen aceite,

\par }{\Q pero ichtacatzi teyolcocohuaj ica camanali quen quema timotzontequis ica machete.


\par }{\BB \par }
{\Q \VS{22}Nochi motequipachol xijcahua imaco TOTECO huan yaya mitzmacas temachili.

\par }{\Q TOTECO amo quicahuas ma huetzi se catli quitlepanita.


\par }{\BB \par }
{\Q \VS{23}Pero ta tinoTeco Dios,

\par }{\Q tiquintitlanis nocualancaitacahua ipan nopa ostotl catli tlahuel huejcatla.

\par }{\Q Nopa temictiani huan istlacatini amo itztose niyon tlajco tlen ininnemilis,

\par }{\Q pampa amo huejcahuase itztose ipan ni tlaltipactli.

\par }{\Q Pero na nochipa nimotemachis ipan ta para techmaquixtis.




\par }\PsalmChap{56}{\SH David motlatlajtía ica Toteco
\par }
{\Q \VerseOne{1}NoTeco Dios, techtlasojtla,

\par }{\Q pampa nocualancaitacahua semilhuitl nechtepotztocatinemij.

\par }{\Q Nochi se tonal nechtlaijiyohuiltíaj.


\par }{\Q \VS{2}Nochi se tonal nechcuatetzopaj huan noca paquij.

\par }{\Q Tlahuel miyaqui itztoque catli quinequij nechtlamiltise.


\par }{\Q \VS{3}Pero quema nijmati nimajmahui, na nimotemachía ipan ta.


\par }{\BB \par }
{\Q \VS{4}Nijhueyichihua Toteco Dios huan nimotemachía ipan ya para nechmanahuis quen techtlajtolcahuilijtoc quichihuas ipan icamanal.

\par }{\Q Huajca pampa nimotemachía ipan ya,

\par }{\Q ¿tlaque huelis nechchihuilis se masehuali?


\par }{\Q \VS{5}Tlatoctzitzi quipatlaj nocamanal huan san moilhuíaj quenicatza huelis nechchihuilise catli amo cuali.


\par }{\Q \VS{6}Mosentilíaj huan quisencahuaj tlaque nechchihuilise.

\par }{\Q Teipa motlatíaj ojteno huan nechchiyaj ma nipano para nechmictise.


\par }{\BB \par }
{\Q \VS{7}Toteco Dios, xijtlachili nochi inintlaixpanolhua huan xiquintlatzacuilti.

\par }{\Q Ica mohueyi cualancayo, xiquintlahuiso hasta tlalchi.


\par }{\Q \VS{8}Ta techitztoc quesqui hueltas nimochololtijtoc huan nimochoquilijtoc.

\par }{\Q Nochi noixayo tijsentilijtoc huan ticajoctoc ipan se frasco.

\par }{\Q Huan ipan molibro tiquijcuilojtoc quesqui imiyaca.


\par }{\Q \VS{9}NoTeco Dios, quema nimitztzajtzilía para techpalehui,

\par }{\Q nochi nocualancaitacahua nimantzi cholohuaj.

\par }{\Q Quej nopa eli pampa cuali nijmati para ta tiitztoc nohuaya para techpalehuis.


\par }{\BB \par }
{\Q \VS{10}Na nimotemachía ipan Toteco Dios.

\par }{\Q Quena, nimopaquilismacas ipan TOTECO icamanal,

\par }{\Q por nochi catli nechtlajtolcahuilijtoc nechchihuilis.


\par }{\Q \VS{11}Quena, nimotemachía ipan Toteco Dios huan amo nimajmahui.

\par }{\Q ¿Tlaque huelis nechchihuilis se masehuali?


\par }{\BB \par }
{\Q \VS{12}NoTeco Dios, nochi catli nimitztlajtolcahuilijtoc, nijtlamichihuas.

\par }{\Q Nimitztlascamatilis ica tiohuicatl pampa techpalehuijtoc miyac.


\par }{\Q \VS{13}Ta Toteco Dios techmanahuijtoc para amo nimiquis,

\par }{\Q huan amo techcahuilijtoc ma nihuetzi ipan tlamantli catli amo cuali.

\par }{\Q Yeca ama noja hueli ninentinemis moixpa nica ipan ni tlaltipactli ica masehualme catli itztoque.




\par }\PsalmChap{57}{\SH Se netlatlajtili para Toteco ma quipalehui
\par }
{\Q \VerseOne{1}Techtlasojtla, noTeco Dios, xijnexti motlaicnelilis noca na,

\par }{\Q pampa san ipan ta nimotemachía para techmanahui.

\par }{\Q Quen se pilpiyotzi motlatía ieltlapaltzala inana,

\par }{\Q na nojquiya nimotlatía ipan ta hasta panos ni hueyi tlaohuijcayotl catli eltoc quen se hueyi ajacatl.


\par }{\BB \par }
{\Q \VS{2}Nijtzajtzilis Toteco Dios Catli Más Hueyi.

\par }{\Q Quena, nijnojnotzas Toteco Dios catli nochipa nechpalehuía ipan nochi tlamantli.


\par }{\Q \VS{3}Tlen ilhuicac nechtitlanilía itlapalehuil para nechmaquixtis.

\par }{\Q Yaya nechchololtis ininmaco nocualancaitacahua catli ica miyac cualantli nechtepotztocatinemij,

\par }{\Q huan quinequij nechtzontlamiltise.

\par }{\Q Pampa yaya Toteco Dios temachtli huan tlahuel nechicnelía.


\par }{\Q \VS{4}Nechyahualojtoque masehualme catli mosisiníaj quen tecuanime.

\par }{\Q Inincamanal eltoc quen tlitl catli quisa inincamaco.

\par }{\Q Inintlancoch tlajtlatequi quen cuatlamintli huan ininnenepil tlatequi quen machete.


\par }{\BB \par }
{\Q \VS{5}NoTeco Dios, nochi ma mitzhueyichihuaca ipan nochi ilhuicactli.

\par }{\Q Mohueyitilis ma quitemiti ni tlaltipactli.


\par }{\Q \VS{6}Nocualancaitacahua quitlalijtoque se tlaquetztli para ma nimasi,

\par }{\Q yeca tlahuel nimajmahui.

\par }{\Q Nojquiya quichijque se ostotl ipan ojtli para ma nimoostohui,

\par }{\Q pero xiquita inijuanti huetzque nopona.


\par }{\Q \VS{7}NoTeco Dios, ipan noyolo nipaqui huan nijpiya tlasehuilistli.

\par }{\Q Huan yeca nimocualtlalijtoc para nihuicas huan nijsencahuas tiohuicatl para ta.


\par }{\Q \VS{8}Na nimocualtlalía para nijtzotzonas noarpa huan noguitarra.

\par }{\Q Cualca niisa para nimitztlatzotzonilis.


\par }{\Q \VS{9}Na nimitztlascamatis iniixpa masehualme pampa ta, Toteco, techchihuilijtoc miyac tlamantli catli yejyectzi.

\par }{\Q Huan nihuicas para nimitzhueyimatis iniixpa masehualme tlen nochi tlalme.


\par }{\Q \VS{10}Motlaicnelijcayo nelhueyi quen ipatlajca ilhuicactli huan huejcapantic hasta quionpano mixtli.

\par }{\Q Ta tlahuel titemachtli.


\par }{\Q \VS{11}Toteco Dios, nochi ma mitzhueyichihuaca ipan nochi ilhuicactli.

\par }{\Q Mohueyitilis ma quitemiti ni tlaltipactli.




\par }\PsalmChap{58}{\SH Se netlatlajtili para Toteco ma quintlatzacuilti catli amo tlatlepanitaj
\par }
{\Q \VerseOne{1}¡Amojuanti anmasehualme catli anquipiyaj tequiticayotl para antetlajtolsencahuaj!

\par }{\Q ¿Atlac nelía xitlahuac anquintlajtolsencahuaj masehualme?


\par }{\Q \VS{2}¡Amo! San anmoilhuíaj catli fiero huelis anquichihuase.

\par }{\Q Anquichijtoque para noja más ma onca tlahuilancayotl ipan amotlal.


\par }{\Q \VS{3}Nopa masehualme catli amo quitlepanitaj Toteco pejque moiyocacahuaj hasta quema tlacatque.

\par }{\Q Huan ipa istlacatij hasta quema pejque huelij camanaltij.


\par }{\Q \VS{4}Inijuanti tencocoque quen cohuame catli temictíaj ica inintencococa.

\par }{\Q Huan itztoque quen nopa cohuame catli momatij quincaquij inintoscac inintecohua,

\par }{\Q pero ayacmo quinequij quinneltocase.


\par }{\Q \VS{5}Monacastzacuaj huan ayacmo quichihuilíaj cuenta,

\par }{\Q masque ininteco quintlatzotzonilíaj yejyectzi para ma quinneltoquilica.

\par }{\Q Huan nimantzi tetzacaníaj.

\par }{\Q Quej nopa itztoque ni fiero masehualme.


\par }{\BB \par }
{\Q \VS{6}NoTeco Dios, xiquintlamiltili ininchicahualis.

\par }{\Q Quena, xiquinquixtili ininchicahualis nopa masehualme catli mosisiníaj,

\par }{\Q quen tiquinquixtilisquía inintlancoch huan inintlacuajcuayo nopa tecuanime.


\par }{\Q \VS{7}Ma ixpolihuica quen ixpolihui nopa atl catli toyahui ipan huactoc tlali.

\par }{\Q Huan nopa tepostli catli quipixtoque ininmaco para ica tlahuilanaj,

\par }{\Q ma eli quen amo tleno ipati.


\par }{\Q \VS{8}Ma elica quen nopa cuachololojtli catli atiya quema noja nentinemi.

\par }{\Q O ma elica quen se pilconetzi catli tlacatqui mictoc huan catli amo quema quiitac tlatlanextli.


\par }{\BB \par }
{\Q \VS{9}Toteco Dios quinixpolihuiltis catli huehuentzitzi huan catli telpocame.

\par }{\Q Quintzontlamiltis nelnimantzi quen se chachapali catli nimantzi totoniya ica nopa tlitl catli lementoc ica huitzcuahuitl.


\par }{\Q \VS{10}Pero catli itztoque xitlahuaque iixpa Toteco,

\par }{\Q paquise quema quiitase para Toteco ya momacueptoc ica nopa masehualme catli amo tleno quitlepanitaj,

\par }{\Q huan moicxipajpacase ica inieso nopa masehualme.


\par }{\Q \VS{11}Huan huajca nochi masehualme quiijtose:

\par }{\Q “Nelía quiselíaj se cuali tlaxtlahuili nopa masehualme catli itztoque xitlahuaque,

\par }{\Q pampa melahuac itztoc se Dios catli tetlajtolsencahua xitlahuac ipan ni tlaltipactli.”




\par }\PsalmChap{59}{\SH Se netlatlajtili para Toteco ma quimanahui David
\par }
{\Q \VerseOne{1}¡NoTeco Dios, techmanahui ininmaco nocualancaitacahua!

\par }{\Q ¡Techmocuitlahui tlen inijuanti catli hualajtoque para nechtzontlamiltise!


\par }{\Q \VS{2}¡Techmanahui ininmaco tlajtlacolchijca masehualme,

\par }{\Q inijuanti catli temictíaj!


\par }{\Q \VS{3}Nechpijpiyaj para quiitase quenicatza nechmictise.

\par }{\Q Masehualme catli quipiyaj chicahualistli nechchixtoque yahualtic.

\par }{\Q Pero amo pampa niquinchihuilijtoc se tlamantli catli amo cuali

\par }{\Q o pampa niquinixpanotoc.


\par }{\Q \VS{4}¡Amo! Amo tleno catli fiero niquinchihuilijtoc,

\par }{\Q pero inijuanti mocualtlalíaj para nechmictise.

\par }{\Q ¡TOTECO, xiisa!

\par }{\Q ¡Xihuala techpalehuiqui!


\par }{\Q \VS{5}TOTECO, Ta Catli Tijpiya Nochi Chicahualistli,

\par }{\Q ta catli titoDios tiisraelitame,

\par }{\Q ximotlanana huan xiquintlatzacuilti nopa tlalme campa itztoque masehualme catli amo israelitame,

\par }{\Q pampa techyahualojtoque.

\par }{\Q Amo xiquintlapojpolhui nopa masehualme catli mosisiníaj huan nimantzi tlaixpanoj.


\par }{\Q \VS{6}Mojmostla ica tlapoyahui hualahuij para quitlachilise quenicatza huelis techtlanise.

\par }{\Q Tzajtzitinemij quen chichime catli quiyahualojtinemij ni altepetl.


\par }{\Q \VS{7}Nijcaqui camanaltij fiero hasta camaposonij,

\par }{\Q huan mitztelchihuaj Toteco,

\par }{\Q pampa inijuanti quiijtohuaj:

\par }{\Q “Amo aqui techcaqui.”


\par }{\Q \VS{8}Pero ta TOTECO, san xiquinhuetzquili,

\par }{\Q huan xiquinpinahualti ni masehualme tlen sequinoc tlalme catli nechyahualohuaj.


\par }{\Q \VS{9}NoTeco Dios, pampa nocualancaitacahua quipiyaj chicahualistli, ipan ta nimotemachis,

\par }{\Q pampa ta catli techmanahuía.


\par }{\Q \VS{10}NoTeco Dios, ta nochipa techicnelijtoc miyac,

\par }{\Q yeca nijmati para temachtli techyacantiyas.

\par }{\Q Tijchihuas ma niquitas catli tlahuel nijnectoc ma ininpanti nocualancaitacahua.


\par }{\Q \VS{11}NoTeco, ta catli techmanahuía,

\par }{\Q amo xiquinmicti nimantzi ni nocualancaitacahua,

\par }{\Q pampa huelis ni nomasehualhua nimantzi quielcahuase catli ininpantis nopa mosisinijca masehualme.

\par }{\Q Más cuali san xiquinsemana ica mohueyi chicahualis huan xiquinechcapantlali.


\par }{\Q \VS{12}Quena, xiquintlatzacuilti pampa nochi inijuanti tlahuel istlacatij, mohueyimatij huan tlatelchihuaj.


\par }{\Q \VS{13}Xiquintzontlamilti ica mohueyi cualancayo,

\par }{\Q huan xiquintlamiixpolihuilti.

\par }{\Q Huan quej nopa nochi masehualme quimatise para ta, Toteco Dios,

\par }{\Q titlanahuatía ipan tlali Israel,

\par }{\Q huan ipan nochi tlaltipactli.


\par }{\Q \VS{14}Nocualancaitacahua mocuepaj ica tiotlac huan tzajtzij quen chichime,

\par }{\Q huan quiyahualojtinemij ni altepetl.


\par }{\Q \VS{15}Nentinemij campa hueli para quitemojtinemise inintlacualis.

\par }{\Q Huan quema amo ixhuise,

\par }{\Q tzajtzij seyohual quen chichime.


\par }{\Q \VS{16}Pero na sesen ijnaloc nihuicas ica nopa chicahualistli catli techmaca.

\par }{\Q Huan nimitzhueyimatis pampa techtlasojtla miyac.

\par }{\Q San ta techmanahuía huan san ipan ta nimotemachía,

\par }{\Q quema huala tlaohuijcayotl.


\par }{\Q \VS{17}Toteco Dios, momaco ta niitztoc temachtli,

\par }{\Q yeca nimitzhueyimatis huan nihuicas para ta,

\par }{\Q pampa san ta techmocuitlahuía huan techicnelía.




\par }\PsalmChap{60}{\SH Se netlatlajtili para Toteco ma quimanahui David
\par }
{\Q \VerseOne{1}Toteco Dios, ta techhuejcamajcajtoc huan ayacmo tijmatij tlaque monequi tijchihuase.

\par }{\Q Ticualantoc ica tojuanti huan techtlahuelcajtoc.

\par }{\Q Ama timitztlajtlaníaj para sempa ximoyoltlali tohuaya huan sempa techfuerzajmaca.


\par }{\Q \VS{2}Ni tlali tijchijqui ma huihuipica ica majmajtli.

\par }{\Q Tlahuel tijtlaijiyohuiltijtoc.

\par }{\Q Huajca ama, noTeco Dios, sempa xijcualtlali totlal catli tlamitlatlapacatoc.


\par }{\Q \VS{3}Tijchijtoc para tojuanti timomasehualhua ma tijpanoca huejhueyi tlaijiyohuilistli.

\par }{\Q Huan ica ni tlaijiyohuilistli techchijtoc ma timomimilojtinemica quen elisquía tiihuintitoque.


\par }{\Q \VS{4}Pero ama techmacatoc nochi tojuanti catli timitzimacasij huan timitztlepanitaj se bandera campa timosentilise.

\par }{\Q Huan quena, nochi tojuanti catli tijchihuaj catli melahuac timosentilise nopona,

\par }{\Q para timomanahuise quema tocualancaitacahua techmajcahuilise cuatlamintli.


\par }{\Q \VS{5}Technanquili huan techmanahui nochi tojuanti catli techicnelía.

\par }{\Q Xijtequihui mohueyi chicahualis para techmanahuis.


\par }{\BB \par }
{\Q \VS{6}Toteco Dios, yaya catli itztoc ipan ichaj nepa ilhuicac quiijtojtoc:

\par }{\Q “Ica paquilistli nijxelos tlali Siquem,

\par }{\Q huan nijtamachihuas nopa tlamayamitl catli itoca Sucot,

\par }{\Q para nijmacas aqui nijnequis pampa nopa tlalme noaxcahua.


\par }{\Q \VS{7}Huan nopa tlali Galaad huan Manasés nojquiya noaxcahua.

\par }{\Q Ipan tlali Efraín hualase nosoldadojhua catli nechmanahuise quen notzontzajca,

\par }{\Q huan ipan tlali Judá hualase notlanahuatijcahua.


\par }{\Q \VS{8}Catli itztose ipan tlali Moab elise notequipanojcahua catli teicneltzitzi.

\par }{\Q Catli itztoque ipan tlali Edom nechtequipanose.

\par }{\Q Huan nitlahuejchihuas chicahuac quema ya niquintlantos nopa filisteos.”

\par }{\MM Quej nopa quiijtohua Toteco.


\par }{\BB \par }
{\Q \VS{9}¿Ajqueya nechchihuas ma nicalaqui ipan nopa altepeme catli moyahualtzactoque ica tepamitl ipan tlali Edom?

\par }{\Q ¿Ajqueya nechchihuas ma niquintlani sintla amo ta?


\par }{\Q \VS{10}San ta techyacanas ipan tlahuilancayotl, noTeco Dios.

\par }{\Q Amo techtlahuelcahua.

\par }{\Q Sintla ta amo tiyas ihuaya tosoldados para tlahuilanase, Toteco,

\par }{\Q amo aqui techpalehuis.


\par }{\Q \VS{11}Quena, Toteco Dios, techpalehui para tiquintlanise tocualancaitacahua,

\par }{\Q pampa inintlapalehuil masehualme, amo tleno ipati.


\par }{\BB \par }
{\Q \VS{12}Ica itlapalehuil Toteco Dios tijchihuase huejhueyi tlamantli.

\par }{\Q Yaya iseltzi quintzontlamiltis nochi tocualancaitacahua.




\par }\PsalmChap{61}{\SH David quinequi itztos ipan itiopa Toteco
\par }
{\Q \VerseOne{1}NoTeco Dios, techtlacaquili quema nimitztzajtzilía.

\par }{\Q Xijtlacaquili nonetlatlajtil.


\par }{\Q \VS{2}Masque niitztosquía campa hueli o hasta campa ontlantoc tlaltipactli,

\par }{\Q na nimitztzajtzilisquía para nimitztlajtlanis motlapalehuil.

\par }{\Q Quema nimajmahui o nimotequipachohua,

\par }{\Q techyacana huan techtlatía ipan se huejcapantic tetl,

\par }{\Q campa amo tleno huelis nechajsis.


\par }{\Q \VS{3}Pampa san ipan ta nimotemachía para amo tleno nopantis.

\par }{\Q Ta tiitztoc quen se huejcapantic cali catli nechmanahuía,

\par }{\Q para amo huelis nechajsise nocualancaitacahua.


\par }{\Q \VS{4}Nijnequi niitztos para nochipa ipan motiopa para techmocuitlahuis.

\par }{\Q Nopona niitztos temachtli quen se pilpiyotzi catli mocahua ieltlapaltzala inana.


\par }{\Q \VS{5}Ta tinoTeco Dios, tijcactoc catli nimitztlajtolcahuilijtoc para nijchihuas.

\par }{\Q Huan techmacatoc nopa tlatiochihualistli catli ticajoctoc para tiquinmacas masehualme catli mitzimacasij huan mitztlepanitaj.


\par }{\Q \VS{6}Xijchihuas para na nitlanahuatijquetl ma niitzto miyac xihuitl,

\par }{\Q huan para nonemilis ma eli yejyectzi.


\par }{\Q \VS{7}Techcahuili ma nitlanahuatis moixpa para nochipa.

\par }{\Q Techmanahui huan techmocuitlahui ica motlaicnelijcayo.


\par }{\Q \VS{8}Quej nopa nimitzhuicatis huan nimitzpaquilismacas mojmostla.

\par }{\Q Quena, sesen tonal nijtlamichihuas catli nimitztencahuilijtoc para nijchihuas para ta.




\par }\PsalmChap{62}{\SH David motemachi san ipan Toteco
\par }
{\Q \VerseOne{1}Na san ipan Toteco Dios nimochiya para yaya ma nechmanahui,

\par }{\Q pampa san ya hueli temaquixtía.


\par }{\Q \VS{2}Nimotlatía ipan ya para amo tleno nechajsis.

\par }{\Q San yaya nechmaquixtía huan nechmocuitlahuía quema huala tlaohuijcayotl.

\par }{\Q Amo tleno hueli nechpanos.


\par }{\Q \VS{3}Pero ¿hasta quema tlamis nocualancaitacahua nechhuilanase?

\par }{\Q Ayacmo nijpiya más chicahualistli quen tlanahuatijquetl ipan notlanahuatilis.

\par }{\Q Nocualancaitacahua quisencahuaj quenicatza huelis nechtlahuisose.

\par }{\Q Nechitaj quen se tlapepecholi o tepamitl catli quinequi huetzis.


\par }{\Q \VS{4}Quena, san moilhuíaj san sejco quenicatza huelis nechtzontlamiltise.

\par }{\Q Quinpactía quitlacaquilise istlacatili huan tlacajcayahualistli.

\par }{\Q Ica inincamac nechcamanalhuíaj yejyectzi,

\par }{\Q pero ipan ininyolo nechtelchihuaj.


\par }{\Q \VS{5}Pero na san nimochiya ipan Toteco Dios,

\par }{\Q san nimochiya para yaya ma nechmanahui,

\par }{\Q pampa san ya hueli temaquixtía.


\par }{\Q \VS{6}Nimotlatía ipan ya para amo tleno nechajsis.

\par }{\Q San yaya nechmaquixtía huan nechmocuitlahuía quema huala tlaohuijcayotl,

\par }{\Q yeca san ipan ya nimotemachía.


\par }{\Q \VS{7}San Toteco Dios hueli nechmaquixtis huan sempa nechhueyitlalis iniixpa sequinoc.

\par }{\Q Yaya nechtlatía huan nechfuerzajmaca.

\par }{\Q Nechmocuitlahuía para amo ma nechajsi catli fiero.


\par }{\Q \VS{8}¡Annomasehualhua, nochipa ximotemachica ipan Toteco Dios!

\par }{\Q Xijpohuilica nochi catli eltoc ipan amoyolo,

\par }{\Q pampa san yaya hueli techmocuitlahuis ica catli amo cuali.


\par }{\Q \VS{9}Amo tleno nelía ininpati masehualme iixpa Toteco,

\par }{\Q masque catli tominpiyaj o catli teicneltzitzi.

\par }{\Q Sintla se quintlalisquía ipan balanza para quintamachihuas sintla etique quen se tlamantli catli tlahuel ipati,

\par }{\Q momacas cuenta para melahuac amo etique pampa masehualme itztoque san quen ajacatl.


\par }{\Q \VS{10}Masehualme, amo ximoilhuica para antlahuilanase para anquitlanise más tomi.

\par }{\Q Amo ximoilhuica para antlachtequise para anmoricojchihuase.

\par }{\Q Huan sintla anmochihuase rico,

\par }{\Q amo ximohueyimatica, niyon amo ximotemachica ipan amotomi.


\par }{\Q \VS{11}Nijmati ya ni, pampa miyac hueltas Toteco Dios nechilhuijtoc:

\par }{\Q san yaya quipiya nochi chicahualistli.


\par }{\BB \par }
{\Q \VS{12}San ta, Toteco, titeicnelía mojmostla.

\par }{\Q Huan tiquintlaxtlahuía sesen masehuali quen quinamiqui ica catli quichijtoque.




\par }\PsalmChap{63}{\SH Nijtemohua noTeco
\par }
{\Q \VerseOne{1}¡Toteco Dios, ta tinoDios!

\par }{\Q ¡Nelía tlahuel nimitztemohua!

\par }{\Q ¡Quen se masehuali catli tlahuel amiqui ipan huactoc tlali campa amo onca atl,

\par }{\Q na ica nochi noyolo huan ica nochi noalma nijnequi nimitzpantis!


\par }{\Q \VS{2}Nijnequi niquitas mochicahualis huan mohueyitilis quen niquitac ipan motiopa.


\par }{\Q \VS{3}Pampa motlaicnelijcayo más hueyi ipati huan amo nonemilis.

\par }{\Q ¡Tlahuel nimitzhueyimati!


\par }{\Q \VS{4}Huan nochi tonali quema noja niitztos, nimitztiochihuas.

\par }{\Q Huan moixpa nimomatlananas huan nimotlatlajtis ica ta.


\par }{\Q \VS{5}Huan huajca, quena, nijmatis quen elisquía ya niixhuic ica se tlacualistli catli ajhuiyac.

\par }{\Q Huan nimitzhueyimatis ica miyac paquilistli.


\par }{\Q \VS{6}Nochi yohuali quema nimoteca ipan notlapech huan amo hueli nicochi,

\par }{\Q nimoilhuía tlen ta.

\par }{\Q Quena, nimonejnehuilía tlen ta sesen hora.


\par }{\Q \VS{7}Nimoilhuía quenicatza techpalehuijtoc huan yeca sesen yohuali tlahuel nipaqui.

\par }{\Q Quen se piyo quintlatía iconehua ieltlapaltzala,

\par }{\Q quej nopa ta techtlatía na para amo tleno nechajsis.


\par }{\Q \VS{8}Nimotlatzquilijtoc ipan ta pampa san ta techmocuitlahuía ica mohueyi chicahualis.


\par }{\Q \VS{9}Nochi catli quinequij nechmictise yase mictla.


\par }{\Q \VS{10}Pampa ya eltoc tlasencahuali para miquise,

\par }{\Q huan para sequinoc quintzontlamiltise ica machete.

\par }{\Q Huan inintlacayohua elis tlacualistli para nopa tepechichime.


\par }{\Q \VS{11}Pero na nitlanahuatijquetl nimopaquilismacas ipan ta, Toteco Dios.

\par }{\Q Huan nojquiya paquise nochi sequinoc catli senquistoc motemachíaj ipan ta.

\par }{\Q Pero nochi catli istlacatij,

\par }{\Q ta, Toteco, tiquincamatzacuas.




\par }\PsalmChap{64}{\SH Se netlatlajtili para Toteco ma quimocuitlahui
\par }
{\Q \VerseOne{1}NoTeco Dios, xijtlachili notequipachol.

\par }{\Q ¡Xijmanahui nonemilis tlen nocualancaitacahua catli quinequij nechmictise!


\par }{\Q \VS{2}Techtlati tlen ni amo cuajcualme catli ichtacatzi quisencahuaj para nechchihuilise catli fiero.


\par }{\Q \VS{3}Nochi inincamanal ajsi ipan noyolo,

\par }{\Q huan tlahuel nechcocohua quen elisquía se cuatlamintli.


\par }{\Q \VS{4}Inijuanti amo majmahuij para nechtlatzacuiltise.

\par }{\Q Motlatíaj campa amo aqui hueli quinita,

\par }{\Q huan quinmajcahuilíaj cuatlamintli masehualme catli amo tleno quichijtoque.

\par }{\Q Niyon quentzi amo majmahuij ica catli fiero quichihuaj.


\par }{\Q \VS{5}Se ica seyoc mofuerzajmacaj para quichihuase más catli fiero.

\par }{\Q Ichtacatzi mosentilíaj para quitlalise tlaquetztli.

\par }{\Q Huan quiijtohuaj: “Nica tijtlalise ni tlaquetztli campa amo aqui huelis quiitas.”


\par }{\Q \VS{6}Ica miyac cuidado quisencahuaj quenicatza quichihuase para temictise.

\par }{\Q Ica yolic quitemolíaj quenicatza quichihuase catli fiero quisencajtoque quichihuase para ma cualquisa.

\par }{\Q Iyolo huan itlalnamiquilis se masehuali tlahuel quimati quisencahuas catli fiero para quichihuas.


\par }{\BB \par }
{\Q \VS{7}Pero Toteco Dios yaya iseltzi quintlamicocos.

\par }{\Q Elis quen quinmajcahuilis cuatlamintli quema amo quichiyaj,

\par }{\Q huan nimantzi quintlanis.


\par }{\Q \VS{8}Quena, huetzise huan motzontlamiltise,

\par }{\Q por nopa camanali catli quiijtojtoque.

\par }{\Q Huan nochi catli quinitase momajmatise.


\par }{\Q \VS{9}Huajca nochi masehualme quitlepanitase Toteco Dios huan quiimacasise quiixpanose.

\par }{\Q Tepohuilise nochi catli yaya quichijtoc.

\par }{\Q Huan huajca quimachilise para san ya quichihua huejhueyi tlamantli.


\par }{\Q \VS{10}Huan nochi masehualme catli itztoque xitlahuaque quipaquilismacase TOTECO,

\par }{\Q huan más motemachise ipan ya huan quihueyimatise.




\par }\PsalmChap{65}{\SH David quihueyimati Toteco
\par }
{\Q \VerseOne{1}Toteco Dios, san ta quinamiqui ma timitzhueyimatica,

\par }{\Q ta catli tiitztoc ipan altepetl Jerusalén.

\par }{\Q Huan quinamiqui ma timitzmacaca nochi catli timitztlajtolcahuilijtoque timitzmacase.


\par }{\Q \VS{2}Ta technanquilía quema timotlatlajtíaj huan techmaca catli timitztlajtlaníaj,

\par }{\Q huajca nochi masehualme ipan tlaltipactli ma hualaca campa ta.


\par }{\Q \VS{3}Masque toyolo temitoc ica tlajtlacoli huan techtlantoc,

\par }{\Q ta techtlapojpolhuía nochi totlaixpanolis.


\par }{\Q \VS{4}¡Nelía tipaquij miyac tojuanti catli techtlapejpenijtoc para ma tihualaca,

\par }{\Q huan ma tiitztoquij mohuaya ipan motiopa catli tlatzejtzeloltic!

\par }{\Q ¡Ta techmacas hueyi paquilistli huan nochi catli cuali catli onca nopona!


\par }{\Q \VS{5}Quema timitztlajtlaníaj se tlamantli,

\par }{\Q ta technanquilía ica huejhueyi tlamantli.

\par }{\Q Toteco Dios, nochi masehualme ipan tlaltipactli motemachíaj ipan ta.

\par }{\Q Quena, masque itztoque hasta campa ontlantoc hueyi atl,

\par }{\Q nochi motemachíaj para ta tiquinpalehuis.


\par }{\Q \VS{6}Ta ica mohueyi chicahualis tiquinchijchijqui nopa tepeme huan tiquintlatzquilti campa eltoc.


\par }{\Q \VS{7}Ta tijseseltía nopa hueyi atl quema mosisinía.

\par }{\Q Huan tiquinyoltlalía masehualme campa hueli quema quinequij mohuilanase.


\par }{\Q \VS{8}¡Yeca nochi masehualme catli itztoque hasta campa ontlantoc tlaltipactli,

\par }{\Q mitztlepanitaj huan mitzimacasij para mitzixpanose quema quiitaj nopa huejhueyi tlamantli catli tijchihua!

\par }{\Q Tijchihua para masehualme ma paquica tlen quema tlanesi huan hasta quema tlayohuiya.


\par }{\Q \VS{9}Ta ticatequía ni tlaltipactli para ma tlaelilti.

\par }{\Q Nopa hueyame catli ta moaxca amo quema huaquij.

\par }{\Q Ta tijcualtlalía ni tlali para momasehualhua ma quitocaca ininxinach,

\par }{\Q huan teipa tijchihua para ma onca se hueyi pixquistli.


\par }{\Q \VS{10}Ta tijxolonía ica miyac atl nopa surcos ipan mila.

\par }{\Q Tijchihua ma huetzi atl para ma yamaniya nopa tlali huan ma poxoni nopa tlaltojtolomitl.

\par }{\Q Huan tijchihua para ma ixhua nochi tlamantli tlatoctli ipan nochi tlaltipactli.


\par }{\Q \VS{11}Teipa sesen xihuitl tijtlamiltía ica se pixquistli catli nelía yejyectzi.

\par }{\Q Huan nopa mixtli tijchihua para tlaquiyahuiltía miyac.


\par }{\Q \VS{12}Onca sacatl ipan huactoc tlali,

\par }{\Q huan campa tlaixtemolis moscaltíaj cuajcuali xihuitl,

\par }{\Q huan temacaj ininxochiyo.

\par }{\Q Nesi quen moscaltíaj ica miyac paquilistli.


\par }{\Q \VS{13}Ta tijchijtoc para nochi potreros ma temica ica borregojme para quicuase nopa sacatl.

\par }{\Q Huan ipan nochi nopa tlamayamitl motlanantoc trigo mili.

\par }{\Q Eltoc quen nochi catli ta tijchijtoc ipan tlaltipactli tzajtzij ica paquilistli huan huicaj.




\par }\PsalmChap{66}{\SH Se huicatl para quitlascamatis Toteco
\par }
{\Q \VerseOne{1}¡Nochi anmasehualme ipan tlaltipactli,

\par }{\Q xihuicaca ica paquilistli para Toteco Dios!


\par }{\Q \VS{2}¡Xihuicaca tiohuicatl catli tepohuilía para tlahuel hueyi ya!

\par }{\Q ¡Xijhueyimatica por nochi catli quichijtoc!


\par }{\Q \VS{3}Xiquilhuica Toteco Dios:

\par }{\Q “¡Nelía yejyectzi huan tetzatic nochi catli tijchijtoc!

\par }{\Q ¡Tlahuel hueyi mochicahualis!

\par }{\Q Yeca nochi mocualancaitacahua motemactilíaj ica ta pampa tlahuel temajmati catli tijchihua.


\par }{\Q \VS{4}Nochi masehualme ipan tlaltipactli mitzhueyichihuase.

\par }{\Q Inijuanti huicase para mitzhueyimatise,

\par }{\Q huan tepohuilise tlen mohueyitilis.”


\par }{\Q \VS{5}Xihualaca huan xiquitaquij nochi nopa huejhueyi tlamantli catli Toteco Dios quichijtoc.

\par }{\Q ¡Quinchihuilijtoc masehualme huejhueyi tiochicahual nextili!


\par }{\Q \VS{6}Quihuatzqui nopa atl huan tlatlajco nopa hueyi atl quitlapo se ojtli huactoc campa panoque tohuejcapan tatahua.

\par }{\Q ¡Nochi israelitame quipixque se hueyi paquilistli ipan nopa tonal!


\par }{\Q \VS{7}Toteco ica ichicahualis tlanahuatía para nochipa.

\par }{\Q Yaya quitlachilía sesen tlamantli catli masehualme quichihuaj ipan nochi tlalme ipan tlaltipactli.

\par }{\Q Catli amo quitlepanitaj huan catli mohueyimatij,

\par }{\Q yaya quinechcapantlalis.


\par }{\Q \VS{8}Nochi anmasehualme xijtlascamatica Toteco Dios huan xijhueyimatica,

\par }{\Q por nochi catli quichijtoc,


\par }{\Q \VS{9}pampa sesen tojuanti tonemilis eltoc imaco.

\par }{\Q Quena, yaya techmocuitlahuijtoc huan techyacantoc xitlahuac ipan toojhui.


\par }{\BB \par }
{\Q \VS{10}Pampa ta, tiToteco Dios, techyejyecojtoc huan techtlapajpacchijtoc,

\par }{\Q quen nopa tepos plata catli quimoloníaj ipan tlitl catli tlahuel totonic,

\par }{\Q para san mocahuas catli senquistoc cuali.


\par }{\Q \VS{11}Ta techmasilti ipan momatla huan tijtlali tocuitlapa tlamamali catli tlahuel etic.


\par }{\Q \VS{12}Tijchijqui ma cahuayojnemica topani catli ehuaj sequinoc tlalme.

\par }{\Q Tipanoque ipan atl huan ipan tlitl.

\par }{\Q Pero ama techtiochijtoc huan techmacatoc nochi catli cuali.


\par }{\Q \VS{13}Ama nihualajtoc ipan motiopa para nimitzmacas tlacajcahualistli tlatlatili.

\par }{\Q Huan quej nopa nijtlamichihuas catli nimitztlajtolcahuilijtoc para nijchihuas.


\par }{\Q \VS{14}Pampa quema niitztoya ipan tlaohuijcayotl, nimitztlajtolcahuili ica nocamac,

\par }{\Q para nimitzmacas miyac tlacajcahualistli.


\par }{\Q \VS{15}Yeca ama nimitzhualiquilía ni oquich borregojme, chivojme huan becerros catli tomahuaque.

\par }{\Q Huan ininpocyo tlejcos hasta ajsis moixpa.


\par }{\BB \par }
{\Q \VS{16}Nochi amojuanti catli anquitlepanitaj Toteco Dios huan anquiimacasij anquiixpanose,

\par }{\Q xihualaca xijtlacaquiliquij,

\par }{\Q huan nimechpohuilis nochi catli yaya nechchihuilijtoc.


\par }{\Q \VS{17}Chicahuac na nijtzajtzili para ma nechpalehui,

\par }{\Q huan quema nijcamanalhuiyaya, nijhueyimatiyaya.


\par }{\Q \VS{18}Pero sintla na amo niquilhuijtosquía Toteco notlajtlacolhua para ma nechtlapojpolhui,

\par }{\Q huajca amo nechtlacaquilijtosquía.


\par }{\Q \VS{19}Pero pampa niquilhui Toteco Dios ma nechtlapojpolhui,

\par }{\Q yaya nechtlacaquili huan quichijqui catli niquilhui.


\par }{\Q \VS{20}Xijpaquilismacaca Toteco Dios,

\par }{\Q pampa yaya nechtlacaquili huan amo quihuejcamajcajqui nocamanal quema nimotlatlajti.

\par }{\Q Nechtlasojtlac huan nechicneli.




\par }\PsalmChap{67}{\SH Se huicatl para quitlascamatis Toteco
\par }
{\Q \VerseOne{1}Toteco Dios, xijpiya hueyi moyolo ica tojuanti huan techtiochihua.

\par }{\Q Ma petlani moixayac pampa tipaqui ica tojuanti quema techhualtlachilía hasta tlen nepa ilhuicac.


\par }{\Q \VS{2}Nochi masehualme ipan tlaltipactli ma quiiximatica moojhui.

\par }{\Q Masehualme ipan nochi tlalme ma quimatica para ta titemaquixtía.


\par }{\Q \VS{3}NoTeco Dios, ma mitzpaquilismacaca nochi masehualme ipan tlaltipactli.

\par }{\Q Quena, nochi masehualme ma mitzhueyimatica.


\par }{\Q \VS{4}¡Ma paquica nochi masehualme ipan nochi tlalme huan ma huicaca pampa ta, tiinintlanahuatijca!

\par }{\Q Ta tiquintlajtolsencahuas quen quinamiqui,

\par }{\Q huan nochi tlalme tiquinyacanas xitlahuac.


\par }{\Q \VS{5}¡NoTeco Dios, ma mitzpaquilismacaca nochi ipan tlaltipactli!

\par }{\Q ¡Quena, nochi masehualme ma mitzhueyimatica!


\par }{\Q \VS{6}Ni tlali temacatoc miyac pixquistli, pampa ta, Toteco Dios,

\par }{\Q catli titoDios tojuanti, tlahuel techtiochijtoc.


\par }{\Q \VS{7}Quena, noja más techtiochihuas, Toteco Dios,

\par }{\Q huan masehualme campa hueli ipan ni tlaltipactli mitztlepanitase huan mitzimacasise mitzixpanose.




\par }\PsalmChap{68}{\SH Toteco Dios tlatlantoc
\par }
{\Q \VerseOne{1}¡Ximotlanana, Toteco Dios, huan xiquinsemana nochi mocualancaitacahua!

\par }{\Q Xiquinchihua ma choloca tlen moixtla nochi catli amo mitzcualitaj.


\par }{\Q \VS{2}Xiquinixpolo quen poctli ixpolihui ipan ajacatl.

\par }{\Q Xiquintlamilti quen nopa cera catli atiya ipan tlitl.

\par }{\Q Quej nopa ma ininpanti moixpa nochi amo cuajcualme.


\par }{\BB \par }
{\Q \VS{3}Pero nochi masehualme catli itztoque xitlahuaque ma paquica iixpa Toteco Dios huan ma huitonica ica paquilistli.


\par }{\Q \VS{4}Xijhuicatica Toteco huan xijpaquilismacaca.

\par }{\Q Xijhueyitlalica yaya catli nejnemi iixco mixtli,

\par }{\Q yaya catli itoca TOTECO.

\par }{\Q Xipaquica miyac iixpa ya.


\par }{\Q \VS{5}Toteco Dios yaya inintata catli icnotzitzi.

\par }{\Q Yaya quinchihuilía catli xitlahuac nopa cahual toahuihua,

\par }{\Q pampa yaya tlatzejtzeloltic.


\par }{\Q \VS{6}Toteco Dios quinmaca ininchampoyohua catli itztoque ininseltzitzi.

\par }{\Q Huan quinchololtía catli quintzactoque.

\par }{\Q Pero catli motlepanitaj quintitlanilía mayantli huan tlaijiyohuilistli.


\par }{\BB \par }
{\Q \VS{7}NoTeco Dios, quema tiquinyacantiyajqui momasehualhua tlen tlali Egipto

\par }{\Q huan tiquinhuicac ipan nopa huactoc tlali,


\par }{\Q \VS{8}nopa tlali mojmolini huan huetzqui atl tlen ilhuicactli moixpa.

\par }{\Q Nopa tepetl Sinaí mojmolini moixpa ta catli titoTeco tiisraelitame.


\par }{\Q \VS{9}Toteco Dios, ta tijchijqui ma huetzi miyac atl ipan ni tlali catli tiquinmacac momasehualhua.

\par }{\Q Quena, ica nopa atl tiquinfuerzajmacac catli moaxcahua quema tlahuel siyajtoyaj


\par }{\Q \VS{10}Yeca momasehualhua mocajque nica ipan ni tlali.

\par }{\Q Huan ta ica motlaicnelijcayo tiquinmacac nopa teicneltzitzi nochi catli monequiyaya para ica mopanoltise.


\par }{\BB \par }
{\Q \VS{11}Toteco quiijto para ya tlatlantoya,

\par }{\Q huan miyac masehualme tzajtzique chicahuac para tepohuilise catli panotoc.

\par }{\Q Quiijtojque:


\par }{\Q \VS{12}“Cholojtejque nopa soldados catli hualajtoyaj para techtzontlamiltise.”

\par }{\Q Quena, ama nopa israelita sihuame momajmacaj nochi tlamantli catli quicajtejque nopa soldados.


\par }{\Q \VS{13}Xiquitaca, masque quinmocuitlahuiyayaj borregojme,

\par }{\Q ama nopa sihuame hasta petlanij ica oro huan plata.

\par }{\Q Nochi inintlacayo quitlamitzactoque ica tlamantzitzi catli yejyectzitzi quen se paloma quitlamitzacua itlacayo ica ieltlapal.


\par }{\Q \VS{14}Toteco Dios Catli Quipiya Nochi Chicahualistli quinsemanqui icualancaitacahua quen nopa setl catli huetzi ipan tepetl Salmón.


\par }{\Q \VS{15}Nochi nopa tepeme catli huejcapantique catli mopantíaj ipan tlali Basán iaxcahua Toteco huan nelía yejyectzi inintzonatipa,


\par }{\Q \VS{16}pero ma amo mochicoitas ica nopa Tepetl Sion catli TOTECO quitlapejpenijtoc para ipan itztos para nochipa.


\par }{\Q \VS{17}Toteco Dios quisqui ipan tepetl Sinaí ica millones icuacarros huan itequihuajcahua.

\par }{\Q Yaya yajqui ipan itiopa catli tlatzejtzeloltic ipan tepetl Sion.


\par }{\Q \VS{18}Quema Toteco tlejcoc ilhuicac campa más huejcapa,

\par }{\Q quichihuayaya quen se tlatlanquetl catli mocuepa ipan se tlahuilancayotl,

\par }{\Q huan quinhuicac ilpitoque nopa masehualme catli quintlantoya para iaxcahua.

\par }{\Q Huan nopa tonal Toteco quiseli nemactli tlen nochi masehualme,

\par }{\Q hasta nojquiya masehualme catli amo quinejque quitlepanitase.

\par }{\Q Huan ama TOTECO temachtli itztos ica tojuanti.


\par }{\Q \VS{19}Ma tijpaquilismacaca Toteco,

\par }{\Q pampa yaya mojmostla techmaca itlatiochihualis.

\par }{\Q Yaya Toteco catli techpalehuía huan techmaquixtía.


\par }{\Q \VS{20}Toteco Dios, yaya catli techchololtía ininmaco tocualancaitacahua.

\par }{\Q Huan yaya Toteco catli techmanahuía para amo timiquise.


\par }{\Q \VS{21}Temachtli Toteco quintzontlamiltis nochi icualancaitacahua,

\par }{\Q pampa inijuanti tlahuel yoltetique huan amo quinequij quicahuase inintlajtlacolhua.


\par }{\Q \VS{22}Toteco quinilhuijtoc imasehualhua:

\par }{\Q “Na niquinhualicas nochi amocualancaitacahua.

\par }{\Q Niquincuiti masque motlatijtose ipan nopa huejcapantic tepetl catli itoca Basán,

\par }{\Q o masque motlatijtose hasta tlatzintla tlen nopa hueyi atl.


\par }{\Q \VS{23}Niquinhualicas pampa monequi nochi anquintzontlamiltise.

\par }{\Q Inieso quixolonise amoicxihua huan amochichihua quipipitzose.”


\par }{\BB \par }
{\Q \VS{24}NoTeco Dios, tinotlanahuatijca,

\par }{\Q niquinita miyac masehualme mitztoquilíaj para yase ipan motiopa.


\par }{\Q \VS{25}Inijuanti catli huicaj tlayacantiyohuij.

\par }{\Q Tlatlajco yohuij nopa ichpocame catli quitzilinijtiyohuij panderos.

\par }{\Q Tlatepotzco yohuij catli tlatzotzonaj.


\par }{\Q \VS{26}Huan quej ni huicaj:

\par }{\Q “Nochi anisraelitame, xijhueyimatica Toteco Dios.

\par }{\Q Xijpaquilismacaca Toteco catli techmacatoc nemilistli nochi tojuanti.”


\par }{\Q \VS{27}Tlayacantiyohuij iixhuihua Benjamín.

\par }{\Q Huan tlatepotzco hualahuij nopa tlayacanani huan huehue tlacame tlen iixhuihua Judá,

\par }{\Q huan nopa tlayacanani catli iixhuihua Zabulón huan Neftalí.


\par }{\Q \VS{28}Toteco Dios, ica mohueyi chicahualis xijchihua nochi catli techilhuijtoc.

\par }{\Q Quena, xijnexti mohueyi chicahualis para sequinoc ma quiitaca nopa huejhueyi tlamantli catli ta techchihuilijtoc.


\par }{\Q \VS{29}Nopa tlanahuatiani tlen nochi tlalme quihualicaj iniofrendas ipan motiopa catli eltoc ipan altepetl Jerusalén.


\par }{\Q \VS{30}Toteco Dios, xiquinajhua tocualancaitacahua.

\par }{\Q Xiquinechcapantlali nopa tlacame catli mosisiníaj quen torojme,

\par }{\Q huan xiquinchihua ma motemactilica ica ta.

\par }{\Q Ma mitzhualiquilica inintepos plata quen se nemactli.

\par }{\Q Xiquinsemana nopa mosisinijca masehualme catli tlahuel quinpactía tlahuilanase.


\par }{\Q \VS{31}Nopa Egipto ehuani quinhualicase inintelpocahua huan nochi tlamantli ininteposhua catli yejyectzitzi huan pajpatiyo.

\par }{\Q Huan nopa Etiopía ehuani momatlananase moixpa para mitzhueyichihuase.


\par }{\BB \par }
{\Q \VS{32}Nochi antlanahuatiani ipan nochi ni tlaltipactli,

\par }{\Q xijhuicatica Toteco Dios.

\par }{\Q Xihuicaca huan xijpaquilismacaca Toteco.


\par }{\Q \VS{33}Yaya catli nentinemi ipan nopa ilhuicactli catli hasta huejcajya eltoc.

\par }{\Q Xijcaquica itoscac catli chicahuac caquisti quen quema tlatomoni.


\par }{\Q \VS{34}Xiquinpohuilica nochi masehualme quenicatza hueyi ichicahualis Toteco Dios.

\par }{\Q Huan itlatlanex ajsi ipan nochi israelitame.

\par }{\Q Quena, nelía tlahuel hueyi ichicahualis nepa ilhuicac.


\par }{\BB \par }
{\Q \VS{35}Ma tijhueyitlepanitaca Toteco Dios pampa temajmati ihueyitilis nopona ipan itiopa.

\par }{\Q ToDios tiisraelitame quinmaca tetili huan chicahualistli nochi imasehualhua.

\par }{\Q ¡Ma tijpaquilismacaca Toteco Dios!




\par }\PsalmChap{69}{\SH David quinotza Toteco ma quipalehuiqui
\par }
{\Q \VerseOne{1}NoTeco Dios, techmaquixti,

\par }{\Q pampa ni tlaohuijcayotl tlahuel mochijtoc hueyi hasta nijmachilía nimiquis.

\par }{\Q Eltoc quen atl catli nechatzonpolihuiltisnequi,

\par }{\Q huan ya ajsic hasta noquechtla.


\par }{\Q \VS{2}Eltoc quen nimasitoc ipan soquitl catli huejcatla huan amo hueli niquisa.

\par }{\Q O quen nechyahualosquía tlahuel miyac atl huan huejcatla.


\par }{\Q \VS{3}Tlahuel nichocatoc hasta nisiyajtoc.

\par }{\Q Nimitztzajtzilijtoc, Toteco Dios, hasta nechcocohua noquechtla huan ayacmo hueli nicamanalti.

\par }{\Q Nochi noixteyol samajtoc ica choquistli.

\par }{\Q Ya niixcuatqui pampa campa hueli nitlachixtoc para niquitas sintla tihuala, Toteco Dios, para techpalehuis.


\par }{\Q \VS{4}Tlahuel miyaqui nopa masehualme catli nechcualancaitaj masque amo tleno niquinchihuilijtoc.

\par }{\Q Nelía quipiyaj miyac chicahualistli nocualancaitacahua catli quinequij nechmictise.

\par }{\Q Pero na amo niquinixpanotoc.

\par }{\Q Quinequij nechtlatzacuiltise ica se tlamantli catli amo nijchijtoc.


\par }{\Q \VS{5}NoTeco Dios, ta tijmati para nelía nihuihuitic,

\par }{\Q huan tiquiximati nochi notlajtlacolhua.


\par }{\Q \VS{6}TOTECO, ta tiDios Catli Tijpiya Nochi Chicahualistli,

\par }{\Q amo xiquincahuili ma huetzica ipan tlajtlacoli por na notlajtlacol,

\par }{\Q nopa masehualme catli motemachíaj ipan ta.

\par }{\Q Ta catli titoTeco tiisraelitame,

\par }{\Q amo xiquincahuili ma mopinahuaca sequinoc israelitame ica catli nijchijtoc na.


\par }{\Q \VS{7}Pampa nimitzicnelía, niquijiyohuijtoc pinahualistli,

\par }{\Q huan nechhuetzquilijtoque hasta amo nijmatqui tlaque nijchihuasquía.


\par }{\Q \VS{8}Hasta noicnihua nechchihuaj quen amo nechiximatij huan nechitaj,

\par }{\Q quen se niseyoc altepetl ejquetl.


\par }{\Q \VS{9}Quena, niquicnelía motiopa ica nochi noyolo masque ica ya nopa monequi nimiquis.

\par }{\Q Huan catli mitztlaijilhuíaj ta,

\par }{\Q nojquiya nechtlaijilhuíaj na pampa nimitztequipanohua.


\par }{\Q \VS{10}¡Quena, tlahuel nechhuetzquilíaj huan nechpinajtíaj,

\par }{\Q quema nichoca huan nimosahua iixpa Toteco!


\par }{\Q \VS{11}¡Tlahuel fiero camanaltij tlen na quema nimoquentía yoyomitl catli sosoltic para nijnextis nimotequipachohua por notlajtlacolhua!


\par }{\Q \VS{12}Nopa tlayacanca tequitini catli mosehuíaj ipuertajteno altepetl,

\par }{\Q noca motlahuetzquiltíaj.

\par }{\Q Huan nopa ihuintini noca huicatinemij.


\par }{\Q \VS{13}Pero TOTECO na nijsenhuiquilía nimitztemohua huan nimotlatlajtía ipan ta,

\par }{\Q pampa nijmati ajsis tonali para techtlacaquilis.

\par }{\Q Toteco Dios, ica mohueyi tlaicnelilis technanquili,

\par }{\Q pampa ta nochipa techicnelijtoc.

\par }{\Q Huajca technanquili quema nimotlatlajtía huan techmanahui.


\par }{\Q \VS{14}Techquixti tlen ni soquitl catli huejcatla campa nimasitoc.

\par }{\Q Amo techcahuili para niatzonpolihuis.

\par }{\Q Techmanahui ininmaco catli nechcualancaitaj.

\par }{\Q Techquixti tlen ni hueyi atl catli nechyahualojtoc.


\par }{\Q \VS{15}Amo xijcahuili ma nechtlaijiyohuilti ni miyac atl catli ajsitoc,

\par }{\Q niyon amo xijcahuili nopa atl ma nechtolo.

\par }{\Q Techmanahui para amo nimasis ipan nopa ostotl catli tlahuel huejcatla.


\par }{\Q \VS{16}TOTECO, technanquili quema nimitztzajtzilía pampa ta nelía ticuali.

\par }{\Q Ta techicnelía miyac huan tijpiya hueyi moyolo ica na.


\par }{\Q \VS{17}¡Amo ximotlati quema nimitztemohua pampa tlahuel nitlaijiyohuía!

\par }{\Q Ximoisihuilti, xihuala huan techmaquixtiqui.


\par }{\Q \VS{18}Xihuala, noTeco Dios huan techmanahuiqui.

\par }{\Q Techmaquixti ininmaco nocualancaitacahua.


\par }{\Q \VS{19}Ta tijmati quenicatza camanaltij fiero tlen na huan quenicatza nechpinahualtijtoque.

\par }{\Q Quichijtoque para ayacmo aqui ma nechtlepanita.

\par }{\Q Ta tiquiniximati nochi nocualancaitacahua huan tijmati tlaque quiijtojtoque sesen inijuanti.


\par }{\Q \VS{20}Inijuanti tlahuel nechyolcocojtoque huan nechtequipacholmacatoque.

\par }{\Q Nijtemojtoc ajqueya nechtlasojtlasquía huan nechyoltlalisquía,

\par }{\Q pero niyon se amo nijpanti.


\par }{\Q \VS{21}Quema nimayanayaya nechmacaque pajtli catli temictía para notlacualis.

\par }{\Q Huan quema niamiquiyaya nechmacaque ma niquiji vinagre.


\par }{\Q \VS{22}Nopa paquilistli catli inijuanti quipiyaj ma mocuepa tequipacholi.

\par }{\Q Huan nopa tlasehuilistli catli quipiyaj ica ininhuampoyohua,

\par }{\Q ma mocuepa cualancayotl.


\par }{\Q \VS{23}Ma huala ininpani tzintlayohuilotl huan ma huihuipicaca pampa ayacmo quipiyase más fuerza.

\par }{\Q Ma elica popoyotzitzi huan ma tlami nochi ininchicahualis.


\par }{\Q \VS{24}Xiquinnextili mohueyi cualancayo huan xiquintzontlamilti.


\par }{\Q \VS{25}Ipan inintequicalhua ma mocahua tlasosoltic,

\par }{\Q huan ipan ininchajchaj ma tlatzitzicato.

\par }{\Q Ayacmo aqui ma itzto.


\par }{\Q \VS{26}Pampa inijuanti más quitlaijiyohuiltíaj catli ta tijcocojtoc,

\par }{\Q huan quipinajtíaj catli ta tijtequipacholmacatoc.


\par }{\Q \VS{27}Xiquijcuilo nochi inintlajtlacolhua huan amo xiquintlapojpolhui.


\par }{\Q \VS{28}¡Xiquixpolo inintoca ipan moama campa eltoc inintoca inijuanti catli yoltoque!

\par }{\Q ¡Ma amo quipiyaca tlasehuilistli quen quipiyaj nopa masehualme catli itztoque xitlahuaque moixpa!


\par }{\Q \VS{29}Pero na catli nitlaijiyohuía huan niteicneltzi,

\par }{\Q techmaquixti huan techtlanana.

\par }{\Q Quena, Toteco Dios, techtlali campa ta tiquitas quinamiqui.


\par }{\BB \par }
{\Q \VS{30}Huan huajca nihuicas huan nijpaquilismacas Toteco Dios.

\par }{\Q Quena, nijhueyimatis huan nijtlascamatis.


\par }{\Q \VS{31}Huan TOTECO achi más quipactis ya nopa,

\par }{\Q huan amo quen sintla nijmacasquía se toro o se becerro catli tlacuacuajhuía huan quipiya iistihua.


\par }{\Q \VS{32}Inijuanti catli teicneltzitzi quiitase Toteco Dios quema quinmacas itlapalehuil,

\par }{\Q huan yeca tlahuel paquise.

\par }{\Q Huan nochi catli quitemohuaj Toteco Dios itztose ica paquilistli.


\par }{\Q \VS{33}Pampa TOTECO quintlacaquilía catli teicneltzitzi,

\par }{\Q huan amo quintlahuelcahua inijuanti catli itztoque ipan tlatzactli.


\par }{\Q \VS{34}¡Xijpaquilismacaca TOTECO nochi amojuanti catli anitztoque ipan ilhuicactli huan tlaltipactli!

\par }{\Q ¡Ma quihueyichihuaca nochi catli itztoque ipan hueyi atl!


\par }{\Q \VS{35}Pampa Toteco Dios quimaquixtis ialtepe, Jerusalén,

\par }{\Q huan sempa quincualtlalis nopa altepeme ipan tlali Judá.

\par }{\Q Huan imasehualhua mochantise nopona huan moaxcatise nopa tlali.


\par }{\Q \VS{36}Huan teipa ininconehua nojquiya moaxcatise nopa tlali.

\par }{\Q Huan nochi catli quitequipanohuaj huan quiicnelíaj Toteco itztose nopona temachme.




\par }\PsalmChap{70}{\SH Se netlatlajtili para Toteco ma quipalehuiqui
\par }
{\Q \VerseOne{1}¡NoTeco Dios, xihuala techmanahuiqui ininmaco nocualancaitacahua!

\par }{\Q ¡Quena, ximoisihuilti, Toteco Dios!

\par }{\Q ¡Xihuala techpalehuiqui!


\par }{\Q \VS{2}Inijuanti nentinemij notepotzco huan paquij quema nechtlaijiyohuiltíaj.

\par }{\Q Yeca nimitztlajtlanía xiquinpinahualti,

\par }{\Q huan xiquincuepalti para ayacmo ma nechchihuilica catli fiero.


\par }{\Q \VS{3}Xiquincuepa ica pinahualistli huan ayacmo xiquincahuili ma nechpinajtica.


\par }{\Q \VS{4}Pero nochi masehualme catli mitztemohuaj,

\par }{\Q xiquinmaca miyac paquilistli.

\par }{\Q Nochi catli paquij pampa tiquinmaquixtijtoc, ma quiijtoca:

\par }{\Q “Ma tijhueyitlalica Toteco Dios.”


\par }{\Q \VS{5}Pero na catli tlahuel nitlaijiyohuía,

\par }{\Q nimitztlajtlanía xihuala nimantzi huan techmanahuiqui,

\par }{\Q pampa san ta hueli techpalehuis huan techmaquixtis.

\par }{\Q ¡NoTeco Dios, amo xihuejcahua!




\par }\PsalmChap{71}{\SH Netlatlajtili tlen se huehue tlacatl catli itztoc xitlahuac iixpa Toteco
\par }
{\Q \VerseOne{1}¡TOTECO, na san ipan ta nimotemachijtoc!

\par }{\Q ¡Amo quema techpinahualti!


\par }{\Q \VS{2}¡Techmanahui tlen nocualancaitacahua,

\par }{\Q pampa ta tixitlahuac!

\par }{\Q ¡Techchololti ininmaco!

\par }{\Q Ximohuijtzoma quentzi para techtlacaquilis huan techmaquixti.


\par }{\Q \VS{3}Nochipa san nimotlatijtoc huan nimotemachijtoc ipan ta para amo nechajsise nocualancaitacahua.

\par }{\Q Nijmati para ta titlanahuatijtoc ma nechmaquixtica pampa san ipan ta huelis nimomanahuis.


\par }{\Q \VS{4}NoTeco Dios, techmanahui ininmaco ni mosisinijca tlacame huan temictiani.


\par }{\Q \VS{5}TOTECO, ta catli titoTeco, san ipan ta nimotlatzquilijtoc,

\par }{\Q huan san ipan ta nimotemachijtoc hasta tlen quema niconetzi.

\par }{\Q Huan quej nopa nitelpocatixqui.


\par }{\Q \VS{6}Ta nochipa tiitztoc nohuaya hasta quema noja niitztoya iijtico nonana.

\par }{\Q Quena, tlen iijtico nonana ta techquixti huan nochipa techpalehuijtoc.

\par }{\Q ¡Yeca tlahuel nijnequi nimitzpaquilismacas para nochipa!


\par }{\Q \VS{7}Miyac san nechsentlachilíaj pampa quiitaj quenicatza techmocuitlahuía.


\par }{\Q \VS{8}Semilhuitl nimitzpaquilismacas huan nimitzhueyimatis por nochi catli techchihuilijtoc.


\par }{\Q \VS{9}Amo techtlahuelcahua ama quema ya nihuehuentzi huan ayacmo nijpiya fuerza.


\par }{\Q \VS{10}Pampa nocualancaitacahua nechejelnamiquij,

\par }{\Q huan san sejco mosentilijque ininhuaya sequinoc catli quinequij nechmictise.


\par }{\Q \VS{11}Huan quiijtohuaj:

\par }{\Q “¡Ma tijtepotztocaca para tiquitzquise pampa iDios ya quitlahuelcajtoc,

\par }{\Q huan amo aqui huelis quimanahuis!”


\par }{\Q \VS{12}¡Toteco Dios, amo ximohuejcachihua tlen na!

\par }{\Q ¡NoTeco, xihuala nimantzi techpalehuiqui!


\par }{\Q \VS{13}Xiquinpinahualti huan xiquintzontlamilti nopa nocualancaitacahua catli quinequij nechchihuilise catli fiero.

\par }{\Q Quena, ma ayacmo quimatica tlaque quichihuase.


\par }{\Q \VS{14}Pero na más nimotemachis mopan ta para techpalehuis.

\par }{\Q Huan noja más nimitzpaquilismacas.


\par }{\Q \VS{15}Nochi masehualme niquinilhuis para san ta ticuali huan niquinpohuilis quenicatza techmanahuijtoc,

\par }{\Q huan techmocuitlahuijtoc mojmostla.

\par }{\Q Amo hueli nijpohuas quesqui huelta techmanahuijtoc ica catli amo cuali pampa tlahuel miyac.


\par }{\Q \VS{16}Nochi tonali ninejnemi ica nopa chicahualistli catli techmaca, TOTECO, ta catli tinoDios.

\par }{\Q Huan nochi masehualme niquinilhuía para san ta tixitlahuac huan ticuali.


\par }{\Q \VS{17}¡Toteco Dios, ta techpalehuijtoc hasta quema noja nieliyaya niconetzi!

\par }{\Q Hasta ama noja niquinpohuilijtinemi sequinoc tlen nopa huejhueyi tlamantli catli tijchijtoc.


\par }{\Q \VS{18}¡Toteco Dios, ama quema ya nihuehuentzi huan nitzonchipahuac,

\par }{\Q amo techtlahuelcahua!

\par }{\Q Noja techmaca nemilistli para niquinpohuilis tlen mohueyi chicahualis ni masehualme catli itztoque ama huan catli teipa tlacatise.


\par }{\Q \VS{19}Toteco Dios, mochicahualis huan catli xitlahuac tijchihua onajsi hasta ilhuicac.

\par }{\Q Ta tijchijtoc huejhueyi tlamantli.

\par }{\Q Amo onca seyoc Dios quen ta.


\par }{\Q \VS{20}Ta techcahuilijtoc ma nijpano huejhueyi tlaohuijcayotl huan tequipacholi.

\par }{\Q Pero nijmati para teipa, sempa techtlananas tlen campa nopa ostotl,

\par }{\Q huan tijchihuas ma nimoyolcui.

\par }{\Q Huan sempa nijpiyas nemilistli.


\par }{\Q \VS{21}Huan huajca achi más techhueyitlalis huan sempa techyoltlalis.


\par }{\Q \VS{22}Huan na nimitzpaquilismacas ica tlatzotzonali tlen arpa huan guitarra.

\par }{\Q NoTeco Dios, nihuicas tiohuicatl catli tepohuilía para tijchihua nochi catli tiquijtohua.

\par }{\Q Ta titoTeco tiisraelitame huan titlatzejtzeloltic huan nelía titemachtli.


\par }{\Q \VS{23}Ica paquilistli nitzajtzis huan nihuicas para niteilhuis quenicatza techmaquixtijtoc.


\par }{\Q \VS{24}Semilhuitl nitepohuilis para ta tijchihua catli xitlahuac,

\par }{\Q pampa nochi catli quinequiyayaj nechmictise tiquinpinahualti huan tiquinechcapantlali.




\par }\PsalmChap{72}{\SH Itlanahuatilis nopa tlanahuatijquetl catli itztoc xitlahuac iixpa Toteco
\par }
{\Q \VerseOne{1}NoTeco Dios, techmaca motlamachtil huan techpalehui na catli nitlanahuatijquetl,

\par }{\Q para ma nitetlajtolsencahua xitlahuac quen ta titetlajtolsencahua.

\par }{\Q Huan xijpalehui nocone para ma monejnemilti xitlahuac teipa.


\par }{\Q \VS{2}Xijpalehui para ma quintlajtolsencahuas xitlahuac nochi momasehualhua,

\par }{\Q huan catli teicneltzitzi nojquiya.


\par }{\Q \VS{3}Xijchihua para nochime ipan ni tlali ma paquica pampa nopa tlanahuatijquetl quichihua catli xitlahuac,

\par }{\Q hasta eltoc quen nochi cuame catli onca ipan tepeme huan ipan tlachiquilme nojquiya paquij huan temacaj cuali inintlajca.


\par }{\Q \VS{4}Yaya quinmanahuis catli itztoque ipan tequipacholi huan catli amo tleno quipiyaj.

\par }{\Q Nojquiya ma quintlatzacuilti nopa masehualme catli tetlaijiyohuiltíaj.


\par }{\Q \VS{5}Huan catli teicneltzitzi huan amo tleno quipiyaj mitzimacasise mitzixpanose nochi tonali quema noja eltos tonati huan metztli.

\par }{\Q ¡Quena, ma mitzhueyimatica para nochipa!


\par }{\Q \VS{6}Huan nochi altepeme ipan itlanahuatilis nocone ma eli yejyectzi huan temachtli,

\par }{\Q quen nopa atl catli huetzi para ma chamanica cuame,

\par }{\Q o quen nopa ajhuachtli catli quixolonía nopa tlali.


\par }{\Q \VS{7}Huan nochi masehualme catli itztoque xitlahuaque huan cuajcualme,

\par }{\Q ma itztoca ica yejyectzi quema yaya tlanahuatis.

\par }{\Q Quema yaya tlanahuatis, oncas miyac tlasehuilistli hasta itlamiya tonali.


\par }{\Q \VS{8}Itlanahuatilis nocone ma ajsi hasta campa pehua huan hasta campa ontlami nopa hueyi atl.

\par }{\Q Ma ajsi tlen campa nopa hueyi atl Eufrates hasta campa ontlantoc tlaltipactli.


\par }{\Q \VS{9}Nochi masehualme catli itztose ipan huactoc tlali mohuijtzomase iixpa,

\par }{\Q huan icualancaitacahua motlancuaquetzase iixpa hasta quipipitzose tlaltejpoctli.


\par }{\Q \VS{10}Nochi nopa tlanahuatiani catli itztoque itejteno nopa hueyi atl catli itoca Mediterráneo,

\par }{\Q huan nopa tlanahuatiani tlen tlali Tarsis huan nopa tlanahuatiani tlen tlali Sabá huan Seba quihualiquilise miyac nemactli.


\par }{\Q \VS{11}¡Quena, nochi tlanahuatiani tlen campa hueli tlalme quitlanemactise!

\par }{\Q ¡Huan nochi inijuanti motlancuaquetzase iixpa huan quitequipanose!


\par }{\Q \VS{12}Yaya quinmanahuis nopa teicneltzitzi huan catli amo tleno quipiyaj quema quitlajtlanise tlapalehuili.

\par }{\Q Pampa inijuanti amo quipiyaj ajqueya quinpalehuis.


\par }{\Q \VS{13}Yaya quintlasojtlas catli amo quipiyaj chicahualistli huan catli teicneltzitzi,

\par }{\Q huan quinmanahuis.


\par }{\Q \VS{14}Quinmanahuis para amo quintlaijiyohuiltise huan para amo quinhuilanase.

\par }{\Q Pampa quiitas para ininnemilis tlahuel miyac ipati iixpa.


\par }{\Q \VS{15}Huan quema noja itztos nopa tlanahuatijquetl,

\par }{\Q quimacase miyac oro catli onca ipan tlali Sabá.

\par }{\Q Huan imasehualhua quisenhuiquilijtose motlatlajtijtose ica Toteco huan mojmostla quitlascamatise.


\par }{\Q \VS{16}Ma oncas miyac trigo ipan nochi nopa tlali,

\par }{\Q huan hasta nopa cuame catli onca ipan tepeme ma temacase inintlajca quen temacaj nopa cuame catli onca ipan tlali Líbano.

\par }{\Q Huan ma onca miyac masehualme ipan altepeme,

\par }{\Q quen imiyaca nopa xihuime catli onca ipan cuatitlamitl.


\par }{\Q \VS{17}Nochime ma quihueyimatica nopa tlanahuatijquetl para nochipa,

\par }{\Q huan itequiticayo ma huejcahua quen huejcahuas tonati.

\par }{\Q Nochi ma quiselica tlatiochihualistli por ya.

\par }{\Q Huan masehualme ipan nochi tlalme ma quipaquilismacaca,

\par }{\Q huan ma quiijtoca para Toteco quintiochijtoc.


\par }{\Q \VS{18}Ma tijhueyichihuaca TOTECO Dios catli toDios tiisraelitame,

\par }{\Q pampa san yaya hueli quichihua huejhueyi tlamantli.


\par }{\Q \VS{19}Nochipa ma tijpaquilismacaca Toteco.

\par }{\Q ¡Nochi tlaltipactli ma temi ica ihueyitilis!

\par }{\Q ¡Ma quej nopa eli!


\par }{\Q \VS{20}Nica tlami motlatlajtía David, icone Isaí.




\par }\PsalmChap{73}{\SH Itlaicnelilis Toteco Dios
\par }
{\Q \VerseOne{1}Toteco Dios nelía cuali iyolo ica israelitame.

\par }{\Q Quena, quinicnelía nochi catli quipiyaj tlapajpactic ininyolo.


\par }{\Q \VS{2}San quentzi polihuiyaya para nihuetztosquía.

\par }{\Q Noicxihua xitlaniyaya huan nechcatitoya para nimomimilos tlatepexico.


\par }{\Q \VS{3}Quej nopa nielqui pampa amo niquijiyohui para amo niquixtocas quema niquitac quenicatza tlapijpiyayayaj nopa masehualme catli mohueyimatij huan catli tlaixpanoj.


\par }{\Q \VS{4}Itztoque cuali ipan nochi ininnemilis,

\par }{\Q huan amo mococohuaj.


\par }{\Q \VS{5}Amo quinajsi tlaohuijcayotl niyon tequipacholi,

\par }{\Q quen sequinoc quipiyaj.


\par }{\Q \VS{6}Yeca quema mohueyimatij, quiitaj para yejyectzi quen se costli catli tlachijchihuali ica piltetzitzi catli pajpatiyo.

\par }{\Q Huan quema quichihuaj catli amo cuali,

\par }{\Q quiitaj quen ininyoyo catli yejyectzi.


\par }{\Q \VS{7}Nopa tlaixpanoca masehualme ya quiijquisas iniixteyol pampa tlahuel motomajtoque,

\par }{\Q huan ya quipixtoque nochi catli ininyolo quinequij.


\par }{\Q \VS{8}Inijuanti san quihuetzquilíaj Toteco huan quintemajmatíaj imasehualhua.

\par }{\Q Mohueyimatij quema camanaltij.


\par }{\Q \VS{9}Fiero quitlaijilhuíaj Toteco Dios catli itztoc ipan ilhuicactli.

\par }{\Q Huan quintelchihuaj catli itztoque ipan ni tlaltipactli.


\par }{\Q \VS{10}Yeca Toteco Dios quinhualicas sempa nochi imasehualhua ipan ni inialtepe,

\par }{\Q huan quipiyase miyac atl nochi inijuanti.


\par }{\Q \VS{11}Huan quiijtose:

\par }{\Q “¿Atlac Toteco quimatis tlaque pano?

\par }{\Q ¿Atlac Yaya Catli Más Hueyi quichihuilía cuenta catli pano nica?”


\par }{\Q \VS{12}Xiquitaca, ni masehualme catli amo tleno quineltocaj amo tleno ininpati.

\par }{\Q Quipiyaj se yejyectzi nemilistli huan tlatoctzitzi quimiyaquilíaj más inintomi.


\par }{\Q \VS{13}¡Amo tleno nechpalehuía para nijpiya noyolo tlapajpactli,

\par }{\Q huan san tlapic nimocuatotonía para amo nijchihuas tlajtlacoli!


\par }{\Q \VS{14}Pampa nochi se tonal nechtlatzacuiltíaj huan nechtlaijiyohuiltíaj sesen ijnaloc.


\par }{\BB \par }
{\Q \VS{15}Sintla nicamanaltitosquía quen inijuanti,

\par }{\Q huajca niquincajcayajtosquía nochi momasehualhua.


\par }{\Q \VS{16}Quema nijnejqui nijmachili para tlen itztoque cuali nopa masehualme catli quicualancaitaj Toteco,

\par }{\Q elqui tlahuel ohui para nijmachilis.


\par }{\BB \par }
{\Q \VS{17}Pero se tonal nicalajqui ipan motiopa, Toteco Dios, para nimonejnehuilis tlen nopa tlamantli,

\par }{\Q huan huajca nijmachili tlaque quinchiya.


\par }{\Q \VS{18}Tiquintlalijtoc ipan se ojtli catli tlahuel alaxtic.

\par }{\Q Quema tiquincuatopehuas,

\par }{\Q huajca nimantzi huetzise ipan se hueyi ostotl huan nopona tzontlamise.


\par }{\Q \VS{19}Quena, ica se tlatoctzi tlamis nochi ininpaquilis.

\par }{\Q Huan itztose ipan majmajtli para nochipa.


\par }{\Q \VS{20}¡Nochi ininnemilis eltoc quen se temictli!

\par }{\Q Quena, quen quema se cochtoc huan isatiquisas,

\par }{\Q Toteco, quej nopa quema timotlananas huan tiquinhuejcamajcahuas.


\par }{\Q \VS{21}Quema niquitac ya ni,

\par }{\Q nelía tlahuel nicualanqui huan hasta nechcocohuayaya noyolo.


\par }{\Q \VS{22}Pampa niquitac para tlahuel nihuihuitic nieltoya.

\par }{\Q ¡Hasta ninesiyaya moixpa quen se nitlapiyali catli amo quipiya itlalnamiquilis!


\par }{\Q \VS{23}Pero masque ya ni nopantic, nochipa niitztoc mohuaya ta, Toteco,

\par }{\Q huan techitzquijtoc ipan nomanejmac.


\par }{\Q \VS{24}Huan nijmati para motlamachtil quisenhuiquilis nechyacanas ipan nochi nonemilis.

\par }{\Q Huan teipa, quema nimiquis,

\par }{\Q techselis nepa mochaj campa tlayejyectzi.


\par }{\Q \VS{25}Amo aqui seyoc nijpiya nepa ilhuicac.

\par }{\Q ¡San ta, tinoTeco Dios!

\par }{\Q ¡Huan san ta nimitznequi ipan ni tlaltipactli huan amo aqui más!


\par }{\BB \par }
{\Q \VS{26}Quemantic nimococohua huan nimotequipachohua.

\par }{\Q ¡Pero Toteco Dios yaya mocahua para nochipa!

\par }{\Q Yaya quifuerzajmaca noyolo huan san yaya noaxca para nochipa.


\par }{\Q \VS{27}Pero Toteco quintzontlamiltis nochi catli amo quinequij quihueyichihuase.

\par }{\Q Quena, yaya quintzontlamiltía nochi catli quitlahuelcahuaj.


\par }{\Q \VS{28}Pero na achi más nimonechcahuis campa Toteco Dios,

\par }{\Q pampa ya nopa catli más cuali para na.

\par }{\Q San ipan TOTECO nimotemachijtoc pampa yaya noTeco.

\par }{\Q Huan niquinpohuilis nochime nochi nopa yejyectzi tlamantli catli yaya nechchihuilía.




\par }\PsalmChap{74}{\SH Quema tocualancaitacahua hualahuij, ma tijtemoca Toteco
\par }
{\Q \VerseOne{1}Toteco Dios, ¿para tlen techtlahuelcajtoc para nochipa?

\par }{\Q ¿Para tlen tlahuel ticualani ica tojuanti catli tiitztoque quen timopilborregojhua?


\par }{\Q \VS{2}Xiquelnamiqui para tojuanti timomasehualhua catli timocohui huejcajya quema titetequipanohuayayaj san tlapic.

\par }{\Q Quena, techtlapejpeni para techchihuas timoaxcahua.

\par }{\Q Nojquiya tijtlapejpeni nopa altepetl Jerusalén para tijchihuas quen elisquía mochaj ipan ni tlaltipactli.


\par }{\Q \VS{3}Xihuala xiquitaqui quen quitlamisosolojtoque nopa altepetl,

\par }{\Q huan xijtlachili quenicatza tocualancaitacahua quisosolojtoque motiopa.


\par }{\Q \VS{4}Nopona tzajtzique mocualancaitacahua ica paquilistli quema tlasosolojque.

\par }{\Q Teipa san techhuetzquilijque huan quinquetzque ininteteyohua para quinextise ya techtlantoyaj.


\par }{\Q \VS{5}Hualajque ica ininhachas huan huejhueyi martillos hasta nesiyaya quen cuajcuahuini tlatlajco cuatitlamitl.


\par }{\Q \VS{6}Huan ama ica ininteposhua quitlapanque huan quisosolojtoque nochi tlamantli catli ica tlayejyecchijtoyaj motiopa.


\par }{\Q \VS{7}Quena, motiopa quitlatijque,

\par }{\Q huan quimahuispolojque moixpa nopa catli quihuicayaya motoca,

\par }{\Q huan quitlahuisojque tlalchi.


\par }{\Q \VS{8}Huan quiijtojque ipan ininyolo:

\par }{\Q “Ma tijtlamisosoloca nochi catli onca ipan ni tlali.”

\par }{\Q Huan yajque campa hueli huan quitlatijque nochi israelita tiopame,

\par }{\Q campa timosentiliyayaj para timitzhueyichihuase, Toteco Dios.


\par }{\Q \VS{9}Ayacmo onca niyon se tlamantli catli quinextía para timomasehualhua.

\par }{\Q Ayacmo onca tlajtol pannextiani.

\par }{\Q Ayacmo aqui huelis techilhuis hasta quema tlamis nochi ya ni.


\par }{\Q \VS{10}Toteco Dios, ¿hasta quema tlamis mitzmahuispolohuaj mocualancaitacahua?

\par }{\Q ¿Atlac amo quema tiquintlatzacuiltis?


\par }{\Q \VS{11}¿Para tlen tihuejcahua para techpalehuis?

\par }{\Q ¿Para tlen amo tijnextía mohueyi chicahualis huan techpalehuía?


\par }{\Q \VS{12}Hasta tlen huejcajya Toteco Dios itztoya notlanahuatijca.

\par }{\Q Yaya nechpalehuijtoc ipan ni tlaltipactli huan campa hueli campa niyajtoc.


\par }{\Q \VS{13}Ica mochicahualis tijxelo hueyi atl.

\par }{\Q Huan tiquintzontlamilti huejhueyi tlapiyalme catli temajmatijque catli itztoyaj ipan atl.


\par }{\Q \VS{14}Tijtzonxamani nopa hueyi tlapiyali catli itoca leviatán,

\par }{\Q huan inacayo tiquinmacac ma quicuaca nopa tecuanime catli itztoyaj ipan huactoc tlali.


\par }{\Q \VS{15}Tijchijqui ma meya atl ipan huejhueyi amelme huan para hueyame ma quipiyaca atl.

\par }{\Q Nojquiya tiquinhuatzqui hueyame catli amo quema huactoyaj.


\par }{\Q \VS{16}Ta moaxca tonali huan yohuali.

\par }{\Q Ta tijchijchijqui metztli huan tonati.


\par }{\Q \VS{17}Ta tijtamachijqui hasta canque tlamis tlaltipactli.

\par }{\Q Nojquiya ta tijchihua ma tlatotoniya huan ma tlaseseya.


\par }{\Q \VS{18}TOTECO, xiquita quenicatza mitzmahuispolohuaj mocualancaitacahua,

\par }{\Q huan quenicatza mitztlaijilhuíaj nopa masehualme catli mohueyimatij.


\par }{\Q \VS{19}¡TOTECO, amo techtlahuelcahua!

\par }{\Q Xijmanahui mopaloma imaco nopa cuajtli.

\par }{\Q Quena, xiquinmanahui momasehualhua ininmaco nopa masehualme catli itztoque quen tecuanime.


\par }{\Q \VS{20}¡Xiquelnamiqui nopa camanal sencahuali catli tijchijtoc tohuaya!

\par }{\Q Pampa ni tlali temitoc ica tzintlayohuilotl huan ica masehualme catli mosisiníaj.


\par }{\Q \VS{21}Amo xijcahua para tlatoctzitzi ma techmahuispoloca tojuanti catli tijpanotoque miyac tlaohuijcayotl.

\par }{\Q Xiquinpalehui catli teicneltzitzi huan amo tleno quipiyaj para huelis mitzpaquilismacase.


\par }{\Q \VS{22}Toteco Dios, ximotlanana huan ximomanahui ica catli quiijtohuaj mocualancaitacahua.

\par }{\Q Xiquelnamiqui nochi nopa camanali catli ica mitztlaijilhuijtoque nochi se tonal.


\par }{\Q \VS{23}Amo xiquelcahua quenicatza mitztelchijtoque mocualancaitacahua,

\par }{\Q pampa inijuanti noja más mitztlaijilhuíaj.




\par }\PsalmChap{75}{\SH Toteco quinechcapantlalis sequin huan quinhueyitlalis sequinoc
\par }
{\Q \VerseOne{1}¡Timitztlascamatij, Toteco Dios, pampa tiitztoc tonechca!

\par }{\Q Pampa masehualme tepohuilíaj nochi huejhueyi tetzatl catli tijchijtoc.


\par }{\Q \VS{2}Huan Toteco Dios quiijtohua:

\par }{\Q “Quena, quema ya nimocualtlalijtos, na niquixquetzas se tonal.

\par }{\Q ¡Huan niquintlatzacuiltis quen quinamiqui nochi nopa tlaixpanoca masehualme!


\par }{\Q \VS{3}Masque ni tlaltipactli mojmolinis huan nochi masehualme huihuipicase,

\par }{\Q itlaquetzalhua amo huetzise pampa na niquinquetztoc cuali ipan ininlugar.”


\par }{\Q \VS{4}Niquinilhui masehualme catli mohueyimatij ma amo mohuihuinequica.

\par }{\Q Huan niquinilhui tlaixpanoca masehualme ma amo mohueyimatica.


\par }{\Q \VS{5}Niquinilhuijtoc catli quipiyaj chicahualistli ma amo tetlamiijilhuica.

\par }{\Q Huan quema ancamanaltij, amo ximoyacaquetzaca para anmohueyimatise.


\par }{\Q \VS{6}Pampa san Toteco hueli tehueyitlalía.

\par }{\Q Amo aqui catli huala tlen campa hualquisa tonati, o ica campa oncalaqui,

\par }{\Q o campa huactoc tlali huelis quihueyitlalis se masehuali. ¡Amo!


\par }{\Q \VS{7}San Toteco Dios itztoc Juez.

\par }{\Q San yaya nopa tetlajtolsencajquetl catli hueli tehueyitlalía huan temaca chicahualistli.

\par }{\Q Huan sequin masehualme quinhueyitlalía huan sequin quinechcapantlalía.


\par }{\Q \VS{8}Toteco quipixtoc imaco se caxitl catli temitoc ica huino catli nelía cococ.

\par }{\Q Huan ya nopa eltoc nopa tlatzacuiltili catli quintitlanilis tlaixpanoca masehualme ipan ni tlaltipactli.

\par }{\Q Huan monequis quiijise hasta quitlamise ica nochi itetejtzo.


\par }{\Q \VS{9}Pero na para nochipa nitepohuilis nochi catli quichijtoc Toteco Dios,

\par }{\Q yaya catli iTeco Jacob.


\par }{\Q \VS{10}Yaya quiijtohua: “Na nijtlamiltis ininchicahualis nopa fiero masehualme,

\par }{\Q pero catli itztoque xitlahuaque noja niquinmacas más chicahualistli.”




\par }\PsalmChap{76}{\SH Se huicatl catli huicaque quema ya tlatlanque
\par }
{\Q \VerseOne{1}Ipan tlali Judá huan hasta nochi tlali Israel nochi masehualme quiiximatij Toteco Dios para nelía hueyi.


\par }{\Q \VS{2}Itiopa eltoc ipan altepetl Jerusalén.

\par }{\Q Quena, ipan tepetl Sion moquetza ichaj.


\par }{\Q \VS{3}Nopona quipojpostejqui nochi tlamantli ininteposhua tocualancaitacahua.


\par }{\Q \VS{4}¡Nopa tepeme catli eltoque tlen huejcajya amo quipiyaj ininyejyejca quen tepetl Sion quipiya!


\par }{\Q \VS{5}Nopa tocualancaitacahua catli más quipiyayayaj chicahualistli,

\par }{\Q quintlamitlacuijcuilijque.

\par }{\Q Toixpa tepejtoque mictoque.

\par }{\Q Niyon se tlen inijuanti ayacmo hueli quitlananas imax para techhuilanas.


\par }{\BB \par }
{\Q \VS{6}Quema ta tiToteco, catli tiiDios Jacob, tiquinajhuac nopa cahuayojme huan catli tlejcotoyaj ininpani,

\par }{\Q nochi huetzque hasta tlalchi.


\par }{\Q \VS{7}¡Yeca nochi quiitaj para tlahuel titemajmati!

\par }{\Q Huan amo aqui huelis quiijiyohuis ijcatos moixpa quema tlahuel ticualantoc.


\par }{\Q \VS{8}Hasta nepa ilhuicac titlayolmelahua para titetlatzacuiltis.

\par }{\Q Huan ni tlaltipactli majmahui huan amo molinía moixpa,


\par }{\Q \VS{9}quema timotlananqui, Toteco Dios,

\par }{\Q para tiquintlatzacuiltis catli quichihuaj catli amo cuali,

\par }{\Q huan para tiquinmanahuis nochi catli moechcapanohuaj ipan ni tlaltipactli.


\par }{\Q \VS{10}Ta tijtequihuía inincualancayo masehualme para sequinoc ma mitzhueyimatica.

\par }{\Q Huan tijtequihuis para más monextis moyejyejca.


\par }{\BB \par }
{\Q \VS{11}Xijchihuaca nochi catli anquitlajtolcahuilijtoque TOTECO para anquichihuase.

\par }{\Q Sesen ma quihualica nopa tlamantli catli quitencahuilijtoc para quimacas Toteco Dios.

\par }{\Q Monequi ma tijhueyitlepanitaca huan ma tiquimacasica,


\par }{\Q \VS{12}pampa yaya quintlamiltilía ininnemilis nopa huejhueyi tlayacanani.

\par }{\Q Quichihuas para nochi tlanahuatiani ipan tlaltipactli ma quiimacasica.




\par }\PsalmChap{77}{\SH Monejnehuili David tlen catli Toteco quichijqui huejcajya
\par }
{\Q \VerseOne{1}Chicahuac nijtzajtzilía Toteco Dios para ma nechpalehui.

\par }{\Q Quena, nijnojnotza pampa nijnequi ma nechtlacaquilis.


\par }{\Q \VS{2}Quema nechajsic miyac tlaijiyohuilistli nimantzi nijtemo noTeco.

\par }{\Q Seyohual nimomatlanantoya huan nimotlatlajtiyaya,

\par }{\Q huan amo nijcahuili niyon se tlatoctzi.

\par }{\Q Amo nipaquis hasta yaya monextis huan nechcaquis.


\par }{\Q \VS{3}Nimonejnehuilía tlen Toteco Dios huan niyolpitzahuía huan nichoca.

\par }{\Q Nimotequipachohua pampa tlami nochicahualis,

\par }{\Q yeca tlahuel nijnequi ma nechpalehui.


\par }{\BB \par }
{\Q \VS{4}Toteco, ta amo techcahuili ma nicochis.

\par }{\Q Amo nechcahuilía nimotlatlajtis pampa tlahuel hueyi ni notequipachol.


\par }{\Q \VS{5}Tlatoctzitzi nimonejnehuilía tlen nopa yejyectzi tonali huan xihuime catli panoque huejcajya.


\par }{\Q \VS{6}Niquelnamiqui sesen tlayohua quema nihuicayaya ica paquilistli.

\par }{\Q Quena, nimotlajtlachilía huan niquita para ama nochi tlamantli tlahuel mopatlatoc.


\par }{\BB \par }
{\Q \VS{7}¿Huelis Toteco nechtlahuelcajtoc para nochipa?

\par }{\Q ¿Huelis ayacmo quema nechpalehuis?


\par }{\Q \VS{8}¿Huelis ya tlanqui itlaicnelilis ica na?

\par }{\Q ¿Huelis ya tlanqui catli achtihuiya techtlajtolcahuili techmacas?


\par }{\Q \VS{9}¿Huelis Toteco Dios ya quielcajqui para monequi nechchihuilis catli cuali na catli niitztoc ipan tequipacholi?

\par }{\Q ¿Huelis tlahuel cualantoc huan yeca ayacmo quinequi nechtlasojtlas?


\par }{\Q \VS{10}Huan ipan nohueyi tequipachol nimoilhui:

\par }{\Q “Toteco Catli Más Hueyi mopatlatoc.

\par }{\Q Achtihui niitztoya inejmac huan nechtiochihuayaya miyac,

\par }{\Q pero ama nechcualancaita.


\par }{\Q \VS{11}Más cuali niquelnamiquis nochi nopa huejhueyi tiochicahual nextili catli TOTECO nechchihuili huejcajya.”


\par }{\Q \VS{12}Quena, mojmostla nimoilhuis tlen nopa huejhueyi tlamantli para nochipa.

\par }{\Q Amo hueli nijcahuas nimonejnehuilis tlen yaya quichijtoc.


\par }{\BB \par }
{\Q \VS{13}¡NoTeco Dios, nelía tlatzejtzeloltic nochi moojhui!

\par }{\Q Amo aqui seyoc dios catli más quipiya chicahualistli que ta, titoTeco.


\par }{\Q \VS{14}¡Ta tiDios catli tijchihua huejhueyi tiochicahual nextili huan miyac tlamantli catli masehualme quisentlachilíaj!

\par }{\Q Huan hasta ama quejipa tijnextía mohueyi chicahualis.


\par }{\Q \VS{15}Ica mohueyi chicahualis techmanahui,

\par }{\Q timomasehualhua catli tiiconehua Jacob huan José.


\par }{\Q \VS{16}Toteco Dios, nopa hueyi atl catli itoca Chichiltic momajmati quema mitzitac.

\par }{\Q Huan huihuipicac hasta tlatzintla campa más huejcatla.


\par }{\Q \VS{17}Nopa mixtli quichijqui ma tlaquiyahui chicahuac.

\par }{\Q Huan tlatomonqui nepa ilhuicac.

\par }{\Q Huan nojquiya tlapetlanqui tlen se lado hasta seyoc.


\par }{\Q \VS{18}Caquistic tlatomonilotl ipan nopa hueyi ajcomalacatl.

\par }{\Q Huan nopa tlapetlancayotl quitlahuili nochi tlaltipactli,

\par }{\Q huan ni tlaltipactli huihuipicac.


\par }{\Q \VS{19}Tijchijqui se ojtli quema tiquixcotonqui nopa hueyi atl,

\par }{\Q pero amo aqui quipanti campa tijquetztiyajqui moicxihua.


\par }{\Q \VS{20}Huan ipan ni ojtli tiquinyacanqui momasehualhua quen eltosquíaj pilborregojtzitzi ininmaco Moisés huan Aarón.




\par }\PsalmChap{78}{\SH Catli huejcajya panoc ipan tlali Israel
\par }
{\Q \VerseOne{1}Nomasehualhua, xijtlacaquilica notlamachtil huan nochi catli niquijtohua,


\par }{\Q \VS{2}pampa nimechnextilis tlamantli catli amo aqui más quimati catli panoc huejcaya.


\par }{\Q \VS{3}Tlamantli catli tijcactoque huan tijmajtoque pampa totatahua techpohuilijque.


\par }{\Q \VS{4}Quena, nimechmatiltis para anhuelise anquinpohuilise amoconehua nochi nopa yejyectzitzi huan huejhueyi tlamantli,

\par }{\Q catli TOTECO quichijqui ica ihueyi chicahualis.


\par }{\Q \VS{5}Toteco Dios quimacac miyac tlanahuatilme Jacob ipan tlali Israel para ma monejnemiltica xitlahuac,

\par }{\Q huan quinnahuati tohuejcapan tatahua ma quinnextilica ininconehua,


\par }{\Q \VS{6}huan iniixhuihua catli tlacatise teipa.

\par }{\Q Huan quej nopa nochi masehualme quiniximatise itlanahuatilhua Toteco.


\par }{\Q \VS{7}Yeca hasta ama miyac masehualme quintlepanitaj itlanahuatilhua Toteco Dios,

\par }{\Q huan motemachíaj ipan ya para quinmocuitlahuis.

\par }{\Q Huan amo ma quielcahuaca nochi nopa huejhueyi tlamantli catli quichijtoc Toteco.

\par }{\Q Monequi ma quitoquilijtinemica nochi itlanahuatilhua.


\par }{\Q \VS{8}Pampa amo quinamiqui para elise quen ininhuejcapan tatahua catli moyoltetilijque huan amo tlatlepanitaque.

\par }{\Q Inijuanti amo elque temachme ica Toteco Dios,

\par }{\Q niyon amo quimactilijque ininyolo, niyon ininnemilis.


\par }{\Q \VS{9}Nopa masehualme tlen tlali Efraín mocuepatoj huan cholojque ipan nopa tonali quema yohuiyayaj tlahuilanatij.

\par }{\Q Quena, cholojque masque quipiyayayaj miyac tepostli para tlahuilanase.


\par }{\Q \VS{10}Amo quintlepanitaque itlanahuatilhua Toteco Dios,

\par }{\Q huan amo quinejque nejnemise ipan iojhui.


\par }{\Q \VS{11}Quielcajque nochi tlamantli catli yaya hueli quichihua.

\par }{\Q Amo quielnamijque nopa yejyectzi tiochicahual nextili catli quichijqui Toteco.


\par }{\Q \VS{12}Quena, Toteco Dios quichijqui miyac tlamantli iniixpa ininhuejcapan tatahua ipan tlali Egipto campa itoca Zoán.


\par }{\Q \VS{13}Quitlajcoxelo nopa hueyi atl huan quichijqui ma panoca.

\par }{\Q Ipan ome lados nopa atl moquetzqui quen tepamitl.


\par }{\Q \VS{14}Ica tonaya quinyacanqui ica se mixtli para quinecahuilis,

\par }{\Q huan ica tlayohua ica se mixtli catli tlahuiyaya quen tlitl.


\par }{\Q \VS{15}Ipan huactoc tlali quitlapo nopa hueyi tetl huan quisqui miyac atl para atlique hasta aixhuique.


\par }{\Q \VS{16}¡Quena, ipan tetl quisqui miyac atl catli motlalo quen se hueyatl!


\par }{\Q \VS{17}Pero inijuanti quisenhuiquilijque amo quitlepanitaque.

\par }{\Q Huan nepa campa huactoc tlali tlajtlacolchijque ica Toteco Catli Más Hueyi.


\par }{\Q \VS{18}Pampa quiyejyecojque Toteco Dios huan quitlajtlanijque tlacualistli catli ininyolo quinequiyaya.


\par }{\Q \VS{19}Hasta cualanque ica Toteco huan quiijtojque:

\par }{\Q “¿Atlac Toteco Dios huelis techtlamacas ipan ni huactoc tlali?


\par }{\Q \VS{20}Xiquitaca, Toteco Dios quitlapo nopa hueyi tetl huan quisqui miyac atl quen eltosquía se hueyatl hasta atzonpoli tlali,

\par }{\Q pero ¿atlac nojquiya hueli techmacas tlacualistli?

\par }{\Q ¿Huelis techtlamacas tiimasehualhua ica nacatl?”


\par }{\Q \VS{21}Huan quema TOTECO quicajqui ni tlamantli, tlahuel cualanqui.

\par }{\Q Huan ipan icualancayo quisqui tlitl ica israelitame, inijuanti catli iixhuihua Israel,


\par }{\Q \VS{22}pampa inijuanti amo quineltocaque Toteco Dios,

\par }{\Q niyon amo motemachijque ipan ya para quipiya chicahualistli para quinmaquixtis.


\par }{\Q \VS{23}Pero masque quej nopa quichijque,

\par }{\Q Toteco Dios quinahuati nopa mixtli huan quitlapo ilhuicactli.


\par }{\Q \VS{24}Huan quichijqui ma huetzi nopa tlacualistli catli itoca maná para ma quicuaca quen quema huetzi atl.

\par }{\Q Quinmacac tlacualistli catli hualajqui tlen ilhuicac.


\par }{\Q \VS{25}Masehualme quicuajque catli elqui inintlacualis itequihuajcahua Toteco.

\par }{\Q Quena, quintlamacac hasta cuali ixhuique huan hasta mocajqui nopa tlacualistli.


\par }{\Q \VS{26}Ica ihueyi chicahualis quihualicac nopa ajacatl catli huala campa hualquisa tonati huan catli huala ica tlani para ma tlaajaca campa ilhuicactli.


\par }{\Q \VS{27}Quichijqui ma hualaca miyaqui totome quen imiyaca tlaltejpoctli.

\par }{\Q Quena, hualajque totome quen mixtli huan quen imiyaca xali catli onca iteno hueyatl.


\par }{\Q \VS{28}Huan Toteco quichijqui para nopa totome ma huetzica tlatlajco campa quichijtoyaj ininyoyoncal.


\par }{\Q \VS{29}Huan nopa masehualme tlacuajque hasta ixhuique.

\par }{\Q Toteco quinmacac nacatl quen ininyolo quinequiyaya.


\par }{\Q \VS{30}Pero quema sanoc tlantoyaj tlacuaj,

\par }{\Q huan hasta noja quipixtoyaj nacatl ipan inincamac,


\par }{\Q \VS{31}Toteco Dios motlananqui ica ihueyi cualancayo,

\par }{\Q huan quintzontlamilti nochi nopa telpocame catli más tlapejpenilme ipan tlali Israel.


\par }{\Q \VS{32}Pero masque Toteco quinchihuili ya nopa,

\par }{\Q nopa masehualme quisenhuiquilijque tlajtlacolchijque,

\par }{\Q huan amo quineltocaque nopa huejhueyi tiochicahual nextili catli yaya quichijqui iniixpa.


\par }{\Q \VS{33}Yeca Toteco quintlaijiyohuilti ipan nochi ininnemilis huan quintzontlamilti san ica se tlatoctzi.


\par }{\Q \VS{34}Pero teipa, quema ya quintzontlamiltijtoya sequin,

\par }{\Q huajca quena, ne sequinoc quitemojque Toteco Dios.

\par }{\Q ¡Quena, nimantzi mocuepque huan quitoquilijque!


\par }{\Q \VS{35}Huan quielnamijque para yaya Toteco Dios catli quinmocuitlahuiyaya para amo quinajsis catli amo cuali.

\par }{\Q Huan quielnamijque para Toteco Catli Más Hueyi san yaya inintemaquixtijca.


\par }{\Q \VS{36}Pero nopa israelitame amo quitoquiliyayaj ica nochi ininyolo.

\par }{\Q ¡Amo! Quitoquiliyayaj san ica inincamac.


\par }{\Q \VS{37}Pampa ininyolo eltoya huejca tlen Toteco.

\par }{\Q Huan amo quichihuayayaj catli quitlajtolcahuilijtoyaj Toteco para quichihuase.


\par }{\Q \VS{38}Pero Toteco quipixqui hueyi iyolo ica inijuanti.

\par }{\Q Quintlapojpolhuiyaya inintlajtlacolhua huan amo quintzontlamiltiyaya.

\par }{\Q Miyac huelta quiquetzqui icualancayo para amo quintlatzacuiltis.


\par }{\Q \VS{39}Pampa Toteco quielnamijqui para inijuanti san elque masehualme catli ininnemilis ixpolihui san ica se tlatoctzi,

\par }{\Q huan amo quema mocuepasquíaj sempa.


\par }{\Q \VS{40}Nepa ipan huactoc tlali,

\par }{\Q tlahuel miyac huelta amo tlatlepanitaque ica Toteco Dios huan quiyolcocojque.


\par }{\Q \VS{41}Tlatoctzitzi quiyejyecojque,

\par }{\Q huan ica ya nopa quichihualtiyayaj para Toteco ma quintzontlamilti.

\par }{\Q Niyon amo quicahuilijque para Toteco ma quintiochihua,

\par }{\Q yaya catli ininDios israelitame huan catli Tlatzejtzeloltic.


\par }{\Q \VS{42}Quielcajque ihueyi chicahualis huan iteicnelijcayo.

\par }{\Q Huan quielcajque quenicatza quinmanahui ininmaco inincualancaitacahua.


\par }{\Q \VS{43}Quielcajque quenicatza Toteco quititlanqui tlatzacuiltili ipan tlali Tanis huan ipan tlali Egipto.


\par }{\Q \VS{44}Quielcajque quenicatza quicuepqui estli nopa atl huan ayacmo aqui huelqui quiijic.


\par }{\Q \VS{45}Quielcajque quenicatza quintitlanqui tlahuel miyac sayolime hasta quitemitijque nopa tlali.

\par }{\Q Quielcajque quenicatza nopa temasolime quitemitijque nopa tlali Egipto.


\par }{\Q \VS{46}Toteco quintitlanqui ocuilime huan chapolime para ma quicuaca inintlatochui huan ininpixquilis.


\par }{\Q \VS{47}Ica tesihuitl quintzontlamilti ininxocomecamil huan ininhigueramil.


\par }{\Q \VS{48}Ininhuacaxhua mijque ipan potrero pampa Toteco Dios quinmajcahuili tesihuitl catli tlahuel huejhueyi.

\par }{\Q Huan ininborregojhua mijque ica tlapetlancayotl.


\par }{\Q \VS{49}Quena, Toteco tlahuel cualanqui ica inijuanti,

\par }{\Q huan yeca quintitlanili tlacuajcualocayotl huan tlaohuijcayotl.

\par }{\Q Huan quintitlanili se pamitl tlen itequihuajcahua Toteco catli tetzontlamiltíaj.


\par }{\Q \VS{50}Cualanqui nelchicahuac huan amo quimanahui niyon se Egipto ejquetl.

\par }{\Q San quintitlanili tlatzacuiltili huan huejhueyi cocolistli.


\par }{\Q \VS{51}Teipa Toteco quinmicti nopa achtihui ehuani ipan sesen familia tlen tlali Egipto.

\par }{\Q Quena, quinmicti catli elqui iniachtihui fuerza quema pejque quinpiyaj coneme.


\par }{\Q \VS{52}Pero quinquixti imasehualhua quen elisquíaj pilborregojtzitzi,

\par }{\Q huan quinyacanqui ica yejyectzi ipan nopa huactoc tlali.


\par }{\Q \VS{53}Quinyacanqui ica miyac temachili para ma amo majmahuica.

\par }{\Q Pero nopa hueyi atl quinatzonpolihuilti inincualancaitacahua.


\par }{\Q \VS{54}Huan quinhuicac hasta campa inepa nopa tlali catli tlatzejtzeloltic.

\par }{\Q Nopa tlali catli quipiya miyac tepeme catli Toteco quintlanili para inijuanti.


\par }{\Q \VS{55}Iniixpa quintojtocac nopa masehualme catli itztoyaj ipan nopa tlali.

\par }{\Q Teipa quitamachijqui huan quinmajmacac nopa huejhueyi familias tlen israelitame para iniaxca.

\par }{\Q Huan nopona quincajqui ma itztoca.


\par }{\Q \VS{56}Pero masque quinchihuili ya nopa,

\par }{\Q inijuanti quisenhuiquilijque quiyejyecohuaj huan quicualancamacaj Toteco Catli Más Hueyi.

\par }{\Q Huan amo quinejque quitlepanitase icamanal.


\par }{\Q \VS{57}Yeca mocuepque para amo calaquise ipan nopa tlali tlatencahuali huan quicamaijixnamijque san se quen inintatahua quichijque.

\par }{\Q Huan quen se cuatlamintli catli huijcoltic amo yohui xitlahuac quema quimajcahuaj,

\par }{\Q inijuanti nojquiya amo yajque xitlahuac para quichihuase ipaquilis Toteco.


\par }{\Q \VS{58}Quicualancamacaque Toteco pampa mochijchihuilijque teteyome huan tlaixpamitl para quinhueyichihuase ininteteyohua.


\par }{\Q \VS{59}Pero quema Toteco Dios quiitac ya ni,

\par }{\Q tlahuel cualanqui huan pejqui quincualancaita.


\par }{\Q \VS{60}Huan quitlahuelcajqui itiopa catli eltoya ipan altepetl Silo,

\par }{\Q nopa yoyon cali campa ipan itztoya catli quichijtoya nopona ininhuaya imasehualhua.


\par }{\Q \VS{61}Huan Toteco quincahuili inincualancaitacahua ma quihuicaca icaxa catli quinpixtoya itlanahuatilhua.

\par }{\Q Elqui quen quincuilijque ininchicahualis huan ininyejyejca.


\par }{\Q \VS{62}Nojquiya quintemactili imasehualhua ininmaco inincualancaitacahua para ma quinmictica ica machete,

\par }{\Q pampa yaya tlahuel cualantoya ininhuaya.


\par }{\Q \VS{63}Inintelpocahua quintlatijque,

\par }{\Q huan iniichpocahua quintzontlamiltijque,

\par }{\Q niyon amo quiaxilijque para monamictise huan huicase ipan nenamictili.


\par }{\Q \VS{64}Quintzontlamiltijque nopa totajtzitzi ica machete huan ininsihuajhua nojquiya mijque nimantzi,

\par }{\Q niyon amo quinchoquilijque ininhuehuejhua.


\par }{\Q \VS{65}Huajca Toteco motlananqui quen quema se acajya cochi huan mehua,

\par }{\Q o quen se tetica tlacatl catli tlahuel tzajtzi chicahuac pampa ihuintitoc.


\par }{\Q \VS{66}Huan Toteco quinichtacahui quinhuilanqui icualancaitacahua.

\par }{\Q Quena, quinhuejcamajcajqui huan quintitlanqui ipan se lugar campa quipanose pinahualistli para nochipa.


\par }{\Q \VS{67}Pero Toteco quintlahuelcajqui nopa huejhueyi familias catli hualajqui tlen José huan Efraín.


\par }{\Q \VS{68}San quintlapejpeni ihueyi familia Judá,

\par }{\Q huan nopa tepetl Sion catli yaya tlahuel quiicneliyaya.


\par }{\Q \VS{69}Huan nopona quichijchijqui itiopa catli yejyectzi huan temachtli,

\par }{\Q huan catli huejcahuasquía para nochipa quen huejcahua ilhuicactli huan tlaltipactli.


\par }{\Q \VS{70}Quitlapejpeni itequipanojca, David,

\par }{\Q quema quinmocuitlahuiyaya borregojme,


\par }{\Q \VS{71}quema yohuiyaya inintepotzco nopa tenan borregojme catli quinpiyayayaj ininconehua,

\par }{\Q huan quinhualicayaya para ma quinmocuitlahui.

\par }{\Q Huan Toteco quichijqui David ma quinyacana imasehualhua,

\par }{\Q nopa israelitame catli quintlapejpenijtoya para iaxcahua.


\par }{\Q \VS{72}Huan quena, David quinmocuitlahui imasehualhua Toteco ica nochi ichicahualis huan ica nochi iyolo.




\par }\PsalmChap{79}{\SH Tequipacholi pampa masehualme quisosolojque Jerusalén
\par }
{\Q \VerseOne{1}¡NoTeco Dios, masehualme tlen sequinoc tlalme hualajque huan moaxcatijque motlal!

\par }{\Q Motiopa quiijtlacojque huan altepetl Jerusalén quitlamisosolojtoque.


\par }{\Q \VS{2}Nochi inintlacayo momasehualhua quinmajcajtoque para ma quincuaca totome.

\par }{\Q Hasta quinmajcajtoque ininnacayo mototajtzitzi,

\par }{\Q nopa tlatzejtzeloltijca tlacame catli moquetzque moixpa,

\par }{\Q para ma quincuaca tecuanime.


\par }{\Q \VS{3}Quena, tocualancaitacahua quintzontlamiltijque nochi nopa masehualme ipan altepetl Jerusalén.

\par }{\Q Huan inieso catli toyajqui motlalo quen hueyatl,

\par }{\Q huan amo mocajqui niyon se para quintlalpachos.


\par }{\Q \VS{4}Huan ama nochi tlalme catli techyahualojtoque techpinajtíaj huan techhuetzquilíaj.


\par }{\Q \VS{5}Toteco Dios, ¿hasta quema tlamis ticualantos ica tojuanti?

\par }{\Q ¿Huelis para nochipa mocualancayo eltos quen tlitl?


\par }{\Q \VS{6}Xijtitlani mohueyi cualancayo ipan nopa tlalme campa amo mitziximatij,

\par }{\Q huan ipan altepeme campa amo aqui mitzhueyimati,

\par }{\Q pero amo xijtitlani ipan tojuanti.


\par }{\Q \VS{7}Pampa inijuanti quintzontlamiltijque nochi moisraelita masehualhua huan quinsosolojque nochi calme.


\par }{\Q \VS{8}¡Amo xiquelnamiqui huan techtlatzacuilti por inintlajtlacolhua tohuejcapan tatahua,

\par }{\Q catli inijuanti quichijque huejcajya!

\par }{\Q Más cuali nimantzi techtlasojtla pampa ayacmo tijpiyaj fuerza.


\par }{\Q \VS{9}Toteco Dios, titotemaquixtijca, techpalehui,

\par }{\Q para quej nopa nochi mitzhueyitlepanitase.

\par }{\Q ¡Techmaquixti huan techtlapojpolhui totlajtlacolhua ica mohueyi tlaicnelilis!


\par }{\Q \VS{10}Pampa sintla amo techpalehuis,

\par }{\Q huajca nopa masehualme catli amo mitzneltocaj quiijtose:

\par }{\Q “¿Canque itztoc ininTeco Dios?”

\par }{\Q Huajca xiquintlatzacuilti, Toteco, iniixpa nochime, pampa quinmictijque momasehualhua.


\par }{\Q \VS{11}Xijtlacaquili inintequipachol nopa masehualme catli tzactoque,

\par }{\Q huan ica mohueyitilis huan mohueyi chicahualis,

\par }{\Q xiquinmanahui catli quinixquetztoque para quinmictise.

\par }{\Q Xiquinmaquixti para nochi ma quiitaca mohueyi chicahualis.


\par }{\Q \VS{12}TOTECO, xiquincuepili chicome huelta catli mitzchihuilijque quema mitzpinahualtijque nopa tlalme catli san mitzhuetzquilíaj.


\par }{\Q \VS{13}Huan huajca tojuanti, timomasehualhua catli tiitztoque quen timoborregojhua,

\par }{\Q timitzhueyichihuase para nochi tonali huan timitzpaquilismacase ica huicatl para nochipa.




\par }\PsalmChap{80}{\SH Netlatlajtili para Toteco ma quicualtlali tlali Israel huan imasehualhua
\par }
{\Q \VerseOne{1}¡Ta catli tiinintlamocuitlahuijca israelitame huan techyacana quen tielisquíaj timoborregojhua,

\par }{\Q techtlacaquili!

\par }{\Q Ta catli timosehuijtoc tlatlajco nopa querubines tequihuajme,

\par }{\Q ximohuijtzoma quentzi huan techtlacaquili quema timotlatlajtíaj.

\par }{\Q Xijnexti mohueyi chicahualis huan mohueyitilis catli petlani.


\par }{\Q \VS{2}Xijchihua para nochi tiisraelitame,

\par }{\Q hasta nojquiya iniixhuihua Efraín, Benjamín huan Manasés,

\par }{\Q ma tiquitaca quenicatza timotlananas huan techmanahuis ica mohueyi chicahualis.


\par }{\Q \VS{3}Toteco Dios, techchihua ma timocuepaca ica ta.

\par }{\Q Techtlachili ica se moixayac catli senpactoc.

\par }{\Q Techicneli huan techmaquixti.


\par }{\Q \VS{4}TOTECO, ta tiDios Catli Tijpiya Nochi Chicahualistli,

\par }{\Q ¿hasta quema tlamis ticualantoc ica tojuanti huan amo tijtlacaquilis quema timotlatlajtíaj?


\par }{\Q \VS{5}Techmacatoc ma tijcuaca pantzi ica choquistli, huan ma tiquijica toixayo.


\par }{\Q \VS{6}Tijcajtoc ma techpinahualtica nopa tlalme catli techyahualohuaj huan ma techhuetzquilica tocualancaitacahua.


\par }{\Q \VS{7}Toteco Dios, ta tiDios Catli Tijpiya Nochi Chicahualistli, xijchihua ma timocuepaca ica ta.

\par }{\Q Techtlachili ica moixayac catli senpactoc.

\par }{\Q Techicneli huan techmaquixti.


\par }{\Q \VS{8}Techhualicac tlen tlali Egipto quen tieltosquíaj se xocomeca tzontli catli selic.

\par }{\Q Tiquintojtocac nopa sequinoc masehualme catli amo mitziximatque huan nopona techtojqui.


\par }{\Q \VS{9}Tijcualtlali nopa tlali huan elque quen tijpixque miyac tonelhuayohua.

\par }{\Q Huan tijtemitijque nopa tlali.


\par }{\Q \VS{10}Nopa tepeme tiquintlamitzajque ica toecahuil.

\par }{\Q Huan tielque quen tiocuame catli huejcapantique catli moaxcahua, Toteco.


\par }{\Q \VS{11}Tichamanque huan moscaltijque tomacuayohua.

\par }{\Q Huan toecahuil tiisraelitame ajsic hasta campa nopa hueyi atl catli itoca Mediterráneo huan hasta campa nopa hueyatl Eufrates.


\par }{\Q \VS{12}Huajca ¿para tlen ayacmo techmocuitlahuía?

\par }{\Q Eltoc quen tijtlamisosolo itepanyo moxocomecamil huan tijcahua ma quitlamicuaca nochi ojtipanyani.


\par }{\Q \VS{13}Inijuanti itztoque quen cuapitzome catli hualahuij huan tlapoxoníaj yahualtic tlen tojuanti,

\par }{\Q huan eltoc quen nopa tecuanime ya techtlamicuaj.


\par }{\Q \VS{14}Yeca Toteco Dios Catli Tijpiya Nochi Chicahualistli timitztlajtlaníaj,

\par }{\Q ximocuepa huan techtiochihua.

\par }{\Q Techhualtlachili tlen nopona ilhuicac,

\par }{\Q ximomaca cuenta quenicatza tiitztoque huan xijmocuitlahui ni moxocomecamil.


\par }{\Q \VS{15}Quena, xijmocuitlahui catli ta tijtojqui huan nopa ichamanca catli cuali tijtlatzquiltijtoc.


\par }{\Q \VS{16}Pampa tocualancaitacahua techhuejhuelojtoque huan techtlatijtoque.

\par }{\Q ¡Xiquintzontlamilti ica mohueyi cualancayo!


\par }{\Q \VS{17}Xijmaca chicahualistli nopa telpocatl catli tiquicnelía huan tijtlapejpenijtoc para tlanahuatis.


\par }{\Q \VS{18}Quej nopa ayacmo quema timitztlahuelcahuase.

\par }{\Q Techmaca yancuic nemilistli huan sempa timitznotzase huan timotlatlajtise moixpa ta.


\par }{\Q \VS{19}Techchihua ma timocuepaca sempa ica ta, TOTECO,

\par }{\Q ta tiDios Catli Tijpiya Nochi Chicahualistli.

\par }{\Q Sempa techtlachili ica se moixayac catli senpactoc.

\par }{\Q San ica ta motlapalehuil timomaquixtise tlen tocualancaitacahua.




\par }\PsalmChap{81}{\SH Toteco quipiya hueyi iyolo ica nopa tlaixpanoca israelitame
\par }
{\Q \VerseOne{1}¡Xihuicaca ica paquilistli para Toteco Dios,

\par }{\Q pampa yaya techpixtoc imaco!

\par }{\Q ¡Ma tijpaquilismacaca!

\par }{\Q ¡Ma tihuicaca para Toteco Dios yaya catli iTeco Jacob!


\par }{\Q \VS{2}Ma tihuicaca huan ma tijtzijtzilinica pandero.

\par }{\Q Nojquiya ma tijtzotzonaca nopa arpa huan guitarra.


\par }{\Q \VS{3}Ma tijpitzaca tlapitzali quema yancuic metztli,

\par }{\Q quema temitoc metztli,

\par }{\Q huan ipan sequinoc tonalme quema tiilhuichihuaj,


\par }{\Q \VS{4}pampa Toteco Dios catli eli iTeco tohuejcapan tata Israel techmacatoc nopa tonalme para ma tipaquica miyac.

\par }{\Q Huan nojquiya eltoc ijcuilijtoc ipan itlanahuatilhua para ma tijchihuaca.


\par }{\Q \VS{5}Huan techmacac para ma tiquelnamiquica catli quichijqui ica José,

\par }{\Q huan quenicatza mohuilanqui ininhuaya nopa masehualme tlen tlali Egipto,

\par }{\Q campa titetequipanojque san tlapic.

\par }{\Q Nijcajqui camanaltic se catli amo niquiximatqui huan quiijto:


\par }{\Q \VS{6}“Ama nimechquixtilis nopa tlamamali catli anquihuicaj amoajcolpa,

\par }{\Q huan ayacmo anquitlananase ica amomax tlamantli catli tlahuel etic.”


\par }{\Q \VS{7}Nojquiya quiijto:

\par }{\Q “Amojuanti antechtzajtzilijque quema anitztoyaj ipan tlaohuijcayotl huan na nimechmaquixti.

\par }{\Q Nimechnanquili hasta tlen nepa tepetl Sion campa motlatía nopa tlatomonilotl.

\par }{\Q Nojquiya ipan tlali Meriba nimechyejyecoli amotlaneltoquilis quema anmotequipachohuayayaj pampa amo oncayaya atl.


\par }{\Q \VS{8}Yeca annoisraelita masehualhua,

\par }{\Q techtlacaquilica quema chicahuac nimechtlacahualtía.


\par }{\Q \VS{9}Amo quema xijhueyichihuaca seyoc catli quitocaxtíaj ‘dios’.

\par }{\Q Niyon amo xiquinpiyaca tlaixcopincayome ipan amocalijtic.


\par }{\Q \VS{10}Pampa elqui na, niamoTECO huan amoDios,

\par }{\Q catli nimechquixti ipan tlali Egipto.

\par }{\Q Xijtlapoca amocamac huan anquiitase sintla amo nimechixhuitis.

\par }{\Q Quena, anquiselise nochi tlamantli tlatiochihualistli catli anmechpolohua.


\par }{\Q \VS{11}¡Pero amo! Nomasehualhua amo quinejque nechtlacaquilise.

\par }{\Q Israelitame amo quinejque ma niitzto tlatlajco inijuanti.


\par }{\Q \VS{12}Yeca niquintlahuelcajqui para ma huihuitiyaca huan ma elica quen popoyotzitzi.

\par }{\Q Huan niquincahuili ma quichihuaca catli inijuanti quinequiyayaj.


\par }{\Q \VS{13}Pero sintla noisraelita masehualhua nechtlacaquilijtosquíaj huan quitoquilijtosquíaj noojhui,


\par }{\Q \VS{14}huajca na san ipan se tlatoctzi niquinechcapantlalijtosquía inincualancaitacahua huan niquintzontlamiltijtosquía.”


\par }{\BB \par }
{\Q \VS{15}Quena, nochi catli quicualancaitaj TOTECO,

\par }{\Q nimantzi moechcapanojtosquíaj iixpa.

\par }{\Q Huan itztosquíaj ipan tlatzacuiltili para nochipa.


\par }{\Q \VS{16}Pero Toteco Dios anmechtlamacasquía ica tlacualistli catli más cuali.

\par }{\Q Huan anmechmacasquía sayolnectli huan nochi catli más anquinequij para anmechixhuitisquía.




\par }\PsalmChap{82}{\SH Toteco quinajhuac nopa jueces catli amo tetlajtolsencahuaj xitlahuac
\par }
{\Q \VerseOne{1}Toteco Dios itztoc ipan se hueyi tlasentilistli nepa ilhuicac.

\par }{\Q Huan nopona tlayolmelahua quenicatza quintlatzacuiltis nopa jueces huan quinilhuía:


\par }{\Q \VS{2}“¿Hasta quema tlamis antlacajcayahuaj quema antetlajtolsencahuaj?

\par }{\Q ¿Hasta quema tlamis anquinchicoicnelise amo cuajcualme catli fiero quichihuaj?


\par }{\Q \VS{3}Xiquintenpalehuica catli ayamo quipiyaj tetili huan catli icnotzitzi.

\par }{\Q Xiquintlajtolsencahuaca catli tlaijiyohuíaj huan catli amo tleno quipiyaj.


\par }{\Q \VS{4}Xiquinmaquixtica catli ayacmo quipiyaj chicahualistli huan quinpolohua catli quinmonequilía.

\par }{\Q Quena, xiquinmanahuica ininmaco nopa masehualme catli amo aqui quitlepanitaj.


\par }{\Q \VS{5}Amojuanti catli anquintlaijiyohuiltíaj amo tleno anquimatij huan amo tleno anquimachilíaj.

\par }{\Q Annemij ipan tzintlayohuilotl huan nochi itzinpehualtil tlaltipactli huihuipica.


\par }{\Q \VS{6}Quena, na nimechtocaxtijtoc ‘andioses’ huan ‘annoconehua niDios Catli Más Hueyi’,


\par }{\Q \VS{7}pero quema hualas miquilistli, nimantzi anmiquise pampa amojuanti san anmasehualme.

\par }{\Q Amopantis quen ipanti aqui hueli masehuali catli quipiya tequiticayotl,

\par }{\Q pampa nochi miquise.”

\par }{\Q Quej nopa quiijto Toteco.


\par }{\BB \par }
{\Q \VS{8}¡Toteco Dios, ximotlanana huan xijtlajtolsencahua ni tlaltipactli,

\par }{\Q pampa nochi moaxca!

\par }{\Q Nochi tlalme huan tlanahuatiani eltoque momaco.




\par }\PsalmChap{83}{\SH Toteco, xiquintlatzacuilti catli quicualancaitaj Israel
\par }
{\Q \VerseOne{1}¡Toteco Dios, amo san xitlacacto,

\par }{\Q niyon amo san xitlachixto quema timotlatlajtíaj!

\par }{\Q Monequi technanquili huan techmanahui,


\par }{\Q \VS{2}pampa mocualancaitacahua tlahuejchihuaj hasta quen nanalcaj huan mohueyimatij ica ta.


\par }{\Q \VS{3}Inijuanti tlahuel quimatij quenicatza quitlalise tlaquetztli ica momasehualhua.

\par }{\Q Huan quisencahuaj quenicatza quichihuase para quinmictise catli tiquintlapejpenijtoc.


\par }{\Q \VS{4}Huan quiijtohuaj:

\par }{\Q “Ma tiyaca tiquinixpolotij nochi nopa israelitame para ayacmo ma elica se tlali ica imasehualhua.

\par }{\Q Huan ayacmo aqui quielnamiquis itoca Israel.”


\par }{\Q \VS{5}Ya nopa catli quisencajque san sejco quema mosentilijque para mocamanalhuise.

\par }{\Q Quena, san sejco quichijque se camanali para fiero mitzchihuilise.


\par }{\Q \VS{6}Nopa masehualme elque iixhuihua Edom, Ismael, Agar huan Moab.


\par }{\Q \VS{7}Nojquiya inijuanti hualajque tlen nopa tlalme Gebal, Amón, Amalec, Filistea huan Tiro.


\par }{\Q \VS{8}Huan nopa masehualme tlen tlali Asiria nojquiya mosansejcotilijque ininhuaya.

\par }{\Q Nojquiya iixhuihua Lot.


\par }{\Q \VS{9}Xiquinchihuili san se quen tiquinchihuili tlali Madián ehuani,

\par }{\Q o quen tijchihuili Sísara huan Jabín ehuani ipan hueyatl Cisón.


\par }{\Q \VS{10}O xiquinchihuili quen tijchijqui ica mocualancaitacahua ipan tlali Endor.

\par }{\Q Inijuanti inintlacayohua mocajque tepejtoque tlalchi huan elque quen abono para tlali.


\par }{\Q \VS{11}Xijchihua para nopa tlacame catli tlahuel tejtetique ma miquica quen Oreb huan Zeeb quinmictijque.

\par }{\Q Huan nojquiya xijchihua para inintlayacancahua ma miquica quen nopa tlanahuatiani Zeba huan Zalmuna.


\par }{\Q \VS{12}Pampa inijuanti quiijtojque:

\par }{\Q “Ma timoaxcatica nopa tlali catli iaxca Dios.”


\par }{\Q \VS{13}NoTeco Dios, xiquinsemana ica moijiyo quen inijuanti elisquíaj tlaltejpoctli,

\par }{\Q o quen tlasoli catli quihuica ajacatl,


\par }{\Q \VS{14}o quen se hueyi tlitl catli quitlamitlatía ipan se cuatitlamitl.


\par }{\Q \VS{15}Xiquintojtoca ica huejhueyi tlitl, ica tlatomonilotl,

\par }{\Q huan ica huejhueyi ajcomalacatl.


\par }{\Q \VS{16}TOTECO, xiquinpinahualti nochi hasta mitziximatise ta huan mohueyi chicahualis.


\par }{\Q \VS{17}Ayacmo ma quimatica tlaque quichihuase.

\par }{\Q Ma mopinahualtica huan ma huetzica ipan majmajtli.


\par }{\Q \VS{18}Quena, xiquinchihuili ya nopa hasta quimachilise para san ta tiTOTECO,

\par }{\Q huan para ta tiDios Catli Más Hueyi huan para san ta tijnahuatía nochi tlaltipactli.




\par }\PsalmChap{84}{\SH Masehualme tlahuel quinejque itztose ipan itiopa Toteco
\par }
{\Q \VerseOne{1}TOTECO, ta tiDios Catli Tijpiya Nochi Chicahualistli,

\par }{\Q tlahuel yejyectzi motiopa.


\par }{\Q \VS{2}Nelía tlahuel nijnequi nicalaquis ipan icalixpa nopa tiopamitl,

\par }{\Q para nimonechcahuis huan nihuicas ica nochi noyolo para ta, Toteco Dios, catli tiitztoc.


\par }{\Q \VS{3}TOTECO, ta tiDios Catli Tijpiya Nochi Chicahualistli,

\par }{\Q Ta tinotlanahuatijca huan tinoTeco.

\par }{\Q Campa motlaixpa ipan mochaj nochi quipantíaj ininchaj,

\par }{\Q hasta nopa cochome huan toctoctzitzi catli nopona motepasoltíaj,

\par }{\Q para nopona quintlacatiltíaj ininconehua.


\par }{\Q \VS{4}¡Nelía paquij nopa masehualme catli itztoque ipan motiopa huan quisenhuiquilíaj mitzpaquilismacaj!


\par }{\Q \VS{5}Cuali ininpanti nopa masehualme catli itztoque momaco, Toteco,

\par }{\Q huan quitoquilíaj moojhui huan yohuij Jerusalén para mitzhueyimatise.


\par }{\Q \VS{6}Quema panose campa ohui huan ipan nopa tlamayamitl tlen Choquistli,

\par }{\Q quicuepase para elis quen se yejyectzi ameli catli temitos ica atl quema tlaquiyahui,

\par }{\Q pampa nopona quipantise miyac tlatiochihualistli,


\par }{\Q \VS{7}Huan quej nopa nejnentiyase mojmostla ica más chicahualistli,

\par }{\Q huan ajsise ipan Jerusalén para nopona monextise moixpa, Toteco.


\par }{\Q \VS{8}TOTECO Dios, ta tiDios Catli Tijpiya Nochi Chicahualistli, techtlacaquili quema nimotlatlajtía.

\par }{\Q Quena, techtlacaquili ta tiiTeco Israel.


\par }{\Q \VS{9}Toteco, ta catli techmanahuía.

\par }{\Q Xijcualita huan xijtiochihua nopa tlanahuatijquetl catli ticaltijtoc para tlanahuatis ipan Israel.


\par }{\Q \VS{10}Achi más cuali ma niyolto se tonal huan ma niitzto ipan motiopa, Toteco,

\par }{\Q huan amo niyoltos se mil tonali huan san ninentinemis campa hueli.

\par }{\Q Quena, achi más cuali nimoquetzasquía campa ipuerta motiopa, Toteco,

\par }{\Q huan amo niitztos ipan se hueyi cali campa onca tlajtlacoli.


\par }{\Q \VS{11}Pampa ta, Toteco Dios, techtlahuilía huan techmanahuía.

\par }{\Q Ta techicnelía huan techhueyitlalía.

\par }{\Q Huan nochi catli monejnemiltíaj xitlahuac ipan moojhui,

\par }{\Q ta tiquinmacas nochi tlamantli cuajcuali catli inijuanti quinequij.


\par }{\Q \VS{12}Toteco Dios, ta tiDios Catli Tijpiya Nochi Chicahualistli,

\par }{\Q nelía paquij nopa masehualme catli motemachíaj ipan ta para tiquinmocuitlahuis.




\par }\PsalmChap{85}{\SH Netlatlajtili para Toteco ma quintlasojtla nopa israelitame
\par }
{\Q \VerseOne{1}TOTECO, ta techtitlanilijtoc miyac tlatiochihualistli catli yejyectzitzi ipan ni tlali,

\par }{\Q pampa sempa tiquinhualicac nica iixhuihua Jacob catli itztoyaj ipan sequinoc tlalme,


\par }{\Q \VS{2}Tiquinquixtili inintlaixpanolhua nochi momasehualhua.

\par }{\Q Quena, tiquixtlalpacho nochi inintlajtlacolhua.


\par }{\Q \VS{3}Timoyoltlali tohuaya huan ayacmo tlahuel ticualantoc.


\par }{\Q \VS{4}NoTeco Dios, ta catli titemaquixtía,

\par }{\Q ama xijchihua para sempa ma timitzicnelica para ayacmo quema techajsis mohueyi cualancayo.


\par }{\Q \VS{5}¿O huelis tijsenhuiquilis ticualantos tohuaya para nochipa?

\par }{\Q ¿O huelis tijhueyilis mohueyi cualancayo para nochi xihuitl?


\par }{\Q \VS{6}Toteco Dios, sempa techtlanana,

\par }{\Q huan tojuanti timomasehualhua sempa timopaquilismacase ipan ta.


\par }{\Q \VS{7}TOTECO, technextili mohueyi tlaicnelilis,

\par }{\Q huan techmaquixti.


\par }{\BB \par }
{\Q \VS{8}Na nijtlacaquilijtoc nochi catli quiijtohua TOTECO Dios,

\par }{\Q pampa yaya quincamanalhuis itlatzejtzeloltijca masehualhua catli quintlapejpenijtoc.

\par }{\Q Huan catli quiijtos quinmacas tlasehuilistli ipan ininyolo,

\par }{\Q para inijuanti ma ayacmo mocuepaca ipan nopa ojtli catli huihuitic campa nemiyayaj ipan tlajtlacoli.


\par }{\Q \VS{9}Melahuac Toteco Dios itztoc nechca para quinmaquixtis masehualme catli quitlepanitaj huan quiimacasij quiixpanose.

\par }{\Q Se tonal ihueyitilis Toteco quitemitis totlal.


\par }{\Q \VS{10}Campa hueli mopantise tlaicnelijcayotl huan catli melahuac.

\par }{\Q Campa hueli nochi quimatise para quichihuase nochi catli xitlahuac huan quej nopa oncas tlasehuilistli campa hueli.


\par }{\Q \VS{11}Catli melahuac elis campa hueli ipan tlaltipactli,

\par }{\Q huan yaya catli senquistoc xitlahuac hualtlachixtos tlen nepa ilhuicac huan paquis ica catli quiitas.


\par }{\Q \VS{12}Quena, TOTECO quititlanis itlatiochihual ipan ni totlal,

\par }{\Q huan nochi totlatochui temacas itlajca.


\par }{\Q \VS{13}Campa hueli yas Toteco oncas catli melahuac,

\par }{\Q huan nochipa iojhui elis xitlahuac.




\par }\PsalmChap{86}{\SH Netlatlajtili para Toteco ma quipalehui
\par }
{\Q \VerseOne{1}TOTECO, ximohuijtzoma quentzi huan techtlacaquili quema nimotlatlajtía.

\par }{\Q Technanquili pampa niteicneltzi huan niitztoc ipan tequipacholi huan tlaohuijcayotl.


\par }{\Q \VS{2}NoTeco Dios, techmanahui pampa na nijchihua campica para nijchihuas catli quiijtohuaj motlanahuatilhua.

\par }{\Q Techmaquixti pampa na nimitztequipanohua huan san ipan ta nimotemachía para techmocuitlahuis.


\par }{\Q \VS{3}TOTECO, xijpiya hueyi moyolo ica na pampa nochi se tonal nimitztzajtzilijtoc,

\par }{\Q huan ipan ta nimochiya para techpalehuis.


\par }{\Q \VS{4}Toteco, techmaca paquilistli pampa na san ta nimitzhueyichihua.


\par }{\Q \VS{5}Toteco, ta nelía ticuali huan timoquetztoc timocualtlalijtoc para titetlapojpolhuis.

\par }{\Q Tiquinicnelía huan nimantzi tiquintlasojtla nochi catli mitztlajtlaníaj motlapalehuil.


\par }{\Q \VS{6}TOTECO, techtlacaquili quema nimotlatlajtía.

\par }{\Q Quena, techtlacaquili quema nimitztzajtzilía.


\par }{\Q \VS{7}Nimitztzajtzilis ipan nopa tonali quema nechajsis tlaohuijcayotl,

\par }{\Q pampa san ta technanquilía huan techpalehuía.


\par }{\Q \VS{8}Ipan nochi sequinoc catli quintocaxtíaj “dioses”,

\par }{\Q amo onca seyoc quen ta, Toteco.

\par }{\Q Huan amo aqui hueli quichihua huejhueyi tlamantli quen ta tijchihua.


\par }{\Q \VS{9}Elqui ta catli tiquinchijchijqui nochi tlalme ica ininmasehualhua.

\par }{\Q Yeca hualase huan mitzhueyichihuase, Toteco.

\par }{\Q Huan mitzhueyitlalise ta catli titlatzejtzeloltic,


\par }{\Q \VS{10}pampa ta tlahuel tihueyi huan tijchihua huejhueyi tlamantli.

\par }{\Q ¡San ta nelía tiDios!


\par }{\Q \VS{11}TOTECO, technextili moojhui huan nijtoquilis pampa san ya nopa temachtli.

\par }{\Q Xijchihua para noyolo ma mitzhueyitlepanita,

\par }{\Q huan ma quiimacasis mitzixpanos nochi nonemilis.


\par }{\Q \VS{12}TOTECO Dios, nimitzpaquilismacas ica nochi noyolo huan nimitzhueyitlalis para nochipa,


\par }{\Q \VS{13}pampa tlahuel hueyi motlaicnelilis noca na,

\par }{\Q huan amo quema tlami.

\par }{\Q Ta techmanahuijtoc para amo niyas mictla campa tlanahuatía miquilistli.


\par }{\Q \VS{14}Toteco Dios, miyac masehualme catli mohueyimatij huan catli mosisiníaj motlanantoque para nechhuilanase.

\par }{\Q Huan miyac tlahuilanca masehualme huan tlaixpanoni quinequij nechmictise,

\par }{\Q huan amo monejnehuilíaj tlen ta.


\par }{\Q \VS{15}Pero ta Toteco nelía titetlasojtla huan hueyi moyolo.

\par }{\Q Amo nimantzi ticualani.

\par }{\Q San ta titeicnelía huan san ta timelahuac.


\par }{\Q \VS{16}Techtlachili ica miyac tlaicnelijcayotl huan techmaca chicahualistli na nimotequipanojca.

\par }{\Q Huan xijmanahui icone mosihua tequipanojca.


\par }{\Q \VS{17}Xijnexti se tlanextili para ta techcualita.

\par }{\Q Quej nopa quiitase nocualancaitacahua,

\par }{\Q huan mopinahuase pampa momacase cuenta para ta, TOTECO,

\par }{\Q tlahuel techpalehuía huan techyoltlalía.




\par }\PsalmChap{87}{\SH Nelía elis se hueyi paquilistli para catli ehuaj altepetl Jerusalén
\par }
{\Q \VerseOne{1}Altepetl Jerusalén eltoc ipan nopa tepetl tlatzejtzeloltic catli iaxca Toteco.


\par }{\Q \VS{2}Huan TOTECO quiicnelía Jerusalén achi más que nopa sequinoc pilaltepetzitzi ipan tlali Israel.


\par }{\Q \VS{3}Quena, Jerusalén eltoc ialtepe Toteco Dios,

\par }{\Q huan quema masehualme quielnamiquij,

\par }{\Q camanaltij nelyejyectzi tlen nopa altepetl.


\par }{\Q \VS{4}Quema tlatlajco nohuampoyohua niquintocaxtía nopa tlalme catli inintoca Egipto, Babilonia, Filistea, Tiro huan Etiopía,

\par }{\Q itztos se catli mohueyimatis pampa tlacatqui ipan se tlen nopa tlalme.


\par }{\Q \VS{5}Pero ajsis tonali quema masehualme quiselise más hueyi tlatlepanitacayotl pampa tlacatque ipan altepetl Jerusalén,

\par }{\Q pampa Toteco Catli Más Hueyi quitiochihuas ni altepetl.


\par }{\Q \VS{6}Huan TOTECO quiijcuilos inintoca nochi catli itztoque ipan nopa altepetl.

\par }{\Q Huan nochi catli tlacatque nopona quintlalilis se tlanextili campa ijcuilijtos inintoca.


\par }{\Q \VS{7}Huan quema ilhuichihuase inijuanti, huicase ica paquilistli huan quiijtose:

\par }{\Q “Nochi noyolo nijtlalijtoc ipan Jerusalén.”




\par }\PsalmChap{88}{\SH Netlatlajtili para Toteco ma quinmanahui imaco miquilistli
\par }
{\Q \VerseOne{1}TOTECO, ta catli tinoDios huan tinotemaquixtijca.

\par }{\Q Tonali huan yohuali nimitztzajtzilijtoc para techpalehui.


\par }{\Q \VS{2}Techtlacaquili quema nimotlatlajtía huan quema nimitztzajtzilía,


\par }{\Q \VS{3}pampa nijmati nisiyajtoc ica nochi catli amo cuali hasta nijmati ya nechcatitoc para nimiquis.


\par }{\Q \VS{4}Miyac quiijtohuaj para ya tlantinemi nonemilis huan para ayacmo nijpiya chicahualistli.


\par }{\Q \VS{5}Masehualme nechtlahuelcajtoque para ma nimiqui.

\par }{\Q Niitztoc quen se catli ya mijqui ipan tlahuilancayotl huan nochi quielcahuaj sintla itztoya.

\par }{\Q Huan eltoc quen ta techelcajqui huan ayacmo techmocuitlahuía.


\par }{\Q \VS{6}Ta techmajcajtoc ipan nopa ostotl catli más huejcatla campa onca tzintlayohuilotl catli más yayahuic.


\par }{\Q \VS{7}Mocualancayo nechtlaijiyohuiltía chicahuac huan tlatoctzitzi nechtlatzintlanhuetziltía más.


\par }{\Q \VS{8}Tijchijtoc para noteiximatcahua ma nechtlahuelcahuaca huan ma nechijiyaca.

\par }{\Q Eltoc quen niitztoc ipan se tlatzactli huan amo hueli niquisa.


\par }{\Q \VS{9}Ayacmo hueli nitlachiya pampa tlahuel nimochoquilijtoc.

\par }{\Q Mojmostla nimitztlajtlanía motlapalehuil,

\par }{\Q huan nimomatlanana quema nimotlatlajtía ica ta, TOTECO, para techtlasojtla.


\par }{\Q \VS{10}Pero nijmachilía para, quena, nimiquis nimantzi,

\par }{\Q huan ¿tlaque ipati elis para na nopa tiochicahual nextili catli tijchihuas quema ya nimictoc?

\par }{\Q ¡Amo tleno! ¿Atlac nihuelis nimitzpaquilismacas quema ya nimictos?


\par }{\Q \VS{11}Se mijcatzi catli ya quitlalpachojtoque amo huelis tepohuilis para tijpiya hueyi tlaicnelili.

\par }{\Q Amo huelis tepohuilis para titemachtli.


\par }{\Q \VS{12}Nepa campa tzintlayohua amo huelise tepohuilise nopa huejhueyi tiochicahual nextili catli tijchihua.

\par }{\Q Mijcatzitzi itztoque ipan se tlali campa ayacmo tleno quielnamiquij,

\par }{\Q huan amo huelis mitzelnamiquise para san ta tixitlahuac.


\par }{\Q \VS{13}Pero na nimitztzajtzilijtoc ta TOTECO,

\par }{\Q huan sesen ijnaloc nochi catli niquijtohua quema nimotlatlajtía ica ta ajsi hasta moixtla.


\par }{\Q \VS{14}TOTECO, ¿para tlen tijhuejcamajcajtoc nonemilis?

\par }{\Q ¿Para tlen tiquijcuinía moixayac huan titlachiya ipan seyoc lado?


\par }{\Q \VS{15}Na niitztoc ipan tlaijiyohuili huan tequipacholi hasta quema noja niitztoya nitelpocatl.

\par }{\Q Majmajtli huan miquilistli catli ta techtitlanilijtoc nechtoquilijtinemi,

\par }{\Q huan ama ayacmo nihueli más niquijiyohuía.


\par }{\Q \VS{16}Miyac huelta hualajtoc nopan na mohueyi cualancayo,

\par }{\Q huan nopa majmajtli catli techtitlanilijtoc tlahuel nechtlaijiyohuiltía.


\par }{\Q \VS{17}Quena, nochi nopa tlamantli nechyahualojtoc quen atl.


\par }{\Q \VS{18}Nochi catli niquinicnelía huan catli itztoyaj nohuampoyohua tiquinchijtoc ma nechtlahuelcahuaca,

\par }{\Q ayacmo nechchihuilíaj cuenta.

\par }{\Q Huan noteiximatcahua tiquintlalijtoc ipan tzintlayohuilotl.




\par }\PsalmChap{89}{\SH Nopa camanal sencahuali catli Toteco quichijqui ihuaya David
\par }
{\Q \VerseOne{1}Nimitzhuicatis, TOTECO, para nochipa pampa tlahuel hueyi moyolo ica na.

\par }{\Q Quena, nochi telpocame huan huehuentzitzi niquinpohuilis para ta nelía titemachtli.


\par }{\Q \VS{2}Na niquijto: “Ta titetlasojtlas para nochipa.

\par }{\Q Huan nochipa tiitztos titemachtli san quen para nochipa huejcahuas ilhuicac campa tiitztoc.”


\par }{\Q \VS{3}Ta tiquijtojtoc para tijchijqui se camanal sencahuali ica motequipanojca David catli tijtlapejpenijtoc.

\par }{\Q Titlatestigojquetzqui catli tijchihuilis.


\par }{\Q \VS{4}Tiquilhui para se iixhui mosehuis ipan isiya campa yaya tlanahuatía,

\par }{\Q huan nopona tlanahuatis para nochipa.


\par }{\Q \VS{5}TOTECO, catli itztoque ipan ilhuicac mitzpaquilismacaj por nochi nopa tiochicahual nextili catli tijchihua.

\par }{\Q Huan miyac millones motequihuajcahua mitzhueyimatise pampa titemachtli.


\par }{\Q \VS{6}Pampa ipan nochi ilhuicac amo aqui seyoc catli san se quen ta, Toteco Dios.

\par }{\Q Huan niyon se tequihuajquetl amo quipiya chicahualistli catli quiaxilía catli tijpiya ta, Toteco.


\par }{\Q \VS{7}Toteco Dios, ta nelía tihueyi huan titemajmati.

\par }{\Q Nochi motlatzejtzeloltijca tequihuajcahua mitztlepanitaj.

\par }{\Q Quena, nochi catli mitzyahualojtoque, majmahuij quema moquetzaj moixpa.


\par }{\Q \VS{8}TOTECO, ta tiDios Catli Tijpiya Nochi Chicahualistli,

\par }{\Q ¿ajqueya seyoc tlahuel quipiya chicahualistli quen ta?

\par }{\Q ¡Amo aqui seyoc! San ta TOTECO tlahuel tijpiya chicahualistli.

\par }{\Q San ta nelía titemachtli.


\par }{\Q \VS{9}San ta tihueli tijnahuatía nopa hueyi atl quema mosisinía huan mocoxonía chicahuac.

\par }{\Q Tijtlacahualtía huan quichihua catli tiquilhuía.


\par }{\Q \VS{10}Ta tijtzontlamilti nopa catli temajmatiyaya ipan hueyi atl.

\par }{\Q Ica mohueyi chicahualis tiquinsemanqui mocualancaitacahua.


\par }{\Q \VS{11}Ta moaxca ilhuicactli, tlaltipactli huan nochi catli onca,

\par }{\Q pampa nochi tijchijchijqui ta.


\par }{\Q \VS{12}Tijchijchijqui nopa norte huan sur.

\par }{\Q Nopa tepeme Tabor huan Hermón paquij pampa ta tiquinchijchijqui.


\par }{\Q \VS{13}Moajcol tlahuel quipiya chicahualistli.

\par }{\Q Huan monejmac quipiya tetili huan miyac yajatili para tlatlanis.


\par }{\Q \VS{14}Motlanahuatilis motlatzquilijtoc ipan ome tlamantli:

\par }{\Q Titetlajtolsencahua xitlahuac huan tijchihua catli cuali.

\par }{\Q Titeicnelía huan tiquijtohua catli melahuac.


\par }{\Q \VS{15}Nelía paquij nopa masehualme catli quicaquij nopa tlapitzali catli quinnotza ma mitzhueyichihuaca, TOTECO.

\par }{\Q Inijuanti nemise nelía monechca huan ta tiquintlahuilis.


\par }{\Q \VS{16}Semilhuitl mopaquilismacase ipan ta pampa tlahuel tihueyi huan tixitlahuac.


\par }{\Q \VS{17}Pampa san ta tijpiya mohueyitilis huan tiquinfuerzajmaca.

\par }{\Q Timasehualme tijpiyaj chicahualistli pampa ta techpalehuía.


\par }{\Q \VS{18}Quena, Toteco Dios, ta catli titlatzejtzeloltic techmocuitlahuía tojuanti ipan tlali Israel.

\par }{\Q Ta titotlanahuatijca.


\par }{\Q \VS{19}Ipan se tlanextili tijcamanalhui motlatzejtzeloltijca tlajtol pannextijca huan tiquilhui:

\par }{\Q “Tlen nochi masehualme nijtlapejpenijtoc se yejyectzi telpocatl catli tlahuel motemaca,

\par }{\Q huan nijtequitlali ma eli tlanahuatijquetl para na.


\par }{\Q \VS{20}Quena, nijpantijtoc notequipanojca David huan nicaltijtoc ica nopa aceite catli ica niteiyocatlalía para ma nechtequipanoca.


\par }{\Q \VS{21}Nijchihuas ma eli temachtli huan nijmacas chicahualistli.


\par }{\Q \VS{22}Amo quiechcapantlalise icualancaitacahua,

\par }{\Q niyon amo quitlanise tlaixpanoca masehualme.


\par }{\Q \VS{23}Iixpa niquintzontlamiltis icualancaitacahua huan nochi catli quicualancaitaj.


\par }{\Q \VS{24}Na catli nitemachtli nijmocuitlahuis huan nijtiochihuas tlatoctzitzi,

\par }{\Q huan tlahuel miyac niquicnelis.

\par }{\Q Ica na notlapalehuil yaya elis tlahuel hueyi.


\par }{\Q \VS{25}Na nijchihuas para itlanahuatilis pehuas campa hueyatl Eufrates,

\par }{\Q huan tlamis hasta campa hueyi atl catli itoca Mediterráneo.


\par }{\Q \VS{26}Huan yaya nechtzajtzilis huan nechilhuis:

\par }{\Q ‘¡Ta tinoTata, ta tinoTeco Dios!

\par }{\Q Ta catli techmaquixtía huan techtlatía para amo tleno nechajsis.’


\par }{\Q \VS{27}Na niquitas nopa tlanahuatijquetl quen noachtihui cone.

\par }{\Q Nijchihuas para yaya ma eli nopa tlanahuatijquetl catli más hueyi ipan nochi tlaltipactli.


\par }{\Q \VS{28}Niquicnelis para nochipa huan para nochipa nijchihuilis catli cuali.

\par }{\Q Huan nopa camanal sencahuali catli nijchijtoc ihuaya, amo quema tlamis.


\par }{\Q \VS{29}Na nijtequimacas se iixhui para ma tlanahuatis campa yaya tlanahuatiyaya.

\par }{\Q Itlanahuatilis huejcahuas para nochipa quen huejcahuas ilhuicactli.


\par }{\Q \VS{30}Pero sintla iconehua quitlahuelcahuase noley huan amo monejnemiltise quen quiijtohua notlamachtil,


\par }{\Q \VS{31}o sintla quiixpanose catli niquinnahuatijtoc ma quichihuaca ipan ininnemilis huan amo quintlepanitase notlanahuatilhua,


\par }{\Q \VS{32}huajca niquintlatzacuiltis pampa ya nopa quinextis para amo nechneltocatoque huan tlajtlacolchihuaj.


\par }{\Q \VS{33}Pero amo nijcahuas niquinicnelis,

\par }{\Q niyon amo nijtlamiltis nopa camanali catli nijchijtoc ininhuaya.


\par }{\Q \VS{34}Amo niquelcahuas catli ica nimocajtoc David huan amo nijpatlas nocamanal.


\par }{\Q \VS{35}Pampa na nitlatestigojquetzqui para nijchihuilis David nochi catli nijtlajtolcahuilijtoc.

\par }{\Q Huan na niDios catli nitlatzejtzeloltic amo hueli niistlacatis.


\par }{\Q \VS{36}Iixhui mosehuis huan tlanahuatis para nochipa campa ya mosehui.

\par }{\Q Itlanahuatilis huejcahuas san quen imiyaca tonali tlahuijtos tonati.


\par }{\Q \VS{37}Quena, itlanahuatilis tlahuel huejcahuas quen huejcahuas metztli,

\par }{\Q o quen huejcahuas nochi catli eltoc ipan ilhuicac catli eltoque quen notestigos.”

\par }{\MM Quena, quej nopa tiquijto, Toteco.


\par }{\Q \VS{38}¿Huajca para tlen techtlahuelcahua huan techhuejcamajcahua?

\par }{\Q ¿Para tlen tlahuel ticualani ica yaya catli tijtlapejpenijtoc para elis tlanahuatijquetl?


\par }{\Q \VS{39}¿Atlac tijsosolojtoc nopa camanali catli tijchijqui ihuaya?

\par }{\Q Pampa eltoc quen tijtlahuiso icorona hasta tlalchi.


\par }{\Q \VS{40}Tijcahuili tocualancaitacahua ma quihuelonica nopa tepamitl catli yahualtic quitzacuayaya toaltepe.

\par }{\Q Huan quitlamisosolojque nopa calme catli huejcapantique campa timomanahuiyayaj.


\par }{\Q \VS{41}Nochi catli panoj nopona quiichtequij catli inijuanti quinequij.

\par }{\Q Huan nopa masehualme catli itztoque tonechca san techhuetzquilíaj.


\par }{\Q \VS{42}Tiquinfuerzajmacatoc tocualancaitacahua,

\par }{\Q huan tiquinchijtoc ma paquica pampa techtlantoque.


\par }{\Q \VS{43}Tijquixtili itlatequiyo tomachete catli ica titlahuilanayayaj,

\par }{\Q huan amo tijnejqui techpalehuis para ma titlatlanica.


\par }{\Q \VS{44}Techquixtili noyejyejca huan tijtlahuisojtoc hasta tlalchi notlanahuatilis.


\par }{\Q \VS{45}Techchijtoc ma nitlatochuehuejtiya huan techpinahualtijtoc iniixpa nochi masehualme.


\par }{\Q \VS{46}TOTECO, ¿hasta quema tlamis ticualantos?

\par }{\Q ¿Hasta quema noja timotlatijtos tlen tojuanti?

\par }{\Q ¿Atlac para nochipa mohueyi cualancayo eltos quen tlitl?


\par }{\Q \VS{47}¡Toteco, xiquelnamiqui para tonemilis amo huejcahuas ipan ni tlaltipactli!

\par }{\Q ¿Atlac amo tleno ipati nopa nemilistli catli tiquinmacatoc nochi masehualme?


\par }{\Q \VS{48}Niyon se masehuali amo huelis itztos para nochipa. ¡Nochi miquise!

\par }{\Q ¿Ajqueya huelis quimanahuis inemilis imaco miquilistli?


\par }{\Q \VS{49}NoTeco Dios, ¿canque eltoc motlaicnelilis tlen huejcaya?

\par }{\Q ¿Para tlen ayacmo tijpiya hueyi moyolo ica tojuanti?

\par }{\Q Ta tiToteco catli titemachtli, tijtlajtolcahuili David para melahuac amo quema techtlahuelcahuas.


\par }{\Q \VS{50}TOTECO, xijtlachili quenicatza nochi masehualme techcualancaitaj tojuanti timomasehualhua.


\par }{\Q \VS{51}Mocualancaitacahua quipinahualtíaj yaya catli tijtlapejpenijtoc para elis tlanahuatijquetl.


\par }{\BB \par }
{\Q \VS{52}Ma tijpaquilismacaca TOTECO para nochipa.

\par }{\Q Quej nopa ma eli.




\par }\PsalmChap{90}{\SH Masehualme amo huejcahuaj
\par }
{\Q \VerseOne{1}Toteco, ta nochipa techmocuitlahuijtinentoc,

\par }{\Q hasta tlen ipejya nochi xihuitl huan para nochi tonali.


\par }{\Q \VS{2}Hasta quema ayamo tiquinchijchihuayaya tepeme huan tlaltipactli, ta ipa tiitztoc.

\par }{\Q Pampa ta, tiToteco Dios, amo quema tijpixqui mopejya,

\par }{\Q huan amo quema tijpiyas motlamiya.


\par }{\Q \VS{3}Ta tijchihua para nochi masehualme ma mocuepaca tlali.

\par }{\Q Quena, ticamanalti huan tiquijtohua:

\par }{\Q “Ximiquica anmasehualme.”


\par }{\Q \VS{4}Pampa mil xihuitl ta tiquita quen se tonal catli panoc yalohua,

\par }{\Q o quen elisquía se eyi hora quema se tlamocuitlahuiyaya tlayohua.


\par }{\Q \VS{5}Tonemilis motlalojti quen atl catli hualtemo chicahuac ipan se atlajtli.

\par }{\Q Huan ica se tlatoctzi tiixpolijtehuaj quen se temictli.

\par }{\Q Nojquiya tiitztoque quen se xihui cuahuitl.


\par }{\Q \VS{6}Ica ijnaloc moscaltía huan cahuani,

\par }{\Q huan ica tiotlac quitzontequij huan huaqui.


\par }{\Q \VS{7}Pampa ica mohueyi cualancayo techtlaijiyohuiltía huan techtzontlamiltía.


\par }{\Q \VS{8}Totlajtlacolhua huan totlaixpanolhua tlanemijya nestoc moixpa.


\par }{\Q \VS{9}Yeca nochi tonali huan nochi xihuitl tijpanoj huejhueyi tlaohuijcayotl,

\par }{\Q catli ta techtitlanilía ica mohueyi cualancayo.


\par }{\Q \VS{10}San techcahuilía timasehualme ma tiitztoca setenta xihuitl.

\par }{\Q Huan catli quentzi más tejtetique san tiquincahuilía ma itztoca ochenta xihuitl.

\par }{\Q Pero ipan nochi nopa xihuitl san tijpanoj tlaohuijcayotl huan tequipacholi,

\par }{\Q pampa nochi nopa xihuitl san panotiquisa huan tojuanti san tiixpolijtehuaj.


\par }{\Q \VS{11}¿Ajqueya quimachilía nochi catli tihuelis tijchihuas quema ticualani?

\par }{\Q ¿Ajqueya tlen tojuanti mitzimacasi quen quinamiqui?


\par }{\Q \VS{12}Amo miyac tonali tijpiyaj,

\par }{\Q huajca technextili quenicatza ma tijchihuaca para amo timotonalpolose,

\par }{\Q huan para ma tijpiyaca tlalnamiquilistli ipan toyolo nochi tonali.


\par }{\Q \VS{13}TOTECO, xihuala huan techtiochihua.

\par }{\Q ¿Hasta quema tlamis ticualantos?

\par }{\Q Techtlasojtla tojuanti timotequipanojcahua.


\par }{\Q \VS{14}Mojmostla ica ijnaloc technextili motlaicnelilis,

\par }{\Q huan nochi tonemilis timitzhuicatise huan tiyolpactose.


\par }{\Q \VS{15}Toteco, techmaca paquilistli quen ipatlaca nopa tlaohuijcayotl catli tijpanoque.

\par }{\Q Huan techcahuili ma tiitztoca ica yejyectzi para miyac xihuitl,

\par }{\Q quen imiyaca nopa xihuitl quema tijpanoque tlamantli catli fiero.


\par }{\Q \VS{16}Xijchihua para sempa ma tiquitaca nopa huejhueyi tiochicahual nextili catli tijchihua.

\par }{\Q Huan toconehua ma quiitaca nochi nopa yejyectzitzi tlamantli san se quen tijchihuayaya achtihuiya.


\par }{\Q \VS{17}TOTECO, ta titoDios,

\par }{\Q techtlahuilía ica motlatlanex huan technextilía para techcualita.

\par }{\Q Techpalehui para nochi catli tijchihuase ma cualquisas huan ma huejcahuas.

\par }{\Q Quena, Toteco, ma cualquisa nochi catli tomax quichihuas pampa ta techfuerzajmaca.




\par }\PsalmChap{91}{\SH Ma timotlatzquilijtoca ipan Toteco
\par }
{\Q \VerseOne{1}Catli motlatzquilijtoc ipan Toteco Dios Catli Más Hueyi itztos temachtli imaco,

\par }{\Q pampa mocahuas ica Toteco Catli Quipiya Nochi Chicahualistli.


\par }{\Q \VS{2}Huan na niquijtos tlen TOTECO para yaya nechmocuitlahuía ica ihueyi chicahualis.

\par }{\Q Yaya noTeco Dios huan san ipan ya nimotemachía.


\par }{\Q \VS{3}Pampa san yaya hueli mitzmanahuis tlen nochi tlaquetztli catli sequinoc quintlatise para mitzmasiltise.

\par }{\Q Mitzmocuitlahuis para amo mitzajsis nopa cocolistli catli tetzontlamiltía.


\par }{\Q \VS{4}Quen se tenampillo quintlatía ipilconehua ieltlapaltzala,

\par }{\Q Toteco quej nopa nojquiya mitzmocuitlahuía.

\par }{\Q Temachtli mitzchihuilis nochi catli mitztlajtolcahuilijtoc,

\par }{\Q pampa timotemachijtoc ipan ya para mitzmanahuis.


\par }{\Q \VS{5}Huajca ama ayacmo ximajmahui ica tlayohua,

\par }{\Q niyon amo xiquimacasi catli hueli panos ipan tonaya.


\par }{\Q \VS{6}Amo xiquimacasi nopa tlaijiyohuilistli catli huala ipan tzintlayohuilotl,

\par }{\Q niyon nopa miquilistli catli ajsi ica tlajcotona.


\par }{\Q \VS{7}Masque monechca miquise mil o majtlactli mil masehualme,

\par }{\Q pero ta amo mitzajsis.


\par }{\Q \VS{8}Ica moixteyol tiquitas quenicatza quiselise tlatzacuiltili nopa tlaixpanoca tlacame.


\par }{\Q \VS{9}Sintla timotemachijtoc ipan TOTECO para mitzmocuitlahuis,

\par }{\Q huan timochiya ipan Toteco Catli Más Hueyi para mitzpalehuis,


\par }{\Q \VS{10}huajca amo mitzajsis niyon se tlamantli catli amo cuali,

\par }{\Q niyon amo quiajsis mochaj.


\par }{\Q \VS{11}Pampa Toteco quintitlanis itequihuajcahua para ma mitzmocuitlahuica,

\par }{\Q huan mitzmocuitlahuijtinemise campa hueli ta tiyas.


\par }{\Q \VS{12}Huan itequihuajcahua mitztlananase ica ininmax para amo timotepotlamis ipan ojtli.


\par }{\Q \VS{13}Niyon amo timajmahuis masque tijquetzas moicxi ipan se león o se cohuatl catli temictía.

\par }{\Q Quena, amo tleno mopantis masque timoquejquetzas ininpani.


\par }{\Q \VS{14}Pampa Toteco Dios quiijtohua:

\par }{\Q “Na nijmanahuis pampa nechicnelía.

\par }{\Q Nijhueyitlalis pampa motemachía ipan na.


\par }{\Q \VS{15}Quema nechtzajtzilis, na nijnanquilis.

\par }{\Q Nojquiya niitztos ihuaya quema quipiyas tequipacholi.

\par }{\Q Nijmanahuis huan nijhueyitlalis.


\par }{\Q \VS{16}Nijchihuas ma itzto tlahuel miyac xihuitl huan nijmaquixtis.”




\par }\PsalmChap{92}{\SH Xijpaquilismacaca Toteco
\par }
{\Q \VerseOne{1}Nelía cuali para timitzhueyichihuase, TOTECO,

\par }{\Q ta nopa Dios Catli Más tiHueyi.

\par }{\Q Cuali ma timitzpaquilismacaca ica huicatl.


\par }{\Q \VS{2}Ica ijnaloc ma titepohuilica motlaicnelilis pampa hueyi moyolo,

\par }{\Q huan ica tlapoyahui ma tipaquica miyac pampa nelía titemachtli.


\par }{\Q \VS{3}Ma tihuicaca huan ma titlatzotzonaca ica nopa tlatzotzonali catli itoca arpa, guitarra huan lira.


\par }{\Q \VS{4}NoTeco Dios, ta nelía techchihuilijtoc miyac tlamantli catli cuali,

\par }{\Q huan techchijtoc ma nipaqui.

\par }{\Q Yeca nihuica ica miyac paquilistli.


\par }{\Q \VS{5}¡TOTECO, ta tijchihua huejhueyi tiochicahual nextili!

\par }{\Q ¡Huan motlalnamiquilis amo aqui hueli quimachilía!


\par }{\Q \VS{6}Nopa masehualme catli huihuitique amo quimatij niyon amo quimachilíaj.


\par }{\Q \VS{7}Masehualme catli fiero ininnemilis motlananaj huan mohueyichihuaj ica tlamantli catli amo cuali,

\par }{\Q pero amo quimatij para teipa quintzontlamiltise huan ayacmo quema motlananase.


\par }{\Q \VS{8}Pero ta tiTOTECO, mitzhueyitlalijtose para nochipa pampa ta tiDios Catli Más Hueyi.


\par }{\Q \VS{9}Xiquita nica itztoque mocualancaitacahua pero nojquiya nica tiquintzontlamis.

\par }{\Q Quena, TOTECO, nochi masehualme catli quichihuaj catli amo cuali, ta tiquinsemanas.


\par }{\Q \VS{10}Pero techmacas na chicahualistli quen se toro catli nemi cuatitla.

\par }{\Q Huan sempa techaltis ica moaceite catli temaca yancuic chicahualistli.


\par }{\Q \VS{11}Niquitas quenicatza tiquintzontlamis nocualancaitacahua.

\par }{\Q Huan nijcaquis quenicatza quintzontlamise nopa tlaixpanoca tlacame catli motlanantoque ica na.


\par }{\BB \par }
{\Q \VS{12}Pero catli itztoque xitlahuaque iixpa Toteco quipiyase chicahualistli.

\par }{\Q Inijuanti yejyectzitzi quen ixochiyo apachi cuahuitl.

\par }{\Q Mohueyichihuase quen nopa tiocuame catli onca ipan tlali Líbano.


\par }{\Q \VS{13}Masehualme catli cuajcualme quipiyase chicahualistli quen cuame catli quintoctoque ipan ichaj TOTECO,

\par }{\Q huan Toteco Dios yaya quinmocuitlahuis.


\par }{\Q \VS{14}Huan quema nopa cuajcualme huehuejtiyase, noja quipiyase fuerza.

\par }{\Q Itztose quen cuame catli temacase inintlajca,

\par }{\Q huan nochipa xoxohuixtose.


\par }{\Q \VS{15}Huan ya nopa quinextis para TOTECO catli nechmocuitlahuía quichihua catli melahuac.

\par }{\Q Nochipa yaya xitlahuac tetlajtolsencahua.




\par }\PsalmChap{93}{\SH Toteco tlahuel hueyi
\par }
{\Q \VerseOne{1}¡TOTECO tlanahuatía!

\par }{\Q Yaya tlahuel hueyi hasta quipiya itlatlanex catli onpano yejyectzi.

\par }{\Q Quitlatzquilti nelcuali ni tlaltipactli,

\par }{\Q huan amo hueli mojmolinis tlen itlatzinpehualtil.


\par }{\BB \par }
{\Q \VS{2}Nochipa hasta tlen huejcajya ta tijpixtoc tlanahuatili,

\par }{\Q huan nochi catli itztoque ipan motlanahuatilis mocahuaj temachme.

\par }{\Q San ta tiitztoc para nochipa.


\par }{\Q \VS{3}TOTECO, nopa hueyame caquisti para mitzpaquilismacaj quema mocoxoníaj.


\par }{\Q \VS{4}Pero ta, TOTECO, catli tiitztoc hasta huejcapa tijpiya más chicahualistli,

\par }{\Q huan amo quen nopa atl catli mocoxonía ipan nochi huejhueyi atl ipan tlaltipactli.


\par }{\Q \VS{5}Motlanahuatilhua amo quema mopatlaj.

\par }{\Q TOTECO, para nochi xihuitl huan para nochi tonali motequiticayo eltoc senquistoc tlatzejtzeloltic.




\par }\PsalmChap{94}{\SH Netlatlajtili para Toteco ma quincuepili tocualancaitacahua
\par }
{\Q \VerseOne{1}TOTECO, ximonexti.

\par }{\Q Ta tiDios catli tijpiya motequi para tiquincuepilis catli amo cuali techchihuilijtoque tocualancaitacahua.


\par }{\Q \VS{2}Ximotlanana huan xijtlatzacuilti ni tlali.

\par }{\Q Nochi catli mohueyimatij xiquintlatzacuilti quen quinamiqui.


\par }{\Q \VS{3}TOTECO, ¿hasta quema tlamis tlatlanise huan mopaquilismacase nopa masehualme catli amo aqui quitlepanitaj?


\par }{\Q \VS{4}¿Hasta quema tlamis tetlaijilhuise huan mohueyimatise nopa tlajtlacolchijca masehualme?


\par }{\Q \VS{5}TOTECO, inijuanti tlahuel quintlaijiyohuiltíaj huan quintequipacholmacaj momasehualhua catli tiquinicnelía.


\par }{\Q \VS{6}Inijuanti quinmictíaj cahual toahuihua catli ehuani ipan sequinoc altepeme huan catli icnotzitzi.


\par }{\Q \VS{7}Huan quiijtohuaj para ta, TOTECO, amo tiquita,

\par }{\Q niyon amo timomaca cuenta.

\par }{\Q Quej nopa quiijtohuaj tlen ta catli tiiTeco tohuejcapan tata Jacob.


\par }{\BB \par }
{\Q \VS{8}Amojuanti catli anhuihuitique ipan ni masehualme, xijmachilica.

\par }{\Q ¿Hasta quema anquitequihuise amotlalnamiquilis para antlamachilise?


\par }{\Q \VS{9}Toteco quisencajqui tonacashua,

\par }{\Q huajca ¿anmoilhuíaj para amo quicaquis catli anquiijtohuaj?

\par }{\Q Yaya quichijchijqui toixteyol,

\par }{\Q huan ¿anmoilhuíaj para amo quiitas catli anquichihuaj?


\par }{\Q \VS{10}Yaya quintlatzacuiltía masehualme ipan nochi tlalme,

\par }{\Q ¿anmoilhuíaj amo anmechtlatzacuiltis nojquiya?

\par }{\Q Yaya quimati nochi catli pano,

\par }{\Q huan ¿anmoilhuíaj amo quimati tlaque anquichihuaj?


\par }{\Q \VS{11}TOTECO quiiximati inintlalnamiquilis masehualme huan quimati para san moilhuíaj tlamantli catli amo cuali.


\par }{\BB \par }
{\Q \VS{12}Pero cuali ininpanti nopa masehualme catli ta, TOTECO,

\par }{\Q tiquintlatzacuiltis para tiquintlalnamictis.

\par }{\Q Ya nopa quinpalehuía para quitoquilise moojhui,

\par }{\Q huan para monejnemiltise xitlahuac ipan motlanahuatilhua.


\par }{\BB \par }
{\Q \VS{13}Huan para itztose ica paquilistli quema ajsis nopa tonali catli fiero.

\par }{\Q Pero nopa masehualme catli amo quitlepanitaj TOTECO mochihuilíaj se ostotl para ipan momasiltise huan motzontlamiltise.


\par }{\Q \VS{14}Pampa TOTECO amo quintlahuelcahuas imasehualhua pampa inijuanti iaxcahua.


\par }{\Q \VS{15}Se tonal Toteco tetlajtolsencahuas xitlahuac,

\par }{\Q huan nochi catli itztoque ica ininnemilis xitlahuac,

\par }{\Q inijuanti paquise miyac.


\par }{\Q \VS{16}¿Ajqueya nechmanahuis ininmaco nopa mosisinijca masehualme?

\par }{\Q ¿Ajqueya nechmocuitlahuis tlen nopa tlaixpanoca masehualme?


\par }{\Q \VS{17}Sintla Toteco amo nechpalehuijtosquía,

\par }{\Q huajca noyoltzi ya eltosquía campa tlatzitzicatoc pampa ya nimictosquía.


\par }{\Q \VS{18}Na nitzajtzic huan niquijto:

\par }{\Q “TOTECO, xixitlaca noicxihua.”

\par }{\Q Huan yaya nechtlasojtlac huan nechmaquixti.


\par }{\BB \par }
{\Q \VS{19}NoTeco, quema san nimonejnehuilía tlen miyac tequipacholi huan san ya nopa nijmati,

\par }{\Q ta techyoltlalía.

\par }{\Q Techchihua ma nimotemachi ipan ta huan techmaca paquilistli.


\par }{\Q \VS{20}Se tlanahuatijquetl catli amo quichihua catli xitlahuac,

\par }{\Q amo tijcahuas para mosentilis ica ta.

\par }{\Q Niyon amo itztoc mohuaya catli quichihua se tlanahuatili catli amo xitlahuac.


\par }{\BB \par }
{\Q \VS{21}Pero tlanahuatiani quej nopa mosentilíaj huan mocamanalhuíaj para quenicatza quimictise se catli amo tleno quichijtoc,

\par }{\Q o se catli cuali monejnemiltía.


\par }{\Q \VS{22}Pero TOTECO yaya nechmocuitlahuía pampa tlahuel miyac chicahualistli quipiya.

\par }{\Q Ipan noTeco Dios nimotlatía huan amo tleno huelis nechajsis pampa yaya nechmanahuía.


\par }{\Q \VS{23}Huan Toteco Dios quichijtoc para ma huetzi ininpani nopa mosisinijca masehualme nochi nopa tlamantli catli amo cuali quichijtoque.

\par }{\Q Yaya quintzontlamiltis senquistoc quen quisencajtoyaj quinchihuilise sequinoc.

\par }{\Q Quena, TOTECO toDios yaya quintzontlamiltis.




\par }\PsalmChap{95}{\SH Se huicatl para tijpaquilismacase huan tijhueyichihuase Toteco
\par }
{\Q \VerseOne{1}¡Xihualaca, ma tihuicaca para TOTECO!

\par }{\Q Quena, ma tihuicaca ica paquilistli para tijhueyimatise Toteco catli techmaquixtía huan techtlatía para amo tleno techajsis.


\par }{\Q \VS{2}Ma tiyaca iixpa Toteco para tijtlascamatise ica nochi toyolo.

\par }{\Q Ma tijpaquilismacaca ica huicatl.


\par }{\Q \VS{3}Pampa TOTECO yaya se Dios Catli Tlahuel Hueyi.

\par }{\Q Yaya nopa Hueyi Tlanahuatijquetl huan amo quen nochi sequinoc totiotzitzi catli masehualme quinhueyichihuaj.


\par }{\Q \VS{4}Imaco eltoc nochi nopa ostotl catli más huejcatla huan nopa tepeme catli más huejcapantique.

\par }{\Q Nochi iaxca ya.


\par }{\Q \VS{5}Yaya iaxca nopa hueyi atl huan tlaltipactli,

\par }{\Q pampa yaya quichijchijqui.


\par }{\Q \VS{6}Xihualaca, ma tijhueyichihuaca huan ma timoixtlapachoca hasta tlalchi iixpa TOTECO,

\par }{\Q yaya catli techchijchijqui.


\par }{\Q \VS{7}Pampa yaya toDios huan tojuanti tiimasehualhua.

\par }{\Q Tiitztoque quen tiiborregojhua catli yaya quinmocuitlahuía.

\par }{\Q Achi cuali sintla anquitoscacaquise Toteco.


\par }{\BB \par }
{\Q \VS{8}(Toteco quiijtohua:)

\par }{\Q “Amo ximoyoltetilica quen israelitame quichijque huejcajya ipan nopa huactoc tlali catli itoca Meriba huan Masah.


\par }{\Q \VS{9}Nopona amohuejcapan tatahua nechyejyecojque para quiitase tlaque nijchihuasquía.

\par }{\Q Huan quichijque ya ni masque ipa ya quiitztoyaj nopa huejhueyi tiochicahual nextili catli na nijchijtoya iniixpa.


\par }{\Q \VS{10}Para cuarenta xihuitl nicualantoya ininhuaya,

\par }{\Q pampa ininyolo huan inintlalnamiquilis eltoya huejca tlen na.

\par }{\Q Huan hasta ama amo moselijtoque quitoquilise notlanahuatilhua.


\par }{\Q \VS{11}Yeca ica nohueyi cualancayo nitlatestigojquetzqui para amo quema calaquise campa nijsencajtoya ma mosiyajquetzaca.”




\par }\PsalmChap{96}{\SH Huicatl para tijpaquilismacase Toteco
\par }
{\Q \VerseOne{1}Nochi catli anitztoque ipan tlaltipactli,

\par }{\Q xihuicaca para TOTECO.

\par }{\Q Quena, xihuicaca se huicatl yancuic.


\par }{\Q \VS{2}Ma tijhuicatica TOTECO por nochi catli quichijtoc.

\par }{\Q Ma tijpaquilismacaca huan ma tijtlascamatica por nochi catli techchihuilijtoc.

\par }{\Q Huan mojmostla ma titepohuilica para yaya temaquixtía.


\par }{\Q \VS{3}Ipan nochi tlaltipactli ma titepohuilica ihueyitilis huan nochi tlamantli yejyectzi catli quichijtoc.

\par }{\Q Huan nochi masehualme ma tiquinpohuilica nopa huejhueyi tlamantli catli yaya quichihua.


\par }{\Q \VS{4}Pampa TOTECO nelía tlahuel hueyi huan quinamiqui ma tijhueyimatica.

\par }{\Q San yaya nelía temajmati huan ne sequinoc catli masehualme quintocaxtíaj dioses, amo.


\par }{\Q \VS{5}Pampa nochi nopa dioses catli quinhueyichihuaj ipan sequinoc tlalme,

\par }{\Q amo tleno ininpati.

\par }{\Q Inijuanti san elij teteyome catli masehualme quinchijchijtoque.

\par }{\Q Pero TOTECO yaya quichijchijqui ilhuicactli.


\par }{\Q \VS{6}Campa itztoc Toteco senquistoc onca itlatlanex huan temitoc ica ihueyitilis.

\par }{\Q Huan ipan itiopa onca ichicahualis huan iyejyejca.


\par }{\Q \VS{7}Nochi anmasehualme tlen nochi tlaltipactli,

\par }{\Q xitepohuilica para san TOTECO quipiya chicahualistli huan san yaya hueyi.


\par }{\Q \VS{8}Xijtlepanitaca TOTECO quen quinamiqui.

\par }{\Q Xijhualiquilica tlacajcahualistli huan xiyaca icalixpa itiopa.


\par }{\Q \VS{9}Xihualaca huan xijhueyichihuaca TOTECO.

\par }{\Q Quena, xijhueyichihuaca ica se amonemilis catli yejyectzi huan tlatzejtzeloltic.

\par }{\Q Huan nochi tlaltipactli ma huihuipica iixpa.


\par }{\Q \VS{10}Xiquinpohuilica nochi tlalme para Toteco tlanahuatía.

\par }{\Q Tlaltipactli quitlalijtoc cuali huan amo quema mijcuinis campa quitlatzquiltijtoc.

\par }{\Q Huan Toteco Dios xitlahuac quintlajtolsencahuas nochi altepeme.


\par }{\Q \VS{11}¡Ma paqui ilhuicactli huan nochi tlaltipactli!

\par }{\Q ¡Nochi huejhueyi atl ma mocoxonica iixpa Toteco ica paquilistli!


\par }{\Q \VS{12}¡Ma paqui nopa cuatitlamitl huan nochi catli onca,

\par }{\Q pampa nochi cuame quinextíaj para Toteco tlahuel hueyi!

\par }{\Q Quena, ma tzajtzica nopa cuame para quipaquilismacase iixpa TOTECO,


\par }{\Q \VS{13}pampa yaya huala.

\par }{\Q Quena, yaya hualas para quitlajtolsencahuas catli itztoque ipan ni tlaltipactli.

\par }{\Q Quena, quintlajtolsencahuas masehualme ipan nochi altepeme quen quinamiqui.

\par }{\Q Quena, quema tetlajtolsencahuas,

\par }{\Q nochi quimatise para quichihua catli melahuac.




\par }\PsalmChap{97}{\SH Toteco nochi quinahuatía
\par }
{\Q \VerseOne{1}¡Nochi tlaltipactli ma paqui pampa TOTECO tlanahuatía!

\par }{\Q Huan nochi nopa pilaltepetzitzi catli mopantíaj tlatlajco hueyi atl,

\par }{\Q xiquinilhuica nojquiya ma paquica.


\par }{\Q \VS{2}Mixtli huan tzintlayohuilotl quiyahualojtoc Toteco.

\par }{\Q Huan itlanahuatilis pejtoc ipan catli melahuac huan catli xitlahuac.


\par }{\Q \VS{3}Iixpa tlayacanti se tlitl catli quintzontlamiltía icualancaitacahua.


\par }{\Q \VS{4}Nopa tlapetlanilotl catli yaya quititlani quitlahuilía nochi tlaltipactli.

\par }{\Q Huan ni tlaltipactli huihuipica quema quiita.


\par }{\Q \VS{5}Nochi tepeme atiyaj quen cera iixpa TOTECO catli iaxca nochi tlaltipactli.


\par }{\Q \VS{6}Ilhuicactli tlayolmelahua para Toteco xitlahuac tetlajtolsencahua.

\par }{\Q Huan nochi tlaltipactli quiita ihueyitilis.


\par }{\Q \VS{7}Ma mopinahuaca nochi catli quinhueyichihuaj teteyome,

\par }{\Q huan nochi catli mohueyimatij ica inintlaixcopincayohua catli amo tleno ininpati.

\par }{\Q Nochi sequinoc amojuanti catli masehualme anmechtocaxtía “andioses” ximotlancuaquetzaca iixpa Toteco.


\par }{\BB \par }
{\Q \VS{8}TOTECO, nopa altepetl Jerusalén huan nochi altepeme ipan tlali Judá quipiyaj paquilistli ica motlamachtil.


\par }{\Q \VS{9}Pampa ta, tiTOTECO, tijnahuatía nochi tlaltipactli,

\par }{\Q huan más tihueyi que nochi sequinoc dioses.


\par }{\Q \VS{10}TOTECO quinicnelía nochi catli quicualancaitaj catli amo cuali.

\par }{\Q Quinmocuitlahuía imasehualhua huan quinchololtía ininmaco tlaixpanoca masehualme.


\par }{\Q \VS{11}Catli xitlahuac ininnemilis nemi ipan itlahuil Toteco,

\par }{\Q huan catli cuali ininyolo quipantíaj paquilistli.


\par }{\Q \VS{12}Xipaquica ipan TOTECO nochi amojuanti catli anitztoque xitlahuac iixpa.

\par }{\Q Xijhueyichihuaca huan nochipa xiquelnamictoca para Toteco yaya senquistoc tlatzejtzeloltic.




\par }\PsalmChap{98}{\SH Ma tijpaquilismacaca Toteco pampa yaya xitlahuac tetlajtolsencahua
\par }
{\Q \VerseOne{1}Ma tihuicaca para TOTECO se huicatl yancuic,

\par }{\Q pampa yaya quichijtoc nochi nopa huejhueyi tiochicahual nextili.

\par }{\Q Yaya ya tlatlantoc ica ihueyi chicahualis huan ica imax catli tlatzejtzeloltic.


\par }{\Q \VS{2}TOTECO quipannextijtoc ipan nochi tlaltipactli para san yaya temaquixtía.

\par }{\Q Quinextijtoc iniixtla sequinoc tlalme para xitlahuac tetlajtolsencahua.


\par }{\Q \VS{3}Yaya quielnamictoc catli techtencahuilijtoc pampa techicneli tojuanti tiisraelitame.

\par }{\Q Huan ama ipan nochi tlaltipactli quiitztoque quenicatza Toteco Dios techmaquixtijtoc tiimasehualhua.


\par }{\Q \VS{4}Yeca ipan nochi tlaltipactli xijpaquilismacaca TOTECO huan xihuicaca ica miyac paquilistli.


\par }{\Q \VS{5}Xijhuicatica TOTECO.

\par }{\Q Xijhueyimatica huan xitlatzotzonaca ica arpa.


\par }{\Q \VS{6}Xijpitzaca nochi tlamantli tlapitzali huan xihuicaca ica yejyectzi iixpa TOTECO,

\par }{\Q yaya catli Tlanahuatijquetl.


\par }{\Q \VS{7}¡Ma mojmolini chicahuac tlen ihuexca nopa hueyi atl huan ma quipaquilismaca Toteco!

\par }{\Q Nochi tlaltipactli huan catli itztoque ipani ma tzajtzica huan ma quiijtoca:

\par }{\Q “Tijhueyitlalise Toteco.”


\par }{\Q \VS{8}Nopa hueyame ma paquica,

\par }{\Q huan masehualme ma momatlatzinica,

\par }{\Q huan nochi tepeme ma huicaca ica paquilistli


\par }{\Q \VS{9}iixpa TOTECO,

\par }{\Q pampa yaya huala para quintlajtolsencahuaqui xitlahuac nochi masehualme catli itztoque ipan ni tlaltipactli.




\par }\PsalmChap{99}{\SH Toteco yaya tlatzejtzeloltic
\par }
{\Q \VerseOne{1}¡TOTECO tlanahuatía!

\par }{\Q Nochi masehualme ipan nochi tlalme ma huihuipicaca ica majmajtli.

\par }{\Q Isiya campa mosehuía para tlanahuatis quipiya más tlanahuatili huan eltoc más huejcapa que nopa querubines tequihuajme.

\par }{\Q Nochi catli onca huan nochi catli itztoque ipan tlaltipactli,

\par }{\Q ma moyolpitzahuilica.


\par }{\Q \VS{2}Ipan Tepetl Sion nochi quimatij para TOTECO nelía hueyi.

\par }{\Q Yaya más hueyi tlen nochi sequinoc tlanahuatiani ipan tlaltipactli.


\par }{\Q \VS{3}Nochi ma quihueyichihuaca Toteco, yaya catli hueyi huan temajmati.

\par }{\Q San ya nelía tlatzejtzeloltic.


\par }{\Q \VS{4}Toteco yaya se tlanahuatijquetl catli quipiya nochi chicahualistli,

\par }{\Q huan quipactía tetlajtolsencahuas xitlahuac.

\par }{\Q Nochi catli quichihua senquistoc cuali.

\par }{\Q Yaya quinchihuilijtoc catli xitlahuac nochi israelitame.


\par }{\Q \VS{5}¡Ma tijhueyitlalica TOTECO, yaya toDios,

\par }{\Q yaya catli tlatzejtzeloltic!

\par }{\Q Ma timotlancuaquetzaca huan ma timoixtlapachoca hasta tlalchi iicxitla,

\par }{\Q pampa san yaya tlatzejtzeloltic.


\par }{\Q \VS{6}Quema nopa totajtzitzi Moisés huan Aarón, huan nopa tlajtol pannextijquetl Samuel,

\par }{\Q quitzajtziliyayaj TOTECO para quitlajtlanise itlapalehuil,

\par }{\Q yaya quinnanquiliyaya.


\par }{\Q \VS{7}Toteco quincamanalhui ipan se mixtli,

\par }{\Q huan inijuanti quichijque nochi catli quiijto icamanal huan itlanahuatilhua.

\par }{\Q Quena, inijuanti quichijque nochi catli quinilhui ma quichihuaca.


\par }{\BB \par }
{\Q \VS{8}Quena, TOTECO, ta titoDios, ta tiquinnanquili.

\par }{\Q Ta tieli se Dios catli tiquintlapojpolhuía inintlajtlacolhua masehualme.

\par }{\Q Pero nojquiya tiquintlatzacuiltía quema quichihuayayaj tlamantli catli amo cuali.


\par }{\BB \par }
{\Q \VS{9}Ma tijhueyitlalica TOTECO huan ma tijhueyichihuaca.

\par }{\Q Ma timotlancuaixtlapachoca iixtla ipan nopa tepetl tlatzejtzeloltic catli itoca Sion.




\par }\PsalmChap{100}{\SH Ma tijtlascamatica Toteco
\par }
{\Q \VerseOne{1}Xihuicaca ica paquilistli para TOTECO,

\par }{\Q nochi anmasehualme catli anitztoque ipan ni tlaltipactli.


\par }{\Q \VS{2}Xijtequipanoca TOTECO ica paquilistli.

\par }{\Q Huan quema anhualahuij iixpa, xihuicatihualaca.


\par }{\Q \VS{3}Xijmatica cuali para TOTECO, yaya Toteco Dios.

\par }{\Q Yaya techchijchijqui.

\par }{\Q Amo timochijchijtoque tojuanti.

\par }{\Q Tojuanti tiimasehualhua huan tiitztoque quen tiiborregojhua catli techpixtoc ipan ipotrero para techmocuitlahuis.


\par }{\Q \VS{4}Quema ticalaquij ipan itiopa, ma tijtlascamatica miyac.

\par }{\Q Huan quema tinemij icalixpa, ma tihuicaca.

\par }{\Q Quena, ma tijtlascamatica huan ma tijpaquilismacaca.


\par }{\Q \VS{5}Pampa TOTECO yaya nelía cuali.

\par }{\Q Nochipa teicnelía huan tetlasojtla.

\par }{\Q Yaya itztos temachtli para nochipa ica nochi masehualme catli tlacajtihualahuij.




\par }\PsalmChap{101}{\SH Toteco, tijnequij tiitztose tixitlahuaque
\par }
{\Q \VerseOne{1}Na nijnequi nihuicas para ta,

\par }{\Q TOTECO, pampa ta techicnelía huan techchihuilía catli xitlahuac.

\par }{\Q Quena, nimitzpaquilismacas ica huicatl.


\par }{\Q \VS{2}Nijnequi xitlahuac nimonejnemiltis ipan moojhui,

\par }{\Q huan quema tihualas techitaqui,

\par }{\Q amo techpantilis niyon se tlamantli catli amo cuali.

\par }{\Q Nojquiya nimonejnemiltis xitlahuac ipan nochaj.


\par }{\Q \VS{3}Amo nijnequi tlamantli catli nenpolihui huan catli amo tleno ipati.

\par }{\Q Amo nijchihuas tlamantli catli amo xitlahuac.


\par }{\Q \VS{4}Nijhuejcamajcahuas nochi tlalnamiquilistli catli nechchihuasquía ma nijchihua catli fiero.

\par }{\Q Amo nijnechcahuis tlamantli catli amo cuali.


\par }{\Q \VS{5}Amo niquijiyohuis catli quiichtacaejelnamiqui ihuampox.

\par }{\Q Huan amo aqui nijcahuilis ma mohueyimati huan moyacaquetzas.


\par }{\Q \VS{6}Niquinmocuitlahuis nopa masehualme catli temachme ipan notlal,

\par }{\Q huan niquinnotzas para ma itztoca nohuaya ipan nochaj.

\par }{\Q Huan san catli nelía monejnemiltíaj xitlahuac,

\par }{\Q niquincahuilis ma nechtequipanoca.


\par }{\Q \VS{7}Pero amo niquincahuilis ma itztoca ipan nochaj catli tlacajcayahuaj huan istlacatij.


\par }{\Q \VS{8}Mojmostla ica ijnaloc niquintzontlamiltis nochi catli amo tleno quitlepanitaj.

\par }{\Q Huan quej nopa niquintlamiltis nochi catli quichihuaj catli fiero ipan ialtepe TOTECO.




\par }\PsalmChap{102}{\SH Inetlatlajtil se catli motequipachohua
\par }
{\Q \VerseOne{1}¡TOTECO, techtlacaquili quema nimotlatlajtía!

\par }{\Q Xijchihua cuenta nocamanal quema nimitztzajtzilía para techpalehui.


\par }{\Q \VS{2}Amo ximohuejcatlali tlen na ipan nopa hora quema nitlaijiyohuía.

\par }{\Q ¡Ximohuijtzoma para techtlacaquilis huan nimantzi technanquili quema nimitznotza!


\par }{\Q \VS{3}Pampa mojmostla nonemilis tlantiya quen poctli.

\par }{\Q Huan noomiyohua nijmachilía quen tlatlasquía.


\par }{\Q \VS{4}Tlahuel nimococohua ipan noyolo.

\par }{\Q Ayacmo nijpiya chicahualistli.

\par }{\Q Niitztoc quen se xihuitl catli pilintoc.

\par }{\Q Ayacmo nimayana huan niquelcahua para nitlacuas.


\par }{\Q \VS{5}Huan pampa tlahuel nitlaayijhuijtoc,

\par }{\Q tlamicuahuaqui nocuetlaxo ipan noomiyo.


\par }{\Q \VS{6}Nijmati quen nielisquía nopa tzopilotl catli nemi ipan nopa tlali campa amo tleno eli,

\par }{\Q o quen cuamojmojtli catli iseltzi itztoc ipan huactoc tlali.


\par }{\Q \VS{7}Nochi yohuali ayacmo nicochi.

\par }{\Q Niitztoc quen nopa tototl catli nemi iseltzi huan mosehuía itzonatipa se cali.


\par }{\Q \VS{8}Nocualancaitacahua mojmostla nechpinajtíaj huan nechtelchihuaj.


\par }{\Q \VS{9}Ayacmo nijcua pantzi.

\par }{\Q Ama nijcua cuanextli huan catli niquiji momanelohua ica noixayo,


\par }{\Q \VS{10}pampa tlahuel ticualantoc ica na.

\par }{\Q Ama techtlanantoc huan teipa techhuejcamajcajtoc.


\par }{\Q \VS{11}Nonemilis panoti chicahuac quen tlayohuilotl.

\par }{\Q Huan notlacayo pilinti quen xihuitl.


\par }{\Q \VS{12}Pero ta TOTECO, tiitztos para nochipa,

\par }{\Q huan nochi catli tlacajtiyase para nochipa mitzelnamictose.


\par }{\Q \VS{13}Na nijmati para ta timotlananas huan tihualas para tijtlasojtlaqui altepetl Jerusalén.

\par }{\Q Huan ama ya ajsic tonali para tijtlasojtlas huan tijpalehuis quen tijtlajtolcajtoc.


\par }{\Q \VS{14}Pampa momasehualhua tlahuel quinicnelíaj nopa teme tlen itepa Jerusalén,

\par }{\Q huan hasta quitlasojtlaj nopa tlaltejpoctli catli onca ipan icalles ni altepetl pampa nochi moaxca ta.


\par }{\BB \par }
{\Q \VS{15}Huajca nochi tlalme huan inintlanahuatijcahua ma huihuipicaca iixpa TOTECO.

\par }{\Q Quena, huihuipicase quema quiitase ihueyitilis.


\par }{\Q \VS{16}Pampa TOTECO sempa quicualtlalis altepetl Jerusalén.

\par }{\Q Huan nopona yaya monextis ica nochi ihueyitilis.


\par }{\Q \VS{17}Yaya quintlacaquilis nopa teicneltzitzi quema motlatlajtise,

\par }{\Q pampa yaya nochipa mochixtoc para quintlacaquilis huan quinmacas catli quitlajtlaníaj.


\par }{\Q \VS{18}Niquijcuilohua ya ni para nochi catli tlacajtiyase teipa ma nojquiya quihueyichihuase TOTECO por nochi catli quichijtoc.


\par }{\Q \VS{19}Pampa TOTECO quihualtlachili tlaltipactli tlen nepa ilhuicac campa eltoc itiopa,

\par }{\Q Quena, tlen ilhuicac quitlachili catli onca ipan tlaltipactli.


\par }{\Q \VS{20}Huan quintlacaquili quema tlaayijhuiyayaj imasehualhua catli tetequipanohuayayaj ipan sequinoc tlalme.

\par }{\Q Huan quinmanahui imaco miquilistli.


\par }{\Q \VS{21}Huajca miyac masehualme sempa hualase ipan altepetl Jerusalén para quipaquilismacase TOTECO.

\par }{\Q Quena, quipaquilismacase ipan nochi ni altepetl.


\par }{\Q \VS{22}Huan miyac tlanahuatiani tlen ni tlaltipactli hualase para quitequipanose huan quihueyichihuase TOTECO.


\par }{\Q \VS{23}Yaya nechquixtili nochicahualis quema noja polihuiyaya tlajco para nimiquis,

\par }{\Q huan nonemilis quichijqui más cototzi.


\par }{\Q \VS{24}Pero nijtzajtzili huan niquilhui:

\par }{\Q “NoTeco Dios, ta tiitztoc para nochipa.

\par }{\Q Amo techcahuili nimiquis quema noja nechpolohua tlajco imiyaca tonali para niitztos.


\par }{\Q \VS{25}Hasta ipejya tonali ta tijtlali itzinpehualtil ni tlaltipactli,

\par }{\Q huan ica momax tijsencajqui ilhuicactli.


\par }{\Q \VS{26}Masque nochi catli tijsencajqui se tonali tlamis,

\par }{\Q ta tiitztos para nochipa.

\par }{\Q Quena, nochi catli tijchijtoc sosolihuise quen se yoyomitl,

\par }{\Q huan ta tiquinpatlas quen se tlacatl mopatla huan moquentía se iyoyo catli yancuic,

\par }{\Q huan nopa catli sosoltic quitlahuisohua.


\par }{\Q \VS{27}Pero ta amo quema tihuehuejtiyas.

\par }{\Q Nochipa san se tiitztos.

\par }{\Q Tiitztos para nochipa huan monemilis amo quema tlamis.


\par }{\Q \VS{28}Pero tojuanti catli timotequipanojcahua,

\par }{\Q hasta toixhuihua, itztose ica temachili,

\par }{\Q huan hasta iniixhuihua catli tlacajtiyase itztose cuali moixpa.”




\par }\PsalmChap{103}{\SH Ma tijpaquilismacaca Toteco por nochi itlatiochihual catli techmacatoc
\par }
{\Q \VerseOne{1}Ica nochi noyolo nijpaquilismacas TOTECO yaya catli tlatzejtzeloltic.


\par }{\Q \VS{2}Quena, nijpaquilismacas TOTECO ica nochi noyolo,

\par }{\Q huan amo niquelcahuas nopa huejhueyi tlamantli catli nechchihuilijtoc.


\par }{\Q \VS{3}Yaya nechtlapojpolhuía nochi notlajtlacolhua.

\par }{\Q Huan nechchicahua quema nimococohua.


\par }{\Q \VS{4}Nechchololtía imaco miquilistli.

\par }{\Q Nechyahualohua ica itlaicnelijcayo huan ica nochi nopa tlamantli catli nechchihuilía,

\par }{\Q pampa nechtlasojtla.


\par }{\Q \VS{5}Quitemitía nonemilis ica tlamantli catli cuali.

\par }{\Q Huan mojmostla más nijpiya chicahualistli hasta nijpiya tetili quen se hueyi cuajtli.


\par }{\Q \VS{6}TOTECO quinchihuilía catli cuali huan quintlajtolsencahua xitlahuac nochi masehualme catli tlaijiyohuíaj ininmaco sequinoc.


\par }{\Q \VS{7}Toteco quinextili Moisés quenicatza eltoc,

\par }{\Q huan quinnextili iisraelita masehualhua nopa huejhueyi tlamantli catli quichihua ica ihueyi chicahualis.


\par }{\Q \VS{8}TOTECO tetlasojtla miyac huan quipiya hueyi iyolo.

\par }{\Q Yaya tlahuel huejcahua para pehuas cualanis.

\par }{\Q Amo quema tlami itlaicnelijcayo.


\par }{\Q \VS{9}Amo techtlaijilhuía tlatoctzitzi,

\par }{\Q niyon amo huejcahua cualantoc.


\par }{\Q \VS{10}Yaya amo techtlatzacuiltijtoc quen quinamiqui,

\par }{\Q por nochi totlajtlacolhua,


\par }{\Q \VS{11}pampa yaya quipiya nelhueyi iyolo ica nochi catli quiimacasij huan quitlepanitaj.

\par }{\Q Quena, itlaicnelijcayo nelhueyi quen ihuexca ilhuicactli.


\par }{\Q \VS{12}Toteco techquixtili totlajtlacolhua huan quitlali huejca tlen tojuanti.

\par }{\Q Quena, quitlali quen ihuejcaca campa hualquisa tonati huan hasta campa oncalaqui.


\par }{\Q \VS{13}Quen se tetata quintlasojtla iconehua,

\par }{\Q quej nopa TOTECO quintlasojtla catli quiimacasij huan quitlepanitaj.


\par }{\Q \VS{14}Pampa Toteco quimati para tojuanti san tielij tlaltejpoctli,


\par }{\Q \VS{15}huan tonemilis san panotiquisa huan amo huejcahua.

\par }{\Q Tonemilis eltoc quen se xihuitl o quen se xochitl.


\par }{\Q \VS{16}Quema quiilpitza ajacatl,

\par }{\Q ixpolihui tonemilis huan ayacmo aqui hueli quimati sintla nelía tiitztoyaj.


\par }{\Q \VS{17}Pero TOTECO mojmostla quinicnelía nochi catli quiimacasij huan quitlepanitaj.

\par }{\Q Huan quinchihuilis catli xitlahuac nochi masehualme catli itztoque ama huan nojquiya ininconehua catli tlacajtiyase teipa.


\par }{\Q \VS{18}Quena, yaya quinchihuilis catli cuali inijuanti catli quichihuaj catli ica mocajtoque quichihuase,

\par }{\Q huan inijuanti catli quichihuaj catli quiijtohuaj itlanahuatilhua.


\par }{\Q \VS{19}TOTECO quitlalijtoc isiya nepa ilhuicac huan nopona mosehuía para tlanahuatis.

\par }{\Q Yaya quipiya tlanahuatili ica nochi catli onca.


\par }{\Q \VS{20}Xijpaquilismacaca TOTECO nochi amojuanti anitequihuajcahua catli tlahuel antejtetique.

\par }{\Q Quena, amojuanti catli anquitlacaquilíaj catli anmechnahuatía huan nimantzi anquichihuaj,

\par }{\Q xijpaquilismacaca.


\par }{\Q \VS{21}Quena, xijhueyimatica TOTECO nochi amojuanti anitequihuajcahua catli anitztoque quen isoldados.

\par }{\Q Xijhueyimatica amojuanti catli anquitequipanohuaj huan anquichihuaj catli yaya quinequi.


\par }{\Q \VS{22}¡Nochi masehualme huan nochi tlamantli catli mopantíaj campa hueli ipan nochi itlanahuatilis,

\par }{\Q nochi ma quipaquilismacaca TOTECO!

\par }{\Q Na nojquiya tlahuel nijpaquilismaca.




\par }\PsalmChap{104}{\SH Toteco quimocuitlahuía catli quisencajtoc
\par }
{\Q \VerseOne{1}¡Na nimitzpaquilismacas, TOTECO!

\par }{\Q ¡TOTECO Dios, nelía tihueyi!

\par }{\Q Campa ta timocahua nochi tlayejyectzi huan cuajcualtzi.


\par }{\Q \VS{2}Mitzyahualohua tlahuili catli onpano yejyectzi.

\par }{\Q Ta tijpatlajqui nopa ilhuicactli quen se masehuali quipatlajtosquía se yoyomitl.


\par }{\Q \VS{3}Eltoc quen quema timochanti,

\par }{\Q tijtlali nopa cuatetomitl ipan atl catli huejcapa,

\par }{\Q huan tijsencajqui nopa mixtli para elisquía mocarros.

\par }{\Q Ta tihueli tinejnemi san ajacatipa.


\par }{\Q \VS{4}Tiquintequihuía motequihuajcahua quen motlatitlanilhua huan tiquinchihua ma elica quen tlilelemectli.


\par }{\Q \VS{5}Ta cuali tijtlatzquilti ni tlaltipactli para ma amo mijcuinis tlen campa eltoc.


\par }{\Q \VS{6}Tijchijqui ma huala miyac atl catli quiixtzajqui ni tlaltipactli quen elisquía iyoyo.

\par }{\Q Quena, tijchijqui atl ma tlejco hasta ajsic ipan nochi tepeme.


\par }{\Q \VS{7}Pero quema ta ticamanaltic huan ticajhuac nopa atl,

\par }{\Q nopa atl motlalojtejqui huan mosansejcotilito ipan nopa hueyi atl pampa ta titlahuejchijqui.


\par }{\Q \VS{8}Tlejcoque tepeme huan nopa tlamayame temoque ipan ininlugar campa ta titlanahuati ma mosehuica.


\par }{\Q \VS{9}Teipa tiquintlalili ininnepa nopa huejhueyi atl para ayacmo quema ma quiixtzacuaca tlali.


\par }{\Q \VS{10}Ta tijchijqui atl ma motlalo ipan atlajtli campa tepeme,

\par }{\Q huan ma temotihuala hasta quitemitía campa más tlatzintla nopa tlamayame campa hueli.


\par }{\Q \VS{11}Ica nopa atl tiquinamaca nochi tlapiyalme para ma atlica.

\par }{\Q Ipan nopa atlajtli aixhuij nopa burrojme catli nemij cuatitla.


\par }{\Q \VS{12}Nopa totome quichihuaj inintepasol iteno nopa atlajtli,

\par }{\Q huan huicaj quema itztoque ipan ininmacuayo nopa cuame.


\par }{\Q \VS{13}Ta tijchihua ma huetzi atl ipan tepeme,

\par }{\Q huan tijchihua ma tlaelilti nopa tlali.


\par }{\Q \VS{14}Quena, ta Toteco tijchihua ma moscalti sacatl para ma tlacuaca tlapiyalme.

\par }{\Q Huan tijchihua ma onca quilitl,

\par }{\Q cuatlajcayotl huan cuayolotl catli masehualme quitocaj para ma ica mopanoltica.


\par }{\Q \VS{15}Nojquiya tiquinmaca xocomecatl iayo para ma ica yolpactoca,

\par }{\Q huan aceite para ma mopoloca ipan iniixayac,

\par }{\Q huan nojquiya tiquinmaca tlacualistli para ma quipiyaca fuerza.


\par }{\Q \VS{16}Ica nopa atl moscaltíaj nopa tiocuame catli ta, TOTECO,

\par }{\Q tijtojqui ipan tlali Líbano.

\par }{\Q Nopa cuame tlahuel huejcapantique huan quipiyaj miyac ininxochiyo.


\par }{\Q \VS{17}Ipan nopa cuame motepasoltíaj nochi tlamantli totome.

\par }{\Q Huan ipan nopa ciprés cuahuitl motepasoltía nopa tototl catli itoca cigüeña.


\par }{\Q \VS{18}Inintzonatipa nopa huejhueyi tepeme onca sacatl para nopa chivojme catli nemij cuatitla.

\par }{\Q Huan campa cocoyocatoc nopa teme, mochantijtoque nopa cuatochime.


\par }{\Q \VS{19}Toteco, ta tijchijqui metztli para quinextis ipan tlaque metztli itztoque masehualme.

\par }{\Q Huan nopa tonati tijchijqui para tenextilis sesen tonal.


\par }{\Q \VS{20}Ta tijtitlani nopa tzintlayohuilotl huan mochihua yohuali,

\par }{\Q huan quema tlayohua, quisaj nochi tecuanime catli itztoque ipan cuatitlamitl.


\par }{\Q \VS{21}Nopa leones catli noja conetzitzi nanalcaj pampa mayanaj.

\par }{\Q Huan quitemohuaj nopa tlacualistli catli ta, Toteco Dios, tiquinmacas.


\par }{\Q \VS{22}Quema quisas tonati sempa onmotlatíaj ipan iniosto.


\par }{\Q \VS{23}Huan masehualme quisaj para tequipanotij,

\par }{\Q huan tequitij chicahuac hasta tiotlac.


\par }{\Q \VS{24}¡TOTECO, nelía tijchijtoc miyac tlamantli!

\par }{\Q Huan nochi tlamantli tijsencajtoc ica miyac tlalnamiquilistli.

\par }{\Q Nejmaxtic tlaltipactli temitoc ica miyac tlamantli yejyectzitzi catli ta tijchijtoc.


\par }{\Q \VS{25}Xiquitaca nopa hueyi atl catli tlahuel patlahuac huan hueyi.

\par }{\Q Nopona itztoque miyac tlamantli tlapiyalme tziquitetzitzi huan huejhueyi.


\par }{\Q \VS{26}Nopona nejnemij nopa huejhueyi barcos,

\par }{\Q huan nopona itztoc nopa hueyi tlapiyali itoca leviatán catli temajmati catli ta tijchijqui para ma mahuilti ipan hueyi atl.


\par }{\Q \VS{27}Nochi ni tlapiyalme mochiyaj ipan ta para xiquintlamaca quema monequi.


\par }{\Q \VS{28}Huan quema tiquinmaca inintlacualis,

\par }{\Q inijuanti quiselíaj.

\par }{\Q Ta timomatlapohua ica motlaicnelilis huan tiquintlamaca hasta ixhuij ica tlen más cuali.


\par }{\Q \VS{29}Pero sintla tiquintlahuelcahua, inijuanti motequipachohuaj.

\par }{\Q Huan sintla tiquinquixtilía ininnemilis, miquij huan mocuepaj tlaltejpoctli.


\par }{\Q \VS{30}Huan quema ta tijtitlani moTonaltzi catli temaca nemilistli,

\par }{\Q tlacatij sempayano para sempa ma momiyaquilica huan tlacualnesis ipan ni tlaltipactli.


\par }{\BB \par }
{\Q \VS{31}¡Ma tijhueyitlalica TOTECO pampa ihueyitilis amo quema tlamis!

\par }{\Q ¡Ma quipanti paquilistli TOTECO ipan nochi catli quichijtoc!


\par }{\Q \VS{32}Quema Toteco quitlachilía tlaltipactli, ni tlaltipactli huihuipica.

\par }{\Q Huan quema quinpanajsi tepeme, inijuanti lemenij.


\par }{\Q \VS{33}Nijhuicatis TOTECO nochi tonali catli niitztos ipan ni tlali.

\par }{\Q Quena, nijpaquilismacas Toteco Dios ica tiohuicatl hasta tlamis nitlaijiyotilanas.


\par }{\Q \VS{34}Ma quipacti TOTECO nochi catli nimonejnehuilía tlen ya,

\par }{\Q huan na nimopaquilismaca ipan ya.


\par }{\Q \VS{35}Ma miquica nochi catli quinpactía tlajtlacolchihuaj ipan ni tlaltipactli.

\par }{\Q Quena, ma ayacmo itztoca catli amo quinequij quitlepanitase TOTECO.

\par }{\Q Pero na nijpaquilismacas ica nochi noyolo.

\par }{\Q ¡Paquilistli!




\par }\PsalmChap{105}{\SH Nopa huejhueyi tlamantli catli Toteco quinchihuili israelitame
\par }
{\Q \VerseOne{1}Xijtlascamatica TOTECO por nochi nopa huejhueyi tlamantli catli yaya quichihua.

\par }{\Q Xitepohuilica ipan nochi tlaltipactli catli yaya quichijtoc.


\par }{\Q \VS{2}¡Xijhuicatica!

\par }{\Q Quena, xijhuicatica tiohuicatl.

\par }{\Q Xitlacamanalhuica tlen nopa huejhueyi tiochicahual nextili catli yaya quichijtoc.


\par }{\Q \VS{3}¡Ximopaquilismacaca ipan Toteco!

\par }{\Q ¡Quena, xipaquica nochi amojuanti catli anquihueyichihuaj TOTECO!


\par }{\Q \VS{4}Xijtemoca TOTECO huan ichicahualis.

\par }{\Q Quena, nochipa xijtemoca para anquiiximatise más.


\par }{\Q \VS{5}Xiquelnamiquica nopa tiochicahual nextili catli yaya quichijqui por amojuanti.

\par }{\Q Xiquelnamiquica itlamachtil huan catli yaya quiijtojtoc.


\par }{\Q \VS{6}Aniixhuihua Abraham catli itequipanojca Toteco,

\par }{\Q huan amojuanti aniconehua Jacob catli Toteco quitlapejpeni,

\par }{\Q xiquelnamiquica.


\par }{\Q \VS{7}Yaya TOTECO huan yaya toDios.

\par }{\Q Catli yaya tlanahuatijtoc para mochihuas, ya nopa monextía ipan nochi tlaltipactli.


\par }{\Q \VS{8}Yaya amo quema quielcahuas nopa camanal sencahuali catli quichijqui,

\par }{\Q masque tlacajtiyase masehualme huan ininconehua huan mil hueltas tlacatise ininteipan ixhuihua,

\par }{\Q yaya amo quielcahuas.


\par }{\Q \VS{9}Noja eltoc nopa camanal sencahuali catli quichijqui ica Abraham huan Isaac.


\par }{\Q \VS{10}Teipa quiompahui nopa camanal sencahuali ica Jacob para ma pano ica nochi israelitame,

\par }{\Q huan elis para inijuanti para nochipa.


\par }{\Q \VS{11}Huan Toteco quiijto:

\par }{\Q “Na nimechmacas nopa tlali Canaán para elis amoaxca para nochipa.”


\par }{\Q \VS{12}Quinilhui ya ni quema inijuanti noja ayamo eliyayaj miyaqui,

\par }{\Q huan san itztoyaj quen paxalohuani ipan tlali Canaán.


\par }{\Q \VS{13}Teipa san panotinenque tlen se tlali hasta seyoc tlali,

\par }{\Q huan tlen se tlanahuatilistli hasta seyoc tlanahuatilistli.


\par }{\Q \VS{14}Pero ipan nochi nopa tlamantli Toteco amo quincahuili ma quinajsi se tlamantli catli amo cuali.

\par }{\Q Huan tlanahuatiani catli quichijque campica para quinchihuilise catli fiero,

\par }{\Q Toteco quintlatzacuilti.


\par }{\Q \VS{15}Toteco Dios quinilhui:

\par }{\Q “Amo xiquincuatotonica nomasehualhua catli niquintlapejpenijtoc,

\par }{\Q niyon amo tleno xiquinchihuilica notlajtol pannextijcahua.”


\par }{\Q \VS{16}Toteco quititlanqui se hueyi mayantli ipan tlali Canaán,

\par }{\Q huan quinquixtili nochi tlamantli tlacualistli catli ica mopanoltiyayaj.


\par }{\Q \VS{17}Pero teipa Toteco quititlanqui se tlacatl ma quintlayacancuili para quinmanahuis imasehualhua tlen nopa mayantli.

\par }{\Q Quena, elqui José catli quinamacatoyaj para ma tequipanoti san tlapic ipan tlali Egipto.


\par }{\Q \VS{18}Huan nepa ipan tlatzactli quimetzcocojque quema quimetzilpijque ica tepos cadena,

\par }{\Q huan quiilpilijque se tepostli ipan iquechtla.


\par }{\Q \VS{19}Nopona itztoya José hasta ajsic nopa tonali catli TOTECO quiixquetztoya.

\par }{\Q Quena, Toteco quiyejyeco José para quiitas sintla cuali elqui ipan iyolo.


\par }{\Q \VS{20}Huajca Faraón catli eliyaya hueyi tlanahuatijquetl, tlanahuati ma quiquixtica.

\par }{\Q Huan quicajqui ma yohui majcajtoc.


\par }{\Q \VS{21}Teipa nopa tlanahuatijquetl quitlali ma quinyacana nochi itequipanojcahua,

\par }{\Q huan ma quimocuitlahui nochi catli quipixtoya.


\par }{\Q \VS{22}Mocajqui ipan ya imax para quintlatzacuiltis itequipanojcahua catli más hueyi,

\par }{\Q huan para ma quintlalnamicti catli huehuentzitzi.


\par }{\Q \VS{23}Teipa Israel ajsico ipan tlali Egipto,

\par }{\Q huan itztoya nopona ihuaya iconehua ipan tlali Cam.


\par }{\Q \VS{24}Huan Toteco tlahuel quinmiyaquili iixhuihua Jacob,

\par }{\Q huan quipixque más chicahualistli,

\par }{\Q huan amo quen inincualancaitacahua catli quinnahuatiyayaj.


\par }{\Q \VS{25}Teipa Toteco quinyolpatlac nopa egiptome,

\par }{\Q huan quinchijqui ma quincualancaitaca nopa israelitame.

\par }{\Q Quena, quincualancaitaque huan quinchihualtijque ma tetequipanoca san tlapic.


\par }{\Q \VS{26}Pero teipa Toteco quititlanqui itequipanojca, Moisés,

\par }{\Q huan Aarón catli yaya quintlapejpenijtoya.


\par }{\Q \VS{27}Huan inijuanti quichijque huejhueyi tlanextilijcayotl huan tiochicahual nextili ipan tlali Egipto.


\par }{\Q \VS{28}Quena, Toteco quititlanqui tzintlayohuilotl ipan nochi nopa tlali,

\par }{\Q pampa amo quichihuilijque cuenta itlanahuatil para ma quincahuaca imasehualhua ma yaca majcajtoque.


\par }{\Q \VS{29}Teipa quicuepqui estli nochi atl catli oncayaya ipan nopa tlali.

\par }{\Q Huan nopa michime mijque.


\par }{\Q \VS{30}Teipa quintitlanqui tlahuel miyac temasolime ipan nochi nopa tlali,

\par }{\Q huan calajque hasta ipan nopa cuarto campa cochqui nopa tlanahuatijquetl.


\par }{\Q \VS{31}Teipa quema Moisés camanaltic,

\par }{\Q hualajque miyac sayolime.

\par }{\Q Huan atime quitlapachocoj nopa tlali.


\par }{\Q \VS{32}Nojquiya quintitlanili huejhueyi tesihuitl huan amo atl.

\par }{\Q Huan tlapetlaniyaya campa hueli ipan nochi nopa tlali.


\par }{\Q \VS{33}Huan nopa tesihuitl quinenpolo nochi xocomeca mili, huan higuera cuame,

\par }{\Q huan quitlami pojpostejqui nopa huejhueyi cuame.


\par }{\Q \VS{34}Teipa Toteco camanaltic huan ajsicoj tlahuel miyac chapolime,

\par }{\Q hasta amo aqui hueliyaya quinpohua.


\par }{\Q \VS{35}Huan quicuajque nochi tlamantli xihuime catli oncayaya ipan nopa tlali,

\par }{\Q huan nojquiya quitlamicuajque nochi tlamantli pixquistli.


\par }{\Q \VS{36}Teipa quinmicti nopa coneme catli achtihui tlacatque ipan sesen familia tlen tlali Egipto.

\par }{\Q Quinmicti masque nopa tetajme tlahuel paquiyayaj huan motlepanitayayaj por nopa iniachtihui cone.


\par }{\Q \VS{37}Huan Toteco quinquixti imasehualhua ica temachili,

\par }{\Q huan quihuicaque miyac oro huan plata.

\par }{\Q Huan ipan nopa tonali amo mococo niyon se imasehual Toteco.


\par }{\Q \VS{38}Huajca nopa egiptome nelía pajque quema quisque nopa israelitame,

\par }{\Q pampa nochi inijuanti tlahuel quinimacasiyayaj.


\par }{\Q \VS{39}Toteco quipatlajqui inintzonatipa se mixtli para quinecahuilis huan amo quintlatis tonati.

\par }{\Q Huan ica tlayohua quitlaliyaya se tlilelemectli inintzonatipa para ma quintlahuili.


\par }{\Q \VS{40}Quitlajtlanijque ma quinmaca nacatl para quicuase,

\par }{\Q huan quintitlanili solime.

\par }{\Q Nojquiya quinmacac nopa tlacualistli catli itoca “maná” catli huetzqui tlen ilhuicac para ica ma ixhuica.


\par }{\Q \VS{41}Toteco quitlapo se tetl huan quisqui atl hasta mochijqui quen se hueyatl,

\par }{\Q catli motlalo ipan nopa huactoc tlali campa amo tleno eliyaya.


\par }{\Q \VS{42}Pampa yaya quielnamijqui catli ica mocajtoya itequipanojca Abraham.


\par }{\Q \VS{43}Huajca ica miyac paquilistli Toteco Dios quinquixti imasehualhua catli quintlapejpenijtoc ipan tlali Egipto.


\par }{\Q \VS{44}Huan quinmacac imasehualhua nopa tlalme catli elque iniaxca masehualme catli amo israelitame.

\par }{\Q Huan moaxcatijque ica nochi nopa pixquistli catli nopona oncayaya.

\par }{\Q Quicuajque cuatlactli catli sequinoc quitoctoyaj.


\par }{\Q \VS{45}Nochi ya ni quichijqui para ma quichijtinemica catli quinilhuijtoya huan ma quintoquilijtinemica itlanahuatilhua.

\par }{\Q ¡Paquilistli!




\par }\PsalmChap{106}{\SH Ininyolteticayo israelitame
\par }
{\Q \VerseOne{1}¡Paquilistli!

\par }{\Q ¡Ma tijtlascamatica TOTECO pampa yaya nelía cuali iyolo huan itlaicnelijcayo amo quema tlamis ica tojuanti!


\par }{\Q \VS{2}¿Ajqueya huelis quitlamiijcuilos nopa yejyectzitzi tiochicahual nextili catli TOTECO quichihua?

\par }{\Q ¿Ajqueya huelis tepohuilis nochi catli quichijtoc Toteco?


\par }{\Q \VS{3}Quipiyaj paquilistli nopa masehualme catli nochipa quichijtinemij catli cuali huan catli xitlahuac.


\par }{\BB \par }
{\Q \VS{4}TOTECO, techelnamiquis na quema tiquintiochihuas huan tiquinmaquixtis momasehualhua.


\par }{\Q \VS{5}Techcahuili ma niquitas catli yejyectzi tiquinchihuilis momasehualhua catli tiquintlapejpenijtoc.

\par }{\Q Xijcahuili para nojquiya ma nipaquis ininhuaya.

\par }{\Q Xijcahua ma nimopaquilismacas ica inijuanti catli moaxcahua.


\par }{\BB \par }
{\Q \VS{6}Tojuanti nojquiya titlajtlacolchijtoque san se quen tohuejcapan tatahua.

\par }{\Q Titlaixpanoque huan tijchijtoque catli fiero.


\par }{\Q \VS{7}Tohuejcapan tatahua amo quimachilijque nopa huejhueyi tiochicahual nextili catli Toteco quichijqui ipan tlali Egipto.

\par }{\Q Niyon amo quielnamijque para quipixqui hueyi iyolo ininhuaya.

\par }{\Q Inijuanti moyoltetilijque ica Toteco nepa campa nopa hueyi atl catli itoca Chichiltic.


\par }{\Q \VS{8}Pero Toteco quinmaquixti para ma quitlepanitaca,

\par }{\Q huan tenextili ihueyi chicahualis ipan nochi tlaltipactli.


\par }{\Q \VS{9}Quiajhuac nopa hueyi atl catli itoca Chichiltic huan quinahuati ma motlajcoxelo.

\par }{\Q Huan quej nopa quitlapo se ojtli huactoc quen elisquía huactoc tlali,

\par }{\Q huan quinchihualti tohuejcapan tatahua ma ipan panoca.


\par }{\Q \VS{10}Quej nopa quinmaquixti huan quinchololti ininmaco inincualancaitacahua.


\par }{\Q \VS{11}Huan nopa atl quinatzonpolihuilti inincualancaitacahua hasta amo mocajqui niyon se catli amo mijqui.


\par }{\Q \VS{12}Huan huajca tohuejcapan tatahua quineltocaque icamanal catli Toteco quinilhuijtoya.

\par }{\Q Huan teipa huicaque huan quipaquilismacaque.


\par }{\Q \VS{13}Pero sempa nimantzi quielcajque nochi catli Toteco quichijtoya.

\par }{\Q Huan amo mochixque para Toteco ma quinmaca consejos.


\par }{\Q \VS{14}¡Amo! Nepa ipan huactoc tlali quiyejyecojque Toteco Dios ica catli tlahuel quinequiyayaj ma quinmaca.

\par }{\Q Quena, quifuerzajhuijque ma quinmaca nopa tlacualistli catli inijuanti quinequiyayaj.


\par }{\Q \VS{15}Huajca Toteco quinmacac catli quitlajtlanijque,

\par }{\Q pero nojquiya quintitlanili cocolistli catli ica mijque miyac nopa masehualme.


\par }{\Q \VS{16}Huan nopona campa quiquejquetztoyaj ininyoyoncal,

\par }{\Q quichicoitaque Moisés,

\par }{\Q huan quichicoitaque Aarón catli TOTECO quiiyocatlalijtoya para ma eli itotajtzi.


\par }{\Q \VS{17}Huajca motlapo tlali huan quintolo Datán, Abiram huan nochi catli quintoquiliyayaj.


\par }{\Q \VS{18}Huan Toteco quititlanqui tlitl tlen ilhuicac,

\par }{\Q huan quintlamitlati nopa tlaixpanoca tlacame.


\par }{\Q \VS{19}Nepa ipan tepetl Horeb mochihuilijque se becerro tlen oro huan ya nopa quihueyichijque.


\par }{\Q \VS{20}Quitlahuelcajque Toteco huan ihueyi chicahualis,

\par }{\Q huan pejque quihueyimatij se becerro tlen oro,

\par }{\Q iixcopinca se tlapiyali catli quicua xihuitl.


\par }{\Q \VS{21}Huan quej nopa quielcajque ininTeco Dios catli quinmaquixtijtoya,

\par }{\Q yaya catli quichijtoya huejhueyi tlamantli ipan tlali Egipto,


\par }{\Q \VS{22}huan ipan nopa hueyi atl catli itoca Chichiltic.


\par }{\Q \VS{23}Huajca Toteco quiijto para quintzontlamiltisquía,

\par }{\Q pero Moisés catli Toteco quitlapejpenijtoya motlajcoquetzqui,

\par }{\Q huan quitlajtlani Toteco para amo ma quintzontlamilti ica ihueyi cualancayo.


\par }{\Q \VS{24}Teipa nopa israelitame amo quinejque calaquise ipan nopa tlali catli nelía cuali,

\par }{\Q pampa amo quineltocaque para Toteco quinmocuitlahuisquía.


\par }{\Q \VS{25}Huan ipan ininchajchaj pejque quiejelnamiquij TOTECO huan amo quitlacaquilijque catli quinilhuiyaya ma quichihuaca.


\par }{\Q \VS{26}Yeca Toteco Dios momatlananqui huan tlatestigojquetzqui para quintzontlamiltisquía ipan nopa huactoc tlali.


\par }{\Q \VS{27}Quiijto para ininconehua quinsemanasquía huan quintitlanisquía,

\par }{\Q ipan sequinoc tlalme para ma itztotij quen sequinoc altepetl ehuani.


\par }{\Q \VS{28}Nojquiya ipan tlali Peor tohuejcapan tatahua mosansejcotilijque ininhuaya catli quihueyichihuayayaj Baal,

\par }{\Q huan hasta quinmacaque tlacajcahualistli mijcatzitzi.


\par }{\Q \VS{29}Huan ica ya ni quicualancamacaque Toteco.

\par }{\Q Yeca Toteco quititlanqui se hueyi cocolistli ininpani huan miyac mijque.


\par }{\Q \VS{30}Huan Finees moneltlali huan motlananqui,

\par }{\Q huan quinmicti nopa masehualme catli ica inintlajtlacolhua quichijtoyaj ma huala nopa cocolistli.

\par }{\Q Huan ica ya nopa moquetzqui nopa cocolistli.


\par }{\Q \VS{31}Huan ni cuali tlamantli quichijqui para Finees ma quielnamictoca para nochipa quen se tlacatl catli cuali.


\par }{\Q \VS{32}Nojquiya campa atl Meriba,

\par }{\Q nopa israelitame quicualancamacaque Toteco.

\par }{\Q Quena, por inijuanti, Toteco cualanqui ica Moisés.


\par }{\Q \VS{33}Pampa quichijque ma cualani Moisés,

\par }{\Q huan ma camanaltitiquisa ica catli amo monequiyaya.


\par }{\Q \VS{34}Huan nojquiya nopa israelitame amo quintzontlamiltijque nochi nopa altepeme,

\par }{\Q ipan nopa tlalme catli TOTECO quinnahuatijtoya ma quisosoloca.


\par }{\Q \VS{35}San achi más mosansejcotilijque ininhuaya catli amo quitlepanitayayaj Toteco,

\par }{\Q huan nojquiya quichijque catli inijuanti momajtoyaj quichihuaj.


\par }{\Q \VS{36}Quinhueyimatque ininteteyohua,

\par }{\Q huan mohuejcatlalijque tlen Toteco,

\par }{\Q huan ica ya nopa mopolojque.


\par }{\Q \VS{37}Hasta quinmictijque ininconehua quen se tlacajcahualistli para iajacahua Amocualtlacatl.


\par }{\Q \VS{38}Huan pampa quinmictijque ininconehua catli amo tleno quichijtoyaj para quinmacase nopa teteyome tlen tlali Canaán,

\par }{\Q quinenpolojque nopa tlali ica inieso.


\par }{\Q \VS{39}Huan inijuanti nojquiya monenpolojque ica nochi tlamantli fiero catli quichijque.

\par }{\Q Pampa quema quinhueyichihuayayaj teteyome,

\par }{\Q Toteco Dios quinitayaya quen elisquía momecatiyayaj ica seyoc catli amo ininnamic.


\par }{\Q \VS{40}Yeca TOTECO tlahuel cualanqui ica imasehualhua,

\par }{\Q huan ayacmo quinejqui quinitas.


\par }{\Q \VS{41}Huan quintemactili ininmaco inincualancaitacahua catli ehuayayaj ipan nopa tlalme catli amo quitlepanitayayaj Toteco,

\par }{\Q para nopa masehualme ma quinnahuatica.


\par }{\Q \VS{42}Huan quena, inincualancaitacahua quintlaijiyohuiltijque

\par }{\Q huan tlahuel quincocojque pampa itztoyaj ininmaco.


\par }{\Q \VS{43}Miyac huelta Toteco quinmanahui,

\par }{\Q pero inijuanti quisenhuiquiliyayaj moyoltetilíaj ica ya.

\par }{\Q Yeca teipa quicahuili ma motzontlamiltica por inintlajtlacolhua.


\par }{\Q \VS{44}Pero masque ya nopa quichihuayayaj,

\par }{\Q Toteco quintlacaquiliyaya quema quitzajtziliyayaj,

\par }{\Q huan quinpalehuiyaya quema masehualme quintlaijiyohuiltiyayaj.


\par }{\Q \VS{45}Quena, quielnamiquiyaya nochi catli quintlajtolcahuilijtoya para quinchihuilis.

\par }{\Q Yeca quintlasojtlac huan moyolcuepqui pampa tlahuel quinicneliyaya.


\par }{\Q \VS{46}Huan hasta quichijqui para inincualancaitacahua catli quintlaijiyohuiltiyayaj,

\par }{\Q ma nojquiya quintlasojtlaca.


\par }{\BB \par }
{\Q \VS{47}¡TOTECO Dios, techmaquixti tlen tocualancaitacahua!

\par }{\Q Sempa techsentili tlen campa hueli tlalme para tihuelise timitztlascamatise ta catli titlatzejtzeloltic,

\par }{\Q huan para huelis tipaquise huan timitzhueyimatise.


\par }{\BB \par }
{\Q \VS{48}Ma tijpaquilismacaca TOTECO Dios para nochipa,

\par }{\Q yaya catli toTeco tiisraelitame.

\par }{\Q Nochi imasehualhua ma quiijtoca:

\par }{\Q “¡Quej nopa ma eli! ¡Paquilistli!”




\par }\PsalmChap{107}{\SH Toteco quinmanahuía masehualme
\par }
{\Q \VerseOne{1}¡Xijtlascamatica TOTECO pampa yaya nelía cuali!

\par }{\Q ¡Itlaicnelilis amo quema tlamis!


\par }{\Q \VS{2}Nochi amojuanti catli TOTECO anmechmanahuijtoc, xitepohuilica.

\par }{\Q Quena, xitepohuilica para yaya anmechmaquixtijtoc ininmaco amocualancaitacahua.


\par }{\Q \VS{3}Yaya ya quinsentilijtoc nochi nopa masehualme catli itztoyaj campa hueli ipan tlaltipactli.

\par }{\Q Quinsentili catli itztoyaj ica ajco, ica tlani,

\par }{\Q ica campa hualquisa tonati huan ica campa calaqui.


\par }{\Q \VS{4}Sequin nentinenque ipan huactoc tlali,

\par }{\Q niyon amo quipiyayayaj ininchaj,

\par }{\Q niyon amo quipixque se altepetl para ipan itztose.


\par }{\Q \VS{5}Amictinemiyayaj huan mayantinemiyayaj,

\par }{\Q hasta quimachiliyayaj para miquisquíaj pampa ayacmo quipiyayayaj chicahualistli.


\par }{\Q \VS{6}Huajca quitzajtzilijque TOTECO para ma quinpalehui,

\par }{\Q huan yaya quinpalehui.


\par }{\Q \VS{7}Quinyacanqui xitlahuac ipan se ojtli catli temachtli.

\par }{\Q Huan quinhuicac ipan se altepetl para nopona ma itztotij.


\par }{\Q \VS{8}Xijhueyimatica TOTECO pampa yaya tlahuel tetlasojtla,

\par }{\Q huan quichihua huejhueyi tlamantli catli nochi quisentlachilíaj.


\par }{\Q \VS{9}Pampa Toteco quitlamaca catli teicneltzi huan mayantinemi.

\par }{\Q Quiaixhuitis catli amictinemi.


\par }{\Q \VS{10}Sequin inijuanti itztoyaj ipan tzintlayohuilotl ipan tlatzactli huan nechca para miquisquíaj.

\par }{\Q Itztoyaj ilpitoque ica tepos cadenas.


\par }{\Q \VS{11}Ya nopa ininpantic pampa inijuanti moyoltetilijque ica catli TOTECO quinnahuatijtoya,

\par }{\Q huan amo quitlacaquilijque Toteco Catli Más Hueyi.


\par }{\Q \VS{12}Yeca Toteco quincajqui ma tlaijiyohuica ipan nopa tequitl catli tlahuel teticayo.

\par }{\Q Quena, huetzque huan amo aqui quinpalehui para sempa motlananase.


\par }{\Q \VS{13}Huajca quema ayacmo quimatiyayaj tlaque quichihuase ica nopa tlaijiyohuilistli,

\par }{\Q quitzajtzilijque TOTECO,

\par }{\Q huan yaya quinmanahui tlen nopa tlaijiyohuilistli


\par }{\Q \VS{14}Quinquixti ipan nopa tzintlayohuilotl huan quinmanahui para amo miquise.

\par }{\Q Huan quicotonqui nopa tepos cadena catli ica quinilpijtoyaj.


\par }{\Q \VS{15}Xijhueyimatica TOTECO pampa yaya tlahuel tetlasojtla huan quichihua huejhueyi tlamantli catli ica masehualme san quisentlachilíaj.


\par }{\Q \VS{16}Pampa yaya quitlapanqui nopa puertas tlen bronce ipan tlatzacme,

\par }{\Q huan quihuejhuelo nopa teposme catli ica quitzacuayayaj nopa puertas.


\par }{\Q \VS{17}Sequin masehualme tlahuel mohualiquilijque tlaohuijcayotl,

\par }{\Q pampa moyoltetilijque ica Toteco huan quiixpanoque.


\par }{\Q \VS{18}Huan ipan nopa tlaijiyohuilistli ayacmo mayanayayaj por inincocolis huan pampa itztoyaj nechca para miquise.


\par }{\Q \VS{19}Pero quema ayacmo quimatiyayaj tlaque quichihuase ica nopa tlaijiyohuilistli,

\par }{\Q quitzajtzilijque TOTECO huan yaya quinmanahui.


\par }{\Q \VS{20}Toteco camanaltic huan mochicajque.

\par }{\Q Huan quej nopa quinmaquixti para amo miquise.


\par }{\Q \VS{21}Xijhueyimatica TOTECO pampa yaya tlahuel tetlasojtla huan quichihua huejhueyi tlamantli catli nochi quisentlachilíaj.


\par }{\Q \VS{22}Xijpaquilismacaca Toteco huan yaya quiitas quen elisquía se tlacajcahualistli.

\par }{\Q Huan xihuicaca huan xitepohuilica nochi catli yaya quichijtoc.


\par }{\Q \VS{23}Nopa masehualme catli nemij ica ininbarcos ipan hueyi atl,

\par }{\Q huan yohuij ipan nochi tlaltipactli para tlanemacase huan tlacohuase,


\par }{\Q \VS{24}nojquiya quiitztoque nopa yejyectzitzi tlamantli catli TOTECO quichijtoc ipan atl.


\par }{\Q \VS{25}Quiitztoque quema TOTECO camanaltic huan quichijqui ma motlanana se ajacatl catli chicahuac,

\par }{\Q huan quitlananqui nopa atl.


\par }{\Q \VS{26}Nopa barcos motlananayayaj huan sempa atzintla huetziyayaj.

\par }{\Q Huan nopa masehualme catli itztoyaj ipan nopa barcos pejque huihuipicaj huan majmahuij.


\par }{\Q \VS{27}Inijuanti huihuipicaque huan momimilojque quen ihuintini,

\par }{\Q huan ayacmo quimatque tlaque quichihuase.


\par }{\Q \VS{28}Huajca quema itztoyaj ipan tlaohuijcayotl,

\par }{\Q quitzajtzilijque TOTECO,

\par }{\Q huan yaya quinmaquixti tlen catli quintequipacholmacayaya.


\par }{\Q \VS{29}Quema tlaquiyahuiyaya huan tlaajacayaya chicahuac,

\par }{\Q yaya quitlacahualti nopa hueyi atl para ma ayacmo molini,

\par }{\Q huan mochijqui icamanal.


\par }{\Q \VS{30}Huan inijuanti pajque miyac quema quiitaque ya moquetzqui nopa atl.

\par }{\Q Huan quej nopa Toteco quinyacanqui ica yejyectzi hasta nopa ateno campa monequi ajsise ica ininbarcos.


\par }{\Q \VS{31}Ma quihueyimatica TOTECO pampa yaya tlahuel tetlasojtla,

\par }{\Q huan quichihua huejhueyi tlamantli catli nochi quisentlachilíaj.


\par }{\Q \VS{32}Ma quipaquilismacaca Toteco tlamiyacapa iniixpa nochi masehualme huan iniixpa nopa huehue tlacame catli tlayacanaj ipan nopa tlali.


\par }{\Q \VS{33}Toteco quinhuatztoc hueyame huan quinchijtoc quen huactoc tlali.

\par }{\Q Nojquiya hueli quinhuatza campa meya atl.


\par }{\Q \VS{34}Nopa cuali tlali catli tlahuel tlaeliltía quichijtoc ma ayacmo tlaelilti.

\par }{\Q Huan ya ni quichijqui por inintlajtlacolhua nopa masehualme catli itztoyaj nopona.


\par }{\Q \VS{35}Pero nojquiya nopa huactoc tlali campa amo tleno eli quichijqui ma tlaelilti.

\par }{\Q Nojquiya quichijqui ma quipiya miyac atl catli meya campa hueli.


\par }{\Q \VS{36}Huan quinhuicac nopa masehualme catli mayantinemiyayaj para ma itztoca nopona,

\par }{\Q huan ma quichihuaca inialtepe.


\par }{\Q \VS{37}Nojquiya quichijqui para ma tocaca ipan mila,

\par }{\Q huan ma quichihuaca xocomeca mili,

\par }{\Q huan ma quipixcaca tlahuel miyac inintlajca.


\par }{\Q \VS{38}TOTECO tlahuel quintiochijqui.

\par }{\Q Nojquiya momiyaquilijque huan quinpixque miyac ininhuacaxhua.


\par }{\Q \VS{39}Teipa pejqui caxani ininmiyaca nopa masehualme,

\par }{\Q huan nochi mocajque teicneltzitzi,

\par }{\Q pampa quinajsic tlaohuijcayotl,

\par }{\Q tequipacholi huan tlaijiyohuilistli.


\par }{\Q \VS{40}Huan yaya quinechcapantlali nopa tlayacanani catli mohueyimatiyayaj,

\par }{\Q huan quinchijqui ma mocuapoloca campa amo oncac ojtli huan amo quimatque campa yohuiyayaj.


\par }{\Q \VS{41}Pero yaya quinmanahui nopa teicneltzitzi.

\par }{\Q Quinmiyaquili ininconehua quen elisquíaj pilborregojtzitzi hasta mochijque onpanoc miyac.


\par }{\Q \VS{42}Ma quiitaca nochi catli quichijtoc TOTECO nochi catli nemij xitlahuac iixpa,

\par }{\Q huan ma paquica.

\par }{\Q Pero nochi nopa fiero masehualme ma mocamatzacuaca.


\par }{\Q \VS{43}Masehualme catli tlalnamiquini quimachilise nochi ni tlamantli catli Toteco quichijtoc,

\par }{\Q huan quiajocuise ipan ininyolo.

\par }{\Q Inijuanti monejnehuilise quenicatza TOTECO quintlasojtlatihualajtoc imasehualhua.




\par }\PsalmChap{108}{\SH David quitlajtlani Toteco para itlapalehuil
\par }
{\Q \VerseOne{1}¡NoTeco Dios, noyolo mocualtlalijtoc para nimitzhueyimatis!

\par }{\Q Nipaquis huan nihuicas tiohuicatl moixpa ica nochi noyolo.


\par }{\Q \VS{2}¡Quena, na nihuicas huan nitlatzotzonas ipan noguitarra huan noarpa!

\par }{\Q Ica paquilistli na nihuicas ijnaltzi quema ayamo tlanesi.


\par }{\Q \VS{3}Nimitzpaquilismacas, TOTECO,

\par }{\Q campa hueli iniixpa masehualme tlen nochi altepeme,

\par }{\Q huan nimitzhueyimatis iniixpa masehualme tlen nochi tlalme.


\par }{\Q \VS{4}Pampa ta tlahuel titemachtli huan onpano miyac motlaicnelijcayo,

\par }{\Q hasta quionajsi ihuejcapanca ilhuicactli.


\par }{\Q \VS{5}Ma nochi mitzhueyimatica nepa ilhuicac, Toteco Dios.

\par }{\Q Huan ipan nochi tlaltipactli ma quisentlachilica masehualme mohueyitilis.


\par }{\Q \VS{6}Xijtlacaquili quenicatza mitztzajtzilíaj moconehua catli tiquinicnelía.

\par }{\Q Xihuala ica miyac chicahualistli huan techmanahuiqui.


\par }{\BB \par }
{\Q \VS{7}Toteco Dios camanaltic ipan itiopa huan quiijto:

\par }{\Q “Ica paquilistli nijxelos tlali Siquem huan nopa tlamayamitl catli itoca Sucot.


\par }{\Q \VS{8}Pampa na noaxca tlali Galaad huan Manasés.

\par }{\Q Nosoldados hualase ipan tlali Efraín.

\par }{\Q Huan notlanahuatijcahua hualase ipan tlali Judá.


\par }{\Q \VS{9}Pero catli itztoque ipan tlali Moab huan Edom nechtequipanose,

\par }{\Q huan nitzajtzis ica paquilistli quema niquintlantos nopa filisteos.”


\par }{\Q \VS{10}¿Ajqueya nechmacas chicahualistli para niquintlanis nopa altepeme catli moyahualtzactoque ica tepamitl?

\par }{\Q ¿Ajqueya nechyacanas para nicalaquis ipan tlali Edom?


\par }{\BB \par }
{\Q \VS{11}¿Amo elis ta, tiToteco Dios, catli techyacanas?

\par }{\Q Techyacana huan xiya ica nosoldados para titlahuilanatij pampa amo aqui seyoc para techpalehuis, Toteco.


\par }{\Q \VS{12}Techpalehui para tiquintlanise tocualancaitacahua pampa san motlapalehuil ipati.

\par }{\Q Amo ipati masque miyac masehualme techpalehuisquíaj sintla ta, amo.


\par }{\Q \VS{13}Pero ica ta motlapalehuil tijchihuase huejhueyi tlamantli.

\par }{\Q Pampa san por ta ipan hueli timoquejquetzase tocualancaitacahua.




\par }\PsalmChap{109}{\SH David motlatlajti para Toteco ma quintlatzacuilti icualancaitacahua
\par }
{\Q \VerseOne{1}NoTeco Dios catli nimitzhueyitlalía,

\par }{\Q technanquili quema nimotlatlajtía ica ta,

\par }{\Q amo san xitlacacto.


\par }{\Q \VS{2}Pampa nopa tlajtlacolchijca masehualme nechejelnamiquij huan nechistlacahuíaj.


\par }{\Q \VS{3}Inijuanti nechcualancaitaj huan nechyahualohuaj para nechilhuise camanali catli amo monequi.

\par }{\Q Nechhuilanaj masque amo tleno niquinchihuilijtoc.


\par }{\Q \VS{4}Na niquinicnelía huan nimotlatlajtía para tiquintiochihuas.

\par }{\Q Pero masque ya nopa nijchihua,

\par }{\Q noja más quichihuaj campica para nechtzontlamiltise.


\par }{\Q \VS{5}Na niquinchihuilía catli cuali,

\par }{\Q pero inijuanti nechtlaxtlahuíaj ica catli amo cuali.

\par }{\Q Masque niquinicnelía, inijuanti nechcualancaitaj.


\par }{\BB \par }
{\Q \VS{6}NoTeco, xiquintlali imaco se catli fiero.

\par }{\Q Se catli quimati tetlatelhuía ma quinhuica iixpa se juez catli fiero para ma quintlajtolsencahua.


\par }{\Q \VS{7}Huan quema ya quintlajtolsencajtose, xijchihua para nochi quimatise para quihuicaj tlajtlacoli.

\par }{\Q Huan quema motlatlajtíaj, xiquita quen elisquía tlajtlacolchihuaj.


\par }{\Q \VS{8}Nimitztlajtlanía para inemilis nocualancaitaca ma amo huejcahua ipan ni tlaltipactli.

\par }{\Q Huan seyoc tlacatl ma quichihua nopa tequitl catli yaya quichihuayaya.


\par }{\Q \VS{9}Iconehua ma mocahuaca icnotzitzi huan isihua ma mocahua cahuali.


\par }{\Q \VS{10}Iconehua ma monejnencaquixtica huan ma motlaejehuijtinemica.

\par }{\Q Ma quitemoca tlacualistli huejca tlen ininchaj catli ya tlamisosolijtoc.


\par }{\Q \VS{11}Ma quitlamitlacuijcuilica catli quitlatlanejtiyayaj,

\par }{\Q huan catli seyoc tlali ehuani ma quiquixtilica nochi catli quitlantoc ica itequi.


\par }{\Q \VS{12}Amo aqui ma quipalehui ica niyon se tlamantli huan amo aqui ma quintlasojtla iconehua catli icnotzitzi.


\par }{\Q \VS{13}Ma miquica nochi iconehua.

\par }{\Q Ma tlamiixpolihuica huan ayacmo aqui ma quinelnamiqui inintoca.


\par }{\Q \VS{14}TOTECO, amo xiquelcahua nochi inintlajtlacolhua itatahua huan inanahua.

\par }{\Q Huan amo xiquintlapojpolhui.


\par }{\Q \VS{15}Ma mocahua inintlajtlacolhua moixpa, TOTECO,

\par }{\Q pero ayacmo aqui ma quinelnamiqui nopa masehualme ipan ni tlaltipactli.


\par }{\Q \VS{16}Pampa inijuanti amo quinejque quipalehuise ininhuampox.

\par }{\Q Nojquiya quintojtocaque catli teicneltzitzi huan quinmictijque catli motequipachohuayayaj.


\par }{\Q \VS{17}Quinpactiyaya quintelchihuase ininhuampox.

\par }{\Q Huajca ama ta nojquiya xiquintelchihua.

\par }{\Q Amo quema quintiochijque sequinoc,

\par }{\Q huajca ama nojquiya amo xiquintiochihua.


\par }{\Q \VS{18}Nopa tlatelchihualistli tlahuel quinpactía pampa eltoc ipan nochi catli quichihuaj.

\par }{\Q Tlatelchihuaj mojmostla quen mojmostla moquentíaj ininyoyo,

\par }{\Q o quiijij atl o quicuaj se tlacualistli catli ajhuiyac.


\par }{\Q \VS{19}Huajca ama ipani ma huetzi nopa tlatelchihualistli,

\par }{\Q quen elisquía se yoyomitl catli quinpantzacuas o quen inintzinquechilpica.


\par }{\BB \par }
{\Q \VS{20}Quej nopa, TOTECO, xiquintlaxtlahui nopa nocualancaitacahua catli nechistlacahuíaj,

\par }{\Q huan catli quinequij nechmictise.


\par }{\Q \VS{21}Pero TOTECO, ta catli tinoTeco,

\par }{\Q techita na quen elisquía nimocone catli nijhuica motzonquisca.

\par }{\Q Yeca techchololti imaco nocualancaitaca pampa ta titemachtli huan tinelcuali.


\par }{\Q \VS{22}Na nitlaijiyohuía huan tlahuel monequi motlapalehuil,

\par }{\Q Tlahuel nechcocohua noyolo.


\par }{\Q \VS{23}Niyajtinemi para nimiquis huan nitlaijiyohuía quen se chapoli catli quitlahuiso se masehuali.


\par }{\Q \VS{24}Notlancuaco ayacmo quipiya chicahualistli pampa tlahuel nimosajtoc.

\par }{\Q Huan notlacayo ayacmo nacayo.


\par }{\Q \VS{25}Nochi masehualme ipan tlaltipactli nechhuetzquilíaj.

\par }{\Q Yeca nochi catli nechitaj quiojoliníaj inintzonteco huan nechpinajtíaj.


\par }{\Q \VS{26}¡TOTECO Dios, techpalehui!

\par }{\Q ¡Techmaquixti pampa ta tlahuel titetlasojtla!


\par }{\Q \VS{27}Techmaquixti tlamiyacapa,

\par }{\Q para nochi ma quimatica para ta catli tijchijtoc, TOTECO.


\par }{\Q \VS{28}Huan teipa sintla nechtelchihuaj, amo tleno,

\par }{\Q pampa ta techtiochihuas.

\par }{\Q Sintla motlananase ica na,

\par }{\Q mopinahuase,

\par }{\Q huan na nijsenhuiquilis nimopaquilismacas,

\par }{\Q pampa na nimotequipanojca.


\par }{\Q \VS{29}Ma mopinahualtica tlamiyacapa inijuanti catli nechistlacahuíaj.

\par }{\Q Quena, xiquinpinahualti.


\par }{\BB \par }
{\Q \VS{30}Pero na tlatoctzitzi nijtlascamatis TOTECO,

\par }{\Q huan nijpaquilismacas iniixpa nochi masehualme.


\par }{\Q \VS{31}Pampa yaya itztoc ininhuaya catli teicneltzitzi para quinmanahuis ininmaco inincualancaitacahua.




\par }\PsalmChap{110}{\SH Toteco quimaca tlanahuatili nopa tlanahuatijquetl
\par }
{\Q \VerseOne{1}TOTECO quiilhui nohueyiTeco:

\par }{\Q “Ximosehui nica ica nonejmac hasta nimitzmactilis mocualancaitacahua para xiquinnahuati.”


\par }{\Q \VS{2}TOTECO quichihuas para titlanahuatis tlen altepetl Jerusalén,

\par }{\Q huan tiquinnahuatis mocualancaitacahua catli campa hueli itztoque.


\par }{\Q \VS{3}Huan ipan nopa tonali quema titlahuilanas huan monextis mochicahualis,

\par }{\Q momasehualhua hualase campa ta huan mitztlajtlanise caquihuili para tlahuilanase para ta ica miyac paquilistli.

\par }{\Q Moyoyontijtose ica ininyoyo catli tlatzejtzeloltic para mitztequipanose,

\par }{\Q huan ta tijpiyas yancuic chicahualistli mojmostla,

\par }{\Q quen huetzi nopa yancuic ajhuachtli ica ijnaloc.


\par }{\Q \VS{4}TOTECO tlatestigojquetzqui huan amo moyolpatlas ica catli quiijtojtoc quichihuas.

\par }{\Q Quena, yaya quiijtojtoc para ta tielis titotajtzi para nochipa quen Melquisedec.


\par }{\Q \VS{5}Toteco itztoc campa monejmac para mitzmocuitlahuis.

\par }{\Q Ipan nopa tonali quema yaya tlahuel cualanis,

\par }{\Q quintzontlamiltis miyac tlanahuatiani.


\par }{\Q \VS{6}Quintlatzacuiltis miyac masehualme ipan nochi tlalme,

\par }{\Q huan quintemitis nopa tlalme ica mijcatzitzi.

\par }{\Q Miyac masehualme quintzonxamanis ipan miyac tlalme.


\par }{\Q \VS{7}Pero ipan ojtli yaya atlis ipan miyac atlajme,

\par }{\Q huan nopa atl quifuerzajmacas huan quiseseltis.




\par }\PsalmChap{111}{\SH Toteco quinmocuitlahuía imasehualhua
\par }
{\Q \VerseOne{1}¡Paquilistli!

\par }{\Q Ica nochi noyolo nijnequi nijtlascamatis TOTECO,

\par }{\Q campa mosentilíaj masehualme catli itztoque xitlahuaque.


\par }{\Q \VS{2}Huejhueyi tlamantli quichijtoc TOTECO.

\par }{\Q Nochi catli quiicnelíaj ma monejnehuilica tlen nochi ni tlamantli catli quichijtoc.


\par }{\Q \VS{3}Pampa tlahuel yejyectzi nochi nopa huejhueyi tlatiochicahual nextili catli quichihua.

\par }{\Q Huan technextilía ihueyitilis huan para yaya nochipa quichihua catli xitlahuac.


\par }{\Q \VS{4}TOTECO quichijtoc huejhueyi tlamantli catli amo huelis tiquelcahuase.

\par }{\Q Quichijtoc tlamantli catli technextilía para techicnelía huan para yaya quipiya hueyi iyolo ica tojuanti.


\par }{\Q \VS{5}Yaya quinmaca tlacualistli nochi catli motemachíaj ipan ya.

\par }{\Q Huan amo quema quielcahuas catli techtlajtolcahuilijtoc techchihuilis.


\par }{\Q \VS{6}Toteco quinextijtoc ihueyi chicahualis ica imasehualhua pampa yaya quinmacac nopa tlali Israel,

\par }{\Q masque achtihuiya eliyaya iniaxca sequinoc tlamantli masehualme.


\par }{\Q \VS{7}Nochi catli Toteco quichihua eltoc senquistoc xitlahuac huan cuali.

\par }{\Q Huan nochi itlanahuatilhua nelía temachtli.


\par }{\Q \VS{8}Para nochipa technextilía catli melahuac huan catli xitlahuac,

\par }{\Q huan monequi tijchihuase catli melahuac huan tiquinneltocase.


\par }{\Q \VS{9}TOTECO ya tlaxtlajtoc nochi para quinmanahuis imasehualhua.

\par }{\Q Huan quinilhuijtoc imasehualhua para quichihuas nochi catli quintencajqui ipan nopa camanal sencahuali.

\par }{\Q ¡Toteco nelía tlatzejtzeloltic huan temajmati!


\par }{\Q \VS{10}Para tipehuase tijpiyase tlalnamiquilistli,

\par }{\Q achtihui monequi tiquimacasise huan tijtlepanitase Toteco Dios.

\par }{\Q Mochihuaj nelía tlalnamiquini nopa masehualme catli quintlepanitaj itlanahuatilhua.

\par }{\Q Ma tijpaquilismacaca para nochipa.




\par }\PsalmChap{112}{\SH Toteco quinhueyitlalía catli quihueyitlepanitaj
\par }
{\Q \VerseOne{1}¡Miyac paquilistli quipiya nopa masehuali catli quiimacasi TOTECO!

\par }{\Q Quena, nochi catli quinpactía quichijtinemise catli quiijtohuaj itlanahuatilhua Toteco tlahuel paquij.


\par }{\Q \VS{2}Iniixhuihua ni masehualme quipantise tlatlepanitacayotl campa hueli,

\par }{\Q Pampa Toteco quintiochihua hasta iixhuihua se catli monejnemiltía xitlahuac iixpa.


\par }{\Q \VS{3}Ipan ichaj se masehuali catli quintlepanita itlanahuatilhua Toteco,

\par }{\Q mopantis ica miyac tlamantli catli cuali huan patiyo.

\par }{\Q pampa yaya quichihua catli xitlahuac huan cuali,

\par }{\Q amo quema quielcahuase.


\par }{\Q \VS{4}Ni masehuali itztoc quen se tlahuili catli tlahuía ipan tzintlayohuilotl.

\par }{\Q Yaya tetlasojtla huan teicnelía huan techihuilía catli xitlahuac.


\par }{\Q \VS{5}Se tlacatl catli cuali iyolo tetlasojtla huan tetlatlanejtía catli quipiya.

\par }{\Q Nochi catli quichihua quisa cuali,

\par }{\Q huan quiyacana xitlahuac nochi tlamantli catli eltoc imaco.


\par }{\Q \VS{6}Se tlacatl catli quej ni quichihua,

\par }{\Q amo huetzis quema hualas tlaohuijcayotl.

\par }{\Q Masehualme catli cuajcualme quielnamiquise para nochipa.


\par }{\Q \VS{7}Yaya amo majmahui masque quiyolmelahuaj tlen se camanali catli temajmatía,

\par }{\Q pampa yaya senquistoc motemachijtoc ipan TOTECO para quimocuitlahuis.


\par }{\Q \VS{8}Yaya quipiya temachili ipan iyolo huan amo majmahui.

\par }{\Q San motemacas huan mohuilanas chicahuac ica icualancaitacahua.


\par }{\Q \VS{9}Yaya quinpalehuía miyac catli teicneltzitzi huan amo tleno quipiyaj.

\par }{\Q Por nochi nopa tlamantli cuali catli quichihua,

\par }{\Q amo quema quielcahuase masehualme.

\par }{\Q Nochi quicualitase huan quitlepanitase.


\par }{\Q \VS{10}Quema nopa fiero masehualme quiitase ni cuali tlacatl huan quenicatza masehualme quitlepanitaj,

\par }{\Q cualanise chicahuac hasta tlanhuehuechocase pampa quichicoitase.

\par }{\Q Pero teipa san quisase ipan pinahualistli pampa momacase cuenta para ayacmo tleno hueli quichihuase.




\par }\PsalmChap{113}{\SH Toteco quitlanana se catli teicneltzi
\par }
{\Q \VerseOne{1}¡Xijpaquilismacaca TOTECO!

\par }{\Q ¡Quena, nochi amojuanti catli anitequipanojcahua TOTECO, xijhueyimatica!


\par }{\Q \VS{2}Ma tijhueyimatica TOTECO ama huan para nochipa.


\par }{\Q \VS{3}Quena, nochi masehualme tlen campa hualquisa tonati hasta campa oncalaqui ma quihueyimatica TOTECO.


\par }{\Q \VS{4}TOTECO quipiya tlanahuatili ica nochi catli itztoque ipan nochi tlalme.

\par }{\Q Huan ihueyitilis conpano ilhuicactli.


\par }{\Q \VS{5}¿Ajqueya seyoc más hueyi quen TOTECO toDios catli mosehuía nepa huejcapa para tlanahuatis?


\par }{\Q \VS{6}Tlatzintla tlen ya eltoc ilhuicactli huan tlaltipactli.

\par }{\Q Huan yaya mohuijtzoma para tlachiyas ipan ni tlaltipactli.


\par }{\Q \VS{7}Huan quitlanana nopa teicneltzi catli eltoc quen masitoc ipan soquitl catli huejcatla.

\par }{\Q Huan catli huetztoc campa quitepehuaj tlasoli quitlanana huan quisehuía campa cuali.


\par }{\Q \VS{8}Quena, quitlanana huan quisehuía ininhuaya huejhueyi tlacame

\par }{\Q catli quinyacanaj ialtepe ehuani.


\par }{\Q \VS{9}Yaya quichihua para nopa sihuatl catli amo quema conepixqui

\par }{\Q ma quinpiya iconehua huan ichaj.

\par }{\Q Quena, quichihua ma eli se tenantli catli senpactoc.

\par }{\Q ¡Paquilistli!




\par }\PsalmChap{114}{\SH Catli Toteco quinchihuili nopa israelitame ipan tlali Egipto
\par }
{\Q \VerseOne{1}Huejcajya quema nopa israelitame quisque ipan tlali Egipto,

\par }{\Q campa nopa masehualme camanaltij seyoc camanali,


\par }{\Q \VS{2}hualajque huan quichijque itiopa Toteco ipan tlali Judá para nopona ma mocahua ininhuaya,

\par }{\Q huan nochi tlali Israel eltoya itlal campa nojquiya yaya tlanahuati.


\par }{\Q \VS{3}Quema nopa Hueyi Atl Chichiltic quinitac hualahuij nopa israelitame,

\par }{\Q nimantzi moisihuilti huan motlapo para ma panoca campa tlahuactoc.

\par }{\Q Nojquiya nopa atemitl Jordán motlapo para ma panoca.


\par }{\Q \VS{4}Nochi paquiyayaj hasta elqui quen nopa tepeme tzicuinque ica paquilistli quen chivojme,

\par }{\Q huan nopa tlaixtemolis tzicuinque quen pilborregojtzitzi.


\par }{\Q \VS{5}¿Tlaque panoc ica nopa Hueyi Atl Chichiltic?

\par }{\Q ¿Para tlen motlajcoxelo?

\par }{\Q Huan nopa atemitl Jordán, ¿para tlen moquetzqui?


\par }{\Q \VS{6}Huan nopa tepeme, ¿para tlen tzicuinque quen chivojme?

\par }{\Q Huan nochi tlaixtemolistli,

\par }{\Q ¿para tlen tzicuinque quen pilborregojtzitzi?

\par }{\Q Elqui pampa nochi tlahuel quitlepanitaj Toteco.


\par }{\Q \VS{7}Nochi tlaltipactli huihuipica iixpa TOTECO,

\par }{\Q yaya catli iTeco Jacob,


\par }{\Q \VS{8}pampa yaya quichijqui para ipan nopa tetl ma meya atl.

\par }{\Q Quena, yaya quiquixti atl ipan nopa tetl huan mochijqui quen se hueyatl.




\par }\PsalmChap{115}{\SH Toteco huan teteyome
\par }
{\Q \VerseOne{1}¡TOTECO, amo techhueyitlali tojuanti!

\par }{\Q ¡Ximohueyitlali ta!

\par }{\Q Xijchihua para nochi ma mitzpaquilismacaca pampa ta tlahuel titetlasojtla huan tijchihua catli nelía melahuac.


\par }{\Q \VS{2}Amo xiquincahuili para nopa masehualme ipan sequinoc tlalme ma quiijtoca:

\par }{\Q “¿Canque itztoc ininDios?”


\par }{\Q \VS{3}Ta toTeco Dios, tiitztoc nepa ilhuicac,

\par }{\Q huan nochi catli tijnequi tijchihuas, ta tijchihua.


\par }{\Q \VS{4}Pero nopa masehualme quinitaj quen inintecohua nopa teteyome catli quinchijchijtoque ica oro huan plata.


\par }{\Q \VS{5}Quipiyaj inincamac, pero amo camanaltij.

\par }{\Q Quipiyaj iniixteyolhua, pero amo tlachiyaj.


\par }{\Q \VS{6}Quipiyaj ininnacas, pero amo tlacaquij.

\par }{\Q Quipiyaj ininyacatzol, pero amo tlaijiyotilanaj.


\par }{\Q \VS{7}Quipiyaj ininmax, pero amo hueli quiitzquíaj niyon se tlamantli.

\par }{\Q Quipiyaj ininmetz, pero amo nejnemij.

\par }{\Q Amo huelij camanaltij.


\par }{\Q \VS{8}Huan nochi masehualme catli quinchijchijtoque nopa totiotzitzi nelía huihuitique quen nopa teteyome,

\par }{\Q huan nojquiya san se huihuitique catli quinhueyichihuaj.


\par }{\BB \par }
{\Q \VS{9}¡Anisraelitame, ximotemachica ipan TOTECO,

\par }{\Q pampa san yaya anmechpalehuía huan anmechmanahuía

\par }{\Q tlen nochi tlamantli catli amo cuali!


\par }{\Q \VS{10}Antotajtzitzi catli aniixhuihua Aarón huan aniaxcahua TOTECO,

\par }{\Q ximotemachica ipan ya,

\par }{\Q pampa san yaya anmechpalehuía huan anmechmanahuía tlen nochi tlamantli catli amo cuali.


\par }{\Q \VS{11}Nochi amojuanti catli anquiimacasij huan anquitlepanitaj TOTECO ximotemachica ipan ya,

\par }{\Q pampa san yaya anmechpalehuía huan anmechmanahuía tlen nochi tlamantli catli amo cuali.


\par }{\Q \VS{12}TOTECO tlatoctzitzi techelnamiqui huan yeca temachtli techtiochihuas.

\par }{\Q Techtiochihuas tiiisraelita masehualhua.

\par }{\Q Quintiochihuas nopa totajtzitzi catli iixhuihua Aarón.


\par }{\Q \VS{13}Quena, Toteco quintiochihuas nochi catli quiimacasij huan quitlepanitaj.

\par }{\Q Quintiochihuas catli huejhueyi huan catli tziquitetzitzi.


\par }{\Q \VS{14}Tlahuel miyac TOTECO ma anmechtiochihuas amojuanti huan amoconehua.


\par }{\Q \VS{15}Quena, TOTECO catli quichijqui ilhuicactli huan tlaltipactli,

\par }{\Q yaya catli anmechtiochihuas.


\par }{\Q \VS{16}Nochi ilhuicactli iaxca TOTECO,

\par }{\Q pero ni tlaltipactli quinmacatoc masehualme.


\par }{\Q \VS{17}Catli mictoque amo huicaj huan quihueyimatij TOTECO.

\par }{\Q Inijuanti ayacmo hueli moliníaj.


\par }{\Q \VS{18}Pero tojuanti, quena, tojuanti tijhueyimatise TOTECO ama huan para nochipa.

\par }{\Q ¡Xijhueyimatica TOTECO!

\par }{\Q ¡Paquilistli!




\par }\PsalmChap{116}{\SH Tlascamatili pampa Toteco quimanahui tlen miquilistli
\par }
{\Q \VerseOne{1}Nelía niquicnelía TOTECO pampa yaya nechtlacaquilía quema nimotlatlajtía huan nechnanquilía.


\par }{\Q \VS{2}Huan pampa mohuijtzoma huan nechnanquilía,

\par }{\Q nimotlatlajtis ica ya nochi tonali quema niyoltos.


\par }{\Q \VS{3}Nechyahualojtoya miquilistli.

\par }{\Q Nijmachiliyaya quen niitztosquía ipan ostotl,

\par }{\Q pampa nechajsic miyac cuesoli huan tequipacholi.


\par }{\Q \VS{4}Huajca nijtzajtzili TOTECO huan niquilhui:

\par }{\Q “TOTECO, techmanahui.”


\par }{\Q \VS{5}¡TOTECO nelía cuali iyolo!

\par }{\Q ¡Yaya senquistoc xitlahuac!

\par }{\Q ¡Toteco tlahuel tetlasojtla!


\par }{\Q \VS{6}TOTECO quinmocuitlahuía catli moechcapanohuaj huan itztoque quen coneme.

\par }{\Q Na ya nimictinemiyaya huan yaya nechmanahui.


\par }{\Q \VS{7}Ama huelis nimosiyajquetzas pampa TOTECO nechchihuilijtoc catli cuali.


\par }{\Q \VS{8}Nechmanahuijtoc imaco miquilistli,

\par }{\Q quihuatztoc noixayo huan nechpalehuijtoc para ma amo nihuetzi ipan tlajtlacoli.


\par }{\Q \VS{9}Ipan ni tlaltipactli campa itztoque masehualme,

\par }{\Q nimonejnemiltis xitlahuac iixpa TOTECO.


\par }{\Q \VS{10}Na nijneltocayaya Toteco huajca niquijto:

\par }{\Q “Nitlaijiyohuía miyac, Toteco.”


\par }{\Q \VS{11}Huan quema ayacmo nijmatiyaya tlaque nijchihuas, niquijto:

\par }{\Q “Nochi masehualme san istlacatij.”


\par }{\Q \VS{12}Huan ama ya niitztoc cuali.

\par }{\Q ¿Quenicatza huelis nijtlaxtlahuis TOTECO por nochi catli nechchihuilijtoc?


\par }{\Q \VS{13}Nijhualiquilis xocomecatl iayo quen se tlacajcahualistli,

\par }{\Q huan nijhueyimatis TOTECO pampa nechmaquixtijtoc.


\par }{\Q \VS{14}Tlamiyacapa nijhualiquilis TOTECO nopa tlacajcahualistli catli nijtlajtolcahuili nijmacas.


\par }{\Q \VS{15}TOTECO quiita para tlahuel ipati ininnemilis imasehualhua catli quinicnelía,

\par }{\Q huan amo quincahuilía miquise san quej hueli.


\par }{\BB \par }
{\Q \VS{16}TOTECO, na nimotequipanojca,

\par }{\Q quena, niicone se nonana catli nojquiya mitztequipano.

\par }{\Q Huan techmanahuijtoc tlen campa niilpitoya.


\par }{\Q \VS{17}Nimitzpaquilismacas huan nimitztlascamatis huan ta tiquitas quen elisquía se tlacajcahualistli.


\par }{\BB \par }
{\Q \VS{18}Tlamiyacapa nijhualiquilis TOTECO nopa tlacajcahualistli catli nijtlajtolcahuili nijmacas.


\par }{\Q \VS{19}Quena, nijmacas TOTECO nopona ipan icalixpa ichaj catli eltoc ipan altepetl Jerusalén.

\par }{\Q ¡Paquilistli!




\par }\PsalmChap{117}{\SH Ma tijhueyichihuaca Toteco
\par }
{\Q \VerseOne{1}Xijpaquilismacaca TOTECO nochi anmasehualme ipan nochi tlalme,

\par }{\Q xijhueyimatica nochi amojuanti ipan nochi altepeme.


\par }{\Q \VS{2}Pampa yaya techicnelía ica se hueyi tlaicnelijcayotl catli amo quema tlamis.

\par }{\Q Yaya temachtli huan elis temachtli para nochipa.

\par }{\Q ¡Paquilistli!




\par }\PsalmChap{118}{\SH Ma tijtlascamatica Toteco
\par }
{\Q \VerseOne{1}¡Xijpaquilismacaca TOTECO pampa yaya nelía cuali!

\par }{\Q Itlaicnelijcayo amo quema tlamis.


\par }{\Q \VS{2}Nochi anisraelitame xijhueyimatica Toteco huan xiquijtoca:

\par }{\Q “Itlaicnelijcayo Toteco amo quema tlamis.”


\par }{\Q \VS{3}Nochi antotajtzitzi catli aniixhuihua Aarón nojquiya xiquijtoca:

\par }{\Q “TOTECO itlaicnelijcayo amo quema tlamis.”


\par }{\Q \VS{4}Nochi amojuanti catli anquitlepanitaj TOTECO xiquijtoca:

\par }{\Q “TOTECO itlaicnelijcayo amo quema tlamis.”


\par }{\Q \VS{5}Quema nimotequipachohuayaya,

\par }{\Q nijtzajtzili TOTECO,

\par }{\Q huan yaya nechnanquili huan nechmanahui.


\par }{\Q \VS{6}TOTECO itztoc nohuaya para nechpalehuis,

\par }{\Q yeca ayacmo nimajmahui,

\par }{\Q niyon amo niquimacasi catli huelis nechchihuilise masehualme.


\par }{\Q \VS{7}TOTECO itztoc nonechca.

\par }{\Q Yaya nechpalehuis.

\par }{\Q ¡Huan temachtli niquitas catli nijnequi ma ininpanti nocualancaitacahua!


\par }{\Q \VS{8}Más cuali nimotemachis ipan TOTECO huan amo ipan se tlacatl.


\par }{\Q \VS{9}Más cuali nimomanahuis ipan TOTECO huan amo ipan se hueyi tlanahuatijquetl.


\par }{\Q \VS{10}Masque nochi masehualme tlen nochi tlalme ma nechyahualoca para nechhuilanase,

\par }{\Q na niquintzontlamiltis ica ichicahualis TOTECO.


\par }{\Q \VS{11}Quena, masque nechyahualose huan nechhuilanase,

\par }{\Q pero na niquintlanis pampa nijhuica itequiticayo TOTECO.


\par }{\Q \VS{12}Nocualancaitacahua hualajque nopani quen sayolime,

\par }{\Q huan cualanque chicahuac quen tlitl catli quitlatía nochi huitztli.

\par }{\Q Pero na niquintzontlamilti ica itequiticayo TOTECO.


\par }{\Q \VS{13}Nocualancaitacahua quichijque campica para nechmictise,

\par }{\Q pero TOTECO yaya nechpalehui.


\par }{\Q \VS{14}TOTECO nechpixtoc imaco,

\par }{\Q huan yeca nihuica para ya pampa nechchijtoc ma nitlatlani.


\par }{\Q \VS{15}Ipan ininchajchaj catli monejnemiltíaj xitlahuac iixpa TOTECO tlahuejchihuaj huan huicaj ica paquilistli,

\par }{\Q pampa TOTECO quinmaquixtía huan quichihua huejhueyi tlamantli.


\par }{\Q \VS{16}Ichicahualis TOTECO nelía hueyi huan quichihua huejhueyi tlamantli.


\par }{\Q \VS{17}Amo nimiquis.

\par }{\Q Pero niitztos para nitepohuilis nochi catli TOTECO quichijtoc.


\par }{\Q \VS{18}Toteco nechtlatzacuilti chicahuac,

\par }{\Q pero amo nechtemactili para ma nimiqui.


\par }{\Q \VS{19}Xijtlapoca ipuertajyo itiopa TOTECO,

\par }{\Q pampa nijnequi nicalaquis para nijtlascamatis TOTECO.


\par }{\Q \VS{20}Ipan ni puerta calaquij para yohuij hasta iixpa TOTECO,

\par }{\Q huan nopona calaquise nochi catli tlatzejtzeloltique iixpa.


\par }{\Q \VS{21}Nijhueyimatis noTeco Dios, huan nijtlascamatilis miyac,

\par }{\Q pampa nechtlacaquili huan nechmaquixti tlen nocualancaitacahua.


\par }{\Q \VS{22}Calchihuani quihuejcamajcajque se hueyi tetl catli amo quinejque quitequihuise,

\par }{\Q pero ama nopa hueyi tetl eltoc catli más monequi para yas calnacastla huan ipan quiquetzase nopa cali.


\par }{\Q \VS{23}Nochi ya ni quichijtoc TOTECO huan yejyectzi nesi.


\par }{\Q \VS{24}Inin nopa tonali catli TOTECO quichijqui.

\par }{\Q Ma tipactoca ipan ni tonali.


\par }{\Q \VS{25}Nijtlajtlanía TOTECO ama ma techmaquixti tojuanti tlen tocualancaitacahua.

\par }{\Q Techpalehui ama para titlatlanise.


\par }{\BB \par }
{\Q \VS{26}¡Ma TOTECO mitztiochihua ta catli tihuala ica itequiticayo [118:26 O ica itoca.]!

\par }{\Q Timitztiochihuaj hasta campa ichaj TOTECO.


\par }{\BB \par }
{\Q \VS{27}TOTECO yaya Dios, huan yaya techtlahuilía.

\par }{\Q Nijhualiquilis notlacajcahualis huan nijtlalis ipan itlaixpa para nijmacas.


\par }{\Q \VS{28}Pampa yaya noTeco Dios, yeca nijtlascamati huan nijhueyimati.


\par }{\Q \VS{29}¡Xijtlascamatica TOTECO pampa yaya nelía cuali!

\par }{\Q Itlaicnelijcayo amo quema tlamis.




\par }\PsalmChap{119}{\SH Toteco itlanahuatilhua nelía cuali
\par }
{\Q \VerseOne{1}Nelía paquij nochi catli monejnemiltíaj xitlahuac,

\par }{\Q huan catli senquistoc quichijtinemij catli quiijtohua iley TOTECO.


\par }{\Q \VS{2}Paquij nopa masehualme catli quitemohuaj TOTECO ica nochi ininyolo huan quichijtinemij catli yaya quiijtohua.


\par }{\Q \VS{3}Pampa inijuanti amo quichihuaj catli amo cuali.

\par }{\Q Monejnemiltíaj senquistoc ipan iojhui TOTECO.


\par }{\Q \VS{4}Ta techmacatoc motlanahuatilhua para ma tijchihuaca catli quiijtohuaj.


\par }{\Q \VS{5}¡Tlahuel nijnequisquía nijchijtinemis senquistoc catli techyolmelajtoc ma tijchihuaca!


\par }{\Q \VS{6}Quej nopa amo nimopinahuasquía sintla niquinchijtinemis nochi motlanahuatilhua.


\par }{\Q \VS{7}Na nimitztlascamatis ica nochi noyolo quema ya nijmachilis nochi motlamachtilhua catli xitlahuac.


\par }{\Q \VS{8}Na nijchihuas nochi catli techyolmelajtoc ma tijchihuaca ipan tonemilis.

\par }{\Q Yeca amo techtlahuelcahua.


\par }{\BB \par }
{\Q \VS{9}¿Tlaque monequi quichihuas se telpocatl para itztos tlapajpactic moixpa, TOTECO?

\par }{\Q Monequi quipohuas mocamanal huan quichihuas catli quiijtohua.


\par }{\Q \VS{10}Na ica nochi noyolo nimitztemojtoc, Toteco.

\par }{\Q Amo techcahuili nimoiyocacahuas tlen motlanahuatilhua.


\par }{\Q \VS{11}Ipan noyolo nicajoctoc nochi catli tiquijtojtoc,

\par }{\Q para amo nitlajtlacolchihuas ica ta.


\par }{\Q \VS{12}TOTECO, ta catli nochi mitzhueyimatij,

\par }{\Q technextili quenicatza nijchihuas nochi catli techyolmelajtoc.


\par }{\Q \VS{13}Na nitepohuilijtoc nochi motlamachtilhua catli ta techmacatoc.


\par }{\Q \VS{14}Más nimopaquilismacatoc pampa ninemi ipan moojhui huan nijchihua catli ta tiquijtojtoc,

\par }{\Q huan amo ipan ricojyotl.


\par }{\Q \VS{15}Nimonejnehuilis tlen motlanahuatilhua huan ninemis ipan nopa ojtli campa quiijtohuaj ma ninejnemi.


\par }{\Q \VS{16}Nimopaquilismacas ica catli techyolmelajtoc,

\par }{\Q huan amo quema niquelcahuas mocamanal.


\par }{\Q \VS{17}Na nimotequipanojca, techchihuili catli cuali.

\par }{\Q Techcahuili ma niitzto miyac tonali para nijsenhuiquilis nijtlepanitas mocamanal.


\par }{\Q \VS{18}Techixtlapo para niquitas nopa huejhueyi tlamachtilistli catli quipiya moley.


\par }{\Q \VS{19}Na san nipaxalohua ipan ni tlaltipactli.

\par }{\Q Amo xijtlati motlanahuatilhua tlen na pampa monequi ma nechyacana.


\par }{\Q \VS{20}Ipan noyolo tlahuel nijnequi nijchihuas nochi catli xitlahuac quen quiijtohua motlamachtil.


\par }{\Q \VS{21}Ta tiquinajhua nopa tlaixpanoca masehualme catli mohueyimatij.

\par }{\Q Inijuanti itztoque quen tlatelchihualme pampa quinhuejcamajcahuaj motlanahuatilhua.


\par }{\Q \VS{22}Amo xiquincahuili ma nechpinahualtica pampa na nijtlepanita nochi catli ta tiquijtohua.


\par }{\Q \VS{23}Hasta nopa huejhueyi tlacame catli quipiyaj tequiticayotl mosehuijque para nechejelnamiquise,

\par }{\Q pero na nimotequipanojca,

\par }{\Q senquistoc nimonejnehuilía tlen nochi catli ta techyolmelajtoc.


\par }{\Q \VS{24}Pampa motlajtol nechtlahuilía huan nechconsejomaca.


\par }{\Q \VS{25}Nelía nimotequipachohua hasta nihuetztoc ipan tlaltejpoctli.

\par }{\Q Xijyancuili nonemilis ica mocamanal.


\par }{\Q \VS{26}Na nimitzpohuili nochi catli nijsencajtoc nijchihuas huan ta techtlacaquili.

\par }{\Q Ama technextili quenicatza nijchihuas nochi catli techyolmelajtoc.


\par }{\Q \VS{27}Techchihua ma nijmachili nopa ojtli catli ipan ninemis para niquintoquilis nochi motlanahuatilhua.

\par }{\Q Huan na nimonejnehuilis ipan nochi nopa huejhueyi tlamantli catli tijchihua.


\par }{\Q \VS{28}Nichoca pampa tlahuel nitlaijiyohuía.

\par }{\Q Techyolchicahua ica mocamanal.


\par }{\Q \VS{29}Techpalehui mojmostla para amo niistlacatis.

\par }{\Q Huan pampa techicnelía, techpalehui ma nijmati nochi moley.


\par }{\Q \VS{30}Na nijtlapejpenijtoc nopa ojtli catli melahuac,

\par }{\Q huan san nimoilhuía tlen motlamachtil.


\par }{\Q \VS{31}Na nimotlatzquilijtoc ipan motlajtol huan nijchihuas catli quiijtohua.

\par }{\Q ¡TOTECO, amo techcahuili nihuetzis ipan pinahualistli!


\par }{\Q \VS{32}Sintla techmacas noyolo catli cuali moixpa,

\par }{\Q huajca na achi más nijchijtinemis catli quiijtohuaj motlanahuatilhua.


\par }{\Q \VS{33}TOTECO, technextili quenicatza nijchihuas nochi catli techyolmelajtoc.

\par }{\Q Huan nijchijtinemis nochi tonali hasta nimiquis.


\par }{\Q \VS{34}Techmaca tlalnamiquilistli huan nijchijtinemis nochi catli quiijtohua moley.

\par }{\Q Quena, nijchijtinemis ica nochi noyolo.


\par }{\Q \VS{35}Techyacana ipan nopa ojtli catli technextilíaj motlanahuatilhua,

\par }{\Q pampa san ya nopa nijnequi nijchihuas.


\par }{\Q \VS{36}Xijchihua para más ma nijnequi motlajtol huan amo tomi.


\par }{\Q \VS{37}Techhuejcatlali tlen nochi tlamantli catli amo cuali para amo niquixtocas.

\par }{\Q Más cuali tlatoctzitzi techyolchicahuas para senquistoc ninemis ipan moojhui.


\par }{\Q \VS{38}Techmatilti na, nimotequipanojca, para temachtli techmacas catli techtlajtolcahuilijtoc,

\par }{\Q pampa san ta nimitzimacasi huan nimitztlepanita.


\par }{\Q \VS{39}Amo techcahuili ma niquinimacasi catli nechpinahualtíaj pampa nimitztlepanita,

\par }{\Q pampa motlamachtil senquistoc cuali huan xitlahuac.


\par }{\Q \VS{40}TOTECO, na tlahuel nijnequi nijchihuas catli quiijtohuaj motlanahuatilhua.

\par }{\Q Xijyancuili nonemilis pampa ta senquistoc tixitlahuac.


\par }{\Q \VS{41}TOTECO, techtlasojtla huan techmaquixti tlen nocualancaitacahua,

\par }{\Q san quen tiquijtojtoc tijchihuas.


\par }{\Q \VS{42}Quej nopa huelis niquinnanquilis inijuanti catli nechpinahualtíaj,

\par }{\Q huan niquinmatiltis para san nimotemachía ipan mocamanal.


\par }{\Q \VS{43}Amo techquixtili mocamanal catli melahuac huan amo techcahuili ma niquelcahua,

\par }{\Q pampa san ipan motlamachtil na nimotemachía.


\par }{\Q \VS{44}Na nijtlepanitas moley mojmostla.

\par }{\Q Quena, para nochipa nijtlepanitas moley huan amo quema tlamis.


\par }{\Q \VS{45}Ninemis nimajcajtoc pampa niquintemohua motlanahuatilhua para nijchihuas catli quiijtohuaj.


\par }{\Q \VS{46}Na niquinpohuilis motlajtol tlanahuatiani,

\par }{\Q huan amo nimopinahuas.


\par }{\Q \VS{47}Na nimopaquilismacas ipan motlanahuatilhua pampa tlahuel niquinicnelía.


\par }{\Q \VS{48}Nimomatlananas para nijnextis notlatlepanitacayo por motlanahuatilhua,

\par }{\Q huan san nimonejnehuilijtinemis tlen nochi catli techyolmelajtoc ma tijchihuaca ipan tonemilis.


\par }{\Q \VS{49}Amo quema xiquelcahua catli techtlajtolcahuilijtoc techchihuilis na, nimotequipanojca,

\par }{\Q pampa san ya nopa nijchixtoc.


\par }{\Q \VS{50}Catli techtencahuilijtoc techchihuilis nechyoltlalía quema nimopantía ipan tlaijiyohuilistli.

\par }{\Q Quena, nochi catli tiquijtojtoc nechmaca yancuic chicahualistli ipan nonemilis.


\par }{\Q \VS{51}Nopa masehualme catli mohueyimatij nechpinajtíaj pampa nimitztlepanita, Toteco,

\par }{\Q pero masque ya nopa, na amo nimohuejcatlalis tlen moley.


\par }{\Q \VS{52}TOTECO, na niquelnamiqui motlamachtil catli huejcajya techmacac.

\par }{\Q Huan motlamachtil nochipa nechyoltlalía.


\par }{\Q \VS{53}Nelía tlahuel nicualani ica nopa tlaixpanoca masehualme catli quitlahuelcahuaj moley.


\par }{\Q \VS{54}Nochi catli techyolmelajtoc nechhualiquilijtoc paquilistli,

\par }{\Q huan nechchijtoc ma nihuica campa hueli campa niitztinentoc quen niseyoc tlali ejquetl.


\par }{\Q \VS{55}Ica tlayohua nimitzelnamiqui, TOTECO,

\par }{\Q huan nijnequi nijchihuas catli quiijtohua moley.


\par }{\Q \VS{56}Nijseli tlahuel miyac tlatiochihualistli pampa nijchijqui catli quiijtohuaj motlanahuatilhua.


\par }{\Q \VS{57}¡TOTECO, san ta tinoaxca!

\par }{\Q Na niquijtojtoc para nijtlepanitas catli quiijtohua mocamanal.


\par }{\Q \VS{58}Ica nochi noyolo nijnequi motlatiochihualis.

\par }{\Q Techtlasojtla senquistoc quen techtlajtolcahuilijtoc para tijchihuas.


\par }{\Q \VS{59}Nimotlachili quenicatza nimonejnemilti

\par }{\Q huan nimantzi nimocuepqui para nijchihuas catli quiijtohua motlajtol.


\par }{\Q \VS{60}Quena, nimoisihuiltía para nijchihuas catli quiijtohuaj motlanahuatilhua.


\par }{\Q \VS{61}Miyac tlaixpanoca masehualme nechyahualojtoque para nojquiya ma nitlajtlacolchihua ininhuaya,

\par }{\Q pero na amo niquelcajtoc moley.


\par }{\Q \VS{62}Tlajco yohual nimehua para nimitztlascamatis por motlamachtil catli senquistoc xitlahuac.


\par }{\Q \VS{63}Na niquinita quen nohuampoyohua nochi catli mitzimacasij huan mitztlepanitaj,

\par }{\Q huan nochi catli quichihuaj catli quiijtohuaj motlanahuatilhua.


\par }{\Q \VS{64}¡TOTECO, nochi tlaltipactli temitoc ica motlaicnelijcayo!

\par }{\Q Technextili nochi catli techyolmelajtoc ma nijchihua ipan nonemilis.


\par }{\Q \VS{65}¡TOTECO, tlahuel techchihuilijtoc catli cuali na, nimotequipanojca!

\par }{\Q Techtiochijtoc senquistoc quen tiquijtojtoc para tijchihuas.


\par }{\Q \VS{66}NoTeco, techchihua ma nijmachili catli cuali huan techmaca tlalnamiquilistli,

\par }{\Q pampa na niquinneltocatoc motlanahuatilhua.


\par }{\Q \VS{67}Achtihuiya quema ayamo techechcapantlalijtoya para techtlatzacuiltis,

\par }{\Q san nimocuapolojtinenqui.

\par }{\Q Pero ama senquistoc nijchihua catli quiijtohua mocamanal.


\par }{\Q \VS{68}Ta nelía ticuali huan tijchihua san catli cuali.

\par }{\Q Huajca techmachti quenicatza ma nijchihua catli techyolmelajtoc para nijchihuas.


\par }{\Q \VS{69}Nopa masehualme catli mohueyimatij nechistlacahuijtoque,

\par }{\Q pero na ica nochi noyolo nijchijtinemis catli quiijtohuaj motlanahuatilhua.


\par }{\Q \VS{70}Inijuanti huihuitique huan tzactoc inintlalnamiquilis,

\par }{\Q pero na nochipa nimopaquilismaca ipan moley.


\par }{\Q \VS{71}Nelía cuali para techechcapantlali,

\par }{\Q pampa technextili para ma nijchihua nochi catli techyolmelajtoc ma tijchihuaca ipan tonemilis.


\par }{\Q \VS{72}Para na más ipati moleyes huan amo millones tlen oro huan plata.


\par }{\Q \VS{73}TOTECO, ta ica momax tijsencajqui notlacayo.

\par }{\Q Huajca ama techpalehui ma niquinmachili motlanahuatilhua huan niquintzontecomatis.


\par }{\Q \VS{74}Nochi catli mitztlepanitaj huan motemachíaj ipan ta,

\par }{\Q paquise quema nechitase,

\par }{\Q pampa na nimotemachía ipan mocamanal.


\par }{\Q \VS{75}TOTECO, na nijmati para motlamachtil senquistoc xitlahuac.

\par }{\Q Huan nopa tlatzacuiltili catli techmacatoc nojquiya xitlahuac,

\par }{\Q huan nechhualiquilis tlamantli catli cuali.


\par }{\Q \VS{76}Huajca ama techyoltlali ica moteicnelijcayo,

\par }{\Q senquistoc quen techilhuijtoc na, nimotequipanojca, para tijchihuas.


\par }{\Q \VS{77}Techyahualo ica motlaicnelijcayo para ma niyolto,

\par }{\Q pampa san ipan moley nijpantía paquilistli.


\par }{\Q \VS{78}Ma huetzica ipan pinahualistli nopa masehualme catli mohueyimatij,

\par }{\Q pampa tlahuel nechcocojtoque ica iniistlacaticayo.

\par }{\Q Pero na san nimonejnehuilijtinemis catli quiijtohuaj motlanahuatilhua.


\par }{\Q \VS{79}Ma sempa mosentilica nohuaya nopa masehualme catli mitzimacasij huan mitztlepanitaj,

\par }{\Q huan catli quiiximatij motlajtol.


\par }{\Q \VS{80}Xijchihua para noyolo ma monejnemilti xitlahuac ipan nochi catli techyolmelajtoc.

\par }{\Q Huan quej nopa amo quema nimopinahualtis.


\par }{\Q \VS{81}Na nitlapolosnequi pampa nijchiya para techmaquixtis tlen nocualancaitacahua,

\par }{\Q pampa nimotemachijtoc ipan catli tiquijtojtoc para techchihuilis.


\par }{\Q \VS{82}Noixteyolhua siyahuij pampa quinequij quiitase ma pano nochi catli techtlajtolcahuilijtoc para tijchihuas.

\par }{\Q ¿Hasta quema techyoltlalis ica motlapalehuil?


\par }{\Q \VS{83}Ya nihuehuentzi huan nitzocoyolijtoc quen se cuetlax bolsa catli quitlalijtoque campa poctli,

\par }{\Q pero amo niquelcajtoc catli techyolmelajtoc.


\par }{\Q \VS{84}¿Quesqui tonali monequi nijchiyas para tiquintlatzacuiltis catli nechtoquilijtinemij?


\par }{\Q \VS{85}Nopa masehualme catli mohueyimatij huan catli quicualancaitaj moleyes quichijtoque se hueyi ostotl para ma nimasi.


\par }{\Q \VS{86}Techpalehui, pampa motlanahuatilhua senquistoc xitlahuac,

\par }{\Q huan nechtepotztocatinemij masque amo tleno nijchijtoc.


\par }{\Q \VS{87}San quentzi nechixpolihuiltíaj,

\par }{\Q pero na amo niquinixpanotoc motlanahuatilhua niyon amo niquincajtoc.


\par }{\Q \VS{88}Pampa hueyi moyolo, techcahuili ma niitzto.

\par }{\Q Huan quej nopa nijsenhuiquilis nijchihuas catli quiijtohua motlajtol.


\par }{\Q \VS{89}TOTECO, mocamanal eltos temachtli para nochipa nepa ilhuicac.


\par }{\Q \VS{90}Mojmostla ta titemachtli huan tiitztos temachtli ica nochi catli tlacajtiyase para nochipa.

\par }{\Q Cuali ta tijtlatzquilti ni tlali huan quej nopa eltoc.


\par }{\Q \VS{91}Nochi tlamantli mocahua campa tiquinnahuati ma eltoca hasta ama ni tonal.

\par }{\Q Quena, nochi tlamantli catli tijchijqui mitzneltocaj huan mitztequipanohuaj.


\par }{\Q \VS{92}Sintla amo nimopaquilismacatosquía ipan moley,

\par }{\Q huajca ya nimictosquía ica tequipacholi.


\par }{\Q \VS{93}Amo quema niquinelcahuas motlanahuatilhua,

\par }{\Q pampa ica motlanahuatilhua techmacatoc yancuic chicahualistli.


\par }{\Q \VS{94}Na nimoaxca, techmaquixti pampa nochipa nijchijtinentoc catli quiijtohuaj motlanahuatilhua.


\par }{\Q \VS{95}Masque nopa tlaixpanoca tlacame motlatise ipan ojtli para nechtzontlamiltise,

\par }{\Q na san nimonejnehuilijtos tlen motlajtol.


\par }{\Q \VS{96}Nochi tlamantli catli más cuajcualtzi niquitztoc canque ontlami,

\par }{\Q pero motlanahuatilhua, amo quipiyaj inintlamiya.


\par }{\Q \VS{97}¡Tlahuel niquicnelía moley!

\par }{\Q San tlen ya nimonejnehuilijtinemi semilhuitl.


\par }{\Q \VS{98}Motlanahuatilhua nechchijtoque más nitlalnamiqui que nocualancaitacahua.

\par }{\Q Pampa motlanahuatilhua nechyacantiyohuij mojmostla.


\par }{\Q \VS{99}Quena, achi más nitlalnamiqui hasta niquintlani inijuanti catli notlamachtijcahua,

\par }{\Q pampa na nimonejnehuilijtinemi tlen motlajtol.


\par }{\Q \VS{100}Na más nijmachilía que nopa huehue tlacame,

\par }{\Q pampa nijchihua catli quiijtohuaj motlanahuatilhua.


\par }{\Q \VS{101}Amo quema nijnectoc nijtoquilis se ojtli catli amo cuali,

\par }{\Q pampa senquistoc nijnequi nijchihuas catli quiijtohua mocamanal.


\par }{\Q \VS{102}Amo nimohuejcatlalijtoc tlen motlamachtil,

\par }{\Q pampa ta technextilía quenicatza ma nimonejnemilti.


\par }{\Q \VS{103}Nijmati nelía ajhuiyac mocamanal.

\par }{\Q Achi más tzopelic nijmati que sayolnectli.


\par }{\Q \VS{104}Motlanahuatilhua nechmacaj tlalnamiquilistli.

\par }{\Q Yeca amo nijnequi niquitas niyon se tlamantli istlacatili.


\par }{\Q \VS{105}Mocamanal eltoc quen se tlahuili catli quitlahuilía noojhui campa ninejnemi para amo nimotepotlamis.


\par }{\Q \VS{106}Se huelta nitlatestigojquetzqui,

\par }{\Q huan ama sempa nitlatestigojquetzas para nijchihuas catli quiijtohuaj motlamachtilhua pampa nelía xitlahuac.


\par }{\Q \VS{107}TOTECO, nechcatitoc para nimiquis ininmaco nocualancaitacahua.

\par }{\Q Techmaca yancuic chicahualistli quen tiquijtojtoc para tijchihuas.


\par }{\Q \VS{108}TOTECO, nimitztlajtlanía xijseli nopa tlascamatili catli nimitzmaca quen se tlacajcahualistli.

\par }{\Q Huan technextili motlamachtil.


\par }{\Q \VS{109}Mojmostla nimopantía campa mahuilili para nonemilis,

\par }{\Q pero amo niquelcajtoc moley.


\par }{\Q \VS{110}Nopa tlaixpanoca masehualme quitlalíaj tlaquetztli para ma nimasi huan nihuetzis ipan tlajtlacoli,

\par }{\Q pero na amo nimoiyocanequis tlen motlanahuatil.


\par }{\Q \VS{111}Na san nimoaxcatijtoc motlajtol,

\par }{\Q pampa san ipan motlajtol nijpantía paquilistli.


\par }{\Q \VS{112}Ica nochi noyolo nijchihuas catli quiijtohuaj motlanahuatilhua nochipa hasta nimiquis.


\par }{\Q \VS{113}Amo nijnequi niquinitas masehualme catli quichihuaj ome iniixayac.

\par }{\Q Pero na niquicnelía moley.


\par }{\Q \VS{114}Ipan ta nimotlatía para amo nechcocose nocualancaitacahua huan ipan ta nimomanahuía.

\par }{\Q Pampa nimotemachía san ipan mocamanal.


\par }{\Q \VS{115}Ma nechtlalcahuica nopa masehualme catli fiero inintlalnamiquilis.

\par }{\Q Ma amo nechcuatotonica pampa na nijnequi nijchihuas catli quiijtohuaj motlanahuatilhua, Toteco Dios.


\par }{\Q \VS{116}Huajca noTeco, techmaca yancuic fuerza senquistoc quen techtlajtolcahuili.

\par }{\Q Huan quej nopa sequinoc amo quema huelis quiijtose para san tlapic nijpixqui nechiyalistli ipan ta.


\par }{\Q \VS{117}Techfuerzajmaca para nimomaquixtis ininmaco nocualancaitacahua,

\par }{\Q huan nochipa nijpiyas paquilistli para nijchihuas catli techyolmelajtoc.


\par }{\Q \VS{118}Ta tiquinhuejcamajcajtoc nochi catli quitlahuelcahuaj catli techyolmelajtoc.

\par }{\Q Inijuanti quiijtohuaj tlalnamiquij, pero amo neli, san mocajcayahuaj.


\par }{\Q \VS{119}Nochi masehualme catli quinpactía tlajtlacolchihuaj ipan ni tlaltipactli tiquinita quen itetejtzo tepostli catli mocahua quema tijmolonía para tijtlapajpacchihuas.

\par }{\Q Pero na niquicnelía huan nijtlepanita motlajtol.


\par }{\Q \VS{120}Nochi notlacayo huihuipica pampa mitzimacasi huan mitztlepanita, Toteco.

\par }{\Q Huan nojquiya niquimacasi motlatzacuiltil,

\par }{\Q huan yeca amo nijnequi nimitzixpanos.


\par }{\Q \VS{121}Na nijchijtoc catli xitlahuac huan catli melahuac moixpa.

\par }{\Q Amo techtlahuelcahua ininmaco nocualancaitacahua,


\par }{\Q \VS{122}Xitlatestigojquetza para techtiochihuas na, nimotequipanojca.

\par }{\Q Amo xiquincahuili ma nechtlaijiyohuiltica nopa masehualme catli mohueyimatij.


\par }{\Q \VS{123}Campa hueli nitlachixtoc pampa nijchixtoc techmaquixtiqui tlen nocualancaitacahua,

\par }{\Q hasta siyajtoque noixteyolhua.

\par }{\Q Nijchixtoc techmanahui senquistoc quen tiquijtojtoc para tijchihuas.


\par }{\Q \VS{124}TOTECO, ipan motlaicnelijcayo techchihuili catli cuali na, nimotequipanojca.

\par }{\Q Technextili quenicatza nijchihuas catli techyolmelajtoc ma tijchihuaca.


\par }{\Q \VS{125}Na nimotequipanojca, techmaca tlalnamiquilistli,

\par }{\Q para niquiximatis motlajtol.


\par }{\Q \VS{126}TOTECO, ya ajsic hora para timonextis huan tijchihuas catli tiquita para cuali.

\par }{\Q Pampa ni tlaixpanoca masehualme ayacmo quitlepanitaj moley.


\par }{\Q \VS{127}Pero na más niquinicnelía motlanahuatilhua huan amo quen oro catli senquistoc cuali.


\par }{\Q \VS{128}Pampa nochi motlanahuatilhua nelía xitlahuac.

\par }{\Q Yeca amo nijnequi niquitas niyon se tlamantli istlacatili.


\par }{\Q \VS{129}Motlajtol nelía yejyectzi, TOTECO,

\par }{\Q yeca nijtoquilijtinemi ica nochi noalma.


\par }{\Q \VS{130}Quema quiixtomaj mocamanal,

\par }{\Q techtlahuilía huan techtlalnamictía nochi timasehualme,

\par }{\Q hasta nojquiya masehualme catli san quentzi quimachilíaj.


\par }{\Q \VS{131}Yeca tlahuel nijnequi niquiximatis más catli quiijtohuaj motlanahuatilhua,

\par }{\Q huan ya nopa nijtemohua.


\par }{\Q \VS{132}Techtlachili huan techtlasojtla,

\par }{\Q quen timomajtoc tiquinchihuilía catli mitzicnelíaj.


\par }{\Q \VS{133}Techyacana ipan se cuali ojtli ica mocamanal para amo nechtlanis niyon se tlaixpanoli.


\par }{\Q \VS{134}Techmanahui tlen nopa tlacame catli mosisiníaj huan quinequij nechtlaijiyohuiltise.

\par }{\Q Huan quej nopa nijchihuas catli quiijtohuaj motlanahuatilhua.


\par }{\Q \VS{135}Ma monexti moteicnelijcayo ipan moixayac quema techtlachilía na, nimotequipanojca,

\par }{\Q huan techmachti nochi catli techyolmelajtoc para ma tijchihuaca.


\par }{\Q \VS{136}Tlahuel nichoca pampa miyac masehualme amo quitlepanitaj moley.


\par }{\Q \VS{137}TOTECO, ta nelía tixitlahuac huan nochi tlatzacuiltili catli titemaca nojquiya xitlahuac.


\par }{\Q \VS{138}Nochi motlajtol xitlahuac huan temachtli para ipan ma timotemachica.


\par }{\Q \VS{139}Nelía nimotequipachohua huan nicualani,

\par }{\Q pampa nocualancaitacahua amo quitlepanitztoque catli ta tiquijtojtoc.


\par }{\Q \VS{140}Nochi moley nijyejyecojtoc huan niquitztoc para nelía tlatzejtzeloltic.

\par }{\Q Yeca niquicnelía.


\par }{\Q \VS{141}Nelía niteicneltzi huan miyac amo quinequij nechitase,

\par }{\Q pero na amo niquinelcajtoc motlanahuatilhua.


\par }{\Q \VS{142}Ta tijchihua catli xitlahuac para nochipa huan moley senquistoc melahuac.


\par }{\Q \VS{143}Ipan na huetztoc tequipacholi huan tlaijiyohuilistli,

\par }{\Q pero motlanahuatilhua san ya nopa nechyolchicahuaj.


\par }{\Q \VS{144}Motlajtol nochipa xitlahuac.

\par }{\Q Techmaca tlalnamiquilistli para nijmachilis huan quej nopa huelis niitztos.


\par }{\Q \VS{145}Ica nochi noyolo nimitztzajtzilía.

\par }{\Q Technanquili noTeco, huan nijchihuas catli techyolmelajtoc.


\par }{\Q \VS{146}Na nimitztzajtzilía huan nimitzilhuía:

\par }{\Q “Techmaquixti tlen nocualancaitacahua”,

\par }{\Q huan nijchihuas catli quiijtohua motlajtol.


\par }{\Q \VS{147}Nimehua ica ijnaloc quema ayamo quisa tonati,

\par }{\Q huan nimitztzajtzilía, TOTECO, pampa san ipan mocamanal nimotemachía.


\par }{\Q \VS{148}Ica tlayohua amo nicochi pampa san nimonejnehuilía tlen nochi catli tiquijtojtoc techchihuilis.


\par }{\Q \VS{149}Techtlacaquili pampa titetlasojtla, TOTECO.

\par }{\Q Techmaca yancuic chicahualistli quen quiijtohua motlamachtil para tijchihuas.


\par }{\Q \VS{150}Nechca hualahuij nopa tlacame catli mosisiníaj huan nechtepotztocatinemij.

\par }{\Q Inijuanti mohuejcatlalijtoque tlen moley.


\par }{\Q \VS{151}Pero ta tinoTeco tiitztoc nonechca.

\par }{\Q Nochi motlanahuatilhua senquistoc melahuac.


\par }{\Q \VS{152}Hasta quema niitztoya nitziquitetzi niquiximatqui motlajtol,

\par }{\Q huan nijmatqui para motlajtol amo quema mopatlas para nochipa.


\par }{\Q \VS{153}Xijtlachili notlaijiyohuilis huan techmanahui,

\par }{\Q pampa amo niquelcajtoc moley.


\par }{\Q \VS{154}Quena, techtenpalehui huan techmanahui quen techtlajtolcahuilijtoc para tijchihuas.


\par }{\Q \VS{155}Amo tiquinmaquixtis nopa masehualme catli amo mitztlepanitaj.

\par }{\Q pampa inijuanti amo quichihuilíaj cuenta catli techyolmelajtoc.


\par }{\Q \VS{156}TOTECO, ta tlahuel techtlasojtla.

\par }{\Q Techmaca yancuic chicahualistli quen quiijtohua motlamachtil para tijchihuas.


\par }{\Q \VS{157}Miyac nocualancaitacahua nechtepotztocatinemij huan quichihuaj campica para ma nimitzixpano,

\par }{\Q pero na amo nijcajtoc motlajtol.


\par }{\Q \VS{158}Na niquincualancaita nopa tlacajcayahuani,

\par }{\Q pampa inijuanti amo quichihuaj catli quiijtohua mocamanal.


\par }{\Q \VS{159}Xiquita TOTECO, na tlahuel niquinicnelía motlanahuatilhua.

\par }{\Q Techmaca yancuic chicahualistli pampa ta nelía ticuali,

\par }{\Q huan hueyi moyolo.


\par }{\Q \VS{160}Nochi mocamanal senquistoc melahuac.

\par }{\Q Quena, nochi motlamachtil senquistoc xitlahuac huan huejcahuas para nochipa.


\par }{\Q \VS{161}Tlacame catli quipiyaj tequiticayotl nemij notepotzco para nechcocose masque amo tleno niquinchihuilijtoc,

\par }{\Q pero ipan noyolo san niquimacasi para niquixpanos mocamanal.


\par }{\Q \VS{162}Na nimopaquilismaca ipan mocamanal quen se catli paqui miyac quema quipantijtoc catli tlahuel patiyo.


\par }{\Q \VS{163}Nijcualancaita nochi tlamantli istlacatili,

\par }{\Q pero niquicnelía miyac moley.


\par }{\Q \VS{164}Nimitzhueyimati chicome huelta ipan se tonal,

\par }{\Q huan nimitztlascamati pampa xitlahuac motlamachtil.


\par }{\Q \VS{165}Nochi catli quiicnelíaj moley quipiyaj miyac tlasehuilistli ipan ininyolo,

\par }{\Q huan amo huetzise ipan tlajtlacoli.


\par }{\Q \VS{166}TOTECO, tlahuel nimochixtoc para techmaquixtis

\par }{\Q huan yeca niquintlepanita motlanahuatilhua.


\par }{\Q \VS{167}Na nijneltoca motlajtol huan niquicnelía ica nochi noyolo.


\par }{\Q \VS{168}Na nijchihua catli quiijtohuaj motlanahuatilhua huan motlajtol,

\par }{\Q pampa ta tiquiximati nochi catli nijchihua.


\par }{\Q \VS{169}TOTECO, xijtlacaquili catli nimitztlajtlanía,

\par }{\Q techmaca tlalnamiquilistli senquistoc quen tiquijtojtoc para tijchihuas.


\par }{\Q \VS{170}Xijtlacaquili catli nimitztlajtlanía quema nimotlatlajtía,

\par }{\Q huan techmanahui quen tiquijtojtoc techchihuilis.


\par }{\Q \VS{171}Na nimitzpaquilismacas,

\par }{\Q pampa ta technextilijtoc quenicatza nijchihuas nochi catli techyolmelajtoc ma tijchihuaca.


\par }{\Q \VS{172}Nitepohuilis nochi catli tiquijtojtoc,

\par }{\Q pampa nochi motlanahuatilhua senquistoc xitlahuac.


\par }{\Q \VS{173}Ximocualtlali para techmanahuis,

\par }{\Q pampa na nijtlapejpenijtoc nijchihuas catli quiijtohuaj motlanahuatilhua.


\par }{\Q \VS{174}TOTECO, nijnequi techmaquixtiqui,

\par }{\Q pampa na san nimopaquilismaca ica moley.


\par }{\Q \VS{175}Techcahuili ma noja niitztos para nimitzhueyimatis.

\par }{\Q Xijcahuili para motlamachtil ma nechpalehui.


\par }{\Q \VS{176}Na nimocuapolojtoc quen se pilborregojtzi,

\par }{\Q yeca xihuala para techtemoqui,

\par }{\Q pampa na amo niquelcajtoc para niquintlepanitas motlanahuatilhua.




\par }\PsalmChap{120}{\SH Netlatlajtili para Toteco ma quimanahui tlen nopa istlacatini
\par }
{\Q \VerseOne{1}Quema niitztoya ipan tlaijiyohuilistli,

\par }{\Q nijtzajtzili TOTECO huan yaya nechnanquili.

\par }{\Q Niquilhui:


\par }{\Q \VS{2}“TOTECO, techmanahui ininmaco nopa masehualme,

\par }{\Q catli nechistlacahuíaj huan nechejelnamiquij.”


\par }{\Q \VS{3}Ma moilhuica nopa istlacatini tlaque elis catli ininpantis por iniistlacaticayo.


\par }{\Q \VS{4}Quintlamicocoyotzase ica cuatlamintli huan quintlatise ipan tlicoli.


\par }{\Q \VS{5}Nelía niteicneltzi na catli niitztoc ininhuaya ni masehualme tlen tlali Mesec huan Cedar.

\par }{\Q Nelía nitlaijiyohuía tlatlajco inijuanti,

\par }{\Q pampa niyon se inijuanti amo mitztlepanita, Toteco.


\par }{\Q \VS{6}Ya nisiyajqui para niitztoc ininhuaya ni masehualme catli amo quinequij ma onca tlasehuilistli.


\par }{\Q \VS{7}Quema niquincamanalhuía quenicatza hueli tiitztose ica tlasehuilistli,

\par }{\Q inijuanti quisencahuaj quenicatza tlahuilanase.




\par }\PsalmChap{121}{\SH Toteco yaya mitzmocuitlahuis
\par }
{\Q \VerseOne{1}Quema nijtlanana noixayac,

\par }{\Q huan nitlachiyas ipan nopa tepeme, nimoilhuía:

\par }{\Q ¿Canque huala notlapalehuil?


\par }{\Q \VS{2}Notlapalehuil huala tlen TOTECO,

\par }{\Q yaya catli quichijchijqui ilhuicactli huan tlaltipactli.


\par }{\Q \VS{3}Yaya amo quema mitzcahuilis para timotepotlamis o tihuetzis.

\par }{\Q Yaya mitzmocuitlahuis huan amo monequi cochis.


\par }{\Q \VS{4}Quena, TOTECO catli quinmocuitlahuía israelitame amo ixijcopi,

\par }{\Q niyon amo cochi.


\par }{\Q \VS{5}TOTECO yaya mitzmocuitlahuía.

\par }{\Q Yaya itztoc monechca para mitzmanahuis.


\par }{\Q \VS{6}Yaya mitzmocuitlahuía tonaya huan tlayohua.


\par }{\Q \VS{7}TOTECO mitzmocuitlahuis para amo mitzajsis niyon se tlamantli catli amo cuali.

\par }{\Q Quena, yaya quimocuitlahuis monemilis.


\par }{\Q \VS{8}TOTECO yaya mitzmocuitlahuis campa hueli tiyas o tihualas,

\par }{\Q ama huan para nochipa.




\par }\PsalmChap{122}{\SH Netlatlajtili para ma onca tlasehuilistli ipan altepetl Jerusalén
\par }
{\Q \VerseOne{1}Na nipajqui quema nechilhuijque:

\par }{\Q “Ma tiyacajya ichaj TOTECO.”


\par }{\Q \VS{2}Pero ama ya tiitztoque nica ipan altepetl Jerusalén.

\par }{\Q Quena, ya ticalactoque campa ipuertas ipan itepa.


\par }{\Q \VS{3}Jerusalén quisencajtoque para nopona nochi ma mosentilica.


\par }{\Q \VS{4}Nochi imasehualhua TOTECO tlen catli hueli hueyi familia tlen israelitame hualahuij nica sesen xihuitl,

\par }{\Q para quitlascamatise huan quipaquilismacase Toteco senquistoc quen quiijtohua itlajtol.


\par }{\Q \VS{5}Pampa nopona mosehuía para tetlajtolsencahuas nopa tlanahuatijquetl catli iixhui David.


\par }{\Q \VS{6}Ximotlatlajtica ica TOTECO para ma onca tlasehuilistli ipan altepetl Jerusalén.

\par }{\Q Xijtiochihua Jerusalén ica ni camanali:


\par }{\Q \VS{7}“Ma itztoca cuali nochi catli quiicnelíaj ni altepetl Jerusalén.

\par }{\Q Ma onca tlasehuilistli ica calijtic nopa tepamitl catli quiyahualohua.

\par }{\Q Ma itztoca ica paquilistli ipan nochi tequicalme.”


\par }{\Q \VS{8}Pampa niquinicnelía noicnihua huan nohuampoyohua catli itztoque nica, niquijtohua:

\par }{\Q “Ma quipiya tlasehuilistli ni altepetl.


\par }{\Q \VS{9}Pampa niquicnelía ichaj TOTECO catli mocahua nica,

\par }{\Q ma onca tlasehuilistli ipan ni altepetl.”




\par }\PsalmChap{123}{\SH Netlatlajtili para Toteco ma quitlasojtla
\par }
{\Q \VerseOne{1}Na nijtlananas noixayac para nimitztlachilis ta, TOTECO,

\par }{\Q catli timosehuijtoc ipan ilhuicac.


\par }{\Q \VS{2}Tojuanti timitztlachilíaj ta,

\par }{\Q TOTECO toDios, para ma techtlasojtla san se quen se tequipanojquetl quitlachilía iteco,

\par }{\Q o quen se sihua tequipanojquetl quitlachilía iteco isihua para ma quichihuili catli cuali.


\par }{\Q \VS{3}TOTECO, techtlasojtla.

\par }{\Q Quena, xijpiya hueyi moyolo tohuaya.


\par }{\Q \VS{4}Ya tisiyajtoque ica nopa masehualme catli techitaj quen amo tleno topati.

\par }{\Q Inijuanti catli mohueyimatij huan catli ricos tlahuel techpinajtíaj,

\par }{\Q hasta ya techyolajsic.




\par }\PsalmChap{124}{\SH David quihueyimatqui Toteco pampa quimanahui tlen icualancaitacahua
\par }
{\Q \VerseOne{1}Nochi israelitame ma quiijtoca tlaque tijchijtosquíaj sintla TOTECO amo itztosquía tohuaya huan amo techpalehuijtosquía.


\par }{\Q \VS{2}Sintla TOTECO amo itztosquía tohuaya quema nopa tlacame motlananque para techhuilanase,


\par }{\Q \VS{3}techtolojtosquíaj tiyoltoque huan techtzontlamiltijtosquíaj ica ininhueyi cualancayo.


\par }{\Q \VS{4}Inijuanti techhuahuatatztosquíaj quen atl tlatilana,

\par }{\Q huan huajca eltosquía quen hueyatl panotosquía ipan tojuanti.


\par }{\Q \VS{5}Quena, eltosquía quen panotosquía miyac atl catli tetetztic,

\par }{\Q catli tehuahuatatztosquía huan titzontlantosquíaj.


\par }{\Q \VS{6}Ma tijtlascamatica TOTECO pampa amo quincahuili ma techcococa.


\par }{\Q \VS{7}Quen se tototl cholohua tlen se tlaquetztli,

\par }{\Q quej nopa nojquiya Toteco techchololti ininmaco tocualancaitacahua,

\par }{\Q catli quinequiyayaj techmasiltise.

\par }{\Q Nopa lazo cotonqui huan tojuanti timocajque timajcajtoque.


\par }{\Q \VS{8}Tojuanti totlapalehuil huala tlen TOTECO,

\par }{\Q catli quichijchijqui ilhuicactli huan tlaltipactli.




\par }\PsalmChap{125}{\SH Toteco quinmocuitlahuía imasehualhua
\par }
{\Q \VerseOne{1}Masehualme catli motemachíaj ipan TOTECO itztoque neltemachme,

\par }{\Q quen nopa tepetl Sion catli amo mojmolinía,

\par }{\Q huan ijcatoc cuali para nochipa.


\par }{\Q \VS{2}Quen Jerusalén quiyahualojtoque miyac tepeme para quimanahuise,

\par }{\Q quej nopa nojquiya TOTECO quinyahualojtoc imasehualhua huan quinmanahuía.


\par }{\Q \VS{3}Toteco amo quincahuilis ma tlanahuatica masehualme catli fiero inintlalnamiquilis,

\par }{\Q pampa huelis imasehualhua catli itztoque xitlahuaque nojquiya pehuasquíaj quichihuasquíaj tlamantli catli amo cuali.


\par }{\BB \par }
{\Q \VS{4}TOTECO, xiquinchihuili catli cuali masehualme catli cuajcualme,

\par }{\Q huan catli xitlahuac ininyolo moixpa.


\par }{\Q \VS{5}Pero nopa masehualme catli moiyocatlalíaj ica tlamantli catli amo cuali xiquinhuica campa tiquintlatzacuiltis.

\par }{\Q Huan ma onca paquilistli huan tlasehuilistli ipan tlali Israel.




\par }\PsalmChap{126}{\SH Toteco quicualtlalis itlal
\par }
{\Q \VerseOne{1}Quema TOTECO sempa quinhualicase ipan Jerusalén nochi imasehualhua catli tetequipanohuaj ipan sequinoc tlalme,

\par }{\Q elis quen tijtemiquij.


\par }{\Q \VS{2}¡Nelía tihuetzcase huan tihuicase ica paquilistli!

\par }{\Q Huan nopa masehualme tlen sequinoc tlalme quiijtose:

\par }{\Q “¡Dios quichijtoc huejhueyi tlamantli para nopa israelitame!”


\par }{\Q \VS{3}Quena, nelía melahuac TOTECO techchihuilis huejhueyi tlamantli.

\par }{\Q ¡Ma tipaquica!


\par }{\BB \par }
{\Q \VS{4}TOTECO, sempa techmacas tlamantli catli cuali quen tijpixtoyaj achtihuiya.

\par }{\Q Quena, quen nopa hueyame catli ajsi ipan nopa huactoc tlali huan quiyancuilía,

\par }{\Q quej nopa xijyancuili tonemilis, TOTECO.


\par }{\Q \VS{5}Catli tocaj ica choquistli, ica paquilistli pixcase.


\par }{\Q \VS{6}Quena, masque chocatiyase quema quitoctiyase ininxinach,

\par }{\Q pero quema pixcatij huicatihualase ica paquilistli pampa ya quihualicase catli quipixcatose.




\par }\PsalmChap{127}{\SH Nochi catli cuali huala tlen Toteco
\par }
{\Q \VerseOne{1}Sintla TOTECO amo quitlanana se cali catli masehualme quichihuasnequij,

\par }{\Q san tlapic inintequi catli nopona tequitij.

\par }{\Q Sintla TOTECO amo quimocuitlahuía se altepetl,

\par }{\Q san tlapic inintequi nopa masehualme catli nopona tlamocuitlahuíaj.


\par }{\Q \VS{2}San tlapic anmehuase cualca para antequitise chicahuac huan amo anmosiyajquetzase hasta tlajco yohual.

\par }{\Q San tlapic para ica miyac tequipacholi anquitemojtinemise amotlacualis huan san ya nopa anquimatise.

\par }{\Q Pampa Toteco Dios quinequi ximotemachica ipan ya huan xicochica cuali.

\par }{\Q Yaya quinmacas nochi catli quinicnelía nochi catli monequi.


\par }{\Q \VS{3}Toconehua itztoque se nemactli tlen TOTECO.

\par }{\Q Quena, catli tlacatij tlen totlacayo eltoc quen se tlatlancayotl.


\par }{\Q \VS{4}Nopa coneme catli se quinpiya quema noja se telpoca tlacatl,

\par }{\Q itztoque quen miyac cuatlamintli catli quintequihuía se soldado para ica momanahuis ipan tlahuilancayotl.


\par }{\Q \VS{5}Cuali ipanti se tlacatl catli quinpiya miyac iconehua.

\par }{\Q Nopa tlacatl amo mopinahuas sintla icualancaitacahua quitelhuíaj iixpa se juez,

\par }{\Q pampa nochi quitlepanitase catli quinpiyas para ica momanahuis.




\par }\PsalmChap{128}{\SH Cuali ipanti nopa masehuali catli quitlepanita Toteco
\par }
{\Q \VerseOne{1}Nelía paqui nopa masehuali catli quiimacasi huan quitlepanita TOTECO.

\par }{\Q Quena, paqui catli nemi xitlahuac ipan iojhui.


\par }{\Q \VS{2}Quiselis itlaxtlahuil pampa tequiti cuali.

\par }{\Q Yaya paquis miyac huan nochi catli quichihuas quisas cuali.


\par }{\Q \VS{3}Isihua paquis ipan ichaj.

\par }{\Q Yaya elis quen se cuali xocomeca tzontli catli achi más quimocuitlahuíaj huan catli temaca miyac itlajca.

\par }{\Q Quinpiyas miyac ininconehua catli mosehuise campa imesa huan quipiyase miyac chicahualistli.

\par }{\Q Quena, itztose quen olivo cuame catli nelía cuali.


\par }{\Q \VS{4}Quej nopa TOTECO quitiochihuas nopa tlacatl catli quiimacasi huan quitlepanita.


\par }{\Q \VS{5}TOTECO quitiochihuas tlen altepetl Sion.

\par }{\Q Quicahuilis para quiitas para nochi eltoc cuali ipan Jerusalén nochi tonali tlen inemilis.


\par }{\Q \VS{6}Quicahuilis para itztos hasta quinitas iixhuihua.

\par }{\Q ¡Toteco quimacas tlasehuilistli nopa tlali Israel!




\par }\PsalmChap{129}{\SH Ma huetzica catli quincualancaitaj israelitame huan altepetl Jerusalén
\par }
{\Q \VerseOne{1}Nochi israelitame hueli quiijtose para hasta quema pejqui itztose israelitame,

\par }{\Q huan pejqui timochihuaj se altepetl tlen san se toeso timasehualme,

\par }{\Q tocualancaitacahua techtepotztocatinentoque.


\par }{\Q \VS{2}Techcuesolmacatoque hasta quema tiisraelita masehualme tionpejque timoscaltíaj quen se telpocatl.

\par }{\Q Pero amo quema hueltoque techtzontlamiltíaj.


\par }{\Q \VS{3}Tocuitlapa techtlamicocojque quema techmaquiliyayaj hasta huejcajya.


\par }{\Q \VS{4}Pero TOTECO yaya nelía xitlahuac,

\par }{\Q quicotonqui nopa tepos cadenas catli ica techtatacatzohuayayaj nopa masehualme catli amo quitlepanitaj TOTECO.


\par }{\Q \VS{5}Ma huetzica ipan se hueyi pinahualistli nochi catli quicualancaitaj altepetl Jerusalén.


\par }{\Q \VS{6}Ma elica quen nopa xihuitl catli nimantzi pilini huan huaqui pampa ixhuatoc ipan tlali catli amo huejcatla.


\par }{\Q \VS{7}Quena, ma elica quen nopa xihuitl catli amo aqui quimehua,

\par }{\Q niyon amo aqui quipixca itlajca pampa amo tleno ipati.


\par }{\Q \VS{8}Nimitztlajtlanía para niyon se catli pano nopa fiero masehualme ma amo quintiochihuaca.

\par }{\Q Amo aqui ma quiijto:

\par }{\Q “Ma TOTECO anmechtiochihua.”

\par }{\Q Niyon ma amo quiijtoca:

\par }{\Q “Tojuanti timechtiochihuaj ica itequiticayo TOTECO.”




\par }\PsalmChap{130}{\SH Ximotemachica ipan Toteco para anmechmanahuis
\par }
{\Q \VerseOne{1}TOTECO, quema nimopantía ipan se hueyi tlaohuijcayotl,

\par }{\Q na nimitztzajtzilía para techtitlanilis motlapalehuil.


\par }{\Q \VS{2}Toteco, techtlacaquili quema nimitznojnotza.

\par }{\Q Techchihuili cuenta catli nimitztlajtlanía huan techpalehui.


\par }{\Q \VS{3}TOTECO, sintla tiquelnamiquisquía nochi totlajtlacolhua,

\par }{\Q amo aqui huelisquía moquetzas moixpa.


\par }{\Q \VS{4}Pero ta nelía titetlapojpolhuía,

\par }{\Q para nochi masehualme ma mitztlepanitaca.


\par }{\Q \VS{5}Na nimochiya ipan ta, TOTECO, para techpalehuis,

\par }{\Q Quena, ica nochi noyolo nimotemachía ipan nopa catli techtlajtolcahuilijtoc ipan mocamanal.


\par }{\Q \VS{6}Ipan noalma senquistoc nitlachixtoc para ta, TOTECO, xitequiti.

\par }{\Q Nitlachixtoc para techpalehuis,

\par }{\Q quen nopa tlamocuitlahuiani quichiyaj ma tlanesi.

\par }{\Q Quena, más nitlachixtoc huan amo quen tlamocuitlahuiani catli tlahuel quinequij ma tlanesi.


\par }{\BB \par }
{\Q \VS{7}Nochi anisraelitame, ximotemachica ipan TOTECO,

\par }{\Q pampa san yaya quipiya hueyi iyolo huan san yaya temaquixtía tlatoctzitzi.


\par }{\Q \VS{8}Yaya quinmaquixtis israelitame tlen nochi inintlajtlacolhua.




\par }\PsalmChap{131}{\SH Ximotemachica ipan Toteco
\par }
{\Q \VerseOne{1}TOTECO, na amo nimohueyimati,

\par }{\Q niyon amo nimotlepanita.

\par }{\Q Na amo nimoilhuía para achi más nicuali,

\par }{\Q niyon amo nimoilhuía para más nijmati que sequinoc.


\par }{\Q \VS{2}Na amo nimolinía iixpa Toteco.

\par }{\Q Nimochijtoc quen se piloquichpiltzi catli sanoc quicajtoc chichi huan mosehuía imetzco inana.

\par }{\Q Quena, ayacmo tleno nimitztlajtlanijtoc.


\par }{\Q \VS{3}Huajca anisraelitame tlen ama huan para nochipa,

\par }{\Q san ximotemachica ipan TOTECO.




\par }\PsalmChap{132}{\SH Netlatlajtili para Toteco ma quitiochihua nopa tiopamitl
\par }
{\Q \VerseOne{1}TOTECO, xiquelnamiqui David huan quenicatza tlaijiyohui.


\par }{\Q \VS{2}Xiquelnamiqui quenicatza David tlatestigojquetzqui ica ta, TOTECO,

\par }{\Q catli tiiTeco Jacob, Catli Tijpiya Nochi Chicahualistli.


\par }{\Q \VS{3}Quiijto:

\par }{\Q “Amo nicalaquis nocalijtic,

\par }{\Q niyon amo nimotecas ipan notlapech para nicochis.


\par }{\Q \VS{4}Amo niixijcopis, niyon amo nicochis niyon se tlatoctzi,


\par }{\Q \VS{5}hasta nijpantis se lugar campa huelis nijchihuas ichaj TOTECO para ipan ma mocahua,

\par }{\Q yaya catli iTeco Jacob, Catli Quipiya Nochi Chicahualistli.”


\par }{\BB \par }
{\Q \VS{6}Tijcajque camanaltij ipan tlali Efrata para icaxa TOTECO eltoya nopona,

\par }{\Q huan teipa tijpantijque huejca tlen altepeme ipan cuatitlamitl.


\par }{\Q \VS{7}Huajca ama ma tiyaca ipan itiopa Toteco.

\par }{\Q Ma tiyase timotlancuaquetzatij iixpa para tijhueyichihuase.


\par }{\BB \par }
{\Q \VS{8}TOTECO, ximotlanana huan xicalaqui ipan nopa tiopamitl campa eltoc mocaxa,

\par }{\Q catli quiixnextía mochicahualis.


\par }{\Q \VS{9}Nopa totajtzitzi catli tiquintlapejpenijtoc ma moquentica ininyoyo chipahuac catli quinixnextía para tlatzejtzeloltique,

\par }{\Q huan nochi masehualme catli tiquiniyocatlalijtoc ma tzajtzica ica paquilistli.


\par }{\Q \VS{10}NoTeco, pampa tiquicnelía motequipanojca David,

\par }{\Q amo ximoicancuepa tlen nopa tlanahuatijquetl catli ta tijtlapejpeni,

\par }{\Q para quinnahuatis momasehualhua.


\par }{\Q \VS{11}Pampa ta, TOTECO, tijtlajtolcahuili David,

\par }{\Q huan amo quema tiquelcahua tijchihua catli tijtlajtolcahua.

\par }{\Q Huan ta tiquilhui para teipa tiquintlalis iixhuihua ipan isiya para tlanahuatise.


\par }{\Q \VS{12}Huan sintla iixhuihua quichihuase catli quiijtohua nopa camanal sencahuali catli tijchijqui ica David huan sintla quitlepanitase motlajtol,

\par }{\Q huajca inijuanti nojquiya mosehuise ipan isiya para tlanahuatise para nochipa.


\par }{\Q \VS{13}Pampa ta TOTECO, tijtlapejpenijtoc altepetl Jerusalén para tiitztos nopona.


\par }{\Q \VS{14}Tiquijto:

\par }{\Q “Ya ni elis nochaj campa niitztos para nochipa.

\par }{\Q Nopona nimocahuas pampa ya nopa catli nijnequi.


\par }{\Q \VS{15}Nijtiochihuas ni altepetl miyac huan niquintlamacas imasehualhua catli teicneltzitzi.


\par }{\Q \VS{16}Niquinmaquixtis itotajtzitzi tlen nochi catli quinequij quincocose,

\par }{\Q huan itlatzejtzeloltijca masehualhua tzajtzise ica paquilistli.


\par }{\Q \VS{17}Nopa chicahualistli catli David quipixqui sempa nijchihuas para monextis ipan icone,

\par }{\Q huan yaya catli nicaltijtoc para nijtequimacas quen tlanahuatijquetl elis quen se tlahuili para imasehualhua.


\par }{\Q \VS{18}Icualancaitacahua niquintlahuisos ipan se hueyi pinahualistli,

\par }{\Q pero yaya catli tlanahuatijquetl tlanahuatis cuali huan monextis nochi ihueyitilis.”




\par }\PsalmChap{133}{\SH Nelía yejyectzi nesi quema timosentilíaj ininhuaya toicnihua
\par }
{\Q \VerseOne{1}Xiquitaca, nelía cuali huan yejyectzi nesi para icnime ma mocahuaca sentic ica san se ininyolo.


\par }{\Q \VS{2}Quema san se ininyolo masehualme, eltoc yejyectzi quen nopa aceite catli quitequilijque Aarón ipan itzonteco,

\par }{\Q huan temoc ipan itentzo huan yajqui hasta iteno iyoyo.


\par }{\Q \VS{3}Eltoc yejyectzi huan nesi quen nopa ajhuachtli catli huetzi ipan tepetl Hermón huan moxixitohua ipan tepetl Sion.

\par }{\Q Pampa campa itztoque sentic ica san se ininyolo masehualme,

\par }{\Q TOTECO nopona quititlani tlatiochihualistli huan nemilistli para nochipa.




\par }\PsalmChap{134}{\SH Ma quitlascamatica Toteco sesen tiotlac
\par }
{\Q \VerseOne{1}Ama xijhueyimatica TOTECO,

\par }{\Q nochi amojuanti anitequipanojcahua.

\par }{\Q Xijhueyimatica nochi amojuanti catli sesen tlayohua antlamocuitlahuíaj ipan ichaj.


\par }{\Q \VS{2}Ximomatlananaca huan xijtlascamatica TOTECO.


\par }{\Q \VS{3}Ma anmechtiochihua TOTECO tlen nopona ipan altepetl Sion,

\par }{\Q Quena, ma anmechtiochihua Toteco catli quichijchijqui ilhuicactli huan tlaltipactli.




\par }\PsalmChap{135}{\SH Toteco nelía hueyi, pero teteyome amo tleno ininpati
\par }
{\Q \VerseOne{1}¡Xijpaquilismacaca TOTECO!

\par }{\Q Quena, xijpaquilismacaca nochi amojuanti anitequipanojcahua.


\par }{\Q \VS{2}Xijpaquilismacaca nochi amojuanti catli anitztoque ipan ichaj TOTECO huan catli annentinemij icalixpa.


\par }{\Q \VS{3}Xijpaquilismacaca TOTECO pampa yaya nelía cuali.

\par }{\Q Xijhuicatica ica tiohuicatl pampa yaya hueyi iyolo.


\par }{\Q \VS{4}Pampa TOTECO quitlapejpenijtoc Jacob para quiicnelis.

\par }{\Q Quintlapejpeni nochi iixhuihua ma elica iaxcahua.


\par }{\Q \VS{5}Na nijmati para TOTECO tlahuel hueyi.

\par }{\Q Nijmati para yaya tlahuel más hueyi que nochi catli quintocaxtíaj “dioses”.


\par }{\Q \VS{6}TOTECO quichihua nochi catli quinequi quichihuas ipan ilhuicactli, tlaltipactli,

\par }{\Q huan ipan hueyi atl huan campa más huejcatla.


\par }{\Q \VS{7}Quichihua para ipan nochi tlaltipactli ma motlanana mixtli,

\par }{\Q huan nojquiya quititlani tlapetlanilotl huan quichihua ma tlaquiyahui.

\par }{\Q Yaya quinahuatía ma quisa nopa ajacatl campa moajoctoc.


\par }{\Q \VS{8}Quichijqui ma miqui nopa achtihui ejquetl ipan sesen familia tlen tlali Egipto,

\par }{\Q huan nopa achtihui ejquetl tlen inintlapiyalhua.


\par }{\Q \VS{9}Quichijqui huejhueyi tiochicahual nextili ipan tlali Egipto iixpa Faraón huan itequipanojcahua.


\par }{\Q \VS{10}Quintzontlamilti miyac masehualme ipan miyac tlalme.

\par }{\Q Quinmicti tlanahuatiani catli quipiyayayaj miyac chicahualistli.


\par }{\Q \VS{11}Quimicti Sehón catli eliyaya inintlanahuatijca nopa amorreos.

\par }{\Q Nojquiya quimicti Og tlanahuatijquetl tlen tlali Basán huan nochi nopa tlanahuatiani ipan tlali Canaán.


\par }{\Q \VS{12}Huan nochi nopa tlali catli quinahuatiyayaj nopa tlanahuatiani quincuili,

\par }{\Q huan quinmacac nopa tlalme nopa israelitame quen elisquía se tlamantli catli inintata quincahuilijtejqui.


\par }{\BB \par }
{\Q \VS{13}TOTECO, masehualme mitzelnamictose para nochipa.

\par }{\Q Nochi masehualme catli tlacajtiyase mitziximajtose para tlahuel tihueyi.


\par }{\BB \par }
{\Q \VS{14}Pampa TOTECO quintlajtolsencahuas xitlahuac nochi imasehualhua,

\par }{\Q huan yaya quintlasojtlas itequipanojcahua.


\par }{\Q \VS{15}Nopa masehualme catli itztoque ipan tlalme catli amo quiiximatij Toteco,

\par }{\Q quinhueyichihuaj teteyome tlen oro huan plata catli quinchijchijtoque ica ininmax.


\par }{\Q \VS{16}Nopa teteyome quipiyaj inincamac, pero amo camanaltij,

\par }{\Q quipiyaj iniixteyol, pero amo tlachiyaj.


\par }{\Q \VS{17}Quipiyaj ininnacas, pero amo tlacaquij,

\par }{\Q huan nojquiya amo hueli tlaijiyotilanaj.


\par }{\Q \VS{18}Nopa masehualme catli quinchijchihuaj nopa teteyome nelía huihuitique,

\par }{\Q san se quen nopa teteyome,

\par }{\Q huan san se huihuitique catli ininpan motemachíaj.


\par }{\BB \par }
{\Q \VS{19}¡Anisraelitame, xijpaquilismacaca, TOTECO!

\par }{\Q Amojuanti antotajtzitzi catli aniixhuihua Aarón, xijpaquilismacaca TOTECO.


\par }{\Q \VS{20}Aniixhuihua Leví, xijpaquilismacaca TOTECO.

\par }{\Q Huan nochi amojuanti catli anquiimacasij huan anquitlepanitaj TOTECO,

\par }{\Q xijpaquilismacaca.


\par }{\Q \VS{21}Nochi masehualme ipan altepetl Jerusalén ma quipaquilismacaca TOTECO pampa yaya itztoc nica ipan altepetl Jerusalén.

\par }{\Q ¡Paquilistli!




\par }\PsalmChap{136}{\SH Ma tijtlascamatica Toteco
\par }
{\Q \VerseOne{1}Xijtlascamatica TOTECO pampa yaya nelía cuali,

\par }{\Q pampa itlaicnelijcayo amo quema tlami.


\par }{\Q \VS{2}Xijtlascamatica Toteco Dios catli más hueyi tlen nochi sequinoc “dioses”,

\par }{\Q pampa itlaicnelijcayo amo quema tlami.


\par }{\Q \VS{3}Xijtlascamatica Toteco Dios catli ininTeco nochi tecojme,

\par }{\Q pampa itlaicnelijcayo amo quema tlami.


\par }{\Q \VS{4}Xijtlascamatica TOTECO pampa san ya hueli quichihua huejhueyi tlamantli,

\par }{\Q pampa itlaicnelijcayo amo quema tlami.


\par }{\Q \VS{5}Xijtlascamatica yaya catli quichijchijqui ilhuicactli ica miyac tlalnamiquilistli,

\par }{\Q pampa itlaicnelijcayo amo quema tlami.


\par }{\Q \VS{6}Xijtlascamatica yaya catli quitlali ni tlali ipani atl,

\par }{\Q pampa itlaicnelijcayo amo quema tlami.


\par }{\Q \VS{7}Xijtlascamatica yaya catli quinchijchijqui nopa tlahuilme catli onca nepa ilhuicac,

\par }{\Q pampa itlaicnelijcayo amo quema tlami.


\par }{\Q \VS{8}Quichijchijqui nopa tonati para ma tlahui tonaya,

\par }{\Q pampa itlaicnelijcayo amo quema tlami.


\par }{\Q \VS{9}Huan quichijchijqui metztli huan sitlalime para ma tlahuica tlayohua,

\par }{\Q pampa itlaicnelijcayo amo quema tlami.


\par }{\Q \VS{10}Xijtlascamatica TOTECO catli quintzontlamilti nopa achtihui ehuani tlen tlali Egipto,

\par }{\Q pampa itlaicnelijcayo amo quema tlami.


\par }{\Q \VS{11}Xijtlascamatica catli quinquixti israelitame ipan inintlal nopa egiptome,

\par }{\Q pampa itlaicnelijcayo amo quema tlami.


\par }{\Q \VS{12}Quena, quinquixti ica ihueyi chicahualis huan ica inejmac quinpalehui,

\par }{\Q pampa itlaicnelijcayo amo quema tlami.


\par }{\Q \VS{13}Xijtlascamatica yaya catli quixelo nopa Hueyi Atl Chichiltic para ma panoca imasehualhua,

\par }{\Q pampa itlaicnelijcayo amo quema tlami.


\par }{\Q \VS{14}Huan quinpanolti nopa israelitame ipan tlali huactoc tlatlajco nopa hueyi atl,

\par }{\Q pampa itlaicnelijcayo amo quema tlami.


\par }{\Q \VS{15}Pero quinatzonpolihuilti Faraón huan isoldados ipan nopa hueyi atl,

\par }{\Q pampa itlaicnelijcayo amo quema tlami.


\par }{\Q \VS{16}Xijtlascamatica Toteco catli quinyacanqui imasehualhua ipan nopa huactoc tlali,

\par }{\Q pampa itlaicnelijcayo amo quema tlami.


\par }{\Q \VS{17}Xijtlascamatica yaya catli quinmanahui imasehualhua ininmaco tlanahuatiani catli quipixque miyac chicahualistli,

\par }{\Q pampa itlaicnelijcayo amo quema tlami.


\par }{\Q \VS{18}Yaya quintzontlamilti huejhueyi tlanahuatiani catli tlahuel quipiyayayaj chicahualistli,

\par }{\Q pampa itlaicnelijcayo amo quema tlami.


\par }{\Q \VS{19}Quitzontlamilti Sehón, inintlanahuatijca nopa amorreos,

\par }{\Q pampa itlaicnelijcayo amo quema tlami.


\par }{\Q \VS{20}Nojquiya quimicti Og, tlanahuatijquetl tlen tlali Basán,

\par }{\Q pampa itlaicnelijcayo amo quema tlami.


\par }{\Q \VS{21}Huan inintlal nopa tlanahuatiani,

\par }{\Q Toteco quinmacac imasehualhua quen se tlamantli catli inintata quincahuilijtejqui,

\par }{\Q pampa itlaicnelijcayo amo quema tlami.


\par }{\Q \VS{22}Quena, quimacac itequipanojca Israel para ma moaxcati nopa tlali para nochipa,

\par }{\Q pampa itlaicnelijcayo amo quema tlami.


\par }{\Q \VS{23}Yaya catli techelnamijqui tiisraelitame quema ayacmo tijpiyayayaj chicahualistli,

\par }{\Q pampa itlaicnelijcayo amo quema tlami.


\par }{\Q \VS{24}Yaya techmanahui ininmaco tocualancaitacahua,

\par }{\Q pampa itlaicnelijcayo amo quema tlami.


\par }{\Q \VS{25}Yaya quinmaca tlacualistli nochi tlamantli catli yoltoque,

\par }{\Q pampa itlaicnelijcayo amo quema tlami.


\par }{\Q \VS{26}Xijtlascamatica Toteco Dios catli quinahuatía ilhuicactli,

\par }{\Q pampa itlaicnelijcayo amo quema tlami.




\par }\PsalmChap{137}{\SH Inintequipachol israelitame catli itztoque ipan tlali Babilonia
\par }
{\Q \VerseOne{1}Ipan tlali Babilonia timosehuiyayaj iteno atemitl,

\par }{\Q huan timochoquiliyayaj,

\par }{\Q pampa tiquelnamiquiyayaj altepetl Jerusalén,

\par }{\Q huan quenicatza onpano cuali elqui.


\par }{\Q \VS{2}Tiquintlahuelcajtoyaj toarpas huan tiquincuapilojtoyaj ipan ininmacuayo nopa cuame.


\par }{\Q \VS{3}Amo hueliyaya tihuicaj.

\par }{\Q Pero inijuanti catli techhualicatoyaj ica fuerza ipan inintlal,

\par }{\Q techilhuijque ma tihuicaca ica paquilistli nopa yejyectzitzi huicatl catli tihuicayayaj quema tiitztoyaj ipan altepetl Jerusalén.


\par }{\Q \VS{4}Pero amo tihuelque.

\par }{\Q Amo hueli tihuicase se huicatl para Toteco ipan seyoc tlali ica masehualme catli amo tiquiniximatij.


\par }{\Q \VS{5}Sintla niquelcahuasquía altepetl Jerusalén,

\par }{\Q ma quipolo ichicahualis nonejmac,

\par }{\Q huan ma ayacmo huelis quitzotzonas nopa arpa.


\par }{\Q \VS{6}Sintla ayacmo niquicnelisquía Jerusalén catli techpaquilismaca,

\par }{\Q xijcahua nonenepil ma tlatzqui ipan nocamachal para ayacmo nihuicas.


\par }{\BB \par }
{\Q \VS{7}TOTECO, amo xiquelcahua catli nopa tlali Edom ehuani quiijtojque,

\par }{\Q quema nopa soldados tlen tlali Babilonia quisosolohuayayaj altepetl Jerusalén.

\par }{\Q Inijuanti quiijtohuayayaj:

\par }{\Q “Xijsosoloca nopa altepetl hasta campa tlatzquitoc.”


\par }{\BB \par }
{\Q \VS{8}Teicneltzi ni tlali Babilonia,

\par }{\Q pampa nojquiya quisosolose.

\par }{\Q Nelía paquis nopa tlacatl catli quitlamisosolos huan quintzontlamiltis imasehualhua.


\par }{\Q \VS{9}¡Tlahuel paquis nopa tlacatl catli quinitzquis coneme tlen Babilonia huan quinxaxamatzas ipan tetl,

\par }{\Q por catli fiero quichijtoque inintatahua ipan altepetl Jerusalén!




\par }\PsalmChap{138}{\SH Tlascamatili por itlapalehuil Toteco
\par }
{\Q \VerseOne{1}Ica nochi noyolo nimitztlascamatis, TOTECO,

\par }{\Q huan nihuicas para ta iniixpa nopa motequihuajcahua.


\par }{\Q \VS{2}Nimotlancuaquetza iixmelac motiopa catli tlatzejtzeloltic,

\par }{\Q huan nimitztlascamatis pampa nelía titetlasojtla huan titemachtli.

\par }{\Q Nochi catli techtlajtolcahuilijtoc para tijchihuas,

\par }{\Q tijtlamichihuas pampa mocamanal nelía temachtli quen ta titemachtli.


\par }{\Q \VS{3}Quema nimitztzajtzilía,

\par }{\Q ta technanquilía huan techfuerzajmaca.


\par }{\Q \VS{4}TOTECO, nochi tlanahuatiani catli itztoque ipan ni tlaltipactli mitztlascamatise,

\par }{\Q pampa nochi inijuanti quicaquise catli tijtlajtolcajtoc.


\par }{\BB \par }
{\Q \VS{5}Quena, huicase por nochi nopa huejhueyi tlamantli catli quichijtoc TOTECO,

\par }{\Q pampa ihueyitilis nelhueyi.


\par }{\Q \VS{6}Masque TOTECO tlahuel hueyi,

\par }{\Q yaya quintlacaquilía catli moechcapanohuaj.

\par }{\Q Pero catli mohueyimatij,

\par }{\Q monequi moquetzase huejca tlen Toteco,

\par }{\Q pampa yaya amo quinequi quinitas.


\par }{\BB \par }
{\Q \VS{7}Sintla niitztoc ipan tlaijiyohuilistli, ta TOTECO,

\par }{\Q techmanahuía huan techmaquixtía.

\par }{\Q Huan quema nechhuilanaj nocualancaitacahua,

\par }{\Q ta tijxitlahua momax huan techmaquixtía ica mohueyi chicahualis.


\par }{\Q \VS{8}TOTECO, ta tijchihuas nochi catli timoilhuijtoc para tijchihuas ipan na nonemilis.

\par }{\Q Pampa nopa tlaicnelijcayotl catli tijpiya ica na, TOTECO,

\par }{\Q amo quema tlami.

\par }{\Q Amo techtlahuelcahua pampa ta techchijchijqui.




\par }\PsalmChap{139}{\SH Toteco itztoc campa hueli
\par }
{\Q \VerseOne{1}TOTECO, ta techyoltlachilijtoc huan tijmati nochi tlen na.


\par }{\Q \VS{2}Ta cuali tijmati sintla nimosehuía o nimoquetza.

\par }{\Q Huan quema niitztoc huejca,

\par }{\Q ta tijmati tlaque nijpixtoc ipan notlalnamiquilis.


\par }{\Q \VS{3}Ta technextilía nopa ojtli catli monequi nijtoquilis,

\par }{\Q huan techilhuía canque nicalaquis huan canque nimosiyajquetzas.

\par }{\Q Sesen tlatoctzi ta tijmati canque niitztoc.


\par }{\Q \VS{4}Ta TOTECO, tijmati tlaque niquijtos hasta quema ayamo nicamanalti.


\par }{\Q \VS{5}Ta techyahualojtoc pampa tiya ica noixpa huan ica noica,

\par }{\Q huan tijtlalía momax ipan na para techtiochihuas.


\par }{\Q \VS{6}Nochi ni tlamantli catli ta tijmati nelía yejyectzi,

\par }{\Q huan ohui para nijneltocas.


\par }{\Q \VS{7}Amo cana hueli nimotlatis tlen moTonaltzi.

\par }{\Q Amo cana huelis nimotlatis huan amo tiitztos nopona.


\par }{\Q \VS{8}Sintla nitlejcos hasta ilhuicac para nimotlatis,

\par }{\Q ta nopona tiitztoc.

\par }{\Q Huan sintla niyasquía ipan nopa hueyi ostotl campa itztoque mijcatzitzi,

\par }{\Q ta nepa tiitztoc.


\par }{\Q \VS{9}Sintla nijpiyasquía noeltlapal huan nipatlanisquía,

\par }{\Q huan niquixcotonasquía nopa hueyi atl,


\par }{\Q \VS{10}hasta nepa techyacanasquía ica mohueyi chicahualis.


\par }{\Q \VS{11}Sintla nijchihuasquía campica para nimotlatis ipan tzintlayohuilotl,

\par }{\Q nopa tzintlayohuilotl mocuepasquía tlahuili yahualtic tlen na,

\par }{\Q pampa ta tiitztos nopona.


\par }{\Q \VS{12}Pampa niyon nopa tzintlayohuilotl amo hueli techtlatis moixpa, Toteco.

\par }{\Q Pampa para ta nopa yohuali tlahuía quen elisquía tonaya.

\par }{\Q Nopa tzintlayohuilotl huan tlahuili ta tiquita san se.


\par }{\Q \VS{13}Ta tijsencajqui sesen tlamantli catli onca iijtic notlacayo.

\par }{\Q Huan tijmotzquilti sesen tlamantli catli nijpiya,

\par }{\Q quema niitztoya iijtico nonana.


\par }{\Q \VS{14}Nimitztlascamati pampa techsencajqui ma nieli se tlamantli catli nelía cuajcualtzi.

\par }{\Q Quena, nopa tequitl catli tijchijqui quema techsencajqui onpano yejyectzi.

\par }{\Q San nijsentlachilía para nimoilhuis nochi catli tijchijtoc ipan notlacayo.


\par }{\Q \VS{15}Ta tijtlachiliyaya quema na nipejqui nimoscaltía nopona nel nimotlatijtoya tlen nochi sequinoc ipan iijtico nonana.

\par }{\Q Quema amo aqui más quitlachiliyaya,

\par }{\Q ta techchijchijqui ica mohueyi yajatil,

\par }{\Q quen se catli cuali quimati tlaxinepalohua.


\par }{\Q \VS{16}Ta techitac quema ayamo nitlacatiyaya.

\par }{\Q Huan quema ayamo nitlaijiyotilanayaya, tiquixquetzqui quesqui tonali niitztosquía.

\par }{\Q Huan sesen tonal catli niitztosquía huan tlaque nopantis,

\par }{\Q ta tiquijcuilo ipan molibro.


\par }{\Q \VS{17}Toteco Dios, nelía yejyectzi quema nimomaca cuenta para ta tijsenhuiquilía timonejnehuilía tlen na.


\par }{\Q \VS{18}Hasta amo hueli nijpohua quesqui huelta timonejnehuilía tlen na ipan se tonali.

\par }{\Q Huan ica ijnaloc quema niisa,

\par }{\Q ta noja timonejnehuilijtoc tlen na.


\par }{\Q \VS{19}Toteco Dios, nelía elisquía cuali sintla tiquintzontlamiltisquía nochi masehualme catli amo mitztlepanitaj.

\par }{\Q Xijchihua ma nechtlalcahuica nopa temictiani,


\par }{\Q \VS{20}pampa inijuanti mitztlaijilhuíaj,

\par }{\Q huan san quiahuilmatij motoca.


\par }{\Q \VS{21}TOTECO, ¿atlac amo quinamiqui para niquincualancaitas inijuanti catli mitzcualancaitaj?

\par }{\Q ¿Atlac amo quinamiqui nicualanis ica mocualancaitacahua?


\par }{\Q \VS{22}Quena, tlahuel niquincualancaita,

\par }{\Q pampa niquinita quen nojquiya elisquíaj nocualancaitacahua na.


\par }{\Q \VS{23}NoTeco Dios, xijtlachili noyolo huan xiquita nochi catli eltoc nopona.

\par }{\Q Huan xijyejyeco notlalnamiquilis para tiquitas sintla xitlahuac catli nimoilhuía.


\par }{\Q \VS{24}Technextili sintla onca ipan notlanejnehuilis se tlalnamiquilistli catli amo mitzpactía,

\par }{\Q huan techyacantiya ipan nopa ojtli catli tehuica campa onca nemilistli para nochipa.




\par }\PsalmChap{140}{\SH TOTECO, techmanahui ininmaco amo cuajcualme
\par }
{\Q \VerseOne{1}TOTECO, techmanahui ininmaco nopa tlaixpanoca masehualme.

\par }{\Q Techmocuitlahui para tlahuilanca tlacame amo huelis nechcocose.


\par }{\Q \VS{2}Inijuanti nochi se tonal quisencahuaj quenicatza quichihuase tlamantli catli amo cuali.

\par }{\Q Tlatoctzitzi quinequij quipehualtise cualantli.


\par }{\Q \VS{3}Inincamanal tecocohua quen itencococa se cohuatl o se colotl.


\par }{\Q \VS{4}TOTECO, techmocuitlahui para amo nihuetzis ininmaco masehualme catli amo cuajcualme,

\par }{\Q huan catli tetlaijilhuíaj,

\par }{\Q pampa inijuanti moilhuijtoque quenicatza nechhuihuiitase.


\par }{\Q \VS{5}Nopa masehualme catli mohueyimatij quitlalijtoque se tlaquetztli para ma nimasi.

\par }{\Q Quitlalijtoque se lazo para ica nechcuapilose para ma nimohuisos ajacatipa.

\par }{\Q Nechchiyaj ica se matlatl para nechmasiltise.


\par }{\Q \VS{6}Na nimitzilhuijtoc, TOTECO, para ta tinoDios.

\par }{\Q Techtlacaquili quema nimitztzajtzilía.


\par }{\Q \VS{7}Ta tiTOTECO Dios, tinotemaquixtijca,

\par }{\Q ta tijpiya nochi chicahualistli para techmaquixtis.

\par }{\Q Ta techmocuitlahuía quema onca tlahuilancayotl.


\par }{\Q \VS{8}TOTECO, amo xiquincahua ma tlatlanica nopa masehualme catli amo mitztlepanitaj.

\par }{\Q Amo xiquinpalehui para ma quisa cuali catli quinequij quichihuase para ma amo mohueyimatica.


\par }{\Q \VS{9}Xijchihua para nochi tlamantli catli moilhuijtoque quichihuase ma huetzi ininpani.

\par }{\Q Ma tzontlamica senquistoc quen quisencajtoyaj nechtzontlamiltise na.


\par }{\Q \VS{10}Ipan inintzonteco ma huetzi tlicoli,

\par }{\Q o xiquinmajcahua ipan tlitl,

\par }{\Q o ipan ostotl catli tlahuel huejcatla campa ayacmo huelise quisase.


\par }{\Q \VS{11}Amo xiquincahuili ma tlatlanica ipan totlal nopa masehualme catli quinpactía istlacatise.

\par }{\Q Más cuali nimantzi xiquintlatzacuilti.


\par }{\Q \VS{12}Pero na cuali nijmati para ta, TOTECO,

\par }{\Q tiquinpalehuis nopa teicneltzitzi catli inijuanti quintepotztocatinemij.

\par }{\Q Ta tiquinpalehuis catli teicneltzitzi para ma quisa cuali para inijuanti quen quinamiqui.


\par }{\Q \VS{13}Huan masehualme catli itztoque xitlahuaque mitztlascamatise,

\par }{\Q pampa quimatij para temachtli itztotij moixpa.




\par }\PsalmChap{141}{\SH Netlatlajtili para Toteco ma quimanahui
\par }
{\Q \VerseOne{1}TOTECO, na nimitznotza.

\par }{\Q Ximoisihuilti techpalehuiqui.

\par }{\Q Techtlacaquili quema nimotlatlajtía ica ta.


\par }{\Q \VS{2}Xijseli nonetlatlajtilis quen elisquía copali catli quitlatíaj moixpa,

\par }{\Q huan quema nimomatlanana para nimitzhueyimati,

\par }{\Q xiquita quen se tlacajcahualistli catli nimitzmactilía ica tiotlac.


\par }{\Q \VS{3}TOTECO, techmocuitlahui para ma amo nicamanalti quej hueli.

\par }{\Q Techpalehui para nimocamatzacuas.


\par }{\Q \VS{4}Amo techcahuili nijnequis tlamantli catli amo cuali.

\par }{\Q Amo techcahuili ma niquinpalehuis tlaixpanoca masehualme ica catli quichihuaj.

\par }{\Q Ma amo niquixtoca nijcuas nopa cuali tlamantli catli quipiyaj.


\par }{\Q \VS{5}Quema monequi se nechtlalnamictis,

\par }{\Q xijchihua para catli monejnemiltíaj xitlahuac moixpa ma nechtlatzacuiltica.

\par }{\Q Ya nopa niquitasquía quen se tlamantli cuali catli nechchihuilíaj.

\par }{\Q Sintla masehualme catli cuajcualme nechtlacahualtise,

\par }{\Q elis quen se pajtli para na.

\par }{\Q Amo techcahuili para nijhuejcamajcahuas inon.

\par }{\Q Pero na tlatoctzitzi nimotlatlajtía para ma quiselica tlatzacuiltili tlaixpanoca masehualme.


\par }{\Q \VS{6}Quema nijchihuas para mocuamimilose inintlayacanca ipan tepeixco,

\par }{\Q quicaquise nocamanal huan quipantise para nelcuali.


\par }{\Q \VS{7}Nopa fiero masehualme quiselise tlatzacuiltili huan iniomiyohua quitepehuase ipan campa hueli tlali.


\par }{\Q \VS{8}TOTECO, ta catli titoTeco, na san nimitzchiya para techpalehuis.

\par }{\Q Ipan ta nimotemachía para techmocuitlahuis.

\par }{\Q Amo xiquincahuili ma nechmictica.


\par }{\Q \VS{9}Techpalehui para amo nimasis ipan nopa tlaquetztli catli quitlalijtoque nopa fiero masehualme.


\par }{\Q \VS{10}Xijchihua para nopa amo cuajcualme ininseltzitzi ma momasiltica ica nopa tlaquetztli catli quisencajtoque para sequinoc.

\par }{\Q Pero na ma nipano nimajcajtoc huan amo tleno ma nopanti.




\par }\PsalmChap{142}{\SH David tlajtlanqui tlapalehuili quema itztoya ipan tlaohuijcayotl
\par }
{\Q \VerseOne{1}Chicahuac nijtzajtzilis TOTECO huan nijtlajtlanis ma nechtlasojtla.


\par }{\Q \VS{2}Iixpa ya nijpohuilía nochi catli nechtequipacholmaca.


\par }{\Q \VS{3}Quema eltoc quen nimisahuía ipan tlaohuijcayotl,

\par }{\Q huan ayacmo nijmati tlaque nijchihuas, nijnojnotza.

\par }{\Q San ya quimati tlaque ojtli monequi nijtoquilis para nimomanahuis tlen nopa tlaquetztli,

\par }{\Q catli quitlalijtoque nocualancaitacahua.

\par }{\Q Quena, campa hueli quitlatijtoque tlaquetztli ipan noojhui.


\par }{\Q \VS{4}Nijtlachili campa hueli huan niquitac.

\par }{\Q Amo aqui monejnehuilía tlen na.

\par }{\Q Amo aqui quinequi nechpalehuis.

\par }{\Q Amo aqui nechmocuitlahuía, niyon amo aqui quichihuilía cuenta nonemilis.


\par }{\BB \par }
{\Q \VS{5}Huajca na nimitztzajtzili, TOTECO, huan nimitzilhui:

\par }{\Q “TOTECO, san ipan ta nimotemachía para techmocuitlahuis.

\par }{\Q San ta hueli techmanahuis para amo tleno nopantis.


\par }{\Q \VS{6}Xijtlacaquili catli nimitztlajtlanía,

\par }{\Q pampa tlahuel nechtlaijiyohuiltíaj masehualme.

\par }{\Q Techmanahui ininmaco catli nechtepotztocatinemij,

\par }{\Q pampa inijuanti achi más quipiyaj chicahualistli que na.


\par }{\Q \VS{7}Techquixti ipan ni tlatzactli campa niitztoc para nihuelis nimitztlascamatis.

\par }{\Q Huan huajca nopa masehualme catli itztoque xitlahuaque,

\par }{\Q nechyahualose huan paquise pampa tijpiyas hueyi moyolo nohuaya para nochipa.”




\par }\PsalmChap{143}{\SH Netlatlajtili para Toteco ma quimanahui huan ma quiyacana
\par }
{\Q \VerseOne{1}¡TOTECO, xijtlacaquili catli nimotlatlajtía ica ta!

\par }{\Q Technanquili pampa ta titemachtli huan san catli cuali tijchihua.


\par }{\Q \VS{2}Amo ximochihua quen se juez huan techtlajtolsencahua,

\par }{\Q pampa moixpa ta amo aqui se masehuali catli itztoc xitlahuac.


\par }{\Q \VS{3}Nocualancaitacahua nechtepotztocatoque huan nechitzquijque.

\par }{\Q Nechtlahuisojque huan nechchihualtíaj ma niitzto ipan tzintlayohuilotl quen catli ya mictoque.


\par }{\Q \VS{4}Nelía senquistoc nimoyoltequipachohua,

\par }{\Q hasta ayacmo nijmati tlaque nijchihuas.


\par }{\Q \VS{5}Niquelnamiqui quenicatza eltoya ipan nopa tonali catli panoc.

\par }{\Q Nimonejnehuilía tlen nochi huejhueyi tlamantli catli tijchijqui.


\par }{\Q \VS{6}Yeca nimomatlanana moixpa huan nimitztemohua.

\par }{\Q Ipan noyolo tlahuel nimitznequi quen se tlali catli huactoc quinequi atl.


\par }{\Q \VS{7}TOTECO, nimantzi technanquili pampa tlahuel nitlaijiyohuía ipan noyolo.

\par }{\Q Amo ximoicancuepa tlen na para amo nimiquis.


\par }{\Q \VS{8}Ica ijnaloc, technextili motlaicnelijcayo,

\par }{\Q pampa ipan ta nimotemachijtoc para techmocuitlahuis.

\par }{\Q Technextili nopa ojtli catli monequi nijtoquilis,

\par }{\Q pampa san ta nimitzilhuía catli eltoc ipan noyolo.


\par }{\Q \VS{9}TOTECO, techmanahui tlen nocualancaitacahua,

\par }{\Q pampa ipan ta nimotemachía para amo tleno nopantis.


\par }{\Q \VS{10}Techmachti ma nijchihua catli ta tijnequi pampa ta tinoTeco Dios.

\par }{\Q MoTonaltzi ma nechyacana campa cuali nopa ojtli.


\par }{\Q \VS{11}TOTECO, techmaquixti para ma monextis mohueyitilis.

\par }{\Q Techquixti tlen ni tlaijiyohuilistli pampa ta tijchihua catli xitlahuac.


\par }{\Q \VS{12}Pampa ta techicnelía, xiquinhuejhuelo nochi nocualancaitacahua.

\par }{\Q Xiquintzontlamilti nochi catli quinequij nechchihuilise catli amo cuali,

\par }{\Q pampa nimotequipanojca.




\par }\PsalmChap{144}{\SH Netlatlajtili para Toteco ma quipalehui para tlatlanis
\par }
{\Q \VerseOne{1}Ma nochi quipaquilismacaca TOTECO catli nechtlatíaj para amo nechajsise nocualancaitacahua.

\par }{\Q Yaya nechyacana huan nechnextilía quenicatza nitlahuilanas.


\par }{\Q \VS{2}Yaya nechtlasojtla huan yaya nechpixtoc campa temachtli.

\par }{\Q Yaya nechpixtoc imaco huan nechchololtis tlen nocualancaitacahua.

\par }{\Q Yaya notlamanahuijca huan ipan ya nimotemachijtoc.

\par }{\Q Yaya quintlalijtoc nomaco miyac tlalme ica ininmasehualhua para ma niquinnahuatis.


\par }{\BB \par }
{\Q \VS{3}TOTECO, ¿tlaque topati timasehualme para toca timocuatotonía?

\par }{\Q ¿Tlaque topati para tlahuel ta techpatiita?


\par }{\Q \VS{4}Pampa tonemilis san panotehua quen se ajacatl huan quen se ecahuilotl.


\par }{\Q \VS{5}TOTECO, xijcuelpacho nopa ilhuicactli huan xitemo techpaxaloqui.

\par }{\Q Sintla tiquinpanajsis nopa tepeme, popocase.


\par }{\Q \VS{6}Xijtitlani tlapetlanilotl quen elisquía cuatlamintli,

\par }{\Q huan xiquinsemana nochi mocualancaitacahua huan amo quimatise tlaque quichihuase.


\par }{\Q \VS{7}Hasta tlen nepa ilhuicac xijxitlahua momax huan techmaquixti.

\par }{\Q Techchololti ininmaco ni nocualancaitacahua catli sequinoc tlalme ehuaj huan tlahuel quipiyaj chicahualistli.

\par }{\Q Na nijmati quen nimisahuisquía ipan se atl catli tlahuel huejcatla.


\par }{\Q \VS{8}Inijuanti san quinpactía istlacatise.

\par }{\Q Tlatestigojquetzaj para quiijtose catli melahuac,

\par }{\Q huan nimantzi istlacatij.


\par }{\Q \VS{9}NoTeco Dios, na nihuicas huicatl catli yancuic,

\par }{\Q huan nitlatzotzonas ipan noarpa catli quipiya majtlactli cuerdas.


\par }{\Q \VS{10}Pampa ta catli tiquinchihua ma tlatlanica tlanahuatiani.

\par }{\Q Ta catli techmaquixti na nimotequipanojca, David, para ma amo nechmictica ica machete.


\par }{\Q \VS{11}Nojquiya techmaquixti huan techmanahui ininmaco nocualancaitacahua,

\par }{\Q pampa inijuanti san teistlacahuíaj huan tlacajcayahuaj.


\par }{\Q \VS{12}Xijchihua para totelpocahua ma elica tejtetique huan huejcapantique quen cuame catli yejyectzi moscaltíaj.

\par }{\Q Huan toichpocahua ma elica yejyectzitzi,

\par }{\Q quen nopa tlaquetzalme catli quinyejyecchijtoque,

\par }{\Q huan quinquetztoque ipan ininchajchaj tlanahuatiani.


\par }{\Q \VS{13}Xijchihua para tocoxtalhua ma temica ica miyac tlamantli pixquistli.

\par }{\Q Huan toborregojhua ma momiyaquilica hasta ma mochihuaca miles huan millones ipan topotrero.


\par }{\Q \VS{14}Xijchihua totorojhua ma quipiyaca miyac chicahualistli para tequitise.

\par }{\Q Amo xijcahuili niyon se tocualancaitaca ma quiyahualo totepa.

\par }{\Q Techmaca san tlasehuilistli campa hueli.

\par }{\Q Amo xijcahuili para niyon se tlen tomasehualhua monequi tetzajtzilis para tlapalehuili pampa quipanti catli fiero ipan tocalles.


\par }{\Q \VS{15}Quena, nelía paquij nopa masehualme ipan se altepetl catli quej ni eltoc,

\par }{\Q huan amo quipiya catli fiero.

\par }{\Q Quena, nelía paquij cuali masehualme catli quipiyaj TOTECO para ininDios,

\par }{\Q huan ipan ya motemachíaj.




\par }\PsalmChap{145}{\SH Toteco nelía cuali huan quipiya nochi chicahualistli
\par }
{\Q \VerseOne{1}Nochi nonemilis huan para nochipa nimitzhueyimatis tinoTeco huan tinotlanahuatijca.


\par }{\Q \VS{2}Mojmostla nimitzhueyichihuas.

\par }{\Q Quena, ama huan para nochipa nimitzpaquilismacas.


\par }{\Q \VS{3}Nelía tihueyi, TOTECO, huan quinamiqui ma timitzhueyimatica nochi timasehualme.

\par }{\Q Amo aqui quitlamimachilía nochi mohueyitilis.


\par }{\Q \VS{4}Nochi coneme catli moscaltijtiyase quielnamiquise catli tijchihua,

\par }{\Q huan tepohuilise nopa tlamantli catli tijchijtihualajtoc ica mohueyi chicahualis.


\par }{\Q \VS{5}Na san nimonejnehuilis tlen moyejyejca huan mohueyitilis,

\par }{\Q huan nopa tlatlanextli catli mitzyahualohua.

\par }{\Q Nimoilhuis tlen nopa huejhueyi tiochicahual nextili catli tijchijtoc.


\par }{\Q \VS{6}Masehualme camanaltise tlen nopa huejhueyi tlamantli catli tijchijtoc.

\par }{\Q Huan na nitepohuilis tlen mohueyitilis.


\par }{\Q \VS{7}Nochi masehualme ipan tlaltipactli camanaltise para nelía ticuali huan hueyi moyolo.

\par }{\Q Quiijtose para tijchihua san catli xitlahuac.


\par }{\Q \VS{8}TOTECO, hueyi moyolo huan tlahuel titetlasojtla.

\par }{\Q Amo nimantzi ticualani huan titeicnelía miyac.


\par }{\Q \VS{9}TOTECO ta cuali moyolo ica nochi masehualme huan motlaicnelijcayo monextía ipan sesen tlamantli catli tijsencajtoc.


\par }{\Q \VS{10}TOTECO, nochi tojuanti catli ta techchijchijtoc timitztlascamatij.

\par }{\Q Quena, nochi tojuanti catli timitztoquilíaj timitzpaquilismacase.


\par }{\Q \VS{11}Tojuanti sentic timocamanalhuise tlen ihueyitilis motlanahuatilis campa ta titlanahuatía,

\par }{\Q huan ticamanaltise quenicatza tijpiya hueyi chicahualistli.


\par }{\Q \VS{12}Titepohuilise tlen nopa huejhueyi tiochicahual nextili catli tijchijtoc,

\par }{\Q huan tlen moyejyejca huan tlen ihueyitilis motlanahuatilis campa ta titlanahuatía.


\par }{\Q \VS{13}Pampa motlanahuatilis amo quema tlamis.

\par }{\Q Ta tijpiyas tlanahuatili ica nochi masehualme catli tlacajtiyase para nochipa.


\par }{\Q \VS{14}Ta TOTECO tiquintlanana nochi catli huetzij,

\par }{\Q huan tiquinfuerzajmaca catli itztoque ipan tequipacholi.


\par }{\Q \VS{15}Nochi masehualme ipan tlaltipactli mitztemohuaj,

\par }{\Q huan mitzchiyaj para xiquinpalehui.

\par }{\Q Ta tiquinmaca inintlacualis quen quinmonequilijtihuala.


\par }{\Q \VS{16}Ta ica momax tiquintiochihua nochi catli yoltoque,

\par }{\Q pampa tiquinmaca catli quicuase huan catli quiijise.


\par }{\BB \par }
{\Q \VS{17}TOTECO quichihua san catli xitlahuac,

\par }{\Q huan quinextía para hueyi iyolo ipan nochi catli quichihua.


\par }{\Q \VS{18}TOTECO itztoc ininnechca nochi catli quinotzaj.

\par }{\Q Quena, itztoc ininnechca nochi catli quitemohuaj ica nochi ininyolo.


\par }{\Q \VS{19}Yaya quinmaca catli quinequij nochi masehualme catli quiimacasij huan quitlepanitaj.

\par }{\Q Quintlacaquilía quema quitzajtzilíaj ma quinpalehui huan quinmaquixtía tlen catli amo cuali.


\par }{\Q \VS{20}TOTECO quinmocuitlahuía nochi catli quiicnelíaj,

\par }{\Q pero nochi catli amo quitlepanitaj,

\par }{\Q Toteco quintzontlamiltis.


\par }{\Q \VS{21}Nijpaquilismacas TOTECO ica nocamac.

\par }{\Q Nochi masehualme catli itztoque campa hueli quipaquilismacase para nochipa huan amo quema tlamis.




\par }\PsalmChap{146}{\SH San ma timotemachica ipan Toteco
\par }
{\Q \VerseOne{1}Na nijhueyimatis TOTECO ica nochi noyolo.


\par }{\Q \VS{2}Nochi tonali ipan nonemilis nijpaquilismacas TOTECO.

\par }{\Q Nihuicas tiohuicatl para noTeco Dios hasta nimiquis.


\par }{\Q \VS{3}Amo ximotemachica ipan huejhueyi tlacame catli quipiyaj tequiticayotl,

\par }{\Q niyon ipan se tlen hueli tlacatl pampa niyon se masehuali amo huelis mitzmaquixtis.


\par }{\Q \VS{4}Pampa se tonal miquise nochi masehualme huan mocuepase tlali.

\par }{\Q Quena, tlamis iniijiyo huan ininnemilis,

\par }{\Q huan ica se tlatoctzi tlamis nochi catli moilhuijtoyaj quichihuase.


\par }{\Q \VS{5}Pero nelía paqui nopa masehuali catli quipixtoc quen itlapalehuijca yaya catli iTeco Jacob,

\par }{\Q huan san ipan TOTECO iDios motemachía para quimocuitlahuis.


\par }{\Q \VS{6}Yaya catli quichijchijqui ilhuicactli,

\par }{\Q tlaltipactli, hueyi atl huan nochi catli itztoque nopona.

\par }{\Q Yaya catli quichihua nochi catli quitlajtolcajtoc para quichihuas.


\par }{\Q \VS{7}TOTECO quinchihuilía catli xitlahuac nochi teicneltzitzi catli sequinoc quintlaijiyohuiltíaj.

\par }{\Q Huan quintlamaca catli mayanaj.

\par }{\Q Quinchihua ma yaca majcajtoque catli tzactoque masque amo tleno quichijtoque.


\par }{\Q \VS{8}TOTECO quintlachiyaltía popoyotzitzi.

\par }{\Q Quintlanana catli nechca itztoque para huetzise.

\par }{\Q Huan quinicnelía catli monejnemiltíaj xitlahuac iixpa.


\par }{\Q \VS{9}TOTECO quinmocuitlahuía nopa seyoc tlali ehuani.

\par }{\Q Yaya quinmocuitlahuía catli icnotzitzi huan catli cahual toahuihua.

\par }{\Q Pero yaya quisosolohua catli quisencahuaj masehualme catli amo quitlepanitaj.


\par }{\Q \VS{10}TOTECO tlanahuatis para nochipa.

\par }{\Q Amojuanti ipan altepetl Jerusalén,

\par }{\Q amoTeco Dios elis nopa Tlanahuatijquetl,

\par }{\Q catli quinnahuatis nochi masehualme catli tlacajtiyase para nochipa.

\par }{\Q ¡Paquilistli!




\par }\PsalmChap{147}{\SH Ma tijpaquilismacaca Toteco pampa quipalehuijtoc altepetl Jerusalén
\par }
{\Q \VerseOne{1}Xijpaquilismacaca TOTECO pampa nelía cuali para tihuicase tiohuicatl para ya.

\par }{\Q ¡Nelía yejyectzi huan quinamiqui!


\par }{\Q \VS{2}TOTECO sempa quicualtlalis altepetl Jerusalén,

\par }{\Q huan quinsentilis nopa israelitame catli quinsemanqui,

\par }{\Q huan itztoque ipan sequinoc tlalme quen seyoc tlali ehuani.


\par }{\Q \VS{3}Yaya quinyolchicahua catli quipiyaj yoltequipacholi huan quinpajtía campa mococojtoque.


\par }{\Q \VS{4}Yaya quimati quesqui imiyaca sitlalime onca huan sesen quintocaxtlalijtoc.


\par }{\Q \VS{5}Toteco nelía hueyi huan quipiya miyac chicahualistli.

\par }{\Q Itlalnamiquilis amo aqui hueli quitlamimachilía.


\par }{\Q \VS{6}TOTECO quinhueyitlalía catli moechcapanohuaj,

\par }{\Q pero nochi amo cuajcualme quintlahuisos tlalchi.


\par }{\Q \VS{7}Xihuicaca para anquitlascamatise TOTECO.

\par }{\Q Xihuicaca por nochi catli quichijtoc toDios huan xitlatzotzonaca ica arpa.


\par }{\Q \VS{8}Toteco yaya quitzacua nepa ilhuicactli ica mixtli.

\par }{\Q Yaya quichihua ma huetzi atl ipan tlaltipactli.

\par }{\Q Quichihua ma moscalti xihuitl ipan cuatitlamitl.


\par }{\Q \VS{9}Yaya quintlamaca nopa tecuanime catli nemij cuatitla.

\par }{\Q Ininpilconehua nopa cacalotl quintlamaca,

\par }{\Q quema pehuaj chocaj pampa mayanaj.


\par }{\Q \VS{10}Quema Toteco quiita se cahuayo catli motlalohua chicahuac,

\par }{\Q o quema quiita se tlacatl catli quipiya miyac fuerza,

\par }{\Q amo quipantía miyac paquilistli ipan ininchicahualis.


\par }{\Q \VS{11}Pero TOTECO quipantía miyac paquilistli ipan masehualme catli quitlepanitaj.

\par }{\Q Quipantía miyac paquilistli ipan catli mochiyaj ipan ya iteicnelilis.


\par }{\Q \VS{12}Nochi amojuanti ipan ni altepetl Jerusalén,

\par }{\Q xijhueyimatica TOTECO.

\par }{\Q Quena, nochi catli itztoque ipan tepetl Sion,

\par }{\Q xijpaquilismaca amoDios.


\par }{\Q \VS{13}Pampa yaya cuali quitzactoc ipuertas amoaltepe para amo hueli quitlapos niyon se amocualancaitaca.

\par }{\Q Huan yaya tlahuel quintiochijtoc amoconehua.


\par }{\Q \VS{14}Yaya quititlanis tlasehuilistli ipan nochi amotlal,

\par }{\Q huan anmechmacas trigo catli más cuali para ica ximopanoltica.


\par }{\Q \VS{15}Yaya quintitlanis itlanahuatilhua ipan nochi tlaltipactli.

\par }{\Q Huan quema yaya camanaltis,

\par }{\Q icamanal nimantzi ajsis hasta campa hueli techaj.


\par }{\Q \VS{16}Yaya quichihuas ma huetzi sitlal setl catli chipahuac quen nextli.

\par }{\Q Huan quisemanas setl iixpa tlali hasta campa hueli.


\par }{\Q \VS{17}¿Ajqueya hueli quiijiyohuis nopa tlasesecayotl?


\par }{\Q \VS{18}Pero teipa yaya quinahuatis ma huala tlatotonilotl huan atiyas nopa setl.

\par }{\Q Quichihuas ma pehua tlaajacas huan nopa atl catli mochijqui setl ipan atlajtli sempa motlalos.


\par }{\Q \VS{19}Yaya quinmacac israelitame itlanahuatilhua,

\par }{\Q huan quinilhuijtoc nochi catli cuali ma quichihuaca ipan inialtepe,

\par }{\Q para tetlajtolsencahuase xitlahuac.


\par }{\Q \VS{20}TOTECO amo quinchihuilijtoc ni tlamantli masehualme ipan sequinoc tlalme.

\par }{\Q Inijuanti ayamo quiiximatij itlanahuatilhua, pero tojuanti, quena.

\par }{\Q ¡Paquilistli!




\par }\PsalmChap{148}{\SH Ma quihueyimatica Toteco nochi tlamantli catli yaya quisencajtoc
\par }
{\Q \VerseOne{1}¡Ma quipaquilismacaca TOTECO nochime catli itztoque ipan ilhuicactli!

\par }{\Q Quena, tlen ajacatipa xijpaquilismacaca TOTECO.


\par }{\Q \VS{2}Nochi amojuanti anitequihuajcahua,

\par }{\Q xijpaquilismacaca TOTECO.

\par }{\Q Quena, xijpaquilismacaca nochi amojuanti catli anquitequipanohuaj nepa ilhuicac.


\par }{\Q \VS{3}Ma quipaquilismacaca tonati huan metztli.

\par }{\Q Ma quipaquilismacaca nochi nopa sitlalime catli yejyectzi tlahuíaj.


\par }{\Q \VS{4}Ma quipaquilismacaca nopa ilhuicactli catli eltoc más huejcapa,

\par }{\Q huan nopa apoctli catli mopantía ajacatipa.


\par }{\Q \VS{5}Xijpaquilismacaca TOTECO pampa yaya camanaltic huan mochijqui catli ama onca.


\par }{\Q \VS{6}Yaya quinchijqui para eltose para nochipa,

\par }{\Q huan quichijqui se tlanahuatili catli ica amo quema moyolcuepas.


\par }{\Q \VS{7}Ma quipaquilismacaca TOTECO nochi catli itztoque ipan ni tlaltipactli.

\par }{\Q Ma quipaquilismacaca nopa huejhueyi tlapiyalme catli itztoque tlatzintla hueyi atl.


\par }{\Q \VS{8}Ma quipaquilismacaca nopa tlitl, tesihuitl, setl, apoctli,

\par }{\Q huan nopa ajacatl catli quichihuaj ipaquilis.


\par }{\Q \VS{9}Ma quipaquilismacaca nochi tepeme, tlachiquilme,

\par }{\Q huan nochi cuame catli temacaj inintlajca huan nochi tiocuame.


\par }{\Q \VS{10}Ma quipaquilismacaca TOTECO nochi tlamantli tlapiyalme,

\par }{\Q huan nochi tecuanime, cohuame, huan totome.


\par }{\Q \VS{11}Ma quipaquilismacaca nochi tlanahuatiani catli itztoque ipan tlaltipactli,

\par }{\Q huan nochi jueces,

\par }{\Q huan nochi masehualme ipan nochi tlalme.


\par }{\Q \VS{12}Ma quipaquilismacaca telpocame, ichpocame, huehuentzitzi huan coneme.


\par }{\Q \VS{13}Ma quipaquilismacaca TOTECO pampa san yaya quinamiqui tijhueyimatise.

\par }{\Q Ihueyitilis nelhueyi hasta quipano ilhuicactli huan tlaltipactli.


\par }{\Q \VS{14}Yaya quinfuerzajmacatoc imasehualhua.

\par }{\Q Ma quipaquilismacaca TOTECO nochi itlatzejtzeloltijca masehualhua,

\par }{\Q nochi tojuanti catli tiisraelitame catli yaya techiyocatlalijtoc para ma tiitztoca más inechca.

\par }{\Q ¡Xijpaquilismacaca TOTECO!




\par }\PsalmChap{149}{\SH Nochime ma quipaquilismacaca Toteco
\par }
{\Q \VerseOne{1}Xijpaquilismacaca TOTECO.

\par }{\Q Xihuicaca para TOTECO se huicatl yancuic.

\par }{\Q Nochi amojuanti animasehualhua,

\par }{\Q xijhuicatica Toteco por nochi catli quichijtoc.


\par }{\Q \VS{2}Anisraelitame, ximopaquilismacaca ipan Toteco pampa yaya anmechchijchijqui.

\par }{\Q Anmasehualme ipan altepetl Jerusalén,

\par }{\Q ximopaquilismacaca ipan amotlanahuatijca.


\par }{\Q \VS{3}Xijpaquilismacaca TOTECO ica mijtotilistli.

\par }{\Q Huan xihuicaca ica pandero huan ica arpa.


\par }{\Q \VS{4}Pampa Toteco quipantía paquilistli ipan imasehualhua,

\par }{\Q huan quinmaquixtía catli moechcapanohuaj iixpa.


\par }{\Q \VS{5}Nochi catli iaxcahua TOTECO ma paquica pampa yaya tlahuel hueyi ihueyitilis.

\par }{\Q Huan hasta quema ya motectoque ipan inintlapech noja ma quihuicatica.


\par }{\Q \VS{6}Ma quihueyitlalica TOTECO nochi imasehualhua.

\par }{\Q Quipixtoc ipan imax se machete catli oncac tlatequi,


\par }{\Q \VS{7}para ica quincuepilis nopa sequinoc tlalme catli quinchihuilijque catli amo cuali,

\par }{\Q huan para ica quintlatzacuiltis.


\par }{\Q \VS{8}Ma quinilpica inintlanahuatijcahua huan inintlayacancahua ica tepos cadena,


\par }{\Q \VS{9}para quiselise nopa tlatzacuiltili catli ya eltoc tlasencahuali.

\par }{\Q Huan ica ni TOTECO quinhueyitlalis nochi itlatzejtzeloltijca masehualhua.

\par }{\Q ¡Ma nochi quipaquilismacaca TOTECO!




\par }\PsalmChap{150}{\SH Xijpaquilismacaca Toteco ica miyac tlamantli tepos tlatzotzonali
\par }
{\Q \VerseOne{1}¡Xijpaquilismacaca TOTECO!

\par }{\Q Xijpaquilismacaca TOTECO ipan itiopa.

\par }{\Q Xijpaquilismacaca nepa ipan ilhuicac catli yaya quichijchijqui ica ihueyi chicahualis.


\par }{\Q \VS{2}Xijpaquilismacaca por nochi nopa huejhueyi tlamantli catli yaya quichihua.

\par }{\Q Xijpaquilismacaca pampa tlahuel hueyi ichicahualis.


\par }{\Q \VS{3}Xijpaquilismacaca ica tlapitzali,

\par }{\Q Xijpaquilismacaca ica guitarra huan ica arpa.


\par }{\Q \VS{4}Xijpaquilismacaca ica panderos huan ximijtotica.

\par }{\Q Xijpaquilismacaca ica nochi tlamantli tlatzotzonali catli quipiyaj cuerdas,

\par }{\Q huan ica acatlapitzali.


\par }{\Q \VS{5}Xijpaquilismacaca ica platillos catli yejyectzi tzilinij.


\par }{\Q \VS{6}Nochi catli yoltoque ma quipaquilismacaca TOTECO.

\par }{\Q ¡Xijpaquilismacaca!

\par }